
Prolog 
Spania, 1812 


Războiul era un iad. 
Scrisorile de la rude 
puteau fi ceva și mai 
rău. 

Ziua fusese plină de 
gloanţe de muschetă și 
de lupte mărunte. 


Randall se întoarse la 
cortul său șchiopătând, 
plin de praf și dorindu- 
și să doarmă timp de 
douăsprezece ore. 

Să se spele de praf era 
ușor. Ordonanţa sa 
foarte pricepută, 
Gordon, pregătise apa. 
Somnul era un privilegiu 
mai rar. Să scape de 


durerea din coapsă era 
imposibil. 

Lui Randall îi murise 
astăzi un soldat, un 
recrut irlandez fără 
experiență, dar cu un 
zâmbet plin de 
entuziasm, ceea ce 
însemna că cineva 
trebuia să redacteze o 
scrisoare pentru familia 


băiatului. Asta era cea 
mai rea parte a funcţiei 
de ofițer, dar fiecare 
viață merita să fie 
recunoscută și fiecare 
familie merita să știe 
cum dispăruse unul de- 
ai lor. 

— Poșta din Anglia, 
domnule. Gordon îi 
întinse lui Randall trei 


scrisori cu pecete. 

Randall le răsfoi. Una 
de la ducele de Ashton. 
Vechiul său prieten din 
școală era cel mai bun 
corespondent al lui. O 
alta de la Kirkland, tot 
un prieten din școală și 
om de încredere. Și cea 
din urmă... 

Fixă cu privirea 


semnătura arogantă ce 
marca scrisoarea. 
Daventry. Blestemul din 
viața lui. Randall avea 
doar cinci ani când 
părinții săi muriseră de 
febră. Fusese pus sub 
tutela unchiului său, 
contele de Daventry. 
Anii Care urmaseră 
fuseseră cei mai 


întunecaţi din viaţa lui 
Randall. Fusese adus la 
Turville Park, Conacul 
Daventry, și plasat în 
aripa copiilor alături de 
moștenitorul 

domeniului, lordul 
Branford, care avea pe- 
atunci nouă ani. Cu o 
constituție masivă 
pentru vârsta lui și cu o 


aroganță ce ar fi fost 
impresionantă chiar și la 
un adult, Branford 
fusese o brută și un 
bătăuș. Randall învățase 
de mic să se bată. 
Fiindcă moștenitorul 
nu putea să greșească, 
Randall fusese trimis la 
o școală cu internat încă 
de la o vârstă fragedă. 


De fapt, fusese trimis la 
mai multe școli, dintre 
cele mai bune din 
Anglia. După ce fusese 
exmatriculat, pe rând, 
din fiecare, sfârșise la 
Academia Westerfield. 
După cum îi plăcea să 
spună lui Lady Agnes 
Westerfield, proprietara 
și directoarea școlii, 


academia era rezervată 
băieţilor de viţă nobilă și 
purtare josnică. 

În şcoala pe care 
Daventry o considerase 
o pedeapsă, Randall 
descoperise bunătate și 
prietenie. Îndurase 
vacanţele la Turville cu 
stoicism și cu pumnii 
strânși. Îi ura pe 


Daventry și pe Branford, 
iar aceștia, la rândul lor, 
îl tratau cu dispreţ. Din 
fericire, moștenise un 
venit confortabil. Când 
terminase școala, 
Randall își cumpărase 
un set de steaguri și 
intrase în armată, 
ignorându-și pe deplin 
rudele de rang înalt, 


exact așa cum îl ignorau 
și ele. 

Până în acel moment. 
Întrebându-se ce naiba 
avea Daventry să-i 
spună, Randall rupse 
sigiliul de ceară şi 
cercetă cele câteva 
rânduri scrise în 
caligrafia îndrăzneață a 
contelui. 


Vărul tău, Rupert 
Randall, e mort. Ești, în 
acest moment, 
moștenitor prezumtiv al 
titlului de Daventry. 
Trebuie să-ți vinzi 
funcția şi să te întorci 
acasă. Mă voi aștepta så- 
ti alegi o soție și să te 
căsătorești în decurs de 


un an. 


Randall privi intens 
hârtia grea, simțind 
amărăciunea din spatele 
cuvintelor. Branford 
murise într-un accident 
la beție, cu mai mulți 
ani în urmă, iar celălalt 
fiu al lui Daventry, un 
copil bolnăvicios, 


murise tânăr. Dar mai 
existau câţiva veri mai 
aproape de titlul 
respectiv, înainte de 
maiorul Alexander 
Randall. 

Își analiză arborele 
genealogic. De fapt, nu 
erau chiar atât de mulţi 
- familia Randall nu 
părea să aibă prea mulţi 


urmași. Ceilalți 
moștenitori fuseseră, în 
mare parte, mai în 
vârstă - tatăl lui Randall 
fiind fratele vitreg al 
actualului conte și mult 
mai tânăr decât acesta. 
Se părea că toţi verii 
dinaintea lui muriseră și 
nu lăsaseră fii în urma 
lor. 


Randall se încruntă, 
dându-și seama că nu 
mai era nimeni după el. 
Altfel, Daventry ar fi 
sperat, probabil, ca 
nepotul pe care îl 
disprețuia să moară în 
luptă sau răpus de febră, 
pentru ca cel care-i 
urma să devină 
moştenitor prezumtiv. 


Dar nu-i mai urma 
nimeni, iar Daventry era 
înverșunat de mândru 
de titlul său. Chiar și 
gândul că titlul de conte 
ar ajunge pe mâinile 
unui bărbat pe care îl 
detesta era mai 
acceptabil decât să știe 
că titlul avea să dispară. 

Reacţia imediată a lui 


Randall față de porunca 
lui Daventry fu să 
refuze, așa cum făcuse 
întotdeauna când 
unchiul său dădea 
porunci. Dar era bărbat 
în toată firea acum, nu 
un băiat, iar ideea de a- 
și vinde funcţia era 
destul de tentantă. Era 
sătul de război, sătul de 


durerea neîncetată la 
picior, care nu se 
vindecase niciodată pe 
deplin după o rană 
căpătată cu un an în 
urmă. Armata nu avea 
nevoie de el. Deși era un 
ofiter bun, existau şi 
alții la fel de buni. 
Oftând, împături 
scrisoarea lui Daventry. 


Să se întoarcă la viaţa de 

civil avea să fie ușor. 
Să-şi găsească o soţie 

avea să fie mai greu. 


Capitolul 1 


Londra 

Vastitatea Casei 
Ashton fu o priveliște 
bine-venită după 


îndelungata călătorie a 
lui Randall în Spania. 
Conacul era cea mai 
mare locuință 


particulară din Londra, 
iar Randall nu intrase 
niciodată acolo fără a-și 
spune că era cu mult 
mai impresionantă decât 
Casa Daventry, casa din 
Londra a unchiului său. 

Fiindcă locuinţa era 
prea mare pentru un 
singur om, ducele de 
Ashton îi oferise lui 


Randall propriul 
apartament, pentru a-l 
folosi ori de câte ori se 
afla la Londra. Mai mult 
decât orice, Casa Ashton 
reprezenta căminul lui. 


Locul unde era 
întotdeauna primit cu 
plăcere. 


Majordomul, Holmes, 
aproape zâmbi. 


— Domnule maior 
Randall, bine aţi venit! îl 
voi anunţa pe Excelenţa 
Sa că aţi sosit. 

Randall îşi  scutură 
picăturile de ploaie de 
pe pălărie înainte de a i- 
o întinde: 

— Ducele și ducesa 
sunt acasă? 

— Nici nu se putea să 


picați mai bine. Vocea 
familiară a lui Ash se 
auzi din spate. Randall 
se întoarse și-și văzu 
prietenii intrând în 
holul larg. 

Mariah, blondă şi 
frumoasă, și cu un chip 
strălucind de căldură, 
veni în față și-l 
îmbrățişă pe Randall: 


— Ce surpriză 
minunată! Stai mult la 


Londra? 
— Suficient cât să vă 
săturaţi de mine. 


Randall o îmbrăţișă și el, 
gândindu-se ce bărbat 
norocos era Ash. 

—  Trage-ţi sufletul 
câteva minute, apoi vino 
cu noi în sala de mese a 


familiei, spuse Ash 
luând braţul soției sale. 
Luăm cina fără mare 
protocol, deci nu 
trebuie să te schimbi, 
dar avem un oaspete de 
care ai să te bucuri. 
Putem afla vești de la 
toată lumea deodată. 

Cu o astfel de 
perspectivă tentantă, 


Randall avu nevoie doar 
de câteva minute să se 
spele și să își compună 
un aspect respectabil 
înainte de a cobori. 
Când intră în sala de 
mese a familiei, o siluetă 
compactă, întunecată, 
familiară își puse jos 
paharul de vin și 
traversă camera pentru a 


veni să-l întâmpine. 

— Ballard! Randall 
strânse mâna vechiului 
său prieten. Credeam că 
ești în Portugalia. 

— lar eu credeam că 
ești în Spania. Justin 
Ballard îi strânse mâna 
cu la fel de mult 
entuziasm, iar ochii 
cenușii îi străluceau pe 


chipul bronzat. Familia 
lui deținea o faimoasă 
companie portuară, iar 
el se ocupa de 
operaţiunile din 
Portugalia. Aveam 
treabă la Londra și era 
un moment propice să 
mă întorc. O dată pe an 
sau la fiecare doi ani îmi 
place să-mi amintesc că 


sunt britanic. 

— Vremea din 
Londra o să te vindece 
de asta foarte repede, 
spuse Randall, 
acceptând un pahar de 
vin roşu de Bordeaux de 
la Ashton. Simțea cum 
tensiunea se destrăma 
pe măsură ce se lăsa 
pătruns de atmosfera 


caldă. Era plăcut să se 
afle acasă printre 
prieteni, iar  veselul 
Ballard era o încântare. 
Trecuseră câțiva ani de 
când se întâlniseră în 
Lisabona. Cum merg 
treburile în Oporto? 

— Mult mai bine 
acum, când voi, băieţașii 
de armată, ați dus 


războiul în Spania. 
Ballard îşi recuperă 
paharul de vin și luă o 
înghițitură. Eşti în 
permisie? 

Randall clătinņă din 
cap. 

— Am devenit recent 
moştenitor prezumtiv al 
titlului de Daventry, aşa 
că e timpul să mă întorc 


la viaţa de civil. 

— Îți vinzi funcţia? 
întrebă Ashton, 
surprins. Nu m-aș fi 
așteptat la așa ceva. 

Randall ridică din 
umeri. 

— Practic, nu-mi 
vând funcția, ci i-o 
cedez unui căpitan 
competent, care nu are 


mijloace pentru a plăti 
preţul de achiziţie. 

— Generos din partea 
ta, remarcă Ballard, 
avansând împreună spre 
masa pe care îi aştepta 
cina. 

— Nu chiar. Știind că 
acest căpitan îmi va 
prelua sarcinile, pot să 
plec cu conștiința 


împăcată. 

Mariah îl studie cu 
ochii ei mari, căprui: 

— O să-ţi lipsească 
armata? 

— Sunt unii oameni 
care o să-mi lipsească, 
spuse Randall încet. Dar, 
per ansamblu, sunt gata 
de plecare. Nu mi-a 
plăcut niciodată prea 


mult disciplina din 
armată. Dacă n-am avea 
un război în desfășurare, 
aș fi fost trimis deja de 
câteva ori la Curtea 
Marţială pentru 
nesupunere. 

Ceilalți  râseră, deși 
era mai degrabă un 
adevăr decât glumă. 

Ashton spuse plin de 


înțelegere: 

— În calitate de 
moștenitor, presupun că 
acum vei fi obligat să te 
căsătorești și să produci 
un alt moștenitor. Eu 
am fost victima unor 
presiuni similare timp 
de câţiva ani. Îi aruncă o 
privire soţiei sale, cu o 
expresie caldă. Merită să 


aștepți femeia potrivită. 

— Nu mă aștept să 
fiu la fel de norocos ca 
tine. Ridică paharul spre 
ducesă, oferindu-i un 
toast neoficial. Mariah e 
unică. 

— Lingușitorule, 
pufni ea. Când ne-am 
cunoscut prima dată, 
credeai că sunt o 


vânătoare de averi care 
și-a înfipt ghearele 
malefice în Ash, într-un 
moment când el era 


neajutorat. 

— E adevărat, 
recunoscu el, dar am 
fost dispus să-mi 


recunosc greșeala. 
— Cât de generos din 
partea ta, spuse ea 


tachinându-l. Cât despre 
faptul că Mariah e unică, 
aminteşte-ți că am o 
soră geamănă identică. 
Sarah arată aproape la 
fel ca mine și, fiindcă a 
fost crescută normal, e 
mult mai potrivită să 
facă parte din nobilime. 

— Fiindcă a fost 
crescută normal, e mai 


puțin interesantă decât 
tine, spuse el imediat. 
Deși comentariul fusese 
unul lejer, era totuși 
adevărat. Educaţia 
neconvenţională pe care 
o primise Mariah făcuse 
din ea o femeie care 
stârnea curiozitatea. 
Avea profunzimi și o 
anumită rezistență care 


nu se întâlnea la 
majoritatea 
domnişoarelor 
„normale”. 

— Devii cu adevărat 
abil în complimente. Un 
talent util, dacă te-ai 
pornit să-ți cauţi soţie. 
Privirea lui Mariah 
reflecta calcule 
feminine. 


— Cu siguranţă, ţii 
prea mult la sora ta ca 
să-i doreşti să-mi 
suporte capriciile! 

— Asta e adevărat, 
recunoscu ea, dar ați 
forma un cuplu atât de 
frumos. Gândește-te ce 
copii blonzi minunați 
ați avea împreună! 

— Dacă tot vorbim 


de cât de apte pentru 
căsătorie sunt surorile, 
și sora mea Kiri ar 
merita luată în 
considerare, spuse 
Ashton, glumind doar 
pe jumătate. Vei fi doar 
conte, desigur, dar, fiind 
fiica unui duce, îi va fi 
greu să încheie o 
căsătorie cu cineva de 


același rang. 

— Și eu am o soră, îl 
întrerupse Ballard. E 
drept, are doar 
paisprezece ani, dar 
promite să devină o 
contesă excelentă, spuse 
el rânjind. Ar prefera să 
devină o prințesă, dar i- 
am explicat că pur și 
simplu nu există 


suficienți prinți pentru 
toată lumea. 

— Toate surorile 
voastre sunt mult prea 
bune pentru mine, spuse 
Randall cu fermitate. 
Presupun că o să-mi 
caut o soție în cele din 
urmă, dar nu mă 
grăbesc. Ar fi regretabil 
dacă Daventry chiar s-ar 


aştepta să mă supun 
voinței sale în această 
problemă. 

— Să te pripeşti în 
privinţa căsătoriei ar fi o 
greșeală, recunoscu 
Ashton. lar statutul tău 
de moștenitor nu e încă 
asigurat, fiindcă 
Daventry ar mai putea 
avea un fiu. 


— Posibil, dar soţia 
lui e la acea vârstă 
ciudată, spuse Randall. 
Prea bătrână pentru a 
mai avea copii, dar 
probabil suficient de 
tânără cât să-i 
supraviețuiască soțului 
el. 

Ash se încruntă. 

— Dat fiind 


comportamentul lui 
oribil faţă de tine, n-ar fi 
posibil ca Daventry să 
găsească o cale de a 
scăpa de actuala soție 
pentru a-și lua una mai 
tânără? 

— Adică dacă ar 
împinge-o pe scări pe 
contesă, ca să se 
descotorosească de ea? 


Randall clătină din cap. 
În pofida faptului că își 
dorește uneori să mă 
vadă mort, nu cred că 
Daventry e un ucigaș şi, 
în plus, ţine la actuala 
lui soţie. E cea de-a treia 
pentru el A avut 
ghinion cu soțiile și cu 
urmașii, iar o nouă soţie 
nu ar îmbunătăți 


neapărat lucrurile. 

— Dacă îmi amintesc 
eu bine, nu există alți 
moștenitori cunoscuți, 
comentă Ballard. Acum 
va fi nevoit să ajungă la 
o înţelegere cu tine. 

— Cred că da, dar nu 
imediat. Am să-i trimit 
lui Daventry o notă că 
m-am retras din armată, 


dar, în loc să-i fac o 
vizită acum, cred că am 
să merg în Scoţia. Să-l 
vizitez pe Kirkland. Să 
mă bucur de aerul 
proaspăt și răcoros, prin 
care nu zboară gloanţe 
de muschetă. 

— E rezonabil. Ochii 
lui Mariah licăriră. Dacă 
mergi în Scoţia, poate 


vrei să tteci pe la 
Hartley, căci nu trebuie 
să te abați prea mult de 
la drum. S-ar putea ca 
sora mea să fie mai 
interesantă decât îți 
amintești. 

— Am să mă gândesc. 
Randall îşi  îndreptă 
atenția spre friptura de 
vită și spre budinca de 


Yorkshire. Mariah avea 
dreptate în privința 
surorii ei. Sarah era 
exact genul de fată pe 
care ar fi trebuit s-o ia 
de soție - atrăgătoare, 
rezonabilă, capabilă să 
îndeplinească atribuțiile 
unei contese când ar fi 
sosit momentul. Avea să 
fie o soție excelentă 


pentru cineva. 

Dar singura care îi 
atrăsese atenția lui 
Randall în ultimii zece 
ani era o femeie, nu o 
fată. Și, în mod cert, nu 
era o doamnă în ochii 


societăţii. Doamna 
Bancroft - Julia - era o 
văduvă, moașă și 


asistentă în Hartley, și 


prietenă bună cu 
Mariah. Era atât de 
rezervată, încât devenea 
aproape invizibilă și, cu 
siguranță, nu trădase 
nici urmă de interes față 
de Randall. Era cât se 
poate de nepotrivită. 

Însă îi bântuia 
gândurile. 

Dacă vizita familia 


Townsend, putea s-o 
vadă și pe Julia. Era un 
gând nebunesc. 

Dar irezistibil. 


Capitolul 2 


— Doamnă Bancroft? 
strigă o voce ușoară de 
femeie când clopoțţelul 
ușii de la vilă sună, 
indicând un vizitator. 
Eu sunt, Ellie Flynn. 

— Ziua bună, Ellie. 
Julia trecu din bucătărie 
în sala de examinare, 


luând în braţe copilașul 
tinerei femei. Cum se 


simte azi domnul 
Alfred? 

— Mult mai bine 
doamnă. Bancroft. 


Femeia îi zâmbi afectuos 
fiului ei roșcat, ce 
întindea mâinile după 
pisica Juliei. Ceaiul ăla 
de unguraș și de miere 


pe care mi l-aţi dat i-a 
ajutat de minune la tuse. 

— E remediul pentru 
tuse al ducesei de 
Ashton. Julia îl examină 
pe băiat. Acesta îi 
răspunse cu un rânjet. 
Numai numele îl face pe 
jumătate predestinat să 
fie de leac. 

Ceaiul era o rețetă pe 


care o învățase de la 
prietena ei, Mariah, pe 
vremea când nu era 
ducesă. Mariah fusese 
crescută de o bunică ce 
era vindecătoare în sat, 
asemenea Juliei, dar care 
ştia mai multe despre 
ierburi. Julia aflase 
câteva leacuri simple de 
la  moașa care oœ 


pregătise, dar Mariah 
știa mult mai multe, iar 
rețetele ei se dovediseră 
o bună completare la 
rezerva de tratamente a 
Juliei. 

Îl dădu pe băieţel 
înapoi mamei sale. 

— E înfloritor. ÎI 
crești foarte bine, Ellie. 

— Nu aș fi reușit fără 


ajutorul dumneavoastră. 
Când s-a născut, nici nu 
știam de unde să-l apuc. 
Ellie, și ea tot roșcată și 
de cel mult 
nouăsprezece ani, îi 
oferi timidă un sac vechi 
de pânză. Am câteva ouă 
proaspete şi bune 
pentru dumneavoastră, 
dacă le-aţi dori. 


— Minunat! Mi-era 
poftă de un ou la ceai. 
Julia primi sacul și trecu 
în bucătăria căsuţei sale, 
scoțând ouăle din paiele 
în care erau împachetate 
pentru a-i putea da sacul 
înapoi. Nu refuza 
niciodată o mamă sau 
un copil aflat la nevoie, 
așa că, deși mulţi dintre 


pacienții ei nu-și 
permiteau s-o plătească 
în bani, Julia și restul 
casei mâncau bine. 
După ce  plecară 
doamna Flynn Și 
băieţelul ei, Julia se 
așeză la birou și scrise 
notițe despre pacienţii 
pe care îi consultase în 
ziua respectivă. 


Whiskers, pisica «ei 
tigrată, moțăia lângă ea. 
După ce îşi încheie 
notițele, Julia se lăsă pe 
spate şi mângâie pisica, 
examinându-și între 
timp regatul. 

Casa Rose avea două 
săli de primire în partea 
din față. O folosea pe 
aceasta drept birou 


pentru tratarea 
pacienților și pentru 
depozitarea leacurilor. 
Cealaltă încăpere din 
față era camera ei de zi. 
Bucătăria, cămara și un 
dormitor se întindeau în 
partea din spate a vilei. 
La capătul scărilor 
înguste, se afla un al 
doilea dormitor, cu 


acoperișul înclinat, dar 
spaţios. 

În spatele căsuţei se 
afla un grajd pentru 
poneiul ei cel pașnic și o 
grădină în care creșteau 
ierburi și legume. Florile 
din fața casei existau 
doar pentru că ea credea 
că toată lumea are 
nevoie de flori. 


Vila Rose nu se 
potrivea cu cea în care 
fusese crescută, dar viața 
aceea luase o întorsătură 
foarte proastă. Viaţa de 
acum era mult mai 
bună. Avea propria ei 
casă, prieteni și asigura 
un serviciu vital acestei 
comunități izolate. 
Neexistând medici în 


apropiere, ea devenise 
mai mult decât o moașă. 
Punea oasele la loc și 
trata răni și boli minore. 
Unii afirmau că era mai 
bună decât doctorii din 
Carlisle. Cu siguranță, 
era mai ieftin să te duci 
la ea. 

Deși călătoria la 
Londra, făcută în urmă 


cu vreo câteva luni ca 
însoţitoare a lui Mariah, 
îi stârnise neastâmpărul, 
era, în general, 
mulțumită în Hartley. 
Nu avea să aibă 
niciodată un copil al ei, 
dar avea mulți copii în 
viața ei, precum și 
respectul comunităţii. 
Se mândrea cu faptul că 


îşi construise singură 
această viaţă, muncind 
din greu. 

Ușa din față se 
deschise și o tânără 
dădu buzna cu un 
copilaș agăţat pe un șold 
și cu un sac de pânză 
trecut peste umăr. Julia 
le zâmbi celorlalți doi 
membri ai casei sale: 


— Te-ai întors 
repede, Jenny. Ce mai 
fac doamna Wolf și 
Annie? 

Chipul lui Jenny 
Watson se lumină: 

— Sunt fericite și 
sănătoase. Fiindcă am 
adus-o chiar eu pe lume 
pe Annie, de câte ori o 
văd sunt mândră de 


parcă eu aș fi inventat 
copiii. 

Julia râse. 

— Cunosc 
sentimentul. Să 
contribui la aducerea pe 
lume a unui copil e o 
bucurie. 

Jenny băgă mâna în 
sac. 

— Domnul Wolf ne-a 


trimis O bucată 
frumoasă de șuncă. 

— O să se potrivească 
numai bine cu ouăle lui 
Ellie Flynn. 

— Pun atunci de ceai. 
Jenny o luă spre 
bucătărie și-și aşeză fiica 
într-un leagăn, lângă 
cămin. Molly, care avea 
paisprezece luni, căscă 


plină de poftă și se făcu 
ghem să doarmă. 

Julia privi copila cu 
drag. Jenny nu era prima 
tânără însărcinată 
disperată care să bată la 
ușa  Juliei, dar era 
singura care devenise 
parte a familiei. Jenny se 
căsătorise în pofida 
dorinței familiei sale, 


care îi întorsese spatele 
când bărbatul O 
abandonase, spunând că 
trebuia să doarmă după 
cum își așternuse. 
Ameninţată de 
foame, Jenny se oferise 
să lucreze ca servitoare 
pentru Julia, fără plată, 
cerând doar mâncare și 
un acoperiș deasupra 


capului. Fata se dovedise 
deşteaptă și harnică și, 
după nașterea lui Molly, 
devenise ucenica Juliei. 
Nu mai avea mult până 
să ajungă o moașă bună, 
iar ea și copilul ei erau 
acum familia Juliei. 
Jenny tocmai 
anunţase că ceaiul era 
gata, când se auzi 


zăngănitul șirului de 
clopoței atârnați la ușa 
din față. 

Julia se strâmbă. 

— Mi-aș dori să am 
un șiling pentru fiecare 
dată când am fost 
întreruptă în timpul 
unei mese! 

Se ridică - apoi 
înlemni de groază 


văzându-i pe cei trei 
bărbaţi care intrară în 
casă. Doi erau străini, 
dar căpetenia lor cu 
chipul solid, brăzdat de 
cicatrice îi era familiar. 
Joseph Crockett, cel mai 
malefic om pe care-l 
întâlnise vreodată, o 
găsise. 

— la te uită. Deci 


Lady Julia chiar trăiește, 
spuse el ameninţător, 
scoțând un cuţit 
strălucitor dintr-o teacă 
de sub haină. Asta se 
poate rezolva. 

Whiskers scuipă și o 
tăie în bucătărie, în 
vreme ce Julia se dădu 
înapoi din fața lui, 
încremenită de panică. 


După ani întregi în 
care se ascunsese în 
tăcere, era o femeie 
moartă. 

Menajera drăguță 
care deschise ușa 
conacului Hartley se 
aplecă într-o reverență 
când îl recunoscu pe 
vizitator. 

— Îmi pare rău, 


domnule maior Randall, 
dar soţii Townsend nu 
sunt acasă. O nepoată a 
dnei Townsend se 
căsătoreşte undeva, mai 
spre sud, iar ei s-au 
hotărât să participe la 
nuntă. 

În timpul celor două 
săptămâni plăcute 
petrecute în Scoția, cu 


prietenul său Kirkland, 
se oprise asupra ideii de 
a vizita familia lui 
Mariah, dar nu se 
hotărâse decât în 
momentul în care 
ajunsese pe drumul ce 
urma coasta 
Cumberland spre vest, 
către Hartley. Îi plăcea 
familia Townsend și nu 


strica să le facă o vizită, 
chiar dacă nu era 
interesat să o curteze pe 
Sarah. Iar dacă se 
întâmpla s-o vadă pe 
Julia Bancroft - poate că 
aşa s-ar fi vindecat de 
această atracție 
nefericită. 

Acțiunile impulsive 
nu aveau întotdeauna 


rezultatele scontate. Îi 
întinse menajerei una 
dintre cărțile sale de 
vizită. 

— Te rog să-i anunțţi 
că am trecut pe aici. 

Fata se încruntă, cu 
ochii la cartea de vizită. 

— Se face târziu, 
domnule. Dl și dna 
Townsend vor fi cât se 


poate de nemulțumiți de 
mine dacă nu rămâneţi 
să vă petreceți noaptea 
aici, ca oaspete al casei. 
Randall ezită doar o 
clipă. Exista un mic han 
decent ceva mai jos în 
sat, dar avusese o zi 
lungă, picioarele îl 
dureau și călătorea 
singur în condiţiile în 


care Gordon, servitorul 
și fosta sa ordonanţă, își 
vizita şi el familia. 
Randall şi caii lui 
meritau să se 
odihnească. 

— Tot doamna 
Beckett e stăpână în 
bucătărie? 

Menajera zâmbi 
poznaș. 


— Tot ea, domnule, 
și s-ar bucura să aibă un 
om flămând pe care să-l 
hrănească. 

— Atunci, îți accept 
invitația cu deosebită 
recunoștință. Cobori 
scările, să-şi ducă 
trăsurica de călătorie și 
caii la grajduri. Chiar 
dacă nu avea s-o 


întâlnească pe Sarah 
Townsend, în mod cert 
bunele maniere îi 
impuneau să îi facă o 
vizită doamnei Bancroft 
a doua zi dimineaţă, 
înainte de a-și continua 
drumul spre sud. 

Utilă treabă, bunele 
maniere. 


Joseph Crockett se 
apropie și lipi vârful 
cuțitului de gâtul Juliei. 
Ea rămase țeapănă, 
întrebându-se dacă avea 
să moară chiar atunci și 
acolo, iar el mârâi: 

— Ai să faci o 
călătorie cu noi, 
domniță. Ştii cine se va 
afla la capătul ei. Apăsă 


suficient cât să 
străpungă pielea. O 
picătură de sânge se 
scurse pe gâtul ei, și el 
adăugă: Să ai grijă să te 
porţi frumos sau îţi tai 
beregata. N-o să-mi 
poarte nimeni pică dacă 
voi fi nevoit să omor o 
ucigașă. 

Un oftat îngrozit se 


auzi din ușa bucătăriei 
când apăru Jenny, care 
fusese atrasă de voci. 
Crockett blestemă și se 
răsuci spre ea, ridicând 
cuțitul. 

— Nu! Julia îl prinse 
de încheietură. Pentru 
numele lui Dumnezeu, 
nu o răni! Jenny nu-ţi 
poate face rău cu nimic. 


— S-ar putea să dea 
alarma după ce te luăm, 
mârâi el. 

Molly apăru și ea, 
împleticindu-se, cu faţa 
ei rotundă schimonosită 
de teamă, prinzându-se 
de fusta mamei ei. Jenny 
ridică fetţa în braţe și se 
dădu înapoi spre 
bucătărie, cu privirea 


îngrozită. 

—  Prindeţi-o! răcni 
Crockett. 

Cel mai tânăr dintre 
ceilalți doi bărbaţi porni 
după Jenny și o prinse 
de braţ, pentru a o 
împiedica să-și continue 
retragerea. 

— Dacă am omori o 
mamă și copilul ei, asta 


ar isca zarvă și scandal, 
nu încape îndoială, 
spuse bărbatul. Pot s-o 
leg pe fată, ca să nu 
poată scăpa până mâine. 
Vom fi de mult duși 
până să observe cineva 
că ceva nu e în regulă. 
După O pauză 
agonizant de lungă, 
Crockett spuse 


mMorocânos: 

— Foarte bine, leag-o 
pe  fetișcană.  Plecăm 
imediat ce termini. 

Cu voce tremurândă, 
Julia spuse: 

— Din moment ce nu 
mă mai întorc, aș dori să 
scriu o notă prin care 
să-i las casuţa și toate 
din ele lui Jenny. 


— Mereu o doamnă 


generoasă, spuse 
Crockett brutal.  Fă-o 
repede. 


După ce mâzgăli cele 
două propoziții ce 
reprezentau ultima ei 
dorință şi testamentul, 
bărbatul aruncă oœ 
privire peste hârtie, 
pentru a vedea dacă se 


menționa ceva despre 
soarta ei. Satisfăcut, o 
aruncă pe masa ei de 
lucru: 

— a-ţi  șalul. Ne 
așteaptă un drum lung. 

Făcu așa cum i se 
poruncise, strângându-și 
șalul și boneta 
călduroase și ponosite. 
Mai era ceva ce ar fi 


trebuit să-și ia? 

Femeile moarte nu 
aveau nevoie de nimic. 
Ignorându-l pe Crockett, 
se duse la scaunul de 
Windsor de care era 
legată Jenny și oœ 
îmbrățișă: 

— Îţi las căsuţa mea 
și tot restul. Se aplecă și 
o sărută pe Molly, care 


se ascunsese în spatele 
fustei mamei sale. Eşti o 
moașă bună, Jenny. Să 
nu-ți faci griji pentru 
mine. Eu... Am avut mai 
mulți ani buni decât mă 
așteptasem. 

— Ce se întâmplă? 
șopti prietena ei cu 
lacrimi pe obraji. 

— Dreptate, strigă 


Crockett. 

— Cu cât știi mai 
puţine, cu atât mai bine. 
Adio, draga mea! 

Julia își înfășură șalul 
în jurul umerilor și se 
întoarse spre ușă. 

Crockett ridică mai 
multe rânduri de 
lanţuri: 

— Acum, să ne 


asigurăm că nu poţi să 
fugi, domniţă, îi închise 
O câtușă peste 
încheietura stângă, 
trăgând-o în faţă ca pe- 
un animal ținut în laţ. 
Lanţul aproape că o 
frânse. S-ar fi aruncat în 
genunchi, să implore 
îndurare pentru viața ei, 
dacă ar fi crezut că are 


vreun rost. Dar Crockett 
doar ar fi râs de 
slăbiciunea ei. Fiindcă 
moartea era inevitabilă, 
avea s-o înfrunte cu 
capul sus și cu 
demnitatea neștirbită. 

Doar atât îi mai 
rămăsese. 

Julia ieși, cu lanţul 
zăngănind. O trăsură 


simplă, acoperită 
aştepta cu un vizitiu pe 
capră. Patru răufăcători 
împotriva unei moașe 
mărunţele. Nu avea cum 
så scape. 

Crockett deschise ușa 
și îi făcu semn spre locul 
din colț, aflat în celălalt 
capăt față de ușă. Apoi 
se așeză lângă ea, ţinând 


ferm în mână lanţul. 
După ce el și ajutoarele 
sale se instalară, trăsura 
porni. 

Julia privi amorţită pe 
geam cât trecură prin 
Hartley. Când satul 
rămase în urma lor, 
închise ochii și-și înghiți 
lacrimile. Fusese fericită 
aici, în acest colț 


îndepărtat de lume. 
Dar nu fusese 
suficient de îndepărtat. 


Capitolul 3 


Randall terminase 
aproape jumătate din 
porția de cotlete ale 
doamnei Becket când 
auzi bătăi violente în ușa 
conacului Hartley. 
Sunetul era atât de 
frenetic, încât se gândi 
să meargă el însuși la 


ușă, dar cotletele erau 
excelente. 

Câteva clipe mai 
târziu, ușa se deschise și 
se auziră voci de pe 
holul din faţă. La auzul 
numelui doamnei 
Bancroft, ţâșni din scaun 
și porni cu pași mari 
spre holul din față. 
Emma, menajera cea 


drăguță care îl invitase 
mai devreme să rămână 
afișa o expresie şocată, 
vorbind cu o tânără 
femeie cu privirea 


neliniștită, cu 
încheieturile 
însângerate. Se 


întâmplase ceva foarte 
grav. Izbucni: 
— Ce i s-a întâmplat 


doamnei Bancroft? 

— Au venit trei 
bărbaţi și au dus-o! 
spuse tânăra și își șterse 
ochii  înlăcrimați. Eu 
sunt Jenny Watson, 
ucenica ei. Eu și copilul 
meu locuim cu ea. 
Bărbații care au răpit-o 
m-au legat. După ce am 
reuşit să mă eliberez am 


venit aici, sperând să 
obțin ajutorul domnului 
Townsend, dar Emma 
zice că e plecat. Nu știu 
ce altceva să fac! 

Teama lui Randall se 
intensifică. 

— Ştii de ce au răpit- 
o? 

— Bărbatul a numit-o 
Lady Julia, dar poate a 


făcut-o doar din răutate. 
A spus că o duc să facă 
dreptate. Lui Jenny i se 
puse un nod în gât. A 
spus câ... că e o ucigașă. 
Dar așa ceva e imposibil! 

Și lui Randall îi era 
greu să-și imagineze așa 
ceva, dar nu conta. Îl 
interesa în primul rând 
s-o salveze pe Julia din 


mâinile răpitorilor ei. 

— Ce anume s-a 
spus? 

Fata inspiră adânc, 
apoi repovesti discuţia 
pe care o auzise: 

— O duc într-o 
călătorie îndelungată, 
încheie ea. Și... și nu se 
aşteaptă să se întoarcă 
în viață. A scris o notă 


prin care îmi lasă mie 
căsuţa și toate, zise 
Jenny și izbucni din nou 
în lacrimi. Nu vreau 
casa! Vreau ca doamna 
Bancroft să se întoarcă 
în siguranţă! 

— Cât a trecut de 
când au plecat? 

Jenny strânse din 
sprâncenele: 


— Poate o oră sau 
puțin mai mult. 

Randall aruncă o 
privire spre încheieturile 
ei însângerate. 

— Cum ai scăpat de 
legături atât de repede? 
Ţi-ai smuls mâinile din 
ele? 

— Nu au legat-o pe 
Molly a mea, îi explică 


Jenny. Nu are decât 
paisprezece luni, așa că 
au lăsat-o liberă. După 
ce au plecat, am pus-o 
să-mi aducă un cuţit ca 
să-mi pot tăia legăturile. 

— Deşteaptă fată, 
spuse Randall pe un ton 
de aprobare. Accentele 
erau englezeşti sau 
scoțiene? 


—  Englezești. Din 
sudul Angliei. 

— Deci probabil o 
vor lua pe drumul de est 
către Carlisle, apoi vor 
coborî spre sud, în 
Anglia, în loc să urce 
spre nord, în Scoţia. Se 
întoarse spre Emma. 
Domnul Townsend avea 
un murg  pursânge, 


Grand Turk. E aici calul? 

— Da, domnule. 

— Atunci o să-l iau. 
Pune să fie înșeuat. 

— Fiți prudent, 
domnule, spuse Jenny. 
Sunt oameni periculoși. 
Nu... nu vreau să mă 
gândesc ce-i vor face 
doamnei Bancroft. 

— Dacă ar fi vrut s-o 


vadă moartă, ar fi ucis-o 
când au găsit-o. E în 
siguranță până vor 
ajunge la destinaţie și 
am s-o găsesc înainte să 
se întâmple asta. Îţi 
promit. Se roti pe 
călcâie și porni spre 
camera lui, gândindu-se 
ce trebuia să-și ia cu el. 
Bani; pălăria și mantaua, 


plus un pachet cu pâine 
și brânză și bere ca să nu 
fie nevoit să se oprească 
să mănânce. 


Din fericire, era 
întotdeauna bine 
aprovizionat când 
călătorea. 


Trecând prin Hartley, 
Randall se opri să 
discute cu bătrâna 


doamnă Morse, care 
lucra în grădină şi 
observa toate sosirile și 
plecările. După ce 
obținu cât mai multe 
detalii posibile despre 
aspectul trăsurii, o luă 
spre est, spre Carlisle. 
Grand Turk era printre 
cei mai buni cai pe care 
îi încercase vreodată și 


mânca distanțele în 
galopul său întins. 

Nu existau poşte pe 
drumul acesta, așa că 
răpitorii nu aveau cum 
să schimbe caii obosiţi 
de cursa până la Hartley. 
Cu puţin noroc avea să-i 
ajungă din urmă înainte 
să sosească în Carlisle. 
După ce ticăloșii aveau 


să intre pe un drum mai 
aglomerat, ar fi fost mai 
greu să le dea de urmă. 
Probabil nu prea se 
așteptau să fie urmăriţi. 
Chiar dacă Charles 
Townsend, cel mai de 
vază om din zonă, ar fi 
fost acasă, nu ar fi putut 
face prea multe. În plus, 
drumul rău avea să-i 


încetinească. Era mare 
păcat că Gordon, 
servitorul lui Randall, 
era în vizită la familia sa. 
Randall era cât se poate 
de capabil să se descurce 
singur în cursul 
călătoriei în Scoţia, iar 
Gordon își câștigase fără 
îndoială dreptul la un 
răgaz. Dar era un bărbat 


bun în luptă, iar 
prezența lui s-ar fi putut 
dovedi utilă în acest caz. 

Nu conta. Randall 
avea surpriza de partea 
sa. Cu puțin noroc, ar fi 
putut s-o elibereze pe 
Julia fără să fie ucis 
cineva. Deşi, dacă era 
nevoie să ucidă... 

Se adaptă trapului 


furios și rapid al calului. 
Picioarele îl dureau al 
dracului de tare și urma 
să fie și mai rău, dar 
avea să reziste oricât ar 
fi fost nevoie. 

Înaintând călare pe 
fondul unui cer tot mai 
întunecat se întrebă ce 
avea să facă Julia după ce 
urma s-o salveze. 


Răpitorii ei ştiau 
unde locuia, aşa că nu 
avea să mai fie niciodată 
în siguranță în Hartley. 

Trebuia să se găsească 
o altă soluție. 


În noaptea ce se lăsa, 
răpitorii Juliei îşi 
continuau goana în ritm 
constant. În cel mai 


umed și mai înnorat colţ 
al Angliei, de ce trebuia 
ca tocmai acea noapte să 
fie senină? 

Nu existau hanuri sau 
poște, dar, după câteva 
ore pe drum, trăsura se 
opri pentru scurt timp 
și cel mai tânăr dintre 
bărbaţi, Haggerty, 
scoase un sac de 


mâncare și un urcior cu 
bere din partea din 
spate a trăsurii, 
rezervată bagajelor. 

Când trăsura porni 
din nou, cineva aruncă o 
plăcintă rece cu carne în 
mâinile Juliei. Încercă să 
mănânce aluatul rece, 
dar era ca lutul în gura 
ei. 


— Poftim, domniţă. 
Crockett îi întinse 
urciorul. Ea clătină din 
cap. Deşi îi era sete, nu 
voia să bea din același 
urcior pe care îl folosise 
și el. 

Renunţând la plăcinta 
cu carne, privi pe 
fereastră peisajul sec. 
Dealurile aspre, 


majoritatea golașe, 
arătau palide și sinistre. 
Deși încă nu era plină, 
luna era suficient de 
intensă cât să lumineze 
drumul, atât timp cât 
ritmul în care înaintau 
era unul moderat. 

Cât timp avea să 
dureze această călătorie? 
O săptămână, poate. 


Încercă să nu se 
gândească la ceea ce o 
aștepta la capătul ei. O 
moarte rapidă, spera ea. 
Tortura era puțin 
probabilă - deşi nu 
imposibilă. Nu avea 
încredere în stăpânirea 
de sine a dușmanului ei. 

După încă o oră, 
spuse: 


— Mi-ar prinde bine 
o oprire, domnule 
Crockett. 

El râse. 

— Și eu care credeam 
că doamnele ca tine n- 
au nevoie niciodată să se 
pişe. 

Știindu-se lipsită de 
speranţă, îi fu mai ușor 
să-și păstreze vocea 


calmă. 

— Sunt o femeie ca 
oricare alta, domnule 
Crockett. 

— Suntem hăt 
departe de satul tău cel 
zoios, iar cailor le-ar 
prinde bine puțină 
odihnă. Îi făcu un semn 
vizitiului. Tocmai 
dădeau colțul pe lângă 


un deal, iar trăsura opri 
cu zgomot după ce 
ajunse pe drumul drept 
de dincolo de curbă. 
Bărbaţii coborâră 
primii. Haggerty se 
îndreptă spre partea din 
spate a trăsurii pentru a 
lua din nou urciorul cu 
băutură, iar Crockett 
trase de lanțul Juliei. 


Cătușa i se înfipse în 
carnea încheieturii, 
făcând-o să sângereze. 
leși împiedicându-se, cu 
mușchii  înțepeniți şi 
tremurând de frig. 

Când se întinse, 
Crockett smuci din nou 
lanțul și spuse pe un ton 
voit amenințător: 

— Ar trebui să-ți fie 


mai teamă, Lady Julia. 

— De ce? rosti ea 
rece. Teama nu își are 
rostul când nu mai 
există speranţă. 

Crockett râse. 

— Chiar dacă 
moartea e inevitabilă, 
există căi mai bune și 
mai rele de a muri. Îşi 
puse mâinile pe umerii 


ei și o trase strâns lângă 
el. 

Scârbită de atingerea 
lui, ea îl scuipă în faţă. 

— "Târfă! Crockett o 
lovi peste față cu atâta 
forță, încât căzu jos. 

Dar nu cu suficientă 
forță, din păcate, cât să-i 
rupă gâtul. 


Era cât se poate de 
ușor să dea de urma 
răpitorilor câtă vreme 
exista un singur drum, 
iar cei pe care îi vâna nu 
făceau niciun efort să 
treacă neobservați. 
Randall îi ajunse din 
urmă când se opriră să 
se odihnească. Din 
fericire, calul lui 


necheză când simţi alți 
Cai și reuşi să se 
oprească înainte să dea 
nas în nas cu ei. 

Ascultă și auzi câteva 
voci relaxate. După ce-și 
priponi calul într-un 
crâng, scoase din sacul 
de pe șa o eșarfă veche 
de lână. Era o relicvă din 
timpul petrecut în 


armată, de un gri închis 
și mirosind a cal, dar 
utilă pe drumurile reci 
și vântoase. În acea 
seară, avea să-l ajute să- 
și ascundă părul deschis 
la culoare și cea mai 
mare parte din față. 

Își scoase carabina 
din teacă și se asigură că 
era pregătită de tragere, 


apoi străbătu în tăcere 
cotul drumului. Acele 
dealuri accidentate erau 
acoperite în cea mai 
mare parte cu pășuni 
pentru oi, dar existau 
suficienți copaci şi 
arbuști de-a lungul 
drumului pentru a-i 
permite să rămână 
ascuns. 


Lumina lunii scotea 
în evidenţă trăsura, caii 
și călătorii ce coborâseră 
din ea. Bătăile inimii i se 
accelerară când o văzu 
pe Julia Bancroft 
loborând. Ticăloșii o 
legaseră cu un lanţ, ca 
pe un animal. În vreme 
ce el se gândea la cea 
mai bună cale de a o 


salva de răpitorii ei, 
unul dintre bărbaţi făcu 
o remarcă zeflemitoare 
și o trase spre el într-o 
îmbrățișare. 

Fa îl scuipă în faţă. 
Bărbatul mugi „lârfă!” și 
o lovi. 

Pe toți dracii! Randall 
îşi aţinti carabina spre 
capul bărbatului înainte 


ca Julia să ajungă la 
pământ. De-abia reuși să 
se abțină să nu tragă. În 
bătălie îşi păstrase 
întotdeauna sângele 
rece, folosindu-se de 
furie ca de o armă, dar 
să vadă un bărbat lovind 
o femeie pe jumătate cât 
el îi zgudui stăpânirea 
de sine. 


Nu se îndoia că putea 
să-i doboare pe toţi cei 
patru bărbați, dar o 
ucidere în masă ar fi fost 
greu de explicat și exista 
riscul ca și Julia să fie 
rănită. Era de dorit să o 
salveze cu un minimum 
de violenţă. 

Nu Julia. Doamna 
Bancroft. 


Strângând din ochi, 
îşi cântări opţiunile. 


Capitolul 4 


Înjurând, Crockett îi 
dădu lanțul lui 
Haggerty. 

— Du-o pe domnița 
asta blestemată în 
tufișuri până n-o strâng 
de beregată. 

Luă o înghiţitură din 
urcior și i-l întinse 


unuia dintre ceilalți 
bărbați, în vreme ce 
Julia se chinui, amețită, 
să se ridice în picioare și 
îl urmă pe Haggerty în 
cel mai apropiat pâlc de 
arbuşti, la vreo nouăzeci 
de metri de trăsură. Cel 
puțin, lanțul era 
suficient de lung cât să-i 
permită o oarecare 


intimitate, iar răpitorul 
ei se întoarse cu spatele 
când ea se retrase în 
dosul unui tufiș. 

Când ieşi, tânărul 
spuse jenat: 

— Îmi pare rău, 
domnița mea. 

— Probabil nu 
suficient de rău cât să 
mă eliberezi, spuse Julia 


sec. 

— Nu, doamnă, 
răspunse acesta cu 
regret. Chiar dacă aş 
face-o, nu ați ajunge 
prea departe. 


Avea dreptate. 
Dealurile erau, în cea 
mai mare parte, 


acoperite de păşuni 
simple, iar lumina lunii 


ar fi făcut din ea o pradă 
Ușoară. 

Dorindu-și să-și fi 
luat șalul, tocmai se 
întorcea spre trăsură 
când văzu o formă 
întunecată conturându- 
se în spatele lui 
Haggerty. O clipă mai 
târziu, tânărul se 
prăbuși, făcând să 


zdrăngăne lanțul Juliei 
când căzu pe pământ. 

Julia scoase un icnet. 

— Cine...? 

Șirul vorbelor îi fu 
întrerupt de o mână cei 
se lipi peste gură. 

—  Linişte, îi șopti 
bărbatul la ureche. 
Trebuie să plecăm cât de 
repede şi de discret 


posibil. 

Julia înlemni, pradă 
șocului. Era ceva 
familiar în vocea aceea 
șoptită. Dar bărbatul al 
cărui nume îi trecu 
fulgerător prin gând nu 
putea în niciun caz să se 
afle acolo. 

Nu conta. Orice 
salvator era bun. Dădu 


din cap, iar el o eliberă. 
Văzu că avea în mână un 
fel de pușcă. 

După ce-și înfășură 
capătul liber al lanţului 
în jurul ei pentru a-i 
atenua sunetul, el se 
aplecă în faţă făcându-i 
semn și ei să-i urmeze 
exemplul. Hainele lui 
erau întunecate, iar 


chipul acoperit, făcând 
din el o umbră printre 
umbre. Și rochia ei era 
de culoare închisă. Se 
îndepărtară de pâlcul de 
tufe, înaintând paralel 
cu drumul, înapoi pe 
unde venise. 

Salvatorul ei era 
maestru în a profita de 
orice ascunziș 


disponibil. Din fericire, 
Crockett și ceilalți doi 
oameni ai lui discutau și 
râdeau în vreme ce-și 
treceau  urciorul din 
mână în mână. Spera că 
n-aveau să observe cât 
de mult se întindea 
vizita ei în tufăriș. 

După ce trecură de 
curbă și puseră dealul și 


câțiva copaci între ei și 
Crockett, salvatorul ei se 
Opri și se întoarse spre 
ea. Forma lui zveltă, cu 
umeri laţi, i se părea în 
continuare familiară, dar 
identitatea îi era ascunsă 
de o eșarfă întunecată. 

| se tâie respiraţia 
când el dădu la o parte 
eșarfa ce îl ascundea. 


Lumina rece a lunii 
alunecă peste părul lui 
blond și peste eleganța 
răvășitoare a trăsăturilor 
frumos sculptate. Era 
imposibil, dar salvatorul 
ei chiar era maiorul 
Randall, frumos și 
înspăimântător precum 
îngerii infernului. 
Recunoaşterea fu 


urmată de un sentiment 
de  inevitabilitate. Pe 
Randall îl întâlnise 
pentru prima dată la 
conacul Hartley, când el 
și alți doi veniseră în 
căutarea prietenului lor 
dispărut, Ashton. ÎI 
găsiseră alături de 
Mariah Clarke, stăpână a 
conacului la acea vreme. 


Dintre prietenii lui 
Ashton, Randall era cel 
mai dificil, cel mai șiret. 

Dintr-un motiv sau 
altul, probabil drept 
pedeapsă pentru 
păcatele ei, exista între 
ei o legătură puternică, 
vibrantă, pe cât de 
incontestabilă, pe atât 
de nedorită. Când 


grupul de prieteni 
făcuse îndelungata 
călătorie până la Londra, 
Randall refuzase chiar și 
să călătorească în 
aceeaşi trăsură cu ea. 
Julia fusese 
recunoscâtoare. 

Cu toate acestea, 
dintre toți bărbaţii din 
lume, el era cel care o 


salvase: 

— De ce tu, maior 
Randall? întrebă șoptit, 
o întrebare mai mult 
retorică decât practică. 

El îi răspunse la 
obiect: 

— Întorcându-mă din 
Scoţia, am decis să fac o 
vizită familiei 
Townsend. Și vocea lui 


era șoptită când porni 
din nou în ritm vioi. 
Acum, că își îndreptase 
spatele, șchiopătatul era 
vizibil și mai grav decât 
și-l amintea ea. 

Julia își potrivi pasul 
cu al lui. 

— Familia Townsend 
e plecată. 

— Am aflat, dar am 


fost invitat să rămân 
peste noapte. Tocmai 
luam cina când a sosit 
ucenica ta, să anunţe că 
ai fost răpită. 

— Jenny e bine? 
întrebă ea. 

— Da. A pus-o pe 
fetița ei să-i aducă un 
cuțit ca să-şi taie 
legăturile. 


— Slavă Domnului! 
Julia nu și-ar fi iertat-o 
niciodată dacă Jenny sau 
Molly ar fi ajuns să 
sufere din cauza ei. 

— Tremuri. Randall 
îşi scoase haina și o 
petrecu peste umerii 
Juliei. Haina era 
fierbinte de la căldura 
corpului lui. 


— Ai să îngheți, 
spuse ea, recunoscătoare 
pentru căldură, dar 
tulburată de felul în care 
haina o făcea să se simtă 
de parcă el ar fi atins-o. 

El ridică din umeri. 

— Am petrecut 
destul timp trăind în 
condiții grele, așa că nu 
prea mă mai afectează 


temperaturile. 

Acceptând să-l creadă 
pe cuvânt, Julia își trecu 
mâinile prin mânecile 
hainei. Pe ea, haina era 
aproape la fel de mare ca 
o manta și era 
recunoscătoare pentru 
fiecare centimetru de 
lână grea din ea. 

Randall o conduse 


într-un crâng de lângă 
drum. Ea își spuse că 
murgul legat acolo era al 
lui Charles Townsend, 
dar nu era sigură. 
Randall își strecură arma 
într-o teacă din șa, apoi 
îi întinse mâna. 

— E mai bine să 
călărești bărbătește. 

Fa îl prinse de mână, 


iar el o urcă în șa cu o 
ușurință 
înspăimântătoare. Îi fu 
greu să-și treacă piciorul 
drept de cealaltă parte a 
șeii, peste coburi, dar 
reuși s-o facă. Randall îi 
impuse calului să 
meargă la pas și porniră 
la drum, făcând cale 
întoarsă spre Hartley. 


Julia își puse ezitant 
mâinile pe mijlocul lui 
zvelt pentru a-și ţine 
echilibrul. 

— Bărbatul pe care l- 
ai lovit, Haggerty. E... e 
mort? 

— Nu, dar va avea o 
durere de cap infernală. 
De ce îți pasă? 

— Era cel mai decent 


din tot grupul. Julia 
închise ochii, 
cutremurându-se, încă 
nevenindu-i să creadă că 
era liberă. Randall era 
periculos și incomod, 
dar îi salvase viaţa. Era 
un erou, iar salvarea 
femeilor făcea parte din 
repertoriul eroilor. 

În urma lor izbucniră 


strigăte, iar Crockett 
urlă furios: 

— Târfa aia 
nenorocită a fugit! 

Mâinile  Juliei îl 
strânseră mai tare pe 
Randall. El spuse: 

— Nu-ţi face griji. 
Până să-și dea seama că 
nu ai luat-o peste pajiște 
să te  îndepărtezi de 


trăsură, noi vom fi deja 
la mare distanţă. 

— Nu ne vor urmări 
în trăsură? 

— Vor încerca, spuse 
el  chicotind. O să 
constate că hamurile le- 
au fost tăiate, așa că nu 
vor ajunge nicăieri în 
viitorul apropiat. 

— Ai făcut asta mai 


întâi? exclamă ea. Cât de 
eficient! 

— Experiența 
militară e și ea utilă. 

— Îi mulţumesc lui 
Dumnezeu și ţie pentru 
asta, maior Randall. 
Inspiră adânc, nereușind 
încă pe deplin să creadă 
că e în siguranță. 
Credeam că soarta îmi 


era pecetluită. 

El ridică din umeri, 
dar nu răspunse. Totul 
făcea parte din rolul lui 
de erou. 

Drumul ocoli încă un 
deal, apoi Randall dădu 
pinteni calului, pornind 
într-un galop mărunt. În 
pofida pașilor lini ai lui 
Turk, Julia fu nevoită să 


strângă mai tare 
mijlocul lui Randall. Nu 
se atinseseră niciodată 
înainte de acea noapte, 
iar acum știa de ce. Să 
fie atât de aproape de el 
îi stârnea... neliniștea: 

— Ne întoarcem la 
Hartley? 

El clătină din cap. 

— Chiar dacă Turk 


nu ar avea două 
persoane în spate, e prea 
obosit să ajungă atât de 
departe. lar dacă ne-ar 
urmări și ar încerca să te 
răpească din nou din 
Hartley... 

Nu era nevoie să 
încheie fraza. Nu avea să 
atragă violența asupra 
orășelului care îi servise 


drept casă ani la rând. 

— Sunt sigură că ai 
un plan de rezervă. 

— Am observat o 
cărare ce duce la o 
căsuță ciobănească, nu 
departe de aici. Putem 
merge să ne instalăm 
acolo și să ne odihnim 
puţin. 

— Odihnă. Ce gând 


plăcut! își sprijini capul 
de spatele lui și se 
relaxă. Oricâtă neliniște 
i-ar fi stârnit bărbatul 
acesta, avea încredere 
deplină în competenţa 
lui. 

Ostenită, se întrebă 
ce avea să facă mai 
departe, acum că o 


găsiseră. Dar hotărî 


repede că avea să-și bată 
capul cu asta a doua zi. 
La scurt timp după 
aceea, ieșiră de pe drum, 
cotind pe o cărare 
aproape invizibilă, ce 
urca și ocolea dealul cel 
înalt. Lumina lunii 
începea să fie ascunsă de 
petice de nori. De data 
aceasta, vremea mereu 


umedă era bine-venită. 

Ajunseră la pătratul 
întunecat reprezentat de 
o căsuță, iar Randall 
opri calul. 

— Avem noroc. Pe 
lângă un acoperiș, o ușă 
și patru pereți, avem și 
un șopron pentru Turk. 

— Aș fi fericită și 
într-un grajd de vaci, 


câtă vreme Crockett și 
oamenii lui nu ne pot 
găsi. Se lăsă să alunece 
de pe cal, clătinându-se 
când atinse pământul. 
Randall o sprijini cu o 
mână. Julia se smulse 
din atingerea lui imediat 
ce își reveni puţin. 

— Posibilităţile să ne 
găsească sunt din ce în 


ce mai mici. Randall 
cobori și el. Dacă o fac, 
am să mă ocup de ei 
într-o manieră mai 
pregnantă. 

— Nu te deranjează 
că sunt patru împotriva 
unuia? îl întrebă ea, mai 
degrabă curioasă decât 
surprinsă. 

— Ei sunt amatori. 


Eu, nu. Dezlegă coburii 
și îi duse în casă. Din ce 
în ce mai bine. Există un 
șemineu și niște rezerve 
de lemne. Dacă îți dau 
cutia mea de iască, poți 
să aprinzi focul până mă 
ocup eu de Turk? 

Ea îl urmă în casă, 
bucuroasă să se afle 
înăuntru: 


— Nu crezi că e 
riscant să facem focul? 

— Suntem bine 
ascunși aici, iar vântul 
va duce fumul departe 
de drum. Îi întinse cutia 
de iască și porni spre 
ușă. Va ploua până 
dimineaţă, iar asta va 
șterge orice eventuale 
urme de copită dacă le 


vor căuta pe lângă drum 
mâine. 

Când Julia se lăsă în 
genunchi lângă șemineu, 
o rază subțire de lună se 
strecură prin fereastra 
acoperită cu pergament. 
Coliba cu o singură 
cameră avea un aer de 
încăpere nefolosită, dar, 
cel puţin, era uscată și 


se aflau la adăpost de 
vânt. Deşi mâinile îi 
erau neîndemânatice din 
cauza frigului și a 
oboselii, reuși să aprindă 
un mic foc, apoi i se 
alătură și Randall. 

Acesta deschise 
coburii și scoase o 
pătură mică. 

— la asta. 


Julia îi înapoie haina, 
apoi se înveli în țesătura 
aspră de lână, 
instalându-se într-o 
parte a focului. Randall 
scotoci din nou prin 
coburi. 

— 'Ţi-e foame? 

Fa se gândi puţin. 

— Sunt lihnită, de 
fapt. 


— Poftim niște cidru. 
După ce-i dădu urciorul, 
scoase cuțitul și împărți 
pâinea și cașul. 

Ea sorbi 
recunoscătoare din 
cidrul înțepător. 

— Eşti bine pregătit. 
Experiența militară din 
nou, presupun. 

— Prima lecție în 


campanii e să-ți asiguri 
provizii. Îi întinse porţia 
ei de pâine și caș, 
punându-și ceva 
deoparte pentru el și 
împachetând restul. 

Ea mușcă din caşcaval 
mai degrabă cu lăcomie 
decât cu eleganță. 
Energia începu sd-i 
revină pe măsură ce 


mânca. Păstrară tăcerea 
cât devorară pâinea și 
cașul. Cidrul era rece, 
acrișor și îi pica foarte 
bine. 

În lumina focului, 
chipul frumos al lui 
Randall era distant și 
enigmatic. MNu avea 
niciun motiv să se teamă 
de el când tocmai o 


salvase, dar era prea 
puternic, prea masculin, 
pentru a fi o companie 
confortabilă. Chiar dacă 
închidea ochii, prezenţa 
lui rămânea la fel de vie 
în căldura focului. 

Se sili să-și 
îndepărteze gândurile de 
la maior. Problema 
urgentă era să decidă ce 


să facă acum, când nu se 
mai îndrepta spre o 
moarte iminentă. 

Era atât de cufundată 
în gânduri, încât tresări 
când Randall o întrebă: 

— Ştii de ce te-au 
răpit bărbaţii aceia? 

Avea dreptul să știe, 
dar detesta să-i 
împărtășească povestea 


sordidă a vieţii sale. 

— Da, ştiu. 

— Jenny spunea că 
te-au numit  ucigașă, 
spuse el fără ocoliș. E 
adevărat? 

Buzele i se strânseră 
când ridică ochii și îi 
întâlni privirea intensă. 

— Da. 


Capitolul 5 


Randall studie fața 
delicată şi plăcută a 
Juliei. Era greu să și-o 
imagineze ca ucigaşă. 

— Pe cine ai ucis? 

Privirea ei alunecă 
înspre foc. 

— Pe soțul meu. 

— Era cazul să fie 


ucis? întrebă Randall 
calm. 

Ea ridică din nou 
capul. 

— Nimeni nu m-a 
întrebat vreodată asta. 

— Oricine poate 
reacționa violent dacă e 
suficient provocat. Nu- 
mi pari a fi genul de 
femeie care să ucidă, 


decât dintr-un motiv cât 
se poate de drastic. Îi 
oferi din nou urciorul de 
cidru. Povestește-mi. 
Relaxându-se puţin, 
Julia luă o înghiţitură 
prelungă de cidru. Oare 
se așteptase ca el s-o 
arunce din nou în drum, 
să fie găsită de răpitori? 
Ca soldat, avusese mai 


multă experiență în a 
ucide decât majoritatea 
oamenilor și accepta că 
uneori era necesar să o 
faci. 

Randall se întrebase 
care era povestea Juliei 
Bancroft. Acum avea să 
afle. Poate că asta urma 
să explice de ce o găsea 
atât de al naibii de 


irezistibilă. 

Julia își trase pătura 
în jurul ei, strângând-o 
ca pe un scut. 

— Aveam doar 
șaisprezece ani când m- 
am căsătorit. A fost o 
partidă aranjată. Toată 
lumea fusese de acord că 
era o partidă foarte 
potrivită. 


Randall mai puse un 
vreasc pe foc. 

— Tu ce părere aveai 
în legătură cu partida? 

— Am fost învățată să 
cred că cele mai bune 
căsătorii erau cele 
aranjate. Mă aşteptam 
ca tatăl meu să-mi 
aleagă un soţ bun, spuse 
ea, zâmbind glacial. 


Logodnicul meu era 
tânăr, arâtos ȘI 
fermecător. Eram destul 
de încântată. 

— Dar...? 

— Soțul meu cel 
frumos, de viță nobilă și 
cât se poate de potrivit 
era un monstru. Deşi 
vocea îi era plată, corpul 
o trădă, începând să 


tremure. 

Randall presupuse: 

— Violent și abuziv. 

— Da. Se strânse și 
mai mult în ea. 

Randall făcu un efort 
să-și controleze propria 
furie față de acel soţ 
necunoscut. 

— Ai fost nevoită să-l 
ucizi ca să-ți salvezi 


viața? 

Ostenită, Julia îşi 
îndepărtă de pe față o 
şuviță de păr castaniu. 

— La început, 
violențele erau rare și își 
cerea iertare cu mult zel. 
Dar căsnicia mergea din 
ce în ce mai prost. Era 
gelos și mă acuza că 
vreau să mă culc cu 


fiecare bărbat pe care îl 
întâlneam, așa că m-a 
ținut la ţară și s-a 
asigurat că am doar 
servitori femei. Treptat, 
am început să înțeleg că 
îi făcea plăcere să mă 
rănească. Vocea 1 se 
frânse. De unde aș fi 
putut eu să știu cum să 
mă port cu un astfel de 


bărbat? Eram o copilă, 
crescută cu simțul 
datoriei! 

— Nu se numără 
printre datoriile unei 
femei să-i permită unui 
bărbat s-o rănească. 
Acum, Randall înțelegea 
de ce era atât de discretă 
și de ce tresărea de 
fiecare dată când se 


apropia de ea. Nu avea 
încredere în bărbaţi, și 
pe bună dreptate. Cum 
s-a terminat? 

— După vreun an, am 
aflat că rămăsesem grea. 
Mă rugam să am un 
băiat, ca soțul meu să 
aibă un moștenitor, și i- 
am spus că vreau să 
trăim separați până când 


nasc. Ochii ei cenușii 
erau sumbri. Și-a ieșit 
din minți. A jurat că n-o 
să mă lase niciodată să 
plec, că locul meu era 
lângă el, administrându- 
mi, între timp, cea mai 
cruntă bătaie de până 
atunci. Eram sigură că 
avea să mă omoare. L- 
am împins când 


încercam frenetic să mă 
feresc de biciul lui de 
călărie. Băuse și nu-și 
ținea prea bine 
echilibrul. 

A... a căzut şi şi-a 
spart capul de marginea 
șemineului. A murit pe 
loc, cred. 

Randall se crispă. Un 
bici de călărie? 


— Deci nu a fost o 
crimă, ci un accident 
petrecut în vreme ce te 
apărai. Își forţă vocea să 
rămână uniformă. Dacă 
și-ar fi dat în vileag 
furia, Julia ar fi fugit, 
poate, în bezna nopții. 
Și copilul? 

— Am pierdut copilul 
în aceeași noapte. 


Respirația îi era rapidă 
și chinuită. Soţul meu 
mă lovise. De mai multe 
ori. 

Randall se crispă din 
nou. Ar fi dat aproape 
orice s-o ia în brațe și s- 
o aline, dar se îndoia că 
Julia ar fi acceptat 
atingerea unui bărbat în 
acel moment. 


— Dumnezeule mare, 
dar cum ar putea cineva 
să te acuze de crimă în 
astfel de circumstanţe? 

— Crockett, bărbatul 
care m-a răpit, era 
prietenul şi acolitul 
soțului meu. Aveau o 
relație ciudată, foarte 
intensă, îşi aținti 
privirea asupra focului 


cu O expresie 
gânditoare. Crockett a 
fost cel care a găsit 
corpul soțului meu și pe 
mine sângerând lângă el. 
A luat rapid măsuri să 
ascundă ce se 
întâmplase, pentru a 
evita un scandal. 

— Deci nimeni nu a 
aflat ce s-a întâmplat cu 


adevărat? 
— S-a făcut o 


anchetă. Verdictul 
oficial a fost moarte 
accidentală, dar 
Crockett i-a spus 


socrului meu că eu îi 
omorâsem fiul. Firește, 
acesta a fost devastat de 
moartea unicului său 
fiu. Trebuia să dea vina 


pe cineva, așa că a dat 
vina pe mine. Încă de- 
atunci și-a dorit să mă 
știe moartă. 

— Ela fost cel care a 
pus să fii răpită? 

— Da. Julia închise 
ochii pentru o clipă. Nu 
știu ce soartă îmi 
pregătise, dar mă 
îndoiesc că aș fi rămas 


în viaţă. 

Randall  medită la 
ceea ce spusese Julia și la 
ceea ce nu spusese. 

— În mod cert, și 
familia ta e puternică. Ei 
n-ar putea să-ți ofere 


protecție? 
Ea râse, nereușind să- 
și țină în frâu 


amărăciunea. 


— Imediat ce-am fost 
în stare, cât de cât, să 
mă ridic din patul în 
care zăcusem bolnavă, 
am fugit la tatăl meu. 
Socrul meu îl anunţase 
într-o scrisoare că îmi 
ucisesem soțul. Erau 
prieteni de multă vreme, 
aşa că tatăl meu a 
preferat să-l creadă pe 


el, nu pe mine. M-a 
renegat. A spus că eram 
o pată pe obrazul 
familiei. După aceea, am 
devenit o pradă ușoară 
pentru socrul meu. 

Julia tăcu din nou, cu 
gândurile prinse în 
trecut. Randall O 
întrebă: 

— Ce s-a întâmplat 


apoi? 

— Mi-am înscenat 
propria moarte. Eram 
într-o zonă aproape de 
mare, așa că m-am dus 
pe țărm și am scris o 
notă în care arâtam cât 
sufeream pentru 
moartea soțului meu. 
Mi-am luat banii pe care 
îi aveam, mi-am lăsat 


șalul și boneta pe mal, 
pentru ca lumea să 
creadă că m-am înecat 
singură. 

Un gest de disperare 
și semn al unei forțe 
aprige. Cu totul pasionat 
de felul în care se 
conturau piesele din 
povestea ei, o întrebă: 

— Cum ai fugit? 


Ea ridică din umeri. 

— Mi-am cumpărat 
bilet la primul poștalion 
pe care l-am găsit, fără 
să-mi pese unde mă 
duce. Dar nu mă 
refăcusem după bătăi și 
avort. Când am început 
să sângerez abundent în 
trăsură,  surugiul m-a 
dat jos într-un sat de 


lângă Rochdale, în 
Lancashire. Moaşa de 
acolo m-a luat la ea. Se 
credea că sunt pe 
moarte. 

— Lasă-mă să 
ghicesc. Numele ei era 
Bancroft? 

Chipul  Juliei se 
relaxă. 

— Adevărata doamnă 


Bancroft. Louise era în 
vârstă, avea multă 
experiență și smulsese și 
alte femei din ghearele 
morții. Am întrebat-o 
dacă pot să rămân și s-o 
ajut până mă întremez. 
În scurt timp am 
devenit ucenica ei. Mi- 
am luat numele de 
Bancroft și le spuneam 


oamenilor că sunt o 
verișoară de-a ei. Aveam 
înclinație spre munca 
asta și îmi oferea multă 
satisfacție. Ea m-a 
învăţat tot ceea ce ştia, 
iar eu am avut grijă de 
ea când starea ei de 
sănătate s-a înrăutățit. 
— Te-ai mutat în 
Hartley după ce a 


murit? 

— Îmi doream un loc 
cât mai îndepărtat 
posibil. Când doamna 
Bancroft începuse să se 
simtă rău, a primit o 
scrisoare de la o 
prietenă în care se 
spunea că era nevoie de 
o moașă în partea asta 
din Cumberland, așa că 


m-am mutat aici după 
moartea ei. Gura Juliei 
se schimonosi. Presupun 
că vizita pe care am 
făcut-o la Londra alături 
de Mariah i-a dat de 
bănuit socrului meu că 
s-ar putea să mai fiu în 
viaţă. Dacă aș fi rămas în 
Hartley, aș fi fost în 
continuare în siguranță. 


— Nu poţi să te 
întorci să trăiești acolo. 
Atracția pe care o 
simţea față de această 
femeie măruntă și 
discretă nu mai era 
imposibil de explicat. 
Remarcase frumusețea 
ei tăcută, dar existau și 
alte femei frumoase, și 
majoritatea nu prea 


făceau eforturi să treacă 
neobservate. Ceea ce o 
făcea unică pe Julia era 
tăria de oţel a sufletului 
el. 

Simți o dorință 
intensă de a o apăra. De 
a o apăra și de a face 
mult mai multe. 

— Te-ai gândit ce-o 
să faci mai departe? 


— Mă îndoiesc că aș 
mai fi în siguranță 
oriunde în Anglia, își 
mângâie din nou părul, 
cu o expresie sumbră. 
Poate într-una dintre 
colonii.  Moașele sunt 
utile oriunde. 

— Presupun că ai fost 
căsătorită cu lord 
Branford, spuse Randall 


pe un ton relaxat. Socrul 
tău criminal e contele de 
Daventry. 

Ea suspină şi se 
îndepărtă de el. 


— Doamne 
Dumnezeule, faci parte 
din acea familie, 


Randall. Mi-am pus 
întrebarea asta, dar 
Randall e un nume 


comun, lar tu nu semeni 
cu ei. Strânse pătura cu 
degetele, dar 
încheieturile lor 
păliseră. Ai să mă dai pe 
mâna lui Crockett? 

El îi susținu privirea. 

— Niciodată. 

Privindu-l ca și cum 
s-ar fi putut transforma 
într-un lup, Julia îl 


întrebă: 

— Care e relaţia ta cu 
Branford și cu Daventry? 

— Fiindcă mai mulţi 
veri au murit de-a 
lungul anilor, iar 
Daventry nu are copii, 
sunt, în acest moment, 
moștenitorul prezumtiv 
al titlului de conte. 
Chipul i se înăspri. Tatăl 


meu a fost fratele vitreg, 
mai mic, al actualului 
conte. Nu s-au înţeles 
niciodată.  Semăn cu 
familia mamei mele. 
Părinții mei au murit 
când eu eram mic, așa 
că am fost trimis la 
Turville Park, să fliu 
crescut alături de 
Branford. 


— Cum era pe 
vremea aceea? 

Randall  rememoră 
sosirea sa pe moşia 
Daventry. Fusese 
copleșit de suferință, 
derutat și disperat să 
găsească un nou cămin. 

— Branford mi-a 
făcut viața amară. Era 
mai mare şi mai masiv 


decât mine, altfel l-aș fi 
putut ucide chiar eu. 

Fa îl privi fix. 

— Nici nu-i de 
mirare că ai intrat în 
armată. 

— Ca să învăţ să lupt 
foarte bine? Eu nu așa 
m-am gândit, spuse 
Randall. În mod cert, m- 
am luptat cu toată 


lumea de la Turville. 
Daventry m-a trimis la 
diverse școli imediat ce 
a fost posibil. Am fost 
exmatriculat de la 
fiecare, una după 
cealaltă, până când am 
sfârşit la Academia 
Westerfield. 

— Unde Lady Agnes 
Westerfield a făcut 


miracole, spuse Julia 
încet. 

— Chiar aşa a fost. 

Randall fusese un 
copil sălbatic, furios, 
agresiv, înainte de Lady 
Agnes. Ea nu încercase 
să-l ţină în frâu. În 
schimb, îl întrebase de 
ce era atât de mânios. 
Furia și durerea se 


rostogoliseră din el când 
îi povestise despre 
suferința, umilințele și 
șotiile urâte și 
periculoase pe care le 
îndurase la Turville. Ea îl 
ascultase în liniște. Şi 
mai important era că îi 
spusese că avea motive 
temeinice să fie furios. 
După aceea, începuse să 


se vindece. 

— Mă întrebam, în 
trecut, dacă purtarea lui 
Branford era provocată 
de mine. Dacă ceva 
anume legat de mine 
declanșa acea violenţă în 
el. Dar nu era vorba de 
mine, nu-i așa? A fost 
dintotdeauna brutal. 
Julia oftă. Mă întreb câţi 


alți oameni a rănit. Prea 
mulți, mă tem. 

— Știu că n-ai vrut 
să-l ucizi, dar le-ai făcut 
o favoare multor oameni 
când s-a întâmplat asta. 
Randall zâmbi strâmb. E 
o oarecare dreptate în 
faptul că a murit într-un 
accident, de mâna uneia 
dintre victimele sale. 


— Mi-aş dori să fi 
fost de mâna altcuiva. 
Daventry e un dușman 
formidabil. 

— Am fost în armată 
și m-am înstrăinat de 
familie timp de mulți 
ani, aşa că știam doar 
vag că Branford s-a 
căsătorit, apoi, un an 
sau doi mai târziu, a 


murit. Randall scotoci 
printre amintiri. Soţia 
lui era Lady Julia Raines, 


fiica ducelui de 
Castleton? 

— AL o memorie 
bună. Julia zâmbi 


sarcastic. N-aș spune că 
poziţia de fiică a unui 
duce mi-a fost de mare 
folos. 


O idee nebunească îl 
străfulgeră. Se simţise 
atras de ea încă din 
prima clipă în care se 
cunoscuseră. O dorea, 
dar îi respecta totodată 
tăria de caracter și 
simţea O dorință 
puternică să o apere de 
amenințările pe care nu 
le merita. Dumnezeu îi 


era martor că avea 
nevoie de protecţie. 

— Am o soluţie 
pentru situaţia ta, spuse 
Randall încet. Ai putea 
să te  câsătorești cu 
mine. 

Ea se uită surprinsă la 
el. 

— Eşti nebun? Chiar 
dacă tu nu ești ţicnit, 


unchiul tău, Daventry, o 
va lua razna dacă te 
căsătorești cu mine. 

— Când am fost grav 
rănit în Spania, am fost 
trimis la Londra și dat în 
grija lui, spuse Randall 
cu o veselie în care se 
simţea sarcasmul. Aș fi 
murit lăsat în plata 
Domnului în podul casei 


sale dacă Ashton nu ar fi 
luat cu asalt Casa 
Daventry, ca så mă 
salveze. Ideea de a-l 
mânia pe bătrânul diavol 
nu mă tulbură. 

Cu o expresie de 
groază pe chip, Julia 
spuse: 

— Îți înțeleg furia, 
dar nu vreau să te 


folosești de mine pentru 
a te răzbuna pe unchiul 
tău, maior Randall. 

— Acela e doar un 
motiv minor, spuse 
acesta serios. Familia 
Randall s-a purtat oribil 
cu tine. Din cauza lui 
Branford, ţi-ai pierdut 
numele, titlul, căminul 
și copilul. Fiind soția 


mea, ţi-ai putea recăpăta 
toate acestea, și așa e 
corect. 

— Deci te-ai căsători 
cu mine pentru a face 
dreptate? Zâmbetul ei 
era chinuit. E o intenţie 
onorabilă, dar O 
căsătorie se încheie între 
un bărbat și o femeie, 
nu între două principii. 


Nici măcar nu ne 
plăcem reciproc, maior 
Randall. Îți mulțumesc 
pentru oferta cât se 
poate de măgulitoare, 
dar trebuie să refuz. 
Refuzul ei îl duru 
mult mai tare decât ar fi 
fost normal. Atât de 
tare, încât admise că 
oferta sa nu fusese 


făcută în glumă. 

— Ai motive să nu 
mă placi, Lady Julia. Am 
fost oribil de grosolan cu 
tine în trecut. Dar asta 
nu fiindcă nu te plac. 
Ci... din contră. 

Se priviră în ochi, iar 
emoțiile  nerostite pe 
care încercaseră 
amândoi să le ignore 


prinseră viață cu 
intensitate. Ea înghiţi în 
sec: 

— Recunosc - încă de 
prima dată când ne-am 
întâlnit a existat un fel 
de... un fel de legătură 
între noi. Dar e 
incomodă și dificilă, și 
nu e baza unei căsnicii. 

— Nu? spuse el încet. 


Această legătură eœ 
atracție. Dificultatea s-a 
născut din împotrivirea 
noastră. Poate ar fi mai 
ușor dacă am înceta să 
ne mai împotrivim. S-ar 
putea ca atracţia noastră 
reciprocă să devină 
fundamentul unei 
căsnicii admirabile. 
Ea se încruntă. 


— De ce te-ai 
împotrivit atracției, 
maior Randall? Te-ai 
purtat de parcă m-ai fi 
detestat încă din prima 
clipă în care ne-am 
cunoscut. 

— Fiind ofițer în 
activitate, nu eram într- 
o poziție care să-mi 
permită să mă 


căsătoresc. Dar 
răspunsul nu era 
suficient de bun. Se 
forță să pătrundă mai 
adânc. Și... intensitatea 
dorinţei era 
înspăimântătoare. Nu 
m-am simțit niciodată 
atras atât de puternic de 
o femeie. Mă neliniștea 
profund. Dar constat că 


ideea de a mă căsători 
cu tine îmi apare ca 
firească. 

În ochii Juliei 
străluciră lacrimile. 

— Nu-mi lași altă 
opţiune decât să-ţi spun 
adevărul, deși e 
neplăcut, maior Randall. 
Poate că, dacă ne-am fi 
cunoscut când aveam 


șaisprezece ani, simpla 
atracție ar fi fost 
suficientă. Poate ne-am 
fi căsătorit, am fi fost 
fericiți și am fi avut o 
mulțime de copii până 
acum. Dar nu mai sunt 
acea fată, spuse ea, 
închizând ochii 
îndurerată. Nu pot 
suporta ideea unei 


căsnicii. Gândul dea mă 
culca lângă un bărbat 
mă face să vreau să fug 
îngrozită. Mi-ai salvat 
viaţa, maior Randall, dar 
nu sunt o domniță 
salvată de un dragon. 
Sunt prea bătrână și 
prea marcată pentru a fi 
o mireasă inocentă. 
Dacă dorești să mă ajuţi, 


escortea- ză-mă până la 
Liverpool și împrumută- 
mi suficienți bani cât să 
mă îmbarc pe un vas 
spre America. În calitate 
de moștenitor al lui 
Daventry, nu-ţi va fi 
deloc greu să-ţi găsești o 
soție care să 
corespundă. O femeie 
tânără, cu temperament 


blând, precum Sarah 
Townsend. Nu o văduvă 
năpăstuită, care nu mai 
are nimic de oferit. 

— Pe toţi dracii! 
izbucni Randall. De ce 
încearcă toată lumea să 
mi-o impună de soață pe 
Sarah Townsend? E o 
fată drăguță, însă doar o 
fată. Tu ești o femeie, și 


cea pe care o doresc. 

— Eşti obișnuit să 
obţii ceea ce-ţi dorești, 
spuse Julia sec. Dar, cu 
siguranță, dacă te 
gândești puţin, o să îți 
dai seama că o femeie 
care refuză să fie soție 
nu e ceea ce îți dorești. 

El îi studie silueta 
subțire și ochii osteniţi, 


neîmblânziţi, 
cântărindu-i cuvintele: 
— Ceea ce spui e cât 
se poate de rezonabil, 
însă căsnicia nu ţine de 
rațiune. Vreau să faci 
parte din viața mea, 
Julia. Amândoi am 
supraviețuit unor mari 
suferințe. Nu-mi doresc 
o fată veselă și 


necomplicată, care nu 
înțelege umbrele. Noi 
doi putem să ne 
cunoaștem mult mai 
profund. Asta nu 
contează deloc? N-am 
putea să construim între 
noi încredere și 
prietenie până într-atât 
încât, în cele din urmă, 
să devenim soţ și soție 


cu adevărat? 

— Poate că așa ceva 
este posibil, răspunse ea, 
cu glasul plin de durere. 
Dar, chiar dacă ar fi — 
trebuie să-ți dezvălui 
adevărul final, fiindcă e 
un obstacol 
insurmontabil. Nu cred 
că voi mai putea 
vreodată să nasc un 


copil, maior Randall. 
Branford... m-a stricat. 
Tu eşti moştenitorul 
unui titlu de conte. Eşti 
dator familiei tale să te 
căsătorești cu o femeie 
care îți poate dărui un 
fiu. 

Deci Julia, care era 
cunoscătoare în 
domeniu, credea că e 


stearpă. Nereușind să 
rămână în loc, Randall 
se ridică, plimbându-se 
agitat prin colibă. Nu 
era nici măcar suficient 
spaţiu cât să se învârtă 
ca un leu în cușcă. 
Principala datorie a 
unui lord era să producă 
un alt lord pentru viitor. 
Însă Randall nu era lord 


în acel moment, iar în 
viață nu-l  interesase 
niciodată titlul de conte 
de Daventry. 

Julia se sprijini cu 
spatele de perete, cu 
ochii închiși și cu o 
expresie de epuizare. În 
experienţele sale 
anterioare cu ea, Julia 
făcuse neîncetat eforturi 


să treacă neobservată. 
Acum, stătea acolo 
descoperită, cu o forță 
tăcută și cu o frumusețe 
delicată. Înainte de 
căsnicia ei dezastruoasă, 
fusese probabil o fată 
remarcabil de frumoasă. 
Un trofeu de seamă în 
cercurile ce se ocupau 
cu peţitul. Daventry nici 


n-ar fi acceptat mai 
puţin pentru 
moștenitorul său. 
Această discuţie era 
probabil mai dificilă 
pentru ea decât pentru 
el. Cu toate acestea, îi 
dezvăluia adevăruri 
dureroase cu O 
sinceritate ce pornea din 
suflet și care îl atrăgea. 


Cu cât vorbeau mai 
mult, cu atât și-o dorea 
mai tare ca soție. 

Dar o dorea și ca 
iubită. Atracția era 
misterioasă. Eleganța ei 
tăcută și trupul micuț, 
perfect proporționat, îl 
captivaseră încă de 
prima dată când o 
văzuse. Ar fi putut să 


îndure o soție pe care o 
dorea, dar pe care n-o 
putea atinge? 

Dacă exista vreo 
șansă cât de măruntă ca 
Julia să treacă peste 
groaza din prima ei 
căsnicie, el era dispus 
să-și asume riscul. Își 
asumase și altele cu 
mult mai rele. 


Capitolul 6 


După o zi atât de 
lungă și de 
traumatizantă, Julia abia 
dacă mai avea suficientă 
energie să fie tensionată, 
în pofida sugestiei 
bizare a lui Randall. Îl 
privi  foindu-se agitat 
prin camera mică. 


Șchiopăta mai rău decât 
îl văzuse vreodată, 
probabil fiindcă 
petrecuse atât de mult 
timp călare ca s-o 
salveze, după ce deja se 
aflase întreaga zi pe 
drum. Spera că nu se 
înșelase în convingerea 
că răpitorii ei nu aveau 
să-i găsească. Să se lupte 


cu patru duşmani 
deodată ar fi fost greu 
chiar și pentru Randall. 
Sentimentele ei erau 
amestecate. La nivel pur 
emoțional, faptul de a fi 
în prezența unui bărbat 
puternic, ce avea 
experiență în acte 
violente, o făcea să-şi 
dorească să se 


ghemuiască într-un colț. 
Însă el nu avea nimic din 
cruzimea soțului ei. 
Randall se purtase - și 
continua să se poarte - 
cu O onoare și un curaj 
impecabile. 

Į se părea ciudat să se 
gândească la Randall ca 
la vărul lui Branford. Nu 
vedea nicio asemănare 


între ei. Randall era un 
războinic, violent şi 
uneori caustic. Însă acea 
violență era controlată. 
Nu și-l putea imagina 
făcând rău cuiva din 
plăcere. 

Fusese o adevărată 
ușurare să-şi dea la 
iveală legătura incomodă 
și nedorită. Privindu-l 


pe Randall cu ochii 
aţintiți spre focul mic, 
cu o mână sprijinită pe 
tavan, imaginea îi evocă 
Juliei statuile grecești 
reprezentând atleți. Nu, 
el avea o constituție mai 
zveltă, mai musculoasă 
decât idealul elin, iar 
părul blond și trăsăturile 
atent sculptate erau 


tipice  nordicilor. O 
zeitate a vikingilor, nu 
una născută din Marea 
Mediterană. 

Se întrebă la ce se 
gândea. Cel mai 
probabil, începea s-o 
privească în altă lumină 
acum, că ştia cine era şi 
că nu putea fi soția nici 
unui bărbat. Dacă se 


simţea dezamăgit de 
refuzul ei, avea să-și 
revină în scurt timp. 
Putea avea orice femeie 
şi-ar fi dorit. Înţelesese 
acest lucru încă de 
prima dată când îl 
văzuse zâmbind. 

Randall ridică 
privirea cu o expresie 
gânditoare. 


— Nu există nimic 
sigur în viață, Julia. 
Numeroase cupluri de 
tineri sănătoşi nu sunt 
binecuvântate cu 
urmași. Și e posibil ca 
unele cupluri fertile să 
aibă doar fete. Faptul că 
tu eşti stearpă nu mă 
convinge să nu te doresc 
drept soţie. Te 


căsătorești cu mine, 
Lady Julia Raines? 

Ea căscă gura de 
uimire. 

— Chiar ești nebun! 
Poate că acum nu te 
interesează copiii, dar 
asta s-ar putea schimba 
în viitor. Clătină din 
cap, venindu-i greu să 
creadă că vorbea serios. 


Chiar dacă nu-ţi pasă de 
copii, e imposibil să-ți 
dorești să te căsătorești 
cu o femeie ce refuză să 
împartă patul cu tine. 
Doar dacă nu îţi dorești 
să te câsătorești cu o 
fiică de duce atât de 
defectă, ca să ai un 
pretext pentru adulter. 
Randall ridică din 


sprâncene. 

— Nici vorbă. Sunt 
de acord că, dacă e de 
neconceput c-ai putea 
ajunge la alte 
sentimente, atunci nu 
poate exista o căsnicie 
adevărată. Dar, după 
cum spui, lucrurile se 
schimbă. Jur că mai 
degrabă mi-aş tăia mâna 


decât să te  rănesc. 
Încearcă să crezi asta. 
Cu suficientă încredere 
și suficientă prietenie, 
poate că, într-o bună zi, 
vei da uitării dezgustul 
tău față de bărbați. 

— Nu sunt sigură că 
există suficientă 
încredere în lume 
pentru asta, spuse ea 


neajutorată. 

Însă când îi studie 
chipul calm și frumos, 
îşi dădu seama cât de 
intens își dorea să fie 
altfel. Ar fi dat douăzeci 
de ani din viață să fie 
normală, la fel de fericită 
și de necomplicată pe 
cât fusese înainte de a se 
căsători. La şaisprezece 


ani tânjise după 
atingerea unui bărbat. 
Savurase sărutările 
furate cu  încântarea 
ameţitoare a copilei 
inocente care fusese la 
acea vreme. Ba chiar, 
Dumnezeule mare, se 
culcase plină de 
nerăbdare în patul 
conjugal. 


Dorindu-și să fie 
convinsă că nu era 
nebună, îl întrebă: 

— Chiar dacă ar fi 
posibil să mă schimb, 
cum pot să må 
căsătoresc cu un bărbat 
aproape necunoscut? 
Nici măcar nu-ți ştiu 
numele de botez. 

— Alexander David 


Randall. 

Alexander. Răsuci 
numele în minte. Era 
tăios, așa ca el. 

—  Ţi se spune 
vreodată Alex? 

— Ocazional. În 
general, mi se spune 
Randall. Contează să știi 
asta? 

— Alexandru 


Cuceritorul, spuse ea 
derutată. Cât anume din 
insistența ta se naște din 
dorința de a demonstra 
că poţi câștiga chiar și- 
atunci când sorții îţi 
sunt potrivnici? 

— E o întrebare 
bună. Se gândi înainte 
de a clătina din cap. 
Oferta mea nu are 


legătură cu dorinţa de a 
câştiga. Ai o anumită 
calitate pe care o 
găsesc... alinătoare. 

— Am mai auzit că 
pot alina oamenii de la 
femei aflate în chinurile 
nașterii, dar niciodată 
de la un bărbat în 
floarea vârstei. Dacă e o 
calitate, e opusul 


pasiunii, cred. Însă îi 
plăcea că el o considera 
astfel. Găsesc că ești un 
bărbat pasionat, maior 
Randall. Încă nu pot să 
cred că ai fi fericit într-o 
căsnicie fără intimitate 
fizică. 

— Ar trebui să existe 
o înţelegere între noi că 
ai fi dispusă să încerci 


să-ți schimbi 
sentimentele. Își plecă 
într-o parte capul, 
meditativ. Dacă îmi vei 
acorda permisiunea să te 
ating, eu Îți voi promite 
în schimb să mă opresc 
în clipa în care mi-o ceri 
tu. 

Se aventurau într-un 
teritoriu foarte periculos 


cu acest lucru. 
Amintindu-şi cât de 
înnebunit era Branford 
când era ațâțat, îl 
întrebă: 

— Nu ți-ar fi dificil? 
Dorinţa nu poate fi ușor 
controlată. 

— Sunt extrem de 
bun la control. Apăru o 
luminiţă în ochii lui de 


un albastru rece. E una 
dintre cele mai iritante 
calități ale mele. 
Surprinsă, Julia râse. 
— Îmi dau seama de 
ce. Aș adăuga şi 
încăpățânarea. Căsătoria 
leagă doi oameni, maior 
Randall. Nu putem să-i 
întoarcem pur și simplu 
spatele dacă găsim că 


rezultatele nu sunt 
satisfăcătoare. 

— De fapt, putem. 
Nu e ușor, dar e posibil. 
Încrucişându-și brațele, 
se sprijini de peretele 
aspru. Legea căsătoriei e 
diferită în Scoţia faţă de 
Anglia. Femeile pot cere 
divorţ în aceleași 
condiții ca și bărbaţii. 


Dacă ne căsătorim aici, 
poţi să divorţezi de 
mine pentru adulter sau 
abandon, sau poţi cere o 
separare legală pe motiv 
de cruzime. 

Julia se încruntă. 

— Nu mi se pare 
corect să faci jurăminte 
de căsătorie păstrându- 
ți în tot acest timp o 


portiță de scăpare. 

— Poate. Cu 
siguranţă, e un risc. Dar 
căsătoria e o instituție 
onorabilă. Privirea lui 
era fermă, iar vocea — 
surprinzător de blândă. 
Vrei să-ți petreci restul 
vieţii fugind de 
Daventry și de Crockett? 
Ai putea reuși dacă ai 


pleca într-o altă ţară, 
dar acum, că știu că ești 
în viaţă, s-ar putea să te 
urmărească peste tot. 
Dacă te câsătorești cu 
mine, te-ai putea 
întoarce în lumea în 
care ai fost crescută. Nu 
sunt bogat, dar am un 
venit confortabil și o 
mică moșie. Fiind soția 


mea, ai putea vizita 
Londra, să porți rochii 
drăguţe și să fi din nou 
Lady Julia Raines. Nu 
merită să-ți asumi un 
risc pentru asta? 

Să-şi recapete viaţa! 
Imaginea pe care i-o 
descrisese el era dureros 
de tentantă. 

— Riscul e mare, în 


special pentru tine. Știu 
că eşti un protector 
puternic, maior Randall, 
dar am putea sfârși 
amândoi morți. Se 
înfioră. Nu vreau ca 
sufletul meu să fie 
împovărat, pe vecie, de 
moartea ta. 

— În calitate de 
moștenitor al lui 


Daventry, am o oarecare 
influență asupra lui. 
Deşi nu mă place, ține la 
tradiție și la titlul lui de 
conte, spuse Randall cu 
un umor întunecat. 
Dacă eşti soția mea și 
singura speranță de a 
avea un moștenitor după 
mine, asta îţi oferă o 
protecţie puternică. 


— Atâta că eu nu-ți 
pot oferi un moștenitor. 
Nu reuși să-și ascundă 
amărăciunea din voce. 

— El n-ar şti asta. 
Gura i se schimonosi. Ai 
o dreptate ironică dacă 
titlul ar dispărea din 
cauza  totalității lui 
Branford. Dar nu-ți 
propun să ne căsătorim 


doar pentru a-l pedepsi 
pe Daventry. Cred că 
amândoi vom avea de 
câștigat dacă ne-am 
căsători. 

— Mí ispitești, maior 
Randall, spuse ea încet. 
Dar discuţia asta e atât 
de rece și raţională. 
Oare căsătoria trebuie 
să fie un calcul rece, 


bazat pe protecţie și 
posibilități? 

Fără a clinti un singur 
mușchi,  Randall se 
transformă. Julia simţea 
emoția radiind dinspre 
el. 

— Sentimentele mele 
față de tine nu sunt reci, 
Julia, spuse cu voce la fel 
de șoptită ca a ei. Nu am 


întâlnit nicio altă femeie 
pe care să mi-o doresc 
de soţie. Gândul de a-mi 
alege o mireasă potrivită 
m-a făcut să mă refugiez 
în Scoţia. Am venit în 
Hartley teoretic pentru 
a o vedea pe Sarah 
Townsend, dar adevărul 
e că voiam de fapt, să te 
văd pe tine. Situaţia ta e 


mai complicată decât 
credeam, însă cu cât te 
descopăr mai mult, cu 
atât îmi doresc mai mult 
să fiu cu tine. 

Emoționată ȘI 
speriată, ea îl întrebă: 

— Când ai început 
să-mi spui Julia? 

— Ceva mai devreme 
în cursul acestei 


conversații. Se ghemui 
pe podea suficient de 
aproape cât s-o poată 
atinge, dar fără a o face. 
Dacă, într-adevăr, simţi 
o asemenea aversiune 
față de mine încât nu 
vrei să trăim sub același 
acoperiș... ei bine, 
trebuie să accept asta. 
N-am să te mai deranjez 


vreodată. Dar dacă tu 
crezi că am putea 
ajunge, într-o bună zi, să 
însemnăm mai mult 
unul pentru celălalt... 

Ea citi 
vulnerabilitatea din 
privirea lui. Aceea fu, 
poate, cea mai mare 
surpriză dintre toate. 

— Nu-mi ești 


indiferent, maior 
Randall, recunoscu ea. 
Ai avut dreptate în 
privința legăturii dintre 
noi. O simt și eu și te 
cunosc acum mult mai 
bine decât cu o oră în 
urmă. 

— O oră de 
familiarizare e durata 
potrivită, spuse el 


imediat. Dacă O 
prelungești, s-ar putea 
să-ți întărești dubiile. 

— Constatarea că ai 
simțul umorului e în 
mod cert un avantaj. Își 
fixă privirea asupra 
focului, uimită de faptul 
că analiza cu adevărat 
posibilitatea de a se 
căsători. Și, pe deasupra, 


cu Randall, dintre toți 
bărbaţii. Spui că trebuie 
să fiu dispusă să fac 
eforturi pentru O 
căsnicie adevărată. Ce 
vrea să însemne asta? 
Randall mai puse o 
bucată de lemn pe foc. 
— Cred că ar trebui 
să dedicăm un an acestei 
încercări. Eu voi avea 


dreptul să te ating, iar 
tu vei avea dreptul 
absolut să-mi ceri să 
încetez. Până... să zicem, 
a doua zi? 

— Mi se pare 
rezonabil, spuse ea 
prudent. 

— Îmi voi respecta 
jurămintele atâta vreme 
cât amândoi simțim că 


mariajul nostru e real. 
Dacă ne separăm - asta 
e o altă poveste. Dar îmi 
doresc foarte mult să 
încerc, Julia. 

Ea se întoarse și-și 
ridică privirea spre a lui. 

— A trecut foarte 
mult timp de când n-am 
mai atins un bărbat, cu 
excepția celor cărora le- 


am  bandajat rănile, 
spuse ea nesigură. 
Condițiile tale sunt 
generoase, dar, chiar și 
aşa, nu sunt sigură dacă 
le pot îndeplini. 

— Nu? încet, de 
parcă ar fi avut în față 
un mânz temător, se 
întinse și-i luă mâna 
dreaptă într-a lui. 


— Asta e de 
nesuportat? 

Ea închise ochii, 
tulburată de atingerea 
lui. Un bărbat viril, care 
voia s-o ia de soție o 
ținea de mână. Se 


declanșară temeri 
profund ascunse, însă 
căldura și forța 


strânsorii lui îi aduceau 


alinare. Cel mai mult o 
tulbura atracția de 
netăgăduit. Deschise 
ochii. 

— Derutant, dar nu 
de nesuportat. 

— Și asta? îi ridică 
mâna și-și trecu uşor 
buzele peste dosul 
palmei. 

Ea se înfioră, 


străbătută de senzaţii de 
mult uitate, la fel de 
tentante pe cât erau de 
înspăimântătoare. 

— Nu... de 
nesuportat. Deși e limita 
a ceea ce pot accepta 
acum. 

El îi zâmbi. 

— Te întreb din nou. 
Vrei să fi soția mea, 


Lady Julia? 

Chiar dacă el îi 
promisese să-i respecte 
întotdeauna dorinţele, 
avea să-și piardă zidurile 
de intimitate ce o 
protejaseră ani la rândul. 
Detesta să ştie că asta 
urma să se întâmple. 

Dar nu avea să mai 
primească vreodată o 


ofertă atât de uluitoare 
și de neașteptată. 
Credea că Randall era 
sincer, în pofida tuturor 
motivelor pentru care 
orice bărbat întreg la 
cap i-ar fi întors spatele, 
el o dorea suficient cât 
să riște posibilitatea ca 
mariajul lor să se 
dovedească un eșec de 


proporţii. 

Si... îi trezea 
curiozitatea. Deşi era un 
bărbat înspăimântător 
din multe puncte de 
vedere, paradoxal, se 
simțea în siguranță cu 
el. Se săturase să trăiască 
mereu cu frica în sân. 
Gândul de a se refugia 
pe un alt continent o 


făcea să-i dea lacrimile. 
Copilă fiind, avusese 
o vână de nesăbuinţă în 
ea.  Înăbuşise acea 
trăsătură mult prea mult 
timp, dar, acum, simţea 
o dorință nebună să-și 
riște viitorul. Dacă el era 
dispus să-și asume riscul 
unei căsătorii, nu putea 
să nu se ridice și ea la 


înălțimea provocării. 
Dar avea nevoie să știe 
că putea fugi dacă era 
necesar. 

— Am şi eu o 
condiție. Să-mi oferi o 
scrisoare semnată și 
nedatată prin care arăţi 
că mariajul a dat greș și 
îți dorești și tu un 
divorţ. 


Randall se încruntă 
înspăimântător. 

— Eu... înțeleg. 

Fa își feri privirea. 

— Îmi pare rău, nu 
vreau să sugerez că n-ai 
fi demn de încredere. 

— Dar nu al 
încredere în mine, spuse 
el amar. Foarte bine, am 
să-ți ofer o astfel de 


scrisoare înainte de a ne 
îndrepta spre altar. Îţi e 
suficient? 

Pentru un bărbat 
orgolios, accepta foarte 
multe. Putea face și ea 
acelaşi lucru. Cu o voce 
nesigură, îi răspunse: 

— Consider că da. 
Dacă într-adevăr îți 
doreşti acest lucru, 


Alexander David 
Randall, am să mă 
căsătoresc cu tine. 

— Mă bucur, spuse el 
simplu. Îi strânse mâna, 
apoi îi dădu drumul. Era 
un om înţelept. 

— Unde mergem de 
aici, maior Randall? 
schiță ea un zâmbet 
frânt. Primul pas, 


presupun, e să plecăm 
fără să fim văzuţi de 
Crockett și oamenii lui. 

— O să trag cu 
urechea pentru tot 
restul nopţii, să îi aud 
dacă vin. Vor rămâne o 
vreme în zona în care ai 
fugit, căutându-te. În 
cele din urmă, vor fi 
nevoiţi să se întoarcă în 


Hartley sau să-și 
continue drumul spre 
Carlisle, în funcţie de 
cum estimează direcţia 
în care e posibil să fi 
fugit. 

— Probabil vor crede 
că, fiind o femeie slabă, 
am să mă întorc în 
Hartley, fiindcă acolo 
am prieteni. 


— Foarte probabil, 
admise Randall. 

Julia își mușcă buza. 

— Sper să nu facă rău 
nimănui de acolo. 

— Au atras deja 
destul atenția, deci asta 
e puțin probabil, o 
asigură Randall. Imi 
închipui c-o să se 
instaleze pe drum și pe 


câmpurile din afara 
satului, ca să te poată 
prinde înainte să te 
întorci acasă. 

Julia nu reuși să-și 
înăbușe un fior. 

— Mă simt ca un 
șoarece hăituit de pisici. 

— N-au să te 
găsească. Fiindcă ar 
putea fi oriunde pe 


drum, vom merge la 
Carlisle ocolind 
drumurile. O să 
închiriez o trăsură de 
acolo. Putem trimite o 
notă la Hartley că ai 
scăpat de răpitorii tăi, 
dar că nu te mai întorci. 

Ea ezită. 

— Sunt câteva 
obiecte în casa mea pe 


care aș vrea să le 
recuperez. Amintiri de 
la mama mea și altele 
asemenea. 

— Ne putem opri să 
le luăm mai târziu, 
spuse el, dar, mai întâi, 
mergem în Scoţia și ne 
căsătorim. 

Julia se strâmbă. 

— O nuntă în Gretna 


Green? E vulgar, dar 
necesar, presupun. 

— Nu e nici necesar, 
nici de dorită mergem 
în Gretna Green, spuse 
el ferm. Orașul e faimos 
pentru căsătoriile 
oficiate în grabă, fiindcă 
se află la extremitatea 
sudică a Scoției, dar noi 
avem timp să mergem 


mai departe. Cred că ar 
trebui să ne căsătorim în 
casa prietenului meu 
Kirkland. L-ai cunoscut. 
Respectabilitatea lui va 
întări legitimitatea 
căsătoriei. 

Kirkland fusese unul 
dintre cei trei prieteni 
care venise în nord să-l 
găsească pe Ashton. 


Întunecat, inteligent și 
rezervat, le tratase pe 
Julia și pe Mariah cu 
politeţe și toleranță. O 
căsătorie oficiată în casa 
lui ar fi fost mult mai 
avantajoasă decât o 
ceremonie  scandaloasă 
în Gretna Green. 

— Dacă mă 
căsătoresc cu tine intru 


sub protecția întregului 
grup de Lorzi Pierduţi ai 
Westerfieldului, nu-i 
aşa? 

— Chiar așa e, spuse 
și în ochi îi jucă din nou 
aceeași sclipire. Suntem 
o trupă formidabilă, și 
din punct de vedere 
practic, și din punct de 
vedere social. 


— Crede-mă, 
apreciez asta. Fusese 
singură atât de mult 
timp. Gândul de a se 
bucura de protecție îi 
făcea plăcere. Va trebui 
să ne punem de acord 
asupra unei poveşti 
despre cum am ajuns să 
ne căsătorim. 

— Ceva care să nu 


reflecte tot adevărul, 
fiindcă unul dintre 
obiective este să îți 
refaci poziția socială. Se 
gândi O vreme. 
Înnebunită de moartea 
tragică a soțului tău, te- 
ai retras din societate și 
te-ai mutat cu o 
verișoară îndepărtată de 
la ţară. Ulterior, te-ai 


împrietenit cu ducesa de 
Ashton - partea asta a 
poveștii e foarte 
importantă, eşti o 
prietenă apropiată a 
ducesei - și ne-am 
cunoscut prin 
intermediul ei, fiindcă 
eu sunt un prieten 
apropiat al ducelui. 
După ce mi-am vândut 


rangul din armată, 
gândurile mele s-au 
îndreptat spre căsătorie, 
prin urmare, te-am 
căutat și ţi-am cerut 
mâna. 

— Ai menționat și 
mai devreme că ţi-ai 
vândut rangul. Asta s-a 
întâmplat recent, 
probabil? 


El dădu din cap. 

— Daventry m-a 
informat că ultimul văr 
care mă despărțea de 
titlu a murit și că 
trebuie să mă întorc în 
Anglia şi să mă 
pregătesc pentru 
responsabilitățile mele 
viitoare, găsindu-mi o 
soţie și întemeindu-mi o 


familie. 

— Mă surprinde că ai 
fost dispus să faci ceva 
sugerat de el, spuse ea 
sec. 

— M-am silit, fiindcă 
se potrivea cu propriile 
mele dorinţe, îi explică 
el. 

— E o poveste bună, 
consimți Julia. Suficient 


de simplă cât să nu ne 
încurcâm. 

— Nici nu e departe 
de adevăr, remarcă el. 
Chiar mi-am vândut 
rangul, m-am hotărât că 
trebuie să-mi caut o 
soție și m-am gândit la 
tine. 

Ea îi studie chipul. 

— Totuşi, te-ai dus la 


Hartley s-o vizitezi pe 
Sarah Townsend. Oare 
faptul că sunt de viță 
nobilă mă face mai 
potrivită pentru 
căsătorie? O moașă de la 
țară ar fi cu mult sub 
poziţia ta socială. 

— Ai fost 
întotdeauna o lady, 
chiar și ca moașă într-un 


sat, spuse el încet. 
Recunosc, rangul tău va 
face ca ceilalți să te 
accepte mai ușor ca 
soție a mea, dar 
principalul motiv pentru 
care am căutat în altă 
parte e faptul că tu 
păreai să nu vrei să ai 
nimic de-a face cu mine. 
Nu credeam că te-aș 


putea face să te 
răzgândești, dar voiam 
totuși să te văd din nou. 


Pentru orice 
eventualitate. 
Julia îşi cobori 


privirea spre tăciunii din 
cămin. 

— Îmi stârneşti 
modestia, maior 
Randal. Nu merit 


aprecierea ta, dar sunt 
recunoscătoare pentru 
ea. 

— Să spui că nu 
meriți aprecierea mea 
sugerează că aş avea 
gusturi proaste, spuse el 
cu un umor subtil. E 
chiar invers. 

Ea râse. 

— Îmi cer scuze. 


Râsul i se transformă 
într-un căscat. 

— Dormi acum. 
Probabil că ești frântă. 

— Sunt. Îşi ridică 
privirea spre el. Nu mi- 
aș fi imaginat niciodată 
o zi precum cea de azi. 

— Nici eu. Și totuși, 
iată-ne. Îi oferi unul 
dintre  zâmbetele sale 


rare, surprinzător de 
dulci. Cred că ne va fi 
bine împreună, Julia. 

— Aşa sper. Se 
întinse și-și  înfășură 
pătura în jurul ei, atât 
de obosită încât n-o 
deranjă podeaua tare. Să 
accepte să devină soţia 
unui bărbat aproape 
străin era o nebunie. 


Dar era plăcut să aibă pe 
cineva care să-și facă 
griji pentru ea. Fusese 
singură atât de mult 
timp. 


Capitolul 7 


Randall se așeză lângă 
ușă și se sprijini de 
perete. Piciorul îl duru 
îngrozitor când îl 
întinse. Îşi solicitase 
mult prea mult corpul în 
acea zi, dar meritase. 
Julia era în siguranță, iar 
el avea să se asigure că 


așa şi rămânea. 

Crăpă puțin ușa ca să 
poată asculta sunetele 
din noapte. Dacă ar fi 
existat vreun călător pe 
drumul aflat mult sub 
ei, s-ar fi auzit, dar, la 
ora aceea, nu era 
nimeni. Doar sunetele 
animalelor mici foindu- 
se prin zonă, văzându-și 


de-ale lor, și sunetul 
moale și implacabil al 
ploii ce cădea. 

Era ciudat cât de 
importantă devenise 
Julia pentru el, având în 
vedere că era posibil să 
nu ajungă niciodată la o 
căsnicie veritabilă cu ea. 
ȘI, totuși, era 
importantă. 


Îi studie silueta 
adormită, întinsă pe 
podea lângă foc și 
învelită în pătură. 
Acum, când tensiunea 
dispăruse de pe chipul 
ei, arăta foarte tânără. 
Fragilă. Chiar cunoscând 
atât de bine cruzimea 
lui Branford, Randall tot 
nu reușea să înțeleagă 


cum fusese în stare vărul 
său cel malefic să 
brutalizeze o mireasă 
tânără și blândă. 

Dar nu punea câtuși 
de puţin la îndoială 
povestea ei. Presupunea 
că nu putea vorbi despre 
cele mai rele lucruri pe 
care le suferise. Precum 
un soldat după o bătălie, 


poate că nu avea să 
reușească niciodată să 
dezvăluie oroarea 
deplină a ceea ce 
îndurase. 

Dar, pe Dumnezeu, 
nu avea să mai permită 
nimănui s-o rănească 
vreodată. Era uimit că 
acceptase să se 
căsătorească cu el. Se 


îndoia că acest lucru se 
datora farmecului său 
incert. Mai degrabă își 
dorea să fie în siguranță 
ȘI să-și recapete viaţa pe 
care o pierduse. Nu 
conta. Deşi avea 
dreptate când spunea că 
era nebun să-şi ia o 
mireasă cu asemenea 
probleme, el nu avea 


regrete. 

Îl lovi un gând 
excentric. Pe când era 
elev, îi plăceau la 


nebunie poveştile 
medievale despre 
iubirile de la curte. Lady 
Agnes, directoarea 


Academiei Westerfield, 
comandase mai multe 
cărți pentru bibliotecă 


special pentru a-i 
satisface acest interes. 
Ideea devotamentului 
generos al unui cavaler 
față de o femeie fără 
pereche ce se ridica 
mult deasupra poziției 
lui i se păruse atunci 
profund nobilă şi 
romantică. Acel ideal 
devenise o parte din el. 


Julia era domniţa lui, iar 
el era cavalerul care 
jurase să-i slujească. 

Zâmbi uşor. 
Modificaseră povestea 
pentru a se potrivi 
timpurilor moderne, dar 
avea în sfârșit șansa de 
a-și dedica serviciile 
unei femei la care ținea 
foarte mult. 


Sentimentul de 
afecțiune era esenţialul. 
Când zăcuse uitat de 
toţi în casa lui Daventry 
din Londra, așteptând ca 
rănile și febra să îl ucidă, 
avansase mult pe 
drumul către moarte. 
Deși Ashton îl salvase, 
nu-și revenise complet 
la viată în lunile scurse 


de atunci. 

În anul ce urmase, 
trăise într-o ceață 
umedă și rece de durere 
și deşertăciune. Se 
încăpățânase så meargă 
mai departe, pas cu pas, 
fiindcă viața era un dar 
prea prețios pentru a-l 
irosi. Dar nu avusese 
parte decât de mult prea 


puţină fericire sau de 
satisfacție. 

Acesta era unul 
dintre motivele pentru 
care se lăsase atât de 
ușor convins să-și vândă 
rangul din armată. Un 
soldat căruia nu prea îi 
păsa dacă trăia sau 
murea nu avea șanse să 
reziste prea mult pe 


câmpul de bătaie. 
Undeva în fundul 
sufletului încă mai 
păstra speranța că, în 
timp, avea să depăşească 
acea melancolie. 

Acum avea pe cineva 
la care să țină. Își dorea 
ca Julia să se simtă în 
siguranță şi fericită. 
Voia să fie cu ea fiindcă, 


în prezenţa ei, trăia un 
minunat sentiment de 
pace. 

Dacă ea își refăcea 
viaţa şi  hotăra să 
trăiască fără el — ei bine, 
ar fi avut satisfacția de a 
ști ce făcuse pentru ea. 
Cel mai pur devotament 
era cel neatins de 
interese personale, deşi 


se îndoia că ar ajunge 
vreodată atât de pur. 
Avea să câștige ceva de 
pe urma căsătoriei lor, 
indiferent ce cale stranie 
ar fi urmat. 

Se întinse complet, 
folosindu-și coburul pe 
post de pernă. Deși 
corpul îl durea, se 
simțea mai bine decât se 


simţise vreodată după ce 
francezii aproape 
reușiseră să-l ucidă în 
Spania. A doua zi, aveau 
să pornească spre Scoţia 
pentru a se căsători. 

În noaptea aceea, 
dormi iepurește. 


Extenuarea o ajută pe 
Julia să doarmă, dar se 


trezi  înțepenită după 
noaptea petrecută pe 
podeaua tare. Îi luă o 
clipă să-și amintească 
unde se afla și de ce. Și, 
da, viaţa ei construită cu 
grijă se făcuse țăndări cu 
o zi înainte. 

În colibă nu mai era 
întuneric și ghici că se 
crăpa de ziuă. Maiorul 


Randall nu era pe 
nicăieri. 

Se ridică 
tremurătoare în 
picioare, încercând să 
nu se gândească prea 
mult la ceea ce îi rezerva 
viitorul, înfăşurându-şi 
pătura în jurul umerilor, 
ieși. Ploaia trecuse, iar 
cerul era răcoros și 


senin, luminat la est, 
deasupra dealurilor, cât 
să dezvăluie că zorile 
erau aproape. Drumul 
era undeva dedesubt, 
ferit privirilor, dar nu și 
dat uitării. 

Randall i se alătură, 
tăcut ca o umbră. 
Rămase destul de 
aproape de ea cât să-i 


simtă căldura radiindu-i 
din corp, dar nu o 
atinse. 

Logodnicul și viitorul 
ei soț. Gândul nu era 
chiar atât de bizar pe cât 
îi păruse cu o noapte 
înainte. Vorbind încet, 
pentru a nu tulbura 
pacea dimineții, îl 
întrebă: 


— Se văd pe undeva 
Crockett și oamenii lui? 

— Am auzit câţiva cai 
trecând pe drum, 
îndreptându-se spre 
vest, ceva mai devreme. 
E posibil să fi fost ei. 
Dacă nu au reușit să 
repare hamurile de la 
trăsură, e posibil să se fi 
despărţit și s-o fi luat în 


ambele direcţii. 

Julia se  înfioră la 
acest gând. 

— E bine că vom 
merge evitând 
drumurile. 

— Dacă ai noroc, vor 
crede că te-ai refugiat pe 
dealuri și ai murit în 
sălbăticie, fiind o femeie 
neajutorată și singură. 


— Oamenii chiar 
mor aşa în regiunea asta 
sălbatică, consimți ea. 
Dar, cu siguranţă, 
Crockett îşi va da seama 
că am fost ajutată să fug, 
nu-i aşa? 

— Nu neapărat. Tipul 
pe care l-am lovit în cap 
probabil nu-și va aminti 
exact ce s-a întâmplat. 


Ar putea presupune că l- 
ai lovit cu o piatră și ai 
tăiat  hamurile cailor 
înainte de a fugi. 

— De-aș fi eu așa 
îndrăzneață! spuse ea, 
mușcându-și buza. Sper 
că Crockett nu l-a 
pedepsit pe Haggerty 
fiindcă m-a lăsat să fug. 

— Există alți oameni 


care merită mai multă 
compasiune decât 
Haggerty, spuse Randall 
sec. Ar fi cazul să 
mâncăm ceva și să 
pornim la drum. 
Sperând că Crockett 
avea să decidă, într-un 
final, că îşi găsise 
sfârşitul pe dealuri, Julia 
se întoarse în căsuță. 


Mâncară fiecare câteva 
înghițituri de pâine și de 
caş și băură câte o gură 
de  cidru. După ce 
Randall puse șaua pe cal 
și îl încărcă, se întoarse 
s-o ajute să urce în șa. 

— Va trebui să 
călărești bărbătește. 

Ea se încruntă, 
gândindu-se la piciorul 


lui rănit. 

— Tu nu călărești? 

— Turk a avut o zi 
grea ieri, răspunse el. Nu 
vreau să-ldistrug 
călărind amândoi astăzi. 
Nu sunt decât vreo 
șaisprezece kilometri 
până la Carlisle. Ar 
trebui să ajungem la 
primele ore ale după- 


amiezii. 

Știind că nu avea rost 
să se împotrivească, Julia 
îi permise s-o ajute să 
urce în șa. Când fu 
instalată, trase de 
poalele fustei, dar 
aceasta de-abia dacă îi 
acoperea genunchii. 
Randall îşi întoarse 
privirea dinspre 


picioarele indecent 
expuse, lucru pentru 


care îi fu 
recunoscâtoare. 
Prinzând hățurile 
calului,  Randall porni 
spre dealuri, 
îndepărtându-se de 
drum. 


Ajunseră în scurt 
timp la o cărare de oi ce 


ducea în direcția 
potrivită. Terenurile 
joase erau scăldate în 
nori siniștri de ceaţă, 
care se risipiră treptat 
pe măsură ce soarele se 
ridica și dăruia căldură 
și lumină peisajului 
sălbatic. Julia își spuse 
cu melancolie că 
plimbarea călare ar fi 


fost plăcută dacă n-ar fi 
fost nevoită să fugă 
pentru a-și salva viaţa, 
flămândă, îndurând 
frigul și tânjind după o 
baie. 

Maiorul Randall era o 
companie relaxantă și 
știa întotdeauna exact 
unde voia să meargă. 
Uneori, erau nevoiți să 


se abată de la drum 
acolo unde panta unui 
deal devenea prea 
abruptă, dar el nu ezita 
niciodată când venea 
vorba să aleagă o 
direcție. După circa o 
oră petrecută călare, 
Julia îl întrebă: 

— Ai o busolă? 

— Cea din mintea 


mea îmi ajunge. Nu mă 
rătăcesc niciodată. 

— Probabil asta te-a 
făcut popular ca șef de 
patrule în Peninsulă. 

— Aşa era. Ajungeam 
întotdeauna înapoi în 
tabără, spuse el, făcând 
un semn spre dealurile 
verzi. E o plăcere să 
călătorești pe pământ 


fără a fi nevoit să-ţi faci 
griji în privința 
cavaleriei franceze. 

— Cred că-i prefer pe 
francezi decât pe 
Crockett. 

Șchiopătatul lui se 
agrava. Ghicind că mai 
degrabă ar fi murit 
decât să-și recunoască 
slăbiciunea, Julia îi 


spuse: 

— Stai o clipă. Vreau 
să merg pe Jos. 

El se opri, dar spuse: 

— Poţi să rămâi în șa. 
Eşti atât de ușoară, încât 
Grand Turk abia dacă te 
simte. 

— Îmi place să merg 
pe jos. Mai ales că mi- 
am petrecut ziua de ieri 


înghesuită într-o trăsură 
cu infractori. 

Își trecu piciorul 
drept peste șa și se lăsă 
să alunece. Turk era un 
cal înalt, iar Julia se 
împletici când atinse 
pământul. Randall o 
prinse de braț pentru a 
o stabiliza, dându-i 
drumul înainte ca un 


moment sufocant de 
jenă să capete proporţii, 
devenind ceva mai grav. 

Mulțumită că purtase 
botine solide în 
momentul în care fusese 
răpită, Julia își potrivi 
pasul cu al lui și își 
continuară drumul. Era 
atât de plăcut să-și 
dezmorţească picioarele. 


Și foarte ciudat să 
călătorească spre nunta 
ei cu un bărbat aproape 
străin. 

Fiind atât de aproape 
de el, îi văzu ridurile de 
durere de pe chip, iar 
șchiopătatu! se agravase 
vizibil: 

— Grand Turk nu 
pare deosebit de obosit. 


De ce nu-l călărești tu o 
vreme? 

— N-am nevoie să fiu 
răsfățat, spuse el scurt. 

Julia se dădea 
întotdeauna înapoi când 
un bărbat era furios pe 
ea, dar izbucnirile de 
furie venite din partea 
unui om care suferea 
erau altceva. 


— Nu înseamnă că te 
răsfeți dacă îi oferi o 
pauză unui picior rănit 
când ai o zi proastă. 

— Nu există zile 
bune, izbucni el. Doar 
rele și mai rele. 

— Atunci, în mod 
cert, trebuie să mergi 
călare, spuse ea blând. 

El îi aruncă o privire 


mânioasă: 

— Te rog să-mi faci o 
favoare și să-ți vezi de 
treburile tale. 

Julia nu se putu 
abtine să nu râdă. 

— Dacă urmează să 
ne căsătorim, cu 
certitudine faci parte 
din treburile mele. După 
cum și tu m-ai inclus pe 


mine într-ale tale. 

După o clipă de 
uluire, Randall îi zâmbi 
ezitant. 

— E greu să te 
contrazic în privința 
asta. Îmi pare rău că 
sunt aşa de morocănos. 
După cum ai observat, 
piciorul îmi dă de furcă 
azi, dar, deocamdată, e 


mai bine să merg pe jos, 
ca să nu înțepenească. 
— Ce fel de rană a 
fost? Când el îi aruncă o 
privire  piezișă, ea 
adăugă: în lipsa altcuiva 
mai bine pregătit, eu am 
fost și chirurg, și medic 
în Hartley, nu doar 
moașă. Am avut de-a 
face cu tot felul de boli 


și de răni. 

— Am fost testat și 
consultat de experți, 
spuse el fără entuziasm. 
Părerea generală e că ar 
trebui să fiu mort și e 
aproape un miracol că 
nu mi-am pierdut 
piciorul. Mă îndoiesc că 
ai putea să mă ajuţi cu 
ceva. 


Fa îi aruncă un 
zâmbet vesel. 

— Probabil că nu. Aș 
vrea doar să-mi satisfac 
curiozitatea  morbidă, 


fiindcă am fost 
dintotdeauna interesată 
de boli și de răni. 

Acest lucru fusese 
valabil încă din 


copilărie. Intr-o lume 


mai bună, ar fi putut să 
studieze medicina în loc 
să se căsătorească de la o 
vârstă prea fragedă. 

— Dacă așa pui 
problema... îi zâmbi el 
din nou scurt. Am fost 
sfâșiat de un șrapnel în 
bătălia de la Albuera. 
Chirurgii au făcut tot ce 
le-a stat în putere, dar 


încă au mal rămas 
bucăţi de metal ascuţit 
ce se deplasează prin 
rană într-un mod oribil 
și dureros. 

Julia presupuse că 
Randall, fiind un stoic 
militar, nu avea să-i 
ofere mai multe 
explicaţii: 

— Asta e rana din 


cauza căreia ai sfârșit în 
podul casei lui 
Daventry? 

El aprobă din cap: 

— Hemoragie 
masivă, infecţie, febră. 
Eu nu eram conștient 
când cineva a decis că ar 
trebui să fiu trimis la 
unchiul meu și lăsat la 
mila lui  nesfârșită. 


Ordonanţa mea, 
Gordon, i-ar fi 
împiedicat dacă ar fi 
putut, dar era și el rănit. 

— Bătălia aia a avut 
loc în mai anul trecut, 
nu-i așa? Când el aprobă 
din cap, ea continuă: Nu 
tot cam atunci a murit 
și fiul mai mic al lui 
Daventry? 


Randall oftă: 

— Ba da, din păcate. 
Băiatul fusese 
dintotdeauna 
bolnăvicios și a murit de 
febră chiar înainte să 
aterizez la uşa lui 
Daventry. Unchiul meu 
era înnebunit de durere. 
Presupun că de asta m-a 
trimis în pod să mor - 


fiindcă eu eram în viaţă, 
iar fiii lui, nu. Nu m-a 
plăcut niciodată, dar nu 
avea porniri ucigașe. 

Julia se crispă în sinea 
ei, constatând maniera 
simplă în care Randall 
accepta o situație 
îngrozitoare. 

— Din moment ce tu 
erai moștenitorul, s-ar 


putea crede că ar fi vrut 
să supravieţuiești. 

— La acea vreme, mai 
existau încă un văr sau 
doi până la mine, așadar 
nu avea nevoie de mine. 

— Sper că ai dreptate 
și că te va considera mai 
valoros acum, de vreme 
ce ești ultimul 
moștenitor, spuse ea 


sec. 

— Așa stau lucrurile 
acum, că a avut timp să- 
și revină după moartea 
fiului său, răspunse 
Randall. Nici măcar nu 
l-am cunoscut pe băiat. 
S-a născut după ce ai 
fugit tu. Mama lui, cea 
de-a doua contesă, a 
murit câteva zile mai 


târziu. 

— Unchiul tău a avut 
ghinion în ceea ce 
privește copiii și soțiile, 
remarcă Julia. N-am 
întâlnit-o niciodată pe 
actuala contesă, dar mi 
s-a spus că primele două 
au trecut prin 
numeroase avorturi și că 
au avut copii născuţi 


morţi. 

— Cea de-a treia 
soție a lui e o văduvă 
care a avut trei fii 
sănătoși cu primul ei 
soț. Unchiul meu a 
crezut, probabil, că asta 
îi va garanta fertilitatea, 
dar nu a fost așa. Prin 
urmare, dacă vrea ca 
titlul de Daventry să-și 


continue existența, 
trebuie să se bazeze pe 
mine, spuse el, 
aruncându-i o privire 
rapidă. Şi pe tine. 

Ea, care avea să fie o 
altă Lady Daventry care 
nu avea să dea naștere 
nici unui urmaș. Poate 
că era sortit ca titlul să 
dispară. 


— O să fie interesant 
de urmărit care va fi 
deznodământul acestei 
drame de familie. Julia 
studie chipul viitorului 
ei soț. Părea cenușiu și 
era evident că avea 
dureri. Poate că acum ar 
fi mai bine să mergi 
călare decât pe jos? 

Randall bolborosi o 


înjurătură în barbă. 

— Poate, dar nu sunt 
în stare să merg călare 
când o doamnă merge 
pe jos. 

Pe ea n-o deranja să 
meargă pe jos, iar el 
călare, dar, fiindcă îl 
deranja pe el, Julia i se 
adresă calului: 

— Turk, ești dispus 


să porți doi oameni în 
șa? Nu mai mult de 
patru sau șase kilometri. 

Calul întoarse capul 
și o împunse cu botul în 
piept într-un gest 
prietenos. Ea zâmbi și-și 
îngropă degetele în 
coama lui. 

— Cred că tocmai a 
răspuns afirmativ. 


— Pare să se miște 
bine, în ciuda efortului 
de ieri, recunoscu 
Randall. Turk e un cal de 
cea mai bună calitate. 
Mă întreb dacă 
Townsend ar fi dispus 
să-l vândă. 

— A refuzat deja o 
ofertă din partea unui 
duce, deci cred că nu. 


— Ashton a încercat 
și nu a reușit? Atunci, 
cu siguranță, Townsend 
nu mi-l va vinde mie. 
Prea bine, Turk, din 
moment ce pari dispus 
și nu trebuie să avansăm 
rapid, o să încercăm. 
Încălecă, tresărind când 
își forță piciorul, apoi îi 
întinse mâna Juliei. Ea 


îşi sprijini piciorul de al 
lui și se aruncă în șa, 
instalându-se în spatele 
lui. Calul nu se arătă 
deranjat. 

Își puse ușor mâinile 
pe talia zveltă a lui 
Randall și porniră din 
nou la drum. Acum, că îl 
atingea din nou, era oare 
la fel de înfricoșător ca 


în ziua precedentă? 
Hotărî că nu. 
Înregistrase un mic 
progres. Poate că mai 
existau speranțe pentru 
ea. 

După circa un 
kilometru jumătate, îl 
întrebă: 

— Ai vreun plan după 
ce ajungem în Carlisle? 


— Nu prea. Trebuie 
să găsim un mijloc de 
transport ca să ne 
putem continua drumul 
cât de repede posibil. 
Mai ai nevoie să faci și 
altceva în afară de a le 
scrie prietenilor tăi din 
Hartley? 

— Există un magazin 
de haine vechi la 


marginea orașului. Aș 
vrea să mă opresc să-mi 
mai iau câteva haine. Se 
strâmbă. Dar va trebui 
să împrumut bani de la 
tine. Sunt săracă de n- 
am nici după ce bea apă. 

— Nu se cheamă că 
împrumuți atunci când 
ești pe punctul de a-mi 
deveni soție, se încruntă 


el. Și, ca soție a mea, nu 
ar trebui să fii nevoită să 
porţi haine vechi. 

— Am purtat haine 
vechi ani de-a rândul. N- 
o să pățesc nimic dacă le 
mai port încă puțin, 
spuse ea blând. O 
bonetă și o mantie mă 
vor face să ies mai puțin 
în evidenţă. 


— Prea bine. Dar am 
să îți asigur condiții mai 
bune în viitor. O bătu 
ușor peste mâna care se 
odihnea pe talia lui. 
Consider că ţi-ai câștigat 
dreptul la puţin răsfăţ. 

— Răsfăţ. Ce concept 
remarcabil. Se gândi la 
orele îndelungate de 
muncă, la economiile 


făcute pentru a se putea 
descurca. Viaţa ei în 
Hartley îi oferise 
satisfacţii, dar nu fusese 
ușoară. Cred că mi-ar 
plăcea mult așa ceva. 

Își continuară drumul 
în liniște și pace până 
ajunseră la o cărare 
ierboasă ce mergea în 
direcția potrivită. 


Avansaseră de la zona 
sălbatică rurală și de la 
potecile făcute de oi la 
câmpuri cultivate și 
drumuri ce puteau fi 
recunoscute. 

Ajunseră în vârful 
unei creste și văzură 
Carlisle în faţa lor, cu o 
catedrală tronând 
maiestuos asupra 


orașului. Randall spuse: 

— E timpul pentru o 
pauză. Trebuie să-mi 
întind picioarele. 

O ajută pe Julia să 
coboare și descălecă și 
el, cu chipul chinuit de 
durere. Julia și-ar fi 
dorit să-l poată ajuta, 
dar, fără leacurile ei, nu 
putea nici măcar să facă 


ceai din scoarță de 
salcie. 

Pe lângă drum curgea 
un pârâu, astfel că atât 
calul, cât și călăreţii se 
înviorară. După ce bău 
și-și stropi fața cu apă 
rece, Julia aruncă o 
privire plină de dor spre 
orașul care se profila la 
orizont. 


— Vom avea timp să 
mâncăm cum se cuvine 
înainte de a continua. 

— Vom avea. Privirea 
pe care i-o aruncă era 
admirativă. Eşti ca un 
soldat, Lady Julia. Nu te- 
ai plâns nici măcar o 
dată, deși ai fi avut 
motive din belșug. 

— Nici tu nu te-ai 


plâns, maior Randall, 
deși piciorul ţi-a dat de 
furcă, îi replică ea. 

Gura lui tresări. 

— Da, dar eu chiar 
sunt soldat. Se 
presupune că sunt stoic. 

Ea chicoti, gândindu- 
se că ori se îmbunătăţea 
simțul lui al umorului, 
ori începea ea să 


înțeleagă mai bine 
spiritul lui sec. 

Randall îşi scoase 
portmoneul și îi întinse 
câteva bancnote. 

— Poftim bani 
pentru haine. Ştii să 
călărești? S-ar putea să 
fiu nevoit să închiriez 
cai de călărie dacă nu 
există nicio trăsură 


disponibilă. 

Ea puse bine 
bancnotele, sperând că 
Randall va reuși să 
găsească o trăsură. 
Ultimul lucru de care 
mai avea nevoie bietul 
om era să petreacă din 
nou câteva ore în șa. 

— Nu prea am călărit 
în ultimii ani, dar mă 


descurc. O să văd dacă 
îmi găsesc un costum de 
călărie la magazin. 

El își miji ochii și 
privi înspre oraș: 

— Cum Carlisle e 
înconjurat din trei părți 
de râuri, există doar 
câteva drumuri de 
intrare, ceea ce 
înseamnă că e mai ușor 


să fii găsită dacă te caută 
cineva. Care drum crezi 
că e cel mai puţin 
probabil să fie ţinut sub 
observaţie? 

Julia se încruntă ușor, 
analizând dispunerea 
orașului: 

— Dacă ocolim pe la 
est, există un pod vechi 
ce dă spre partea veche a 


orașului. Magazinul de 
haine e pe o alee ce se 
desprinde din drumul 
acela. 

— Atunci, aceea va fi 
ruta noastră. Am să te 
las la magazin până 
vizitez grajdurile de 
închirieri. Își scoase de 
pe mâna dreaptă un inel 
de aur cu sigiliu. Vom 


ieși mai puţin în 
evidență dacă pretindem 
că suntem soț și soţie, 
aşa că ia inelul meu. 
Purtat întors va arăta ca 
o verighetă. 

Căldura umană ce 
radia din aur îi păru 
curios de intimă când și- 
| strecură pe inelar: 

— N-o să arătăm ca 


un cuplu potrivit. Tu ai 
o înfățișare prețioasă, 
ești chipeș și 
aristocratic, în vreme ce 
eu sunt ponosită, simplă 
și ușor de ignorat. 
Femeilor le va fi milă de 
tine și se vor gândi că 
ele ți-ar fi soţii mai 
bune. 

El o fixă cu privirea, 


uluit. Julia nu l-ar fi 
crezut capabil să 
TOŞească. 

— Ce idee absurdă. 
Poate că hainele mele 
sunt scumpe, dar am 
călătorit și am dormit în 
ele, sângele tău nobil e 
de rang mai înalt decât 
al meu și, cu siguranţă, 
nu sunt chipeș. 


— Te-am considerat 
chipeș încă de prima 


dată când ne-am 
cunoscut, spuse ea 
gânditoare. De O 
frumuseţe 
temperamentală, 
oarecum. 


Arăta și mai frumos 
când râdea. 

Nu se găsea nici 
măcar O singură 
nenorocită de trăsură de 
închiriat în Carlisle în 
după-amiaza aceea. Cel 
puţin, Randall nu reuși 
să găsească niciuna. 
Dacă ar fi fost dispus să 
aștepte până a doua zi 


dimineaţă, ar fi avut de 
unde alege, dar simţea o 
dorință aprinsă de a o 
scoate pe Julia din oraș 
cât de curând posibil. 
Carlisle era, evident, un 
loc în care răpitorii ar fi 
încercat să dea de urma 
el. 

Din fericire, găsi doi 
cai de povară solizi. 


Randall nu era încântat 
de perspectiva de a-și 
petrece câteva ore 
călare, dar avea să se 
descurce. 

Se întoarse la 
magazinul ponosit unde 
o lăsase pe Julia. Deși îi 
căută din priviri pe 
bărbații care ar fi putut 
fi răpitorii ei, nu văzu pe 


nimeni care să 
potrivească. Probabil, 
Crockett încă cerceta 
dealurile din zona de 
unde fugise Julia. Dar nu 
se puteau baza pe acest 
lucru. 

Magazinul era mic, 
curat, dar aglomerat. Pe 
mese erau aranjate 
separat haine pentru 


bărbați, femei sau copii. 
O ținută elegantă, 
deosebit de frumoasă 
pentru femei, era 
atârnată pe peretele din 
spate, compusă dintr-o 
rochie, un şal și o 
bonetă. Dar nu o văzu 
pe Julia. Cu siguranţă, 
nu fusese atât de 
nesocotită încât să iasă 


singură! 

O mişcare îi atrase 
atenţia și, întorcându- 
se, o văzu pe Julia 
cosând într-un colț. 
Cum ținea capul plecat 
și era îmbrăcată în haine 
mohorâte, nu O 
observase deloc: 

— Ai terminat aici, 
draga mea? o întrebă, 


încercând să adopte 
tonul un soț afectuos. 

— Ai sosit numai 
bine. Făcu nod la aţă și o 
rupse cu dinţii. Tocmai 
am terminat de peticit 
tivul ăsta. Se ridică în 
picioare și scutură o 
mantie de un gri închis, 
apoi și-o înfășură în 
jurul umerilor. Haina 


era incredibil de lipsită 
de stil. Luă de jos o 
geantă de voiaj ponosită 
și strigă printr-o ușă 
deschisă aflată în spatele 
micii încăperi. Eu plec, 
dnă Rown. Vă 
mulțumesc mult pentru 
ceai. 

— Cu mare plăcere, 
draga mea, răspunse o 


femeie cu un accent 
nordic pronunţat. Să ai 


drum bun şi-ți 
mulțumesc pentru 
sfaturi! 


Randall luă geanta de 
voiaj și-i oferi Juliei 


brațul său. Când 
ajunseră în stradă, îi 
spuse: 


— O cunoșteai deja 


pe proprietară? 

Julia ridică privirea 
de sub o bonetă neagră 
deprimantă. —Nu, dar a 
rămas grea și a apreciat 
cele câteva sugestii 
pentru a se simți mai 
bine. 

El îi studie ţinuta. 
Culorile erau mohorâte, 
țesătura uzată și 


mărimea nu i se 
potrivea: 

— Felul în care te-ai 
îmbrăcat te face aproape 
invizibilă, pe cât e 
omenește posibil. Bravo. 

— Am petrecut ani 
întregi încercând să 
devin invizibilă. 
Degetele  Juliei se 
strânseră pe braţul lui. 


Credeam că mă 
ascunsesem atât de bine, 
încât trecutul nu avea să 
mă mai găsească 
vreodată. Cu toate 
acestea, când a apărut 
Crockett, nu am fost cu 
adevărat surprinsă. 

— În curând, nu vei 
mai fi nevoită să te 
ascunzi. După ce ne 


căsătorim și după ce 
Daventry îţi recunoaște 
dreptul la viață, o să 
înceteze să te mai 
vâneze. Julia își mușcă 
buza: 

— Chiar crezi c-o va 
face? 

— Da, deși nu va fi 
încântat. O viață 
întreagă trăită cu 


prudenţă îi permitea lui 
Randall să-l înțeleagă 
într-o oarecare măsură 
pe unchiul său. De 
dragul supravieţuirii 
titlului de conte, avea să 
o facă. 

— Sper să ai 
dreptate, spuse ea încet. 

Şi el spera asta. Deşi 
se arăta încrezător în 


faţa Juliei, Randall știa 
mai bine decât oricine 
că Daventry era un 
diavol bătrân și 
imprevizibil. 

— Al reușit să-ți 
cumperi un costum de 
călărie? Nu erau trăsuri 
disponibile, așa că am 
închiriat cai. Ne 
așteaptă la un han unde 


putem lua cina și să ne 
scriem mesajele. 

Ea aruncă o privire 
spre piciorul lui rănit, 
dar știu că nu era cazul 
să îl menţioneze. 

— Mi-am găsit un 
costum, deși mi-e mare. 
Pot să mă schimb la han. 

leșiră pe strada 
principală. Julia  oftă 


surprinsă și se dădu în 
spate,  lipindu-se de 
cărămizile clădirii de pe 
colţ. 

— E acolo! Crockett 
și unul dintre oamenii 
lui! 

— Te-a văzut? 

Randall scană 
oamenii ce treceau pe 
stradă. 


— Nu. Nu cred. Julia 
își făcu mâinile pumn, 
încercând să-și menţină 
stăpânirea de sine. Se 
uita în direcția 
catedralei. 

Privirea lui Randall se 
opri asupra unui bărbat 
înalt, cu față de 
prădător. 

— Poartă o pălărie 


neagră și o manta de 
culoare verde închis? 

— Ele. 

Bărbatul care îl 
însoțea pe Crockett era 
un tip aspru, 
amenințător, lipsit de 
inteligența sălbatică a 
lui Crockett. Randall își 
întipări chipurile lor în 
memorie. 


— Au pornit în 
direcția opusă față de 
destinația noastră. 
Putem folosi o străduță 
lăturalnică pentru a 
ajunge la han. Din 
Carlisle pornesc 
drumuri în toate 
direcțiile, așa că vom fi 
probabil în siguranță 
după ce plecăm. 


Julia se sili să-şi 
desfacă pumnii şi-l 
prinse din nou de braț. 

— O să mă străduiesc 
să mă fac și mai 
invizibilă. 

După câteva minute 
de mers pe jos ajunseră 
la Leul Alb. Hanul 
forfotea de lume, dar 
exista o încăpere privată 


și li se servi rapid o cină 
consistentă. Randall 
încercă să nu se arunce 
asupra mâncării ca un 
lup  hămesit. Nu era 
sigur că și reușise. Julia, 
deși mai reținută, era la 
fel de entuziastă. 

— Mă simt mai 
optimistă acum, că am 
mâncat. După ce 


termină cu masa, Julia se 
ridică și se duse la 
fereastră. Nici urmă de 
Crockett pe aici. 

— Boneta ta te 
ascunde atât de bine, 
încât probabil că nu te- 
ar recunoaște nici dacă 
am călări chiar lângă el. 
Îşi termină berea și se 
ridică în picioare. Am 


să-i spun grăjdarului să 
pună șeile pe cai. Grand 
Turk va petrece noaptea 
aici, apoi va fi dus 
înapoi la Hartley mâine 
dimineață, ducând şi 
eventualele mesaje pe 
care vrei să le trimiţi. 

— Am să-mi scriu 
notele și o să mă schimb 
în costumul de călărie. 


Julia dădu drumul 
draperiei și se întoarse 
cu spatele spre fereastră. 
Mi-e greu să cred că ieri 
dimineață m-am trezit 
în propriul meu pat din 
Hartley. Mi se pare că 
asta a fost într-o altă 
viață. 

— A fost o zi plină de 
evenimente. 


Ea zâmbi: 

— Ai un talent dea 
minimaliza lucrurile. 

Dacă acest talent o 
făcea să zâmbească, el 
era recunoscător. 


Chiar și cu voalul 
bonetei tras peste faţă, 
Julia se simţi oribil de 
expusă când ieșiră călare 


din curtea hanului și 
porniră spre nord. Își 
spuse că Crockett căuta 
o femeie singură care 
mergea pe jos, nu un 
cuplu călare, dar nervii 
ei erau atât de întinși, 
încât îi venea să țipe. În 
pofida încercărilor sale 
de a privi în șase direcții 
deodată, fără a-şi 


întoarce capul, încă 
simțea neliniștea 
cuibărită în spate, între 
umeri. 

Din fericire, nu purta 
singură povara acestei 
sarcini. Randall părea 
relaxat, dar era sigură că 
observa totul în jurul 
lor, lucruri și oameni. 
Până în acel moment, ea 


era cea care se bucura 
de toate avantajele 
relației lor. 

Începu să se relaxeze 
când ieșiră din Carlisle. 
Acesta era drumul 
principal spre Scoţia, iar 
traficul era constant din 
ambele sensuri. Printre 
căruțele țăranilor ce 
înaintau cu greu, 


treceau călăreţi, trăsuri 
și, la un moment dat, un 
poștalion rapid de 
corespondență. 

Randall se relaxă și el, 
deși privirea îi rămase 


atentă. La câțiva 
kilometri la nord de 
oraș, spuse: 


—  Călărești bine, 
chiar dacă îţi lipsește 


exercițiul. 

— În copilărie, eram 
la fel de înnebunită de 
cai ca și fratele meu, 
recunoscu ea. Faptul că 
nu mai puteam călări a 
fost una dintre cele mai 
dificile aspecte legate de 
fuga mea. Aveam o iapă 
atât de blândă... Se 
întrerupse brusc și 


mângâie gâtul calului ei 
cuminte și nepretenţios. 
În Hartley, aveam o 
trăsură cu ponei, dar nu 
mi-am permis un cal de 
călărie. 

— Ai în continuare 
mâini ușoare şi o poziţie 
excelentă în șa. 

— Poate, dar îţi 
garantez că atunci când 


o să ne oprim să ne 
odihnim peste noapte, 
voi avea dureri în părți 
ale corpului despre care 
am uitat că există! spuse 
ea cu tristeţe. 

El rânji. 

— Să sperăm că dăm 
peste un magazin unde 
se vând alifii. 

Ea îi răspunse tot cu 


un zâmbet, dar îşi 
aminti că durerile lui 
aveau să fie mult mai 
intense decât ale ei. Se 
cufundară amândoi în 
tăcere, în vreme ce 
după-amiaza părea să nu 
se mai termine. 

Soarele începea să 
apună când ajunseră 
lângă un pod jos de 


piatră, cu taxă, aflat la 
intrarea într-un orășel. 

— Bun venit în Scoţia 
și în Gretna Green, 
spuse Randall. Înţeleg că 
există o sală de căsătorii 
în biroul de încasare a 
taxei, pentru cei care nu 
vor să mai aștepte până 
ajung în oraş. 

— Glumești! Julia îi 


aruncă o privire scurtă 
însoţitorului ei. Nu, văd 
că nu glumești. Probabil 
că unele cupluri chiar 
sunt foarte 
nerăbdătoare. 

— Pentru un 
derbedeu care vrea să-și 
ia de soție O 
moștenitoare înainte ca 
tutorii ei s-o salveze, cu 


cât mai repede, cu atât 
mai bine. Randall plăti 
taxa şi îşi continuară 
drumul. Încă mai avem 
câteva ore de lumină. 
Există un sat la circa opt 
kilometri mai spre nord, 
cu două hanuri de poștă. 
Dacă te simţi în stare să 
mergi mai departe, 
putem petrece noaptea 


acolo și să închiriem o 
trăsură pentru restul 
drumului. 

Înăbuşindu-şi 
impulsul de a scânci că 
îşi dorea un pat chiar 
atunci, Julia spuse: 

— Dacă astfel crește 
distanța dintre mine și 
Crockett, mă descurc. 

El zâmbi. 


— Bravo, fată. 

— Ai început să și 
vorbeşti în stil scoțian 
de când ai trecut 
graniţa, spuse ea 
amuzată. Pentru mine, e 
prima vizită în Scoţia, 
deși am locuit atât de 
aproape. Până acum, mi 
se pare că seamănă mult 
cu nordul Angliei. 


— Cu excepţia 
faptului că aici poți să te 
căsătorești prin simpla 
declarare a intenţiei în 
faţa a doi martori, 
remarcă el. Cât de mult 
contează o graniţă! 

Fericită că ei aveau să 
aștepte să ajungă la 
Edinburgh pentru a se 
căsători, Julia studie 


faimosul atelier de 
fierărie din centrul 
oraşului când trecură 
călare pe lângă el: 

— Ăsta e locul unde 
au loc atât de multe 
căsătorii? Nu am înțeles 
niciodată obiceiul de a-i 
cere unui fierar să 
îndeplinească ceremonia 
deasupra nicovalei sale. 


— Kirkland spune că 
e din cauză că fierarul e 
cel care lipește două 
bucăţi de metal pentru a 
obține una singură, 
răspunse Randall. Tot 
astfel cum o căsătorie 
trebuie să unească un 
bărbat și o femeie. 

Julia îl studie pe 
Randall din colțul 


ochiului, îndepărtat, 
chipeș, stăpân pe sine. 
Un bărbat imposibil de 
ignorat. Aveau să fie 
vreodată uniţi ei doi, la 
fel de strâns precum 
metalul topit ce făcea ca 
două piese separate să 
devină una singură? O 
astfel de apropiere cu un 
bărbat aproape străin i 


se părea imposibilă în 
acel moment. 

Însă, pe parcursul 
zilei ce trecuse, învățase 
să-l accepte ca 
protector. În timp, 
poate că avea să-l vadă și 
ca pe un soț. 

Cei opt kilometri 
până la satul următor 
părură mai lungi. Până 
să ajungă la destinaţie, 
Julia avea dureri în tot 
corpul. 

— Ne-am câştigat 
dreptul să ne odihnim 
cum se cuvine peste 


noapte, într-un pat bun. 

— Asta așa e. 

Chipul lui Randall era 
la fel de istovit pe cât 
era, probabil, și al ei. 
Din fericire, în stânga 
apăru un han vechi de 
piatră, numit Armele 
Regelui. Intrară călare în 
curte. Cu toate 
încheieturile trosnindu- 


i, Julia coborî din șaua 
specială pentru femei, 
imediat ce calul se opri. 

Randall sări de pe cal. 
Când atinse pământul, 
piciorul drept se prăbuși 
sub el. Înjură şi se prinse 
de cal pentru a rămâne 
în picioare. 

— Randall! Julia 
aruncă frâiele calului în 


mâinile grăj- darului ce 
tocmai se apropia și sări 
lângă el. Văzu cu groază 
că, pe piciorul drept, 
partea de sus a 
pantalonilor din piele de 
cerb mustea de sânge. 

Cu capul aplecat, 
gâfâi. 

— Doar... o bucată de 
șrapnel care taie prin 


carne să iasă. 

Și  călărise cu o 
asemenea rană? Ce 
nesăbuit!  Adresându-i- 
se grăjdarului, spuse: 

— Ocupă-te de cai și 
adu bagajele înăuntru 
când poți. 

Trase brațul lui 
Randall peste umerii ei. 

— Poți să ajungi 


înăuntru, în han? 

— Lasă-mi... o clipă. 
După ce inspiră din greu 
de vreo zece ori, ridică 
din nou capul. Eşti prea 
mică să-mi  servești 
drept cârjă. 

— Am cărat și alți 
bărbați care erau prea 
încăpățânați ca să-și dea 
seama când erau răniţi, 


replică ea. 

Randall râse uşor, 
îndreptându-se și dând 
drumul șeii: 

— E plăcut când te 
porți fără mănuși. De 
obicei, ești atât de fină 
și de delicată. 

— Ai un simţ al 
umorului cam ciudat. 

Avansând încet, Julia 


îl ajută pe Randall să 
urce scările clădirii. 
Șchiopăta foarte tare și 
ghici că era amețit de 
durere. 

Înăuntru, o femeie 
pricepută, ce purta un 
şorț, veni să-i întâmpine 
pe hol. 

— Eu sunt doamna 
Ferguson, hangița, spuse 


ea cu un accent scoțian 
pronunţat. Privirea îi 
alunecă spre piciorul 
însângerat al lui Randall. 
Probleme? 

— Soţul meu, 
maiorul Randall, are 
nevoie de un chirurg, 
răspunse Julia. Există 
vreunul prin apropiere? 

— În Gretna Green. 


Julia rosti O 
înjurătură în gând. Ar fi 
trebuit să se oprească în 
Gretna. 

— Avem nevoie de o 
cameră, apă fierbinte, 
lenjerie curată, 
laudanum dacă aveți, 
câteva cuțite ascuțite și 
o sticlă din cel mai tare 
alcool disponibil în casă. 


— Ăla ar fi whisky-ul 
local. Hangiţa preluă o 
parte din greutatea lui 
Randall,  conducându-i 
de-a lungul unui coridor 
ce ducea la partea din 
spate a clădirii. Am o 
cameră goală aici, la 
parter. Cum s-a rănit 
soțul dumneavoastră? 

— Francezii i-au 


făcut-o. 

— Ah, bietul de el! 
Fiul meu cel mic face 
parte dintr-un regiment 
scoţian. Doamna 
Ferguson îi dădu drumul 
lui Randall și porni în 
față să deschidă ușa unui 
mic dormitor cu pereți 
goi, dați cu var. 
Aşteptaţi o clipă, să 


acopăr patul. 

Hangiţa scoase două 
pături vechi şi grele 
dintr-un cufăr de lemn 
și le scutură deasupra 
cuverturii, în vreme ce 
Julia îi dădu jos haina lui 
Randall. Acesta aproape 
se prăbuși pe pat. Părul 
blond îi era ud de 


sudoare. 


— Merg să vă aduc 
materialele, dnă Randall. 

— Mulţumesc. Julia 
își dădu jos mantia și 
boneta și le aruncă pe 
spatele unui scaun de 
lângă pat. Practic, fusese 
doamna Randall și când 
fusese căsătorită, dar i se 
spusese întotdeauna 
Lady Branford. Îi plăcea 


mult mai mult să fie 
doamna Randall. 

— S-a dus abilitatea 
ta de a rămâne 
invizibilă, spuse Randall, 
cu ochii închişi. 
Vorbești ca Lady Julia 
Raines. 

— De fapt, am vorbit 
ca doamna Bancroft, 
moașă cu experiență și, 


neoficial, medic și 
chirurg. 

Îi scoase ghetele lui 
Randall, recunoscătoare 
că erau bine purtate și 
nu de genul celor foarte 
strâmte, care erau la 
modă. 

— Ai cerut un cuţit. 
Ai de gând să faci o 
operație pe câmpul de 


bătălie? 

— Dacă e nevoie. Îi 
examină gheata de la 
piciorul drept. Văd că ai 
ascuns aici un mic 
pumnal destul de 
periculos. Oare de ce nu 
sunt surprinsă? 

— Presupun că 
întrebarea e retorică. 


— Cam da. Aș fi 


șocată dacă nu ai fi 
înarmat până în dinţi. Îl 
dezbrăcă de pantalonii 
din piele de cerb, apoi se 
folosi de cuțit pentru a 


tăia  cracul drept, 
îmbibat de sânge 
închegat, al 
indispensabililor. 


Sângele curgea dintr-o 
rană aflată pe exteriorul 


coapsei. O atinse foarte 
ușor, smucindu-și mâna 
și murmurând ceva prea 
puţin demn de o lady. Ai 
avut dreptate în privinţa 
șrapnelului care îşi 
croiește drum spre 
suprafață. Simt muchii 
ascuțite. 

— Nu e prima dată 
când a ieșit un șrapnel. 


Degetele lui  strânseră 
spasmodic pătura când 
Julia împătură un 
ștergar subțire de pe 
lavabou și îl apăsă peste 
rană pentru a opri 
sângerarea. Randall 
inspiră nesigur. Poate ar 
fi mai bine să folosești 
briciul din coburii mei. 
Părea o idee mai 


bună decât un cuţit. 
Chiar atunci sosi și 
grăjdarul cu bagajele, 
aşa că îi mulțumi și 
îngenunche să 
scotocească prin coburi. 
Tocmai dăduse peste 
setul de ras al lui 
Randall când doamna 
Ferguson intră cu o tavă 
plină de obiecte, urmată 


de o cameristă care 
purta un urcior cu apă 
fierbinte. 

— Am adus o sticlă 
întreagă de whisky, 
cuțite mai mari și mai 
mici și o mulțime de 
pansamente. Mai aveți 
nevoie de ceva, doamnă 
Randall? 

Julia ridică privirea. 


— Ar trebui să 
ajungă. Mulţumesc. 

Hangiţa aruncă o 
privire neliniștită spre 
Randall. 

— Aveţi nevoie de 
ajutorul meu? 

— Ne  descurcăm, 
spuse Randall cu o voce 
răgușită. Lady Julia a 
mea e cât se poate de 


competentă. 

Părând ușurată, 
doamna Ferguson se 
retrase urmată de 
cameristă. Julia îmbibă o 
cârpă cu whisky și șterse 
briciul și lamele 
cuţitelor. 

Privirea lui Randall se 
fixă asupra sticlei. 

— Irosești un whisky 


bun. 

— Îmi pare rău. Îi 
aşeză la spate câteva 
perne pentru a putea sta 
ridicat, turnă o doză de 
laudanum într-un pahar 
de whisky și i-l întinse. 

Randall dădu pe gât 
dintr-o suflare jumătate 
de pahar. 

— Probabil  ţi-ar 


prinde bine și ţie o 
dușcă, spuse el, dar 
poate e mai bine să nu 
bei. 

— Am să beau cu 
plăcere după ce ești bine 
tu. Îi examină coapsa 
centimetru cu 
centimetru, apăsând 
ușor pe mușchii tari 
pentru a găsi piesele și 


mai tari de metal 
îngropat în carne. Îi era 
mult mai ușor să se 
gândească la el ca la un 
pacient, nu ca la un 
bărbat. Da știu că ai o 
colecție pitorească de 
cicatrici. 

— Chirurgul care mi- 
a scos majoritatea 
bucăților de șrapnel mi- 


a spus că pielea mea 
zdrelită a reprezentat un 
record personal pentru 
el. Randall bău din nou, 
de data aceasta mai 
încet.  Degetele i se 
albiră în jurul paharului 
când Julia atinse zona 
din jurul rănii. 

Când îşi termină 
examinarea, ea spuse: 


— În afară de bucata 
cea mare care te face să 
sângerezi atât de rău, 
mai este una deasupra 
genunchiului. Nu ţi-a 
trecut prin piele, dar 
pare să se fi desprins. E 
activă. 

— Deci rana asta 
nenorocită îmi provoca 
durerile alea infernale, 


bombăni el. Scuză-mi 
limbajul. Ai să mi-o 
scoţi şi pe aia? 

Ea își șterse mâinile 
umede pe fustă. 

— Aşa aş vrea. Din 
câte ştiu eu despre 
șrapnele, sunt probabil 
și alte bucăți care au 
rămas prinse şi nu-ţi vor 
cauza probleme, dar asta 


e pe cale să provoace un 
dezastru. 

— Și se va întâmpla 
mai degrabă mai 
devreme decât mai 
târziu, spuse el în timp 
ce expiră cu un gâfâit. Ai 
experiență în tăieturi? 

— Cum nu exista un 
chirurg propriu-zis în 
Hartley, eu eram cea 


care  scoteam alice, 
bucăţi de lemn și alte 
obiecte străine care 
rămâneau înfipte în 
carnea oamenilor. De 
obicei, în carnea 
bărbaților. 

Împături o cârpă de 
pânză curată și folosi 
apa fierbinte pentru a-i 
spăla sângele de pe 


coapsă. 

— Bărbaţii sunt mult 
mai predispuși la 
accidente. Dacă te 
consolează cu ceva, nu i- 
am tăiat niciodată unui 
bărbat, din greşeală, 
ceva ce și-ar fi dorit să 
păstreze. 


Randall zâmbi 
strâmb. 


— E O mare 
consolare. 

Culoarea îi mai 
revenise în obraji, fie din 
cauza  ironiilor, fie 
datorită whiskyului, fie 
pentru că era, în sfârșit, 
întins în loc să stea în 
şa. 

— O să doară, îl 
avertiză ea. Crezi că poți 


să rămâi nemișcat? Pot 
să-i cer doamnei 
Ferguson un servitor 
care să te imobilizeze. 

E] se strâmbă. 

— Mă îndoiesc că ai 
putea face ceva care să 
doară mult mai tare 
decât ceea ce simt deja 
în picior. Dă-mi doar 
sticla de whisky. 


— Fii atent, îi spuse 
ea, întinzându-i-o. 
Combinația de tărie și 
laudanum poate fi 
periculoasă. 

— Sunt greu de ucis. 
Înghiți O dușcă 
zdravănă. În cantități 
medii,  whisky-ul şi 
opiumul creează o 
distanță plăcută între 


mintea mea și cuțitul 
tău. 

Cuprinsă de temeri, 
Julia spuse: 

— Încă nu e prea 
târziu să trimitem după 
un chirurg adevărat. 

El clătină din cap. 

— Continuă, draga 
mea soție. Am cel puțin 
la fel de multă încredere 


în tine ca în chirurgii 
care m-au măcelărit în 
Peninsulă. 

Fa îi zâmbi nesigur, 
încântată de încrederea 
lui şi speriată de 
responsabilitate. 

— Încă nu sunt soţia 
ta și, după ce termin de 
tăiat, s-ar putea să vrei 
să-ți retragi oferta. 


El râse și privirea i se 
lumină. 

— După legea 
scoțiană, suntem deja 
căsătoriţi, Julia. Ne-am 
prezentat ca fiind soț și 
soție în fața a doi 
martori. 

— Căsătoriți? Vocea 
îi trădă neliniştea. Încă 
nu se simţea pregătită. 


Poate că e mai bine așa. 
Fără o ceremonie cum se 
cuvine, nu trebuie să-ți 
promit supunere. 

— Acum eu sunt cel 
care nu e surprins, 
murmură Randall. Am 
să ţin cont de asta. Nu e 
cazul să mă aștept la 
supunere. 

Ignorându-i 


comentariul, Julia se 
pregăti pentru 
intervenție, așezând 
cârpe  împăturite la 
îndemână, ca să poată 
absorbi sângele, și 
punând ștergare făcute 
sul de ambele părţi ale 
coapsei lui Randall, 
pentru a o fixa în loc. 
Briciul lui și cel mai mic 


dintre  cuţitele dnei 
Ferguson erau cele mai 
ascuţite instrumente, 
prin urmare, le curăță 
cu whisky din nou. Când 
se pregăti să înceapă să 
taie, el spuse: 

— Vorbește cu mine. 

Ea se opri. 

— Despre ce? 

— Orice. Cum ai 


învăţat chirurgie? 

— Mi s-a părut 
interesant subiectul. În 
copilărie, mă strecuram 
în casa chirurgului din 
sat să urmăresc ce face. 
El a fost cel care m-a 
învăţat să folosesc tării 
pentru a curăța 
instrumentele. Tamponă 
sângele de la bucata de 


șrapnel ce ieșea și se 
pregăti să taie. Aș fi 
studiat chirurgia dacă 
acest lucru ar fi fost 
posibil pentru o femeie. 
Dar să lucrez ca moașă e 
la fel de fascinant și e o 
meserie pentru femei. 
Continuă să 
vorbească în timp ce 
lucra. Învăţase repede 


prima regulă în 
chirurgie: rapiditatea. 
Cu cât lucra mai repede, 
cu atât se încheia mai 
repede intervenţia, se 
pierdea mai puțin sânge, 
iar soarta pacientului 
avea să fie mai bună. 
Constată că era mai 
dificil de extras un 
șrapnel decât o alice, 


fiindcă bucata de metal 
era mai mare, de formă 
neregulată și cu margini 
zimţate. Dorindu-și să fi 
avut un forceps, tăie în 
jurul cocoloșului urât de 
metal. 

— Cred că bucata 
asta tot încearcă să iasă 
de ceva vreme. Dacă ar 
fi fost aproape de 


suprafață de la început, 
chirurgii tăi militari ar fi 
scos-o pe loc. 

— Am simţit-o 
mușcând din picior de 
câteva luni. La naiba! 
tresări când ea introduse 
lama sub bucata de 
șrapnel și o făcu să sară 
din mușchi, dar reuși să- 
ȘI păstreze coapsa 


rezonabil de nemișcată. 

Tamponă rana 
deschisă până se curăță, 
turnă whisky și tamponă 
din nou, apoi o unse cu 
miere. El întrebă: 

— Miere? 

— Asta am învăţat de 
la doamna Bancroft. E 
mult mai mic riscul ca o 
rană să se infecteze dacă 


foloseşti miere. Îi legă 
bandajul în jurul 
coapsei. Asta e gata. Mai 
ești dispus să mă lași să 
scot și cealaltă bucată? 

— Ai putea, spuse el 
și luă o  înghițitură 
zdravănă de whisky. 
Taie în continuare, Lady 
Macbeth. 

— Nu a mânuit ea 


însăși cuțitul. Mă întreb 
dacă a regretat faptul că 
a trebuit să lase asta în 
sarcina soțului ei. 
Guvernatoarea mea m-a 
pus să învăţ pe de rost 
monologuri din toate 
piesele lui Shakespeare. 
Și încă mi le amintesc. 
Dă-mi pumnalul! Asta 
era Lady Macbeth. A 


fost, cu siguranță, un 
chirurg frustrat. 

Julia recită și alte 
monologuri pe care le 
învățase cu mulți ani în 
urmă, lucru care-i 
permise să-şi 
concentreze cea mai 
mare parte a atenției 
asupra intervenției. 

Incizia era mai 


dificilă, fiindcă nu era 
atât de evident necesară 
și fii nevoită să apeleze 
la brici pentru a tăia 
pielea ce nu fusese 
sfâșiată. Amintindu-și că 
îl scutea pe Randall - 
care, nu-i așa? era soțul 
ei — de o durere ce ar fi 
aparut mai târziu, tăie 
în jurul șrapnelului. Era 


mai mic decât prima 
bucată, dar aflat lângă 
tendoane și ligamente 
vitale.  Rugându-se să 
nu-i facă rău, se relaxă și 
scoase bucata păcătoasă 
de metal. 

Mulţumindu-i lui 
Dumnezeu fiindcă nu 
părea să fi produs vreun 
rău iremediabil, bandajă 


rana Și își așeză cu grijă 
uneltele pe tavă. Apoi se 
ghemui pe scaunul de 
lemn de lângă pat. Se 


simţea ameţită, 
extenuată și, dintr-un 
motiv oarecare, pe 


punctul de a izbucni în 
lacrimi. 

— Bea ceva! Randall 
îi întinse sticla de 


whisky. 

Ea o acceptă și-și 
dădu capul pe spate, 
luând o dușcă zdravănă. 
După ce înghiţi, fu 
cuprinsă de un acces de 
tuse. 

— Doamne 
Dumnezeule, gâfâi când 
reuși să vorbească din 
nou. Băutura asta ar 


putea dobori un bou! 

El chicoti. 

— Cam asta e și 
ideea. 

Julia luă o înghiţitură 
mai mică și îi întinse 
sticla, apoi se ridică în 
picioare,  clătinându-se 
puţin. 

— Se face întuneric. 
Am să-i cer doamnei 


Ferguson o lampă. 

— Fă-ţi rost și de 
ceva mâncare. Și scoate, 
te rog, oala de noapte. 

Ea se încruntă. 

— Te simţi destul de 
bine cât s-o foloseşti? 

— Destul de bine. 
Apoi  intenționez să 
dorm până mă satur. 
Randall îi zâmbi cu o 


dulceaţă surprinzătoare. 
Îți mulţumesc, domniţa 
mea îndărătnică. Eşti cât 
se poate de... uluitoare. 

Ușor fâstâcită, Julia 
ieși din cameră și porni 
spre bucătărie. Dat fiind 
felul în care o salvase, 
era bucuroasă că putea, 
în sfârșit, să facă ceva 
pentru el. 


Soţul ei? 

Se călăuzi după 
mirosul de mâncare 
pentru a ajunge la 
bucătăria din spatele 
casei, unde dna 
Ferguson era stăpână 
peste două servitoare: 

— Pari frântă, spuse 
vioi femeia mai în 
vârstă. Cum se simte 


soțul tău? 

— Se odihneşte 
acum. Va fi bine, reuși 
Julia să zâmbească. 

— Evident că n-a vrut 
să recunoască nimic 
până nu s-a prăbuşit. 
Bărbații ăștia! Hangița 
pufni. Şezi, fată, și 
mănâncă ceva înainte să 
te prăbușești și tu. Să tai 


bucăţi de șrapnel din 
soțul tău pare o sarcină 
de-a dreptul obositoare. 

Julia se gândi puţin. 

— Nu e la fel de greu 
cum e să asiști la o 
naștere de două zile, dar 
destul de greu. 

— Eşti moaşă? 
întrebă doamna 
Ferguson şi nu se lăsă 


rugată să vorbească 
despre propriile lăuzii și 
despre plozii excelenți și 
sănătoși cărora le 
dăduse naștere. 

Julia se mulțumi să 
rămână tăcută, lăsând 
conversaţia să curgă în 
jurul ei, în vreme ce 
hangiţa îi puse în față o 
supă groasă de cocoș cu 


praz, pâine proaspătă, 
Caș şi un vas cu ceai. 
Când termină de mâncat 
se întunecase complet. 
Doamna Ferguson o 
trimise înapoi în 
cameră, cu o lampă și cu 
promisiunea de a-i face 
rost de o trăsură pentru 
ziua de poimâine. 
Randall era nevoit să se 


odihnească O zi, 
indiferent dacă voia sau 
nu. 

Proaspătul ei soţ 
dormea buștean când ea 
intră în cameră. Era 
evident că reușise să se 
ridice în siguranță, 
fiindcă acum era întins 
sub pături. Arăta... 
liniştit. Julia îşi dădu 


seama că nu-l văzuse 
niciodată chipul fără a fi 
străbătut de o notă 
discretă de durere. 

Își spuse crispată că 
fusese de acord să se 
căsătorească, nu să 
împartă un pat. Dar, 
fiindcă nu voia să 
doarmă pe podeaua tare 
și rece, nu prea avea de 


ales în noaptea aceea. 
Bucuroasă că pe 
costumul de călărie 
maro şi ponosit petele 
de sânge nu se vedeau 
aproape deloc, se 
dezbrăcă în cămaşa de 
noapte. Era o ușurare să 
scape de corset și de 
ciorapi. Chiar și capul i 
se simți ușurat când își 


desfăcu părul. 

Dacă faptul că se 
prezentaseră ca soț și 
soție în fața unor 
martori însemna că azi 
era ziua nunții lor, asta, 
presupuse, era noaptea 
nunții. Tresări când își 
aminti prima ei noapte 
cu Branford. Această 
noapte a nunții era cât 


se poate de diferită și 
mulțumea cerului 
pentru asta. 

Verifică temperatura 
și bandajele lui Randall. 
Nici urmă de febră. Nici 
nu mai sângerase. După 
cum îi spusese doamnei 
Ferguson, avea să fie 
bine. 

După ce reduse 


lampa până la o licărire 
palidă, se strecură sub 
pături, în stânga lui 
Randall, rămânând cât 
de departe de el posibil. 
Fra prea obosită să o 
mai alarmeze gândul de 
a împărți patul cu un 
bărbat masiv. Din 
fericire, era practic 
cufundat în 


inconştienţă. 

Chiar fără a-l atinge, 
îi simţi căldura corpului. 
Închizând ochii, fu 
nevoită să admită că 
acea căldură era plăcută. 
Foarte plăcută. 


Randall se trezi încet. 
Capul lui sugera că 
băuse o idee prea mult 


și îl durea piciorul 
drept, dar nu mai era o 
durere acută. Ceasul lui 
interior îi spuse că era 
în jur de ora patru 
dimineaţa, deci dormise 
deja zdravăn. Nu că ar fi 
fost tentat să se miște. 
Nu când avea o femeie 
caldă și moale cuibărită 
lângă el, în stânga. 


Faptul că Julia nu 
alesese să doarmă pe 
podea îi dădea speranţe 
în privința evoluției 
relației lor. Se potrivea 
foarte bine sub brațul 
lui.  Brațul ei era 
înfăşurat în jurul taliei 
lui. Se întrebă care 
dintre ei se mișcase în 
somn. Amândoi, 


probabil, fiindcă păreau 
să se fi întâlnit la mijloc. 

Prin fereastră trecea 
destul din strălucirea 
lunii cât să lumineze 
chipul Juliei. Semăna cu 
un înger adormit, cu 
părul întunecat revărsat 
blând peste umerii 
înveliți în cămașa de 
noapte. Simţi un val de 


emoții. Adoraţie. 
Recunoștință. Tandreţe. 

Niciunul dintre ei nu 
avea să simtă că erau 
căsătoriți cu adevărat 
până nu organizau oO 
nuntă autentică în 
Edinburgh. Dar iată-i 
acolo, întinși în același 
pat. Făcând parte fiecare 
din viaţa celuilalt. 


Fu surprins de o altă 
senzație intensă, ce era 
pur fizică. Rememorând 
trecutul, își dădu seama 
că dorința fusese 
aproape complet redusă 
la tăcere de când fusese 
rănit în Albuera. Acea 
muțenie fusese și 
mentală, și fizică. Acum, 
în sfârșit, norul negru 


ce-i sufocase viața 
începea să se risipească. 

Mângâie blând 
spatele Juliei. O dorise 
încă din prima zi în care 
O văzuse. Acea dorinţă 
se născuse din gânduri și 
din emoţii. Acum era 
întărită de o poftă 
carnală neostoită. 
Dorinţa avea să le 


complice foarte mult 
situaţia. Însă nu putea s- 
o regrete. 

Nu regreta absolut 
NIMIC. 


Julia se trezi încet, 
simțindu-se calmă şi... 
în siguranţă. Pluti într-o 
ceață de mulțumire 
până își dădu seama că 


era lipită de corpul lui 
Randall, cu capul pe 
umărul lui și cuprinsă 
de brațul lui. 

Se crispă, 
intenționând să se 
retragă, dar el îi spuse, 
cu vocea lui profundă: 

— Nu-i nevoie să 
fugi. Chiar dacă mi-aş 
uita promisiunea de a te 


lăsa în pace, nu sunt în 
stare să sar pe tine. Își 
roti capul pe pernă până 
când privirile li se 
întâlniră. Doar dacă nu 
cumva deteşti să fii 
ținută în brațe. 

— De fapt, nu. Se 
relaxă din nou. Îmi place 
să fiu cocoloșită într-o 
dimineaţă răcoroasă. 


— lar în Scoţia ele 
sunt numeroase. 
— Nici în Hartley nu 


lipseau. 
lar patul ei fusese 
mult mai puţin 


confortabil. Pisica ei se 
străduia să-l încălzească, 
dar Whiskers avea 
trupul mic. 

— Cred că ăsta e unul 


dintre principalele 
motive pentru care se 
căsătoresc oamenii, 
spuse Randall meditativ. 
Pentru atingere. Pentru 
căldură şi apropiere. 
Pasiunea e bună și 
frumoasă, dar durează 
puțin. Atingerile pline 
de afecțiune pot avea loc 
mult mai des. 


Julia își înclină capul 
pentru a-i studia chipul, 
surprinsă. 

— Nu știam că ești 
un romantic. 

El râse. 

— Nu sunt. Genul 
ăsta de apropiere e mai 
degrabă o plăcere 
animală, ca atunci când 
se îngrămădesc laolaltă 


puii de pisică sau 
cățeland.rii. 

Branford nu O 
atinsese niciodată cu 
gândul la o astfel de 
plăcere. El era mai 
interesat de durere. 
Crispându-se, schimbă 
subiectul. 

— Ai avut amante 
care ți-au stârnit gustul 


pentru plăceri de 
cățelandru? 

— Cred că mi se 
trage de la mama mea, 
spuse el gânditor. Îi 
plăcea la nebunie să mă 
îmbrățișeze. Nu mi-am 
dat seama până acum, 
dar îmi amintești puţin 
de ea. Nu neapărat prin 
aspect sau personalitate, 


dar aveți în comun o 
oarecare căldură 
sufletească. 

Julia ştia de la 
pacienții ei că, în multe 
căsnicii îndelungate, 
intimitatea fizică era 
foarte rară. Dacă Randall 
se putea mulțumi cu o 
femeie plină de 
afecțiune și cu o 


atitudine maternă, în 
locul unei soții pline de 
pasiune, era posibil să se 
potrivească foarte bine. 
— Şi mamei mele îi 
plăcea la nebunie să mă 
îmbrățişeze. Nu prea se 
potrivea unei ducese. 
Acesta era, poate, și 
motivul pentru care 
Julia savura acea 


îmbrăţișare caldă, ce nu- 
i impunea nimic. Își 
petrecuse mulți ani fără 
a avea parte de destule 
atingeri. Mi-ar plăcea să 
stau întinsă așa toată 
săptămâna viitoare. 

— Şi mie mi-ar 
plăcea, spuse el cu 
regret. Dar trebuie să ne 
ridicăm și să pornim la 


drum. 

— Nu vom avea o 
trăsură decât mâine, 
spuse ea îngro- pându-se 
adânc sub braţul lui. Așa 
că  resemnează-te să 
petreci o zi întreagă 
mâncând și dormind. 

El râse, iar vibrația 
din pieptul lui îi aminti 
de torsul unei pisici. 


— Văd că am fost 
învins. Prea bine, atunci, 
azi ne vom odihni. Ar 
trebui să fim destul de 
feriți aici. 

Aţipind din nou, cu 
trupul lipit de cel al lui 
Randall, Julia decise că, 
dacă asta aștepta el de la 
căsătorie, ea, una, era 
cât se poate de 


încântată. 


Capitolul 10 


Julia privi pe fereastră 
în vreme ce trăsura lor 
ieși din curtea hanului 
Armele Regelui și coti 
spre nord, în direcţia 
Edinburgh. 

— După atâţia ani 
liniștiți în Hartley, acum 
am impresia că sunt 


permanent în mișcare. 
Totuși, au trecut doar 
trei zile de când am fost 
răpită. 

— Trei zile pline de 
evenimente, îi aminti 
Randall. Dar ziua de ieri 
a fost liniștită. 

Din fericire. Randall 
se dovedise un soț prea 
puțin solicitant, 


dormind în cea mai 
mare parte a zilei, 
trezindu-se de două ori 
pentru a mânca lacom, 
înainte de a se prăbuși 
din nou în somn. Dar 
corpul lui se dovedise 
înţelept. Când îi 
verificase bandajele de 
pe coapsă, spre sfârșitul 
după-amiezii din ziua 


precedentă, rănile 
rămase în urma 
intervenției erau pe 
jumătate vindecate. 

— Eşti un pacient 
care-mi oferă mari 
satisfacţii, remarcă Julia. 
Azi de dimineaţă, erai 
atât de robust și de 
temerar, încât de-abia 
dacă ai avut nevoie de 


bastonul cel vechi şi 
strâmb pe care ți l-a 
oferit doamna Ferguson. 
Pot să-mi spun singură 
că sunt pricepută în arta 
vindecării. 

El râse. 

— Chiar ești. Am fost 
ciopârțit de experţi și, 
pe lângă faptul că te 
situezi bine printre ei, 


ești şi mult mai 
frumoasă. 

Fa își feri privirea, 
jenată de compliment: 

— O minciună 
galantă, maior Randall. 

— E adevărul, Lady 
Julia. Ai petrecut atât de 
mult timp încercând să 
devii invizibilă, încât ai 
uitat cât ești de 


atrăgătoare ca femeie. 


Ea continuă să 
privească dealurile 
spectaculoase ale 


Scoției, sfâșiată între 
plăcere la gândul că o 
găsea atrăgătoare și un 
disconfort extrem. 

Mâna lui caldă o 
cuprinse pe a ei: 

— Eşti cu adevărat 


încântătoare, Julia, 
spuse încet. Cândva, 
înainte să te câsătorești, 
probabil știai asta, și cu 
siguranță îți plăcea să fi 
admirată. E firesc. Deși 
al avut motive să uiţi 
asta în anii care s-au 
scurs de atunci, a-ţi 
recăpăta viaţa înseamnă 
a accepta tot ceea ce 


ești. Inclusiv faptul că 
ești încântătoare. 

Ea zâmbi strâmb. 

— Încă nu pot face 
asta. Lasă-mă să mă 
obișnuiesc treptat cu 
ideea că sunt 
acceptabilă. 

— Prea bine, doamna 
mea. Vocea îi era caldă 
de umor. Arăţi destul de 


acceptabil azi. Ce ten 
acceptabil! Te rog, dă-ți 
jos boneta să-ți pot 
admira părul castaniu 
acceptabil. 

Râzând, reuși să-și 
îndrepte privirea spre el, 
în vreme ce-și dădu jos 
boneta. În trecut, găsise 
intimidante trăsăturile 
lui austere, fin tăiate, 


dar nu mai era cazul. 

— Nu-mi vine să cred 
cât ești de plăcut, maior 
Randall. Erai atât de 
tepos prima dată când 
ne-am întâlnit. 

— Ai dreptate, nu-mi 
stă deloc în fire să fiu 
plăcut, spuse el solemn. 
Pentru binele tău, sper 
să nu mă întorc la 


personalitatea mea 
obișnuită, posacă. 

Deși expresia de pe 
chipul lui era sobră, 
umorul îi strălucea în 
priviri. Durerea nu mai 
arunca o umbră pe fața 
lui. 

— Încă de când ne- 
am întâlnit, ai avut de-a 
face cu bucăți de metal 


ce-ţi  tăâiau în carne 
încercând să iasă. Asta 
ar justifica destul de 
mult din posomoreală. 
El oftă. 

— Sper că ai scos și 
ultimele bucăți de 
șrapnel ce se mai 
deplasau. Deşi mă doare 
piciorul, pentru prima 
dată de mai bine de un 


an nu mai simt o durere 
acută. 

— Lamele îmi sunt 
pregătite dacă e nevoie 
să-ți lecuiesc din nou 
proasta dispoziţie. 

El ridică din 


sprâncene. 
— Asta e O 
promisiune sau O 


ameninţare? 


— O amenințare, 
spuse ea dulce. 

— Am să ţin cont de 
asta, zise el devenind 
gânditor. Cred că a 
ajutat și faptul că, după 
ce am încetat să-ți mai 
opun rezistență, am 
devenit mult mai 
relaxat. Timp de mulţi 
ani, Viaţa mea a 


însemnat durere şi 
război. Acum, cu tine, 
pot să-mi imaginez o 
viață dincolo de astea. 
— Viața unei moașe 
de la țară se deosebește 
cât se poate de mult de 
viața în război, consimți 
ea, înțelegând mai bine 
de ce era atras de ea. 
Acum, că am lăsat în 


urmă vechile noastre 
vieți, ce ne așteaptă? 
Cum nu sunt o persoană 
îndrăzneață, mă bucur 
că nu fac parte din 
armată, dar unde vom 
locui? spuneai că ai o 
mică moşie? 

— Am moştenit 
Roscombe de la mama 
mea. E lângă Cirencester 


și am locuit acolo în 
copilărie. Deși nu e atât 
de grandios ca domeniul 
pe care ai fost crescută, 
cred că o să-ți placă, 
rânji el. De-abia aștept 
să dau câteva ture pe 
moșia mea și să aflu mai 
multe despre oi și 
despre culturi. Poate am 
să devin un nobil 


vânător. Cu o haită de 
câini, cu favoriţi și c-un 
chip rumen. 

Ea râse: 

— Aşa ceva nu-mi 
pot imagina. Dar îmi 
place ideea unei vieţi 
boierești, confortabile și 
nu prea pretențioase. 
Presupun că am face 
ocazional și vizite la 


Londra? 

— Desigur. După 
cum știi, Ash mi-a 
permis să folosesc un 
apartament din cadrul 
Casei Ashton, dar am 
putea închiria o casă 
dacă preferi. 

— S-ar putea să nu- 
mi placă Londra atât de 
mult, încât să-mi doresc 


o casă acolo. Dacă 
Ashton e de acord, ar fi 
plăcut să locuim cu el și 
cu Mariah când suntem 
în oraș. Privi gânditoare 
spre dealurile scoțiene 
masive. Nordul e foarte 
frumos, dar mi-au lipsit 
câmpiile prietenoase și 
satele din sudul Angliei. 
O să-mi facă plăcere să 


mă întorc acolo. 

— Ai să-ţi continui 
munca de moașă? 
întrebă el pe un ton 
relaxat, de parcă 
întrebarea nu ar fi avut 
prea mare importanţă. 

Julia îşi întoarse 
brusc capul spre el. 

— Mi-ai da voie? 

— După ce ai fost 


căsătorită cu 
îngrozitorul meu văr, 
cred că ţi-ai câștigat 
dreptul de a lua singură 
deciziile legate de viața 
ta, spuse el împăciuitor. 
În plus, dacă încerc să- 
mi impun voința prea 
des, ai să mă părăsești. 
Aş prefera să nu se 
întâmple asta. 


Julia își dădu seama 
că Randall o ţinea în 
continuare de mână, iar 
ea îl strângea suficient 
de tare cât să împiedice 
circulația sângelui. Îşi 
desfăcu blând 
strânsoarea. 

— Nu mă 
proiectasem atât de 
mult în viitor, dar ai 


dreptate. Îmi place să 
aduc pe lume copii și nu 
voi mai trăi niciodată 
într-o colivie. 

— Nici nu 
intenționez să te bag 
într-una. Privirea lui era 
concentrată. Ai un 
talent de a vindeca. Nu 
vreau să lipsesc lumea 
de abilitățile tale. Dar 


Gloucestershire nu duce 
lipsă de medici și de 
chirurgi, deci ar trebui 
să te mulțumești doar 
cu activitatea de moașă. 
Astfel, ai putea să aduci 
pe lume copii și ţi-ar 
rămâne timp și să 
îndeplinești rolul de 
stăpână a conacului. 

— Mi se pare un plan 


foarte rezonabil, 
consimți ea, 
minunându-se că 
Randall accepta valoarea 
muncii ei și înțelegea ce 
însemna pentru ea. Nu 
sunt deloc obișnuită cu 
bărbaţi care să nu își 
impună voința, 
așteptându-se ca femeile 
să li se supună. 


— Mi-am petrecut 
cea mai mare parte a 
vieţii de adult atât dând, 
cât și primind ordine, 
adesea pe jumătate 
nebunești sau tragice, 
spuse el trist. Mi se pare 
foarte atrăgătoare arta 
blândă a 
compromisului. 

În spatele umorului 


lui sec, Jula simți 
extenuarea adusă de anii 
întregi petrecuți în 
război și într-o poziție 
de comandă. Buzele i se 
curbară lent într-un 
zâmbet: 

— Încep să cred, 
maior Randall, că o 
căsnicie între noi chiar 
ar putea avea un viitor. 


Și mai surprinzător 
era faptul că începea să- 
și dorească acest lucru 
cu adevărat. 


Călătoria până la 
Edinburgh fu rapidă și 
eficientă și o încheiară 


într-o singură zi lungă, 
cu cai de poștă și cu 
câteva opriri scurte 
pentru a mânca. În 
pofida zgâlțâiturilor 
trăsurii, Randall reuși să 
doarmă o bună parte din 
drum. Julia îl invidia. 
Era un talent util și care 
avea să-i grăbească 
vindecarea. 


La amurg,  trăsura 
opri în fața arătoasei 
locuințe de vară a lui 
Kirkland. Cât 
traversaseră Edinburgh, 
pe care Julia îl găsea mai 
atrăgător ȘI mai 
necizelat decât se 
așteptase, Randall făcu 
diverse comentarii 
despre oraș. Julia spera 


că avea să li se ofere 
ocazia de a vizita și 
castelul, care trona 
impunător deasupra 
orașului. 

Ajutând-o să coboare 
de pe bancheta 
poștalionului, Randall îi 
spuse: 

— Aici am locuit cu 
Kirkland în cursul vizitei 


mele recente. Fiindcă el 
călătorește foarte mult 
pentru a se ocupa de 
afacerea sa de 
transporturi, mătușa lui 
favorită locuiește aici și 
are grijă de casă. O să-ţi 
placă de doamna 
Gowan, iar ei oO să-i 
placă la nebunie să te 
ajute să te pregătești 


pentru o nuntă rapidă, 
dar respectabilă. 

Ea ridică o privire 
nesigură spre fațada de 
piatră. 

— Eşti sigur că Lord 
Kirkland nu se va supăra 
că m-ai adus aici? 

— Cât se poate de 
sigur. Randall luă 
bastonul într-o mână, 


apoi îi oferi celălalt braţ. 
Te place. Mi-a spus că tu 
Și Mariah, prin 
compania voastră, aţi 
făcut mult mai plăcută 
călătoria de la Hartley la 
Londra. 

Julia îl luă de braţ 
când urcară scările. Nu 
mai șchiopăta aproape 
deloc. 


— În afară de faptul 
că te-ai încruntat la 
mine, a fost o călătorie 
plăcută. 

— După cum ziceam, 
viața e mult mai ușoară 
acum, când nu mai opun 
rezistență farmecelor 
tale. 

Randall bătu la ușă, 
apoi îi spuse 


majordomului care le 
deschise: 

— Credeai că ai 
scăpat de mine, Tanner, 
dar te-ai bucurat prea 
repede. 

Majordomul chicoti. 

— Mă bucur să vă 
văd din nou atât de 
curând, domnule. Lord 
Kirkland va fi încântat și 


el. 

Privirea curioasă a 
majordomului alunecă 
spre Julia. 

— Mi-am schimbat 
planurile, spuse Randall 
cu un zâmbet. 

Înclinându-se, 
majordomul îi  pofti 
înăuntru. 

— Dacă doriți să 


așteptați în salon, îl voi 
anunța pe Excelența Sa 
că ați sosit. 

Deschise uşa din 
dreapta. 

Julia intră în salon, în 
vreme ce Randall zăbovi 
să mai discute cu 
majordomul. Tocmai își 
scotea mănuşile, când 
observă O siluetă 


familiară la masa de 
scris din faţa ferestrei. 
— Lord Masterson? 
Maiorul cel masiv și 
calm era și el unul 
dintre prietenii din 
Westerfield care îl 
căutase pe ducele 
dispărut și avusese o 
atitudine foarte 
tolerantă față de ea și de 


Mariah. 

— Credeam că 
sunteți în campanie în 
Spania. 

Bărbatul îşi  înălță 
privirea, apoi se ridică 
în picioare şi se 
îndepărtă de fereastră: 

— Îmi pare rău, dar 
nu sunt Masterson. Sunt 
fratele lui vitreg, mai 


puţin respectabil și cu 
mult mai puţin legitim, 
Damian Mackenzie. lar 
dumneavoastră 
sunteți...? 

Acum, că nu mai avea 
strălucirea ferestrei în 
spatele lui, Julia își dădu 
seama de greșeală. Acest 
bărbat şi Masterson 
aveau trăsături similare 


și siluete masive, 
musculoase, dar străinul 
avea nuanţe mai 
pronunțate de roșcat în 
păr şi o licărire 
ștrengărească în ochi. 
Ochi ce erau de culori 
diferite, după cum 
observă când se apropie 
de ea. Unul căprui, unul 
albastru. Surprinzător și 


ușor derutant. 

Se întrebă scurt cum 
să se prezinte. Lady Julia 
Raines cea de rang înalt 
nu s-ar fi coborât la așa 
ceva, dar, în pofida 
dorinţei lui Randall de 
a-și revendica din nou 
titlul, nu se mai simţea 
ca fiica unui duce. Nu 
fusese niciodată cu 


adevărat doamna 
Bancroft, refuza să fie 
Lady Branford și nu era 
încă doamna Randall. Se 
mulțumi să spună: 

— Eu sunt Julia. 
Anost de legitimă. 

— Bun răspuns, 
spuse acesta relaxat. Da, 
stimatul meu frate e în 
Spania, cu instinctul de 


a se feri când e cazul, 
sper eu. 

— Aţi fost elev tot la 
Academia Westerfield, 
domnule Mackenzie? 
întrebă ea. Am înţeles că 
prieteniile legate acolo 
tind să dureze. 

— Te rog, spune-mi 
Mac. Detest să fiu luat 
în serios, spuse el cu un 


zâmbet vizibil poznaș. 
Da, am ieșit tot din 


sânul Academiei 
Westerfield, la doi ani 
după Will. 


— Mac e dovada vie 
că nici măcar Lady 
Agnes nu poate face 
minuni cu toți băieții ei 
răi, spuse Randall, 
intrând în cameră în 


spatele Juliei. Veni în 
față și-i întinse mâna. 
Mă bucur să te văd. Au 
trecut - se gândi puțin — 
mulți ani. 

— Mi-a părut rău 
când Kirkland mi-a spus 
că ai plecat cu o zi 
înainte să sosesc eu, zise 
Mackenzie, strângându-i 
mâna. Ce te-a făcut să te 


întorci la Edinburgh? 

Randall îşi  aşeză 
mâna caldă pe partea de 
jos a spatelui Juliei. 

— Suntem logodiți și 
m-am gândit că 
Kirkland o să ne ajute să 
organizim o nuntă 
scoțiană. 

— Te căsătorești cu 
fata asta? exclamă 


Mackenzie, căscând gura 
a mirare. 

— Sper că insulta din 
tonul tău nu a fost 


intenționată, spuse 
Randall rece. 
— Scuze, nu 


intenționam să vă insult, 
zise el și se înclină în 
fața Juliei. Atâta că nu 
mi-ai părut niciodată 


genul care să se însoare, 
Randall. Vă urez multă 
fericire amândurora. 
Julia îi mulțumi din 
cap, întrebându-se dacă 
Mackenzie își ascundea 
surpriza că un bărbat 
atât de arătos ca Randall 
se căsătorea cu o femeie 
simplă și ponosită ca ea. 
Era o uluire firească, dar 


NICI măcar un pungaș 
declarat nu ar fi pus o 
astfel de întrebare. 

Momentul penibil se 
încheie când intră 
Kirkland, la fel de 
întunecat, de arătos și 
de enigmatic pe cât și-l 
amintea: 

— Randall, ce te 
aduce înapoi...? Julia! 


Renunţă la detașarea lui 
obișnuită pentru a-i 
zâmbi larg și a-i strânge 
mâna. Randall e ca fiul 
rătăcitor care se 
întoarce mereu, dar să 
te văd pe tine e o plăcere 
cât se poate de 
neașteptată. 

— Julia și cu mine 
suntem  logodiți şi 


speram să ne putem 
căsători în casa ta, spuse 
Randall. E... o poveste 
cam complicată. 
Kirkland păru 
surprins și el, deși își 
ascunse surpriza mai 
bine decât Mackenzie. 
—  Mâtușa mea, 
Maggie, iubește nunțile 
și va fi încântată să vă 


ajute să o organizați pe a 
voastră. A ieșit peste zi, 
dar se întoarce deseară. 
Dă-mi voie să te conduc 
la camera ta, Julia. După 
ce îţi tragi puțin 
sufletul, coboară şi 
putem discuta despre 
complicaţii la cină. 
Randall, tu stai în 
camera în care te-ai 


cazat ultima dată. Mac, 
spune-i, te rog, lui 
Tanner să pună masa 
pentru patru persoane. 
Lord Kirkland era un 
bărbat eficient. În vreme 
ce o conducea la etaj, 
Julia încercă să-şi 
amintească puținul pe 
care îl ştia despre el. 
Moștenise titlul de la 


tatăl său englez, dar 
mama sa fusese fiica 
unui negustor scoţian 
înstărit. În copilărie, 
manifestase O 
curiozitate  regretabilă 
față de rudele sale 
scoțiene și față de 
negoțul lor, prin urmare 
fusese trimis la 
Academia Westerfield. 


În loc să devină 
respectabil, se 
transformase și el în 
magnat de transporturi. 

Kirkland o conduse 
într-o cameră de oaspeți 
spațioasă, cu o vedere 
superbă spre castelul 
Edinburgh, care se 
profila în depărtare. 

— Cred că această 


cameră e în stare bună. 
Va veni o cameristă să 
verifice. 

— Sunt sigură că e 
bună. Mai mult decât 
bună. O examinare 
rapidă îi arătă că 
Kirkland le asigura tot 
confortul oaspeților săi. 
E foarte generos din 
partea ta să ne primești 


astfel, pe neașteptate. 

— Am avut oaspeţi 
mult mai  neașteptaţi 
decât tine. Ochii îi 
licăriră. Și unii mai 
puţin respectabili. 

Sub un impuls de 
moment, Julia spuse: 

— Randall mi-a zis că 
în Scoţia o femeie are 
drepturi egale în a cere 


divorțul ca un bărbat. E 
adevărat? 

— Aşa e. Fără a mișca 
un singur mușchi, 
Kirkland deveni foarte 
concentrat. Te-ai îndoit 
de cuvântul lui Randall? 
N-ar trebui s-o faci. E 
înspăimântător de 
sincer. 

— Nu m-am îndoit 


de sinceritatea lui. Se 
întoarse să-și dezbrace 
mantaua. Dar era posibil 
să nu fi fost corect 
informat. 

— El rareori se înșală. 
Kirkland O privi 
gânditor. E ciudat să te 
interesezi despre divorţ 
în ajunul unei nunți. Ai 


dubii? 


Deși tonul lui era 
neutru, îngrijorarea față 
de viitorul prietenului 
său se simțea clar. 

— Îmi place Randall 
foarte mult, îl asigură 
Julia. Nu sunt sigur că 
îmi place și căsătoria la 
fel de mult. 

— Samuel Johnson 
spunea că o a doua 


căsătorie reprezintă 
triumful speranței în 
fața experienței, spuse 
Kirkland. Unde am fi 
fără speranță? Chiar 
dacă Randall e cam 
înțepător, e unul dintre 
cei mai perspicace 
oameni din câți cunosc, 
iar loialitatea lui e 
absolută. 


— Am constatat și 
eu. Sunt norocoasă. 
Zâmbi strâmb. El, mai 
puţin. 

— Dubiile sunt firești 
când te gândești să faci 
un pas atât de mare, dar 
eu cred că s-ar putea să 
vă potriviți destul de 
bine. O bătaie în ușă 
anunță intrarea 


cameristei, care aduse 
geanta modestă a Juliei 
cu lucrurile ei și un 
urcior cu apă fierbinte. 
Kirkland se  îndreptă 
spre uşă. Te aştept jos 
când ești gata. 

După ce  plecară 
Kirkland și camerista, 
Julia își turnă apă în 
lighean și începu să se 


spele. Deci unul dintre 
prietenii vechi ai lui 
Randall considera că 
acesta s-ar potrivi cu 
Julia? Poate că speranța 
avea să triumfe, într- 
adevăr, în fața 
experienței. 


Capitolul 11 


Când Randall termină 
de redactat scrisoarea 
care i-ar fi permis Juliei 
să se elibereze mai ușor 
din căsnicie, își spuse că 
ea avusese suficient 
timp să se revigoreze. 
Traversă holul și bătu la 
ușă, anunţându-și 


numele. Piciorul îl durea 
puțin după călătoria 
îndelungată și dificilă 
din acea zi, dar azi se 
descurca mult mai bine 
fără baston. 

Intră când Julia își 
exprimă permisiunea. 
Chiar și în rochia aceea 
ponosită, care nu i se 
potrivea, mireasa lui 


arăta absolut încântător. 
Părul castaniu 
strălucitor, ce îi trecea 
de umeri, era mult mai 
mult decât acceptabil, 
iar trăsăturile ei delicate 
și tenul fără cusur îl 
făcură să-și dorească să 
le atingă. 

De fapt, îşi dorea cu 
destul de multă ardoare 


să traverseze încăperea 
și s-o strângă în braţe, 
dar expresia ei rezervată 
arăta clar că nu avea 
dispoziţia necesară. 
Faptul că îl invitase în 
dormitorul ei fără 
ezitare era un progres 
suficient pentru acea zi: 

— Sunt chiar în 
camera de vizavi. 


Aproape și, totuși, prea 
departe. 

Ea îi aruncă un 
zâmbet scurt. 

— Chiar nu putem 
dormi împreună aici, 
fiindcă nu suntem 
tocmai căsătoriți. Sper 
ca noaptea să nu fie prea 
rece. 

— Încă două sau trei 


zile, și vom fi soți 
legitimi în ochii lumii. 

Deşi împărțiseră 
patul doar preț de două 
nopți, în noaptea aceea 
avea să-i simtă lipsa. Îi 
întinse scrisoarea pe 
care tocmai o redactase. 

— După cum mi-ai 
cerut. 

Ea despături hârtia și 


citi cele câteva rânduri. 


— Prea bine. 
Mulţumesc. 
Cu O expresie 


indescifrabilă, Julia puse 
scrisoarea deoparte şi 
începu să-și prindă 
părul la spate. Randall 
speră că, după ce oficiau 
căsătoria, Julia avea să 
accepte și un stil mai 


puţin auster. 

— Nu știam că Will 
Masterson are un frate, 
remarcă ea. 

— Mac e copilul unei 
actrițe și motivul pentru 
care Will a sfârșit prin a 
ajunge la Academia 
Westerfield, îi explică 
Randall. 

— M-am întrebat și 


eu, spuse Julia, cu 
mâinile  mișcându-i-se 
rapid, în timp ce-și 
îmblânzea buclele într-o 
coafură severă. E ușor de 
înțeles de ce restul 
prietenilor tăi au fost 
trimiși la o şcoală 
pentru băieţi dificili, dar 
mi-e greu să mi-l 
imaginez pe Will ca 


fiind o sursă de 
probleme grave. 

— Mama lui Mac a 
murit când el era destul 
de mic, așa că a fost 
trimis în casa tatălui 
său, pentru ca lordul 
Masterson să poată 
decide ce să facă în 
privinţa lui, îi explică 
Randall. Will, care e cu 


vreo câțiva ani mai 
mare, s-a atașat foarte 
tare de frățiorul lui. 
Cred că tatăl lor ar fi 
preferat să-l trimită pe 
Mac la un orfelinat, 
unde să poată fi dat 
uitării, dar Will nu i-a 
permis asta. A refuzat să 
plece la școală dacă nu 
venea și Mac. După cum 


ai remarcat, Will nu e 
din fire un om care să 
provoace probleme. 

— Spre deosebire de 
tine, spuse Julia, 
zâmbindu-i din nou 
scurt. 

— Spre deosebire de 
mine, consimți Randall, 
amuzat. Dar poate fi 
destul de remarcabil de 


încăpățânat. Lordul 
Masterson nu ţinea să-și 
trimită fiul din flori la o 
școală cu reputație, 
precum Eton sau 
Harrow, aşa că 
Academia Westerfield 
era o alternativă bună. 
— Domnul 
Mackenzie a avut noroc 
să intre sub protecția lui 


Will, spuse Julia, 
prinzându-şi nemiloasă 
cu agrafe și ultimele 
bucle întunecate. Dar 
părea destul de lipsit de 
respect față de fratele 
său. Neserios. 

— Aşa e Mac. Și-ar da 
viaţa pentru Will fără să 
ezite.  Luându-l peste 
picior în tot acest timp. 


Randall îi oferi braţul. 

— Coborâm? 

Julia își vârî mâna sub 
braţul lui. Randall era 
încântat de aceste mici 
semne care arătau că, 
acum, formau un cuplu. 

— De ce au părut 
Kirkland și Mackenzie 
atât de surprinși de 
ideea că vrei să te 


căsătorești? îl întrebă 
când ieșiră din cameră. 
— În trecut, 
susțineam cu ardoare că 
n-am de gând să-mi iau 
o soție, mai ales dacă 
acest lucru i-ar fi produs 
satisfacție unchiului 
meu, Daventry, spuse el 
zâmbind. Zâmbi strâmb. 
De-abia recent mi-am 


dat seama cât ar fi de 
stupid să-mi refuz ceva 
ce-mi doresc, doar 
fiindcă își dorește și el 
același lucru. 

— Înţelepciunea 
sobră a maturității. 

Schimbară o privire 
caldă. Pornind spre 
scări, el spuse: 

— Cred că e mai bine 


să le  explicăm lui 
Kirkland și lui 
Mackenzie că Daventry 
te vânează și care îi sunt 
motivele. Să spun eu 
povestea? 

Fa oftă. 

— Te rog. Atâta doar 
- nu le împărtăşi 
detaliile mai umilitoare. 

— N-am s-o fac, îi 


promise. Şi niciunul 
dintre ei nu va vorbi 
despre nimic ce ai dori 
să păstrezi secret. 
Începură să coboare 
scările. Acum, Lady Julia 
Raines, e timpul să ieşi 
din umbră și să pășești 
în lumină. 


— Nu vom mai avea 


nevoie de tine, Tanner, 
spuse Kirkland. 

După ce majordomul 
se retrase din sala de 
mese, continuă: 

— Sper să mi se 
recunoască meritul de a- 
mi fi ţinut curiozitatea 
în frâu pe durata cinei. 
Julia, ţi-ai dorit vreodată 
să afli ce discută bărbaţii 


la un pahar de vin roșu? 
Acum ai ocazia. 

— Cred că e mai bine 
pentru mine să nu știu. 
Dădu să se ridice și să se 
retragă, când surprinse 
privirea lui Randall 
asupra el. 

Aproape că îl auzi 
spunându-i în gând că, 
dacă avea de gând să 


înfrunte societatea din 
Londra, trebuia să fie în 
stare să înfrunte doi 
bărbaţi care erau 
prietenii lui. 

— Dar presupun că 
ar trebui să rămân, din 
moment ce conversaţia 
se referă la mine. 

Kirkland aprobă din 
cap, de parcă ar fi fost 


firesc. 

— Dacă nu cunoşti 
eticheta legată de vinul 
roşu, mi se permite să 
servesc o doamnă aflată 
în dreapta mea - îi turnă 
o jumătate de pahar de 
vin rubiniu, dar, în rest, 
tradiția cere ca 
întotdeauna carafa să fie 
împinsă spre stânga - 


făcu o demonstrație 
împingând carafa de 
cristal pe lemnul de 
mahon lustruit, până la 
Randall - și să nu fie 
ridicată niciodată dacă 
nu e nevoie, fiindcă un 
gentleman care a băut 
prea mult ar putea vărsa 
din el. 

— Ceea cear fi o 


pierdere regretabilă, 
spuse Mackenzie pios. 

În vreme ce Randall 
își turna vin, Kirkland 
spuse: 

— Al pomenit că 
povestea din spatele 
logodnei voastre œ 
complicată, Randall. 
Vrei să ne dai detalii? 

— Deşi o cunoașteţi 


pe Julia ca fiind doamna 
Bancroft, adevăratul ei 
nume e Lady Julia 
Raines, spuse Randall 
scurt, împingându-i 
carafa lui Mackenzie. 

Mackenzie  înlemni 
preț de o clipă, atât de 
surprins, încât uită, pe 
moment, să-şi umple 
paharul. 


— Ai fost căsătorită 
cu Branford, Lady Julia? 

Julia tresări în gând. 

— Da. 

— Condoleanţele 
mele. 

— Legate de moartea 
lui? întrebă ea sec. 

— Legate de faptul că 
ai fost căsătorită cu el. 

Mackenzie făcu o 


mutră ca și cum ar fi 
băut vin acru. Îşi turnă 
de băut, apoi împinse 
carafa înapoi spre 
Kirkland. 

— Probabil a fost 
diavolul în persoană ca 
soț, iar asta ca să mă 
exprim eufemistic. 

— Exact, spuse 
Randall, scoțând-o pe 


Julia din centrul 
atenţiei, din fericire. 
Într-o zi, când era beat 
și devenise violent, Julia 
l-a împins, încercând să 
scape de el. Branford a 
căzut, s-a lovit la cap și a 
murit. Din păcate, tatăl 
său, unchiul meu 
Daventry, a dat vina pe 
Julia. Situaţia a devenit 


atât de dificilă, încât 
Julia şi-a înscenat 
propria moarte și a 


fugit. 

Kirkland ridică din 
sprâncene. 

— Am bănuit că 
trecutul tău e 


neobișnuit, Julia, dar n- 
am ghicit asta. Dacă faci 
parte din familia Raines, 


înseamnă că ești fiica lui 
Castleton? 

— Am fost cândva, 
spuse ea scurt. M-a 
renegat. 

— Rămâi oricum fiica 
lui, indiferent ce decizie 
a luat bătrânul bădăran 
în privința 
testamentului său, spuse 
Kirkland studiind-o cu 


atenţie. Deci te-ai 
ascuns în  sălbăticiile 
ținutului Cumberland și 
ai devenit moașă. 
Randall te-a convins să 
renunți să te mai 
ascunzi? 

— Eu m-aş fi 
mulțumit să rămân în 
Hartley pentru 
totdeauna. 


Se gândi melancolică 
la viaţa ei liniștită și 
folositoare și la prietenii 
pe care și-i făcuse acolo. 

— Dar probabil am 
fost recunoscută când 
am vizitat Londra cu 
Mariah, fiindcă acum 
patru zile am fost răpită 
de oamenii lui Daventry. 
Din întâmplare, Randall 


era în vizită în Hartley și 
a venit după mine când 
a aflat. M-a salvat din 
mâinile celor patru 
răufăcători, a sugerat să 
ne căsăâtorim şi iată-ne 
aici. 

Kirkland și 
Mackenzie se uitau 
amândoi fix. 

— Doar patru, 


Randall, spuse 
Mackenzie ironic. Nici 
nu prea merita să 
pomenești episodul, din 
moment ce erau mai 
puţin de șase. 

Randall ridică din 
umeri. 

— Nu s-a ajuns la 
nicio luptă. În timp ce 
îşi odihneau caii de la 


trăsură, eu am găsit-o pe 
Julia şi am plecat 
împreună sub protecția 
întunericului. 

— Stai să văd dacă 
am înțeles corect, 
Randall, spuse Kirkland 
încet. Te căsâtoreşti cu 
văduva vărului tău. 
Unchiul tău, al cărui 
moştenitor eşti, O 


consideră o ucigașă și 
caută să se răzbune, 
acum, când știe că e în 
viață. Îți cauţi singur 
belele sau te găsesc ele? 

— Nu sunt sigur dacă 
dorința mea de a mă 
căsători cu Julia face 
parte din vreuna dintre 
aceste categorii, 
răspunse Randall. Deși 


faptul că e văduva 
vărului meu reprezintă o 
complicaţie, mi-am 
dorit să mă căsătoresc 
cu ea încă dinainte să 
aflu asta. Chiar dacă nu 
aș fi avut această dorință 
dinainte, mi-ar fi fost 
greu să nu intervin când 
am auzit că niște bărbaţi 
i-au intrat cu forța în 


casă, au  legat-o pe 
ucenica ei și au luat-o pe 
sus ziua în amiaza mare. 
— Evident că nu, se 
încruntă Kirkland. Julia 
e în continuare în 
pericol? Așa s-ar părea. 
— Cred că Daventry 
își va struni dulăii după 
ce îl vizitez și îl 
informez despre 


căsătoria noastră. Vrea 
să vadă un moștenitor 
sănătos pentru titlul de 
conte înainte de a muri, 
iar asta înseamnă să o 
accepte pe Julia drept 
soția mea,  încruntă 
Randall din sprâncene. 
Nu prea cred că oamenii 
lui Daventry ne vor mai 
găsi, de vreme ce ne-am 


îndepărtat de 
Cumberland. Dar până 
nu ajungem la Londra și 
până nu discutăm cu 
unchiul meu - da, s-ar 
putea să existe unele 
pericole. 

— Eu urmează să mă 
întorc la Londra în 
curând, spuse 
Mackenzie, de data 


aceasta serios. Dacă vrei, 
pot să călătoresc alături 
de voi. 

— N-aş putea spune 
că mi-am imaginat 
vreodată c-ai să mă 
însoțeşti în luna de 
miere, Mac, spuse 
Randall, strâmbând din 
buze. Dar da, ne-ar 
prinde foarte bine. 


Pentru orice 
eventualitate. 
Mackenzie zâmbi 
încântat, lăsând din nou 
deoparte seriozitatea. 


— Splendid! O 
călătorie îndelungată e 
întotdeauna mai 


interesantă dacă există 
posibilitatea să se lase 
cu bătaie. 


— Noi o să ocolim 
prin Cumberland, să 
luăm câteva dintre 
lucrurile Juliei, îl 
avertiză Randall. Asta va 
prelungi călătoria cu 
vreo câteva zile. 

Celălalt bărbat ridică 
din umeri. 

— Voi vedea o parte 
din ţară necunoscută 


până acum. 

Ușa sălii de mese se 
deschise și o femeie de 
vârstă mijlocie, elegant 
îmbrăcată, dădu buzna 
în încăpere. 

— Nu pot să plec din 
casă nici măcar o zi, că 
lucrurile o iau razna! îi 
zâmbi afectuos 
nepotului ei, studiindu-i 


pe oaspeţi. Tanner spuse 
că maiorul Randall s-a 
întors cu logodnica lui, 
iar eu voi avea de 
organizat o nuntă? 

Kirkland chicoti, iar 
bărbaţii se ridicară în 
picioare. 

— Adevărat a grăit, 
mâtușă Maggie. Dacă nu 
cumva logodnica lui 


Randall preferă să se 
organizeze altfel. Lady 
Julia Raines, fă 
cunoștință cu doamna 
Margaret Gowan, cea 
mai  înspăimântătoare 
dintre mătușile mele. Vă 
voi lăsa pe voi două să 
puneţi la punct planurile 
pentru nuntă. 
Julia se ridică. 


— Din moment ce 
prezența mea nu mai e 
necesară, vă urez noapte 
bună, ca să puteți 
renunța la 
comportamentul galant, 
distinși gentlemani. 

—  Suspiciunile tale 
mă rănesc, spuse 
Mackenzie din suflet. 

Randall rânji. 


— Aş zice că te-a 
ghicit bine, Mac. Somn 
ușor, Julia! 

Privirea lui arătă clar 
cât de mult și-ar fi dorit 
să i se poată alătura mai 
târziu. 

Surprinsă de cât de 
mult își dorea și ea 
același lucru, Julia i se 
alătură doamnei Gowan. 


— Să mergem să bem 
un ceai până îmi spui ce 
ţi-ai dori pentru nuntă, 
spuse femeia mai în 
vârstă. 

Avea o atitudine 
veselă și practică, ce-i 
amintea Juliei de 
doamna Ferguson de la 
hanul Armele Regelui. 

După ce porunci ca 


ceaiul să fie adus în 
salonul ei privat, 
doamna Gowan oœ 
conduse pe Julia într-o 
sufragerie mobilată 
confortabil. 

— Simte-te ca acasă, 
Lady Julia. Făcu un semn 
spre fotolii. Sunt sigură 
că ai o poveste 
interesantă, dacă dorești 


să mi-o împărtășeşti, 
fetițo. Maiorul Randall 
nu avea deloc gânduri de 
însurătoare când a 
plecat de aici săptămâna 
trecută. 

— Decizia a fost 
bruscă, dar ne 
cunoaştem de ceva 
vreme, spuse Julia, 
evitând intenționat să 


dea detalii. 

Dezamăgită că nu 
aflase mai multe, dar 
păstrându-și 
ospitalitatea, doamna 
Gowan spuse: 

— Tanner m-a lăsat 
să înțeleg că vreți ca 
nunta să aibă loc cât mai 
curând posibil. Ce fel de 
ceremonie ţi-ai dori? 


Julia nu se oprise 
asupra acestei întrebări, 
așa că fu nevoită să se 


gândească: 

— O mică ceremonie 
la biserică. Nimic 
complicat. 


— Îmi închipui că tu 
și maiorul Randall 
sunteţi anglicani. 
Femeia mai în vârstă luă 


o hârtie și un creion, 
pentru a-și putea lua 
notițe. Aveţi nevoie de o 
capelă anglicană sau va 
fi bună una a bisericii 
scoțiene? 

Julia nu se gândise 
nici la acest lucru. 
Fiindcă principalul 
motiv de a oficia 
căsătoria în Scoţia era ca 


ea să aibă dreptul să 
divorţeze, puteau să 
adopte maniera scoțiană 
pentru întreaga nuntă: 

— Biserica scoțiană 
va fi foarte bună și, cu 
siguranță, va fi mai ușor 
de organizat. 

— Într-adevăr, aşa va 
fi. Doamna Gowan dădu 
din cap aprobator. 


Biserica din parohia 
noastră e la doar o 
stradă distanță și va fi 
uşor să organizăm 0 
ceremonie acolo. Ce ar 
mai fi? 

Julia se strâmbă spre 
hainele ei uzate și urâte. 

— Dacă avem timp, 
mi-aş dori să-mi iau o 
rochie mai drăguță. Nu 


am la mine nimic care să 
se potrivească. 

— Asta se rezolvă 
ușor. Fiica mea cea mică 
poartă cam aceeaşi 
mărime ca tine și se va 
bucura să-ți dăruiască o 
rochie sau două, fiindcă 
astfel va avea un pretext 
să-și cumpere altele. 
Doamna Gowan își notă 


pe hârtie. Indiferent cât 
de mică e o nuntă, ceva 
atât de important 
trebuie pus la punct 
cum se cuvine. Ai 
prieteni în Edinburgh pe 
care ţi-ai dori să-i inviţi? 

— Nimeni, în afară 
de Kirkland. Sunt 
văduvă şi am trăit 
întotdeauna în Anglia, îi 


explică Julia. Prima mea 
nuntă a fost foarte 
grandioasă și mi-aș dori 
ca aceasta să se 
deosebească de ea cât de 
mult posibil. 

— Așa va fi, fetiţo. Li 
se servi ceaiul, iar 
doamna Gowan turnă 
câte o ceașcă pentru 
fiecare. Acum, spune-mi 


ce altceva ţi-ai dori 
pentru ziua nunţii tale. 
Când se căsătorise cu 
Branford, toate 
aranjamentele fuseseră 
făcute de către rudele ei 
mai în vârstă. Julia 
aproape că nu avusese 
niciun cuvânt de spus. 
Această nuntă avea să fie 
mică, dar organizată 


după gustul ei. Și, cu 
voia Domnului, la fel și 
căsnicia care urma. 


Capitolul 12 


După ce doamna 
Gowan o luă pe Julia cu 
ea, Mac își termină vinul 
și se ridică. 

— Eu mă retrag 
acum. Există o casă de 
jocuri pe care trebuie s- 
o inspectez. 

— Tine strânse 


baierele pungii, îl sfătui 
Kirkland. 

După ce Mac plecă, 
Randall întrebă: 

— Vizita lui are 
legătură cu treburile tale 
oficiale sau cu cele 
neoficiale? 

— Câte puţin din 
amândouă. Plus câteva 
dintre treburile lui 


oficiale, rânji Kirkland. 
Nu suntem toți la fel de 
direcți ca tine. 

— Războiul reduce 
întreaga viață la esență. 
Randall se gândi la ceea 
ce îl aştepta în viitor. 
Problemele sunt mai 
complexe acum, când 
m-am retras din armată. 

Kirkland se lăsă pe 


spate în fotoliu şi-şi 
împleti degetele peste 
pântec. 

— Chiar ești atât de 
încrezător pe cât păreai 
că-l poţi îmblânzi pe 
unchiul tău? 

— Nu, dar m-am 
gândit că nu strică să mă 
prefac încrezător până 
se întâmplă ceva care să- 


mi infirme încrederea. 
Zâmbetul lui Randall era 
ironic. Niciun plan de 
bătaie nu 
supraviețuiește primului 
contact cu dușmanul. 
Daventry poate fi 
rațional, dar e posibil și 
să scoată un pistol din 
birou și să ţintească. Cu 
asta mă pot descurca. 


Ucigașii plătiţi, ascunși 
pe alei întunecate sunt 
cei de care e mai greu să 
te ferești. De dragul 
Juliei, sper ca pericolul 
să poată fi îndepărtat. A 
suferit destul din cauza 
familiei Randall. 

Kirkland îşi miji 
ochii. 

— Nu l-am cunoscut 


niciodată pe Branford, 
iar tu nu  vorbeai 
niciodată despre œl. 
Chiar atât de rău era? 

— Mai rău. 

Randall ştia că nu 
avea så reuşească 
niciodată să înțeleagă pe 
deplin ce însemna să fii 
o fată tânără, rămasă la 
mila lui Branford. Julia 


fusese doar o copilă. Dar 
știa destule despre vărul 
lui, cât să se cutremure 
la gândul a ceea ce 
îndurase Julia. 

— Te-ai bucura de un 
pretext ca să-l ucizi pe 
Daventry? îl întrebă 
Kirkland încet. 

Încruntându-se, 
Randall cântări 


întrebarea. Unchiul său 
refuzase să recunoască 
sau să ţină în frâu 
cruzimile fiului său. Din 
acest motiv, atât 
Randall, cât și Julia 
suferiseră din cauza lui 
Branford. Şi, desigur, 
mai era și dorința lui 
Daventry de a-şi lăsa 
nepotul să moară din 


lipsă de îngrijiri. 

— Poate că da. Dar ar 
trebui să fie o provocare 
însemnată. 

— Îmi voi păstra 
speranța că poate fi 
îmblânzit. Dacă ai fi 
nevoit să-l ucizi, ar ieși 
un scandal monstruos. 

— Îţi stă în fire să te 
exprimi prea reținut. 


Randall reumplu 
paharele. Înainte să uit, 
îți mulțumesc pentru 
ajutor. Am fi putut să ne 
căsătorim în Gretna 
Green, dar nu voiam să 
fie o nuntă făcută pe 
ascuns. 

Kirkland îşi roti 
paharul de vin, fără să 
bea. 


— Am o părere 
excelentă despre Julia, 
dar ești sigur că această 
căsătorie e un pas 
înțelept? Pare o mireasă 
mai degrabă nesigură. 

— Tocmai de asta ne 
aflăm în Scoţia, spuse 
Randall strâmbându-se. 
E dispusă să devină soția 
mea doar dacă e sigură 


că există o cale de 
scăpare. 

Kirkland se relaxă. 

— Ar fi trebuit să-mi 
dau seama că eşti 
conştient de temerile ei. 

— Dacă timpul mi-ar 
permite, i-aş face curte 
în mod normal, dar asta 
nu e posibil. Cea mai 
bună protecție i-o pot 


oferi dacă e soția mea. 

Ceea ce era adevărat. 
Dar se întrebă dacă 
atențţiile lui ar fi fost 
primite favorabil de 
către Julia dacă aceasta 
nu s-ar fi temut pentru 
viața ei. Presupunea că 
nu. 

— Ai rămas tot un 
cavaler în armură 


strălucitoare, din câte 
văd. Celălalt bărbat 
ezită. Deşi are nevoie și 
merită protecţie, să-ți 
sacrifici viitorul nu e 
singura soluţie. 

— Căsătoria nu e un 
sacrificiu în ceea ce mă 
priveşte, spuse Randall 
sec. Julia a fost în 
permanenţă în gândurile 


mele încă din prima 
clipă în care ne-am 
cunoscut. 

Kirkland îl studie: 

— Atunci, e mai bine 
să te căsătorești decât să 


te consumi. Ridică 
paharul. Fie să 
cunoașteţi amândoi 


fericirea ce vi se cuvine. 
De preferat, împreună. 


Randall era dispus să 
bea pentru asta. În 
special pentru cea de-a 
doua parte. 


Julia lucra la pupitrul 
din camera ei, când auzi 
sunetul discret al unor 
pași, însoțit de 
bocănitura unui baston. 
Randall urca să se culce. 


Avea să observe lumina 
strecurându-se pe sub 
ușa ei. Oare avea să 
intre, să-i ureze noapte 
bună? 

Fu încântată când el 
bătu la ușă. 

— Intră, îi strigă, 
ridicându-se să-l 
întâmpine. Pregătesc 
liste. Doamna Gowan 


sugerează să ne 
căsătorim peste două 
zile. Cu un mic dejun 
festiv servit aici după 
ceremonie. 

— Foarte bine. Îşi 
privi hainele murdare de 
pe drum. Trebuie să-mi 
găsesc nişte haine 
decente. Poate aş putea 
să împrumut ceva de la 


Kirkland. Suntem cam 
de aceeaşi mărime. 
Zâmbi ușor. Nu ai 
hotărât să-ți iei zborul? 
De fiecare dată când te 
văd, sunt pe jumătate 
surprins că n-ai plecat 
pe furiș. 

Deși vorbise pe un 
ton glumeţ, Julia detectă 
seriozitatea din spatele 


cuvintelor. 

— Am emoții, 
recunoscu ea. Dar am 
promis că nu voi fugi. 
Tu îmi oferi cea mai 
bună șansă la o viață 
normală. 

Randall râse, 
surprins. 

— Nu sunt sigur dacă 
sunt încântat sau 


alarmat de faptul că mă 
consideri normal. 

— Ar trebui să fii 
încântat. 

— Atunci voi fi. 
Somn ușor, Julia. 

Dădu să se întoarcă. 

— Așşteaptă. 

Se ridică pe vârfuri și 
îl îmbrăţișă de noapte 
bună, strecurându-și 


braţele pe sub haina lui. 
Bastonul lui Randall 
căzu la pământ, 
zăngănind când 
răspunse gestului ei, 
învăluind-o în brațele lui 
puternice. 

Deşi dormiseră 
împreună timp de două 
nopți, era prima dată 
când se îmbrățişau 


stând în picioare. 

— Aaaa... oftă ea, 
sprijinindu-se de el și 
odihnindu-și capul pe 
umărul lui solid. Îi simţi 
bătăile inimii, ritmul 
respirației, mușchii tari 
și oasele sub mâinile ei 
ce îl mângâiau blând. Ar 
fi mai confortabil dacă 
aș fi mai înaltă. 


— Eu cred că te 
potrivești numai bine. 

O mângâie pe cap, 
mișcându-și uşor 
degetele. Julia nu-și 
dădu seama că îi cădeau 
acele decât în clipa în 
care părul i se revărsă în 
jurul umerilor. 

— Ai un păr extrem 
de acceptabil, murmură 


el, trecându-și degetele 
prin părul ei. 


Ea râse uşor, 
simțindu-se feminină, 
atrăgátoare ȘI... 


netemătoare. Randall o 
făcea să se simtă în 
siguranță. Câtă vreme 
fusese medicul neoficial 
din Hartley,  tăiase, 
cususe şi vindecase 


trupuri de bărbat, dar 
era cu totul altceva să 
îmbrăţișeze un bărbat 
sănătos. 

Mâinile lui O 
mângâiară pe braţe și pe 
spate, descriind cercuri 
blânde. 

— Mă bucur că 
începi să te obișnuiești 
cu atingerea mea, 


murmură el. 

— Îmi place atingerea 
ta. 

Ceea ce, într-adevăr, 
era cât se poate de 
uluitor. Dar adevărat. 
Nu își dădea seama de 
cât timp stăteau 
îmbrăţișați. Trecuse 
mult timp, deși nu 
îndeajuns. 


Randall părea la fel de 
mulțumit și de liniștit ca 
ea. Slavă Domnului că 
nu era un  puștan 
lipicios, mânat de 
dorință, îi venea tot mai 
uşor să-și imagineze o 
căsnicie bazată pe 
afecțiune și pe 
înțelegere. 

În cele din urmă, 


Randall oftă și îi dădu 
drumul. 

— Am să adorm în 
picioare în câteva 
minute. Se aplecă și-și 
recuperă bastonul, 
tresărind aproape 
imperceptibil când îşi 
îndoi piciorul drept. 
Noapte bună, domnița 
mea. 


Vocea lui avea o 
intonație mângăietoare, 
ce o făcu să se simtă ca o 
pisică răsfăţată. 
Regretându-i plecarea, 
spuse: 

— Doar alte două 
nopți în paturi separate. 

Randall se opri și, 
timp de o clipă, Julia se 
gândi că avea s-o sărute. 


Se retrase puțin, nefiind 
pregătită pentru atât de 
multă intimitate. 

Înţelegând, Randall 
depuse un sărut pe 
fruntea ei. Ușor. 
Liniștitor. 

— Voi dormi mai 
bine știind că n-ai de 
gând să fugi. 

leși înainte să apuce 


să-i spună că nu mai 
voia să fugă de el. 


Capitolul 13 


Pentru Randall, nunta 
a fost o experiență 
învăluită de o umbră de 
realitate, punctată de 
scurte momente de 
claritate. Julia arătând 
frumoasă şi delicată, 
într-o rochie trandafirie, 
cu valurile moi de păr 


castaniu încadrându-i 


trăsăturile fine. 
Mackenzie, unul dintre 
oaspeţi, tresărind 


surprins când observă 
cât era de atrăgătoare 
mireasa. Mâinile reci ca 
gheaţa ale Juliei, când 
prinse un bucheţel de 
flori sălbatice de haina 
lui Randall, șoptindu-i 


A’ 


tremurătoare că îi 
aducea noroc. 

Randall era agitat de 
parcă ar fi călcat pe 
cărbuni  încinși. Îşi 
închipui că ea era și mai 
neliniștită, fiindcă era a 
doua oară când se 
căsătorea, iar prima dată 
se dovedise un dezastru. 
Triumful speranței 


asupra experienței. 

În mintea lui, era clar 
cât de mult risca prin 
această căsătorie - dar 
inima, sufletul și fiecare 
părticică din corpul lui o 
doreau.  Renunţase să 
mai încerce să înţeleagă 
motivele. Conta numai 
faptul că ea era dispusă 
să-i acorde atâta 


încredere, cât să devină 
soţia lui. 

Micul dejun festiv din 
casa lui Kirkland deveni, 
de fapt, un prânz festiv 
și se întinse pe câteva 
ore de bună dispoziţie. 
Cum oaspeţii și tinerii 
căsătoriţi râdeau, 
glumeau şi savurau 
mâncarea excelentă, 


Randall se relaxă, iar 
lumea începu să-i pară 
din nou normală. 

Festinul se încheie 
când Kirkland se ridică 
să ţină un toast. Cu 
paharul înălțat spre 
cuplul proaspăt 
căsătorit, spuse cu un 
zâmbet larg: 

— Te cunosc de peste 


douăzeci de ani, Randall, 
și nu am crezut 
niciodată că vei da 
dovadă de o asemenea 
înțelepciune încât să te 
căsătorești cu o femeie 
ca Julia. 

— Pe atunci nu o 
cunoscusem încă pe 
Julia, de aceea nu știam 
că o să-mi doresc să mă 


căsătoresc. 

Privirea lui o întâlni 
pe a ei și zâmbiră 
melancolic amândoi, 
gândindu-se la motivele 
complicate care îi 
aduseseră împreună. 

Adoptând un ton mai 
serios, Kirkland 
continuă: 

— Pentru această 


nuntă scoțiană ȘI 
englezească, ofer oœ 
binecuvântare în galică 
și în engleză. După ce 
rosti câteva fraze într-o 
galică tunătoare, spuse 
în engleză: 

Fie să rămâneți 
sănătoși cât trăiţi. 

Să fiți binecuvântați 
cu viață lungă și pace, 


Să îmbătrâniţi întru 
bunătate şi printre 
bogății. 

— Mulţumim. 

Randall s-ar fi 
mulțumit cu sănătate, 
viață lungă și pace. 
Bogăţiile nu erau 
necesare. Cât despre 
bunătate, Julia avea 
destulă, cât pentru 


amândoi. Privirea îi 
alunecă spre ceilalți 
oaspeți. Erau doar o 
mână de oameni. În 
afară de Mac, erau 
prieteni și rude de-ale 
lui Kirkland și toţi o 
cunoscuseră pe Julia și 
se îndrăgostiseră de ea. 
Ridicând paharul, 
Randall continuă: 


— Vă mulțumesc 
tuturor că ați venit și că 
aţi făcut ziua de azi 
specială. Își încheie 
toastul dintr-o singură 
înghițitură prelungă, 
apoi se ridică și se 
înclină în faţa soției sale, 
nereușind să-și înăbușe 
zâmbetul la acest gând. 
Soţialui! Fiindcă vom 


pleca din Edinburgh 
mâine-dimineaţă, 
domnița mea, nu ai vrea 
să-ți petreci restul după- 
amiezii explorând 
orașul? Nu prea ai avut 
timp să-l vezi. 

— Mi-ar plăcea. 

Julia se ridică și le 
mulțumi și ea 
oaspeţilor, oferindu-i o 


îmbrăţișare doamnei 
Gowan. Apoi își luă un 
şal și o  bonetă și 
părăsiră casa. 

leșiră pe strada 
rezidenţială  cufundată 
în liniște. Ca de obicei, 
în Scoţia, ziua era un 
amestec de soare, nori 
trecători şi un aer 
înviorător. Randall oftă 


ușurat: 

— A fost o sărbătoare 
reușită, dar mă bucur că 
am rămas singur cu tine. 
Ce ţi-ar plăcea să vezi? 
Castelul Edinburgh? 

Palatul Holyrood? 
Străzile întortocheate și 
vechi sau fundăturile din 
vechiul oraș? Edinburgh 
nu seamănă cu niciun 


alt oraș englezesc. 

Fa îl prinse de braţ. 

— Vreau să le văd pe 
toate! 

Randall chicoti. 

— Te vei mulțumi cu 
atât cât reușim să vedem 
înainte să ni se termine 
timpul sau energia? 

— Va fi de-ajuns, se 
încruntă. Sau până 


începe să te doară 
piciorul. Azi nu folosești 
bastonul. 

— De-abia dacă mi-a 
mai rămas un junghi. 
Ești bună în munca ta. 

Studie chipul Juliei. 
Frumos, senin şi uşor 
chinuit. „Soția mea.” 
Dând colțul pe Princess 
Street, spuse încet: 


— Mă bucur că n-ai 
dat bir cu fugiţii, Julia. 

— Și eu. Chipul îi era 
gânditor. Mi-e greu să- 
mi amintesc de ce eram 
atât de neliniștită. 
Acum, mă simt minunat 
de liberă. 

— Fiindcă decizia a 
rămas în trecut, zâmbi 
el melancolic. Încercarea 


de a lua o decizie e ceea 
ce te ține în tensiune. 

Ea  râse, părând 
tânără și fără griji. 

— Ai dreptate. Mă 
simt de parcă aș fi luat 
viaţa de la început. 
Privind înainte, nu în 
urmă. Îi dădu drumul 
brațului și-l prinse de 
mână, împletindu-și 


degetele cu ale lui. Riști 
foarte mult căsătorindu- 
te cu o femeie a cărei 
singură zestre va fi, cel 
mai probabil, un șir de 
probleme, îți mulțumesc 
fiindcă ai îndrăznit să o 
faci. 

— Tu riști foarte 
mult acceptând să te 
căsătorești în general. 


Ezită. Nu știu de ce, dar 
cu tine pot vorbi despre 
lucruri pe care nu le 
discut cu nimeni 
altcineva. 

— lar eu ţi-am spus 
lucruri pe care nu le-am 
dezvăluit nimănui 
altcuiva. Nu e deloc o 
bază rea pentru o 
căsnicie. 


Expresia  Juliei era 
caldă și plină de viaţă - 
precum cea a unei 
mirese fericite. Cuprins 
de un val de entuziasm, 
Randall își dădu seama 
că noaptea aceea ar 
putea fi cu adevărat o 
noapte a nunții. Julia se 
schimbase mult în 
ultimele câteva zile. 


Dacă nu era pregătită 
pentru un contact intim, 
n-avea să o forţeze. Dar 
nu se putea abţine să nu 
spere. Cu cât se simţea 
mai fericit, cu atât o 
dorea mai tare. 

Când au intrat pe 
strada Princess, o stradă 
largă, Julia spuse: 

— Mi-au plăcut 


jurămintele de nuntă. 
Nu s-a pomenit nicio 
prostie de genul că ţi-aș 
datora supunere. 

El râse. 

— Femeile scoțiene 
sunt independente din 
fire, iar jurămintele de 
nuntă reflectă acest 
lucru. Ar fi putut fi 
concepute anume 


pentru tine. 

Mâna ei se strânse 
peste a lui. 

— Mă bucur că am 
venit la Edinburgh. 
Orașul și prietenii tăi au 
oferit un început bun 
pentru căsnicia noastră. 

Randall se gândi 
fericit că, într-o zi, avea 
să le povestească 


nepoților despre această 
zi a nunţii. Fericirea i se 
mai topi când își aminti 
că nu aveau să se bucure 
de nepoți. Nu-l 
interesase prea mult 
când Julia îi spusese că 
nu putea rămâne grea, 
întrucât nu se așteptase 
niciodată să se 
căsătorească pentru a-și 


forma o familie. Și nici 
urmașii lui Daventry nu 
contau prea mult pentru 
el. 

Acum, descoperi că îi 
păsa. L-ar fi plăcut să 
aibă o fiică, iar aceasta 
să moştenească 
zâmbetul dulce şi 
mintea ageră a mamei 
ei. l-ar fi plăcut să 


crească un fiu cu 
bunătate, nu cu 
brutalitate. Acest lucru 
nu avea să se întâmple 
niciodată, iar pierderea 
durea mai tare decât și- 
ar fi putut imagina cu 
două săptămâni în 
urmă. 

Dar acea pierdere nu 
conta atât timp cât o 


avea pe Julia. 


Julia nici nu mai ținea 
minte de când nu se mai 
simţise atât de lipsită de 
griji ca în timpul 
plimbării prin 
Edinburgh. Randall era 
însoţitorul perfect. O 


făcea să se simtă în 
siguranță și iubită, și 


cunoștea bine orașul. 
Era un loc măreț, 
spectaculos, o felie 
impresionantă de istorie 
și foarte diferit de 
Londra. 

Încă de când Randall 
îi ceruse mâna, se 
întrebase dacă era greșit 
să te căsătorești cu un 
om doar fiindcă era cel 


mai mic dintre rele. Însă 
devenise mult mai mult 
decât o necesitate seacă. 
Era uimitor de bun cu 
ea și incredibil de 
răbdător. Deşi încă o 
neliniștea gândul unei 
căsnicii, nu ar fi putut 
să-şi găsească un soț mai 
bun decât Randall. 

Când ajunseră înapoi 


la casa lui Kirkland, 
lumina începea să 
pălească, iar ea se simţea 
obosită într-un mod 
plăcut. Fiindcă Kirkland 
nu folosea personal 
spațiosul apartament 
principal, acesta fusese 
desemnat ca apartament 
nupțial. 

— Se vede că a trecut 


doamna Gowan pe aici, 
spuse Julia când intrară 
în dormitorul mare. 

Atinse bobocii de 
trandafiri din buchetul 
bogat aşezat pe o 
măsuţă. 

— Ştie să se ridice la 
înălțimea ocaziei, spuse 
Randall apreciativ, 
examinând colțul 


destinat  relaxării din 
capătul îndepărtat al 
camerei. O masă și două 
scaune fuseseră 
pregătite elegant, cu tăvi 
de mâncare acoperite și 
cu o sticlă de vin 
răcindu-se în gheață. 
Ce-ai zice să ne 
schimbăm în ţinută de 
noapte și să împărțim 


șampania și această cină 
rece? Credeam că am 
mâncat cât pentru o 
săptămână după micul 
dejun de la nuntă, dar 
plimbarea lungă mi-a 
stârnit foamea. 


— Mâncare, 
șampanie şi odihnă. Îi 
zâmbi,  dezlegându-și 


boneta. Sfârşitul unei 


zile perfecte. Îmi desfaci 
tu rochia, te rog, ca să 
nu mai cer o cameristă? 

— Desigur. 

Se chinui puţin să 
dezlege  fundele din 
dreptul cefei și al taliei, 
iar degetele lui calde îi 
atinseră pielea ei. Ea 
zâmbi. Era mai bună 
puțină  neîndemânare 


decât un bărbat prea 
priceput în a dezbrăca 
femei. 

Când termină, se 
aplecă să depună un 
sărut ușor pe ceafa ei. 
Buzele lui calde o făcură 
să se înfioare, și nu era 
sigură dacă de plăcere 
sau de teamă. Poate câte 
puţin din fiecare, ceea 


ce era în sine un fapt 
înspăimântător. 

— Mulţumesc. 

Evitând să-l 
privească, se retrase 
într-un mic budoar. 
Deşi nu era târziu, ziua 
fusese obositoare. Se 
simțea pregătită să se 
culce. Și mai mult decât 
pregătită să împartă 


patul cu Randall. Se 
dovedise un coleg de 
somn cald și plăcut și 
avea să savureze senzaţia 
de a adormi din nou în 
braţele lui. 

Julia își desfăcu părul 
și îl perie până i se 
revărsă pe umeri. În 
lumina discretă, nu 
părea mult mai în vârstă 


decât o copilă inocentă 
de șaisprezece ani, așa 
cum fusese în prima ei 
noapte a nunții. Cu 
excepția ochilor, care 
trădau prea multă 
experiență sumbră. 

Se întoarse şi se 
dezbrăcă de rochia 
trandafirie, apoi își puse 
eleganta cămaşă de 


noapte din muselină și 
halatul  asortat, care 
reprezentaseră darul de 
nuntă al doamnei 
Gowan. Mânecile erau 
lungi, iar decolteul nu 
era adânc, însă straturile 
de material transparent 
și broderia alb pe alb o 
făcură să se simtă, 
inconfundabil, ca oœ 


adevărată mireasă. 
Amintindu-și că 
aceasta nu avea să fie 
prima lor noapte 
împreună, se întoarse în 
dormitor. Cu mâinile 
prinse la spate, Randall 
stătea lângă o fereastră, 
urmărind ultimele gene 
de lumină dispărând în 
depărtare, în spatele 


înălțimilor stâncoase ale 
castelului Edinburgh. 
Halatul de un albastru 
închis îi scotea în 
evidență părul blond, 
trupul puternic și 
umerii lați. 

Era un adevărat 
războinic viking, şi 
gândul că se căsătorise 
cu el — că se afla singură 


cu el într-un dormitor — 
îi stârni o neliniște 
acută. 

Temerile îi dispărură 
când el se întoarse și-i 
zâmbi. Războinicul dur 
care o intimidase când 
se întâlniseră prima dată 
era real și se născuse din 
necesitate. Dar 
bunătatea era și ea reală. 


Bănuia că bunătatea era 
cea mai profundă și mai 
adevărată parte a naturii 
sale, altfel nu ar fi 
supraviețuit copilăriei 
pe care o avusese. 

—  Arăţi foarte... 
acceptabil, spuse el, cu 
umor în priviri. Cred că 
ţi-a fost greu să te 
deghizezi în  pitulice 


când îţi era sortit să furi 
privirile ca un pescăruș 
verde. 

— Un pescăruș verde 
e prea strălucitor, dar 
poate că m-aș potrivi 
printre  cintezele mai 
acceptabile. Îi  zâmbi 
încet, plină de apreciere. 
Și tu arăţi destul de 
bine. Relaxat și sănătos. 


— Faptul de a nu 
suferi constant dureri 
îmbunătățește inevitabil 
comportamentul 
omului. 

Deși vocea lui Randall 
era lejeră, privirea îi era 
inconfortabil de intensă. 
Nu-și dorea să fie privită 
astfel de un bărbat, nici 
măcar de soțul ei. 


— Ştiai că doamna 
Gowan a fost căsătorită 
și a rămas văduvă de trei 
ori? întrebă Julia, 
inspirând parfumul 
buchetului de trandafiri. 
Nu știu cum a reușit. 

— Din câte spune 
Kirkland, toate căsniciile 
au fost fericite și n-ar 
avea nimic împotrivă să 


se căsătorească din nou. 
Ori e foarte norocoasă, 
ori și-a ales excelent 
soții. 

— N-am crezut 
niciodată că o să mă 
căsătoresc a doua oară 
ȘI, cu siguranță, n-o voi 
face din nou, spuse Julia 
ferm. Dacă nu reușesc o 
căsnicie decentă cu un 


bărbat atât de 
înțelegător și inteligent 
ca tine, trebuie să 
încetez să mai încerc. 

El râse surprins. 

— Nu încercam să 
obțin complimente, 
Julia. Mă gândeam cât 
sunt de norocos că ești 
dispusă să-mi acorzi o 
șansă. Se îndreptă spre 


masa pe care se aflau 
mâncarea şi vinul. 
Doreşti șampanie? 

— Te rog. Îi făcea 
plăcere să-l privească. 
Mişcările line nu trădau 
cu nimic lunile de dureri 
și de intervenții pe care 
le suferise. Şi era o 
privelişte plăcută. 

Randall turnă vin 


spumant în cupele înalte 
și înguste și îi întinse 
una, atingându-i ușor 
degetele cu vârfurile 
propriilor degete: 

— Pentru noi, la bine 
și la rău. 

— Și inevitabil vor 
exista și unele, și altele, 
spuse ea trist, luând o 
înghițitură măruntă, 


apoi una mai mare. 
Veselia  înspumată a 
șampaniei începu s-o 
relaxeze. Alexander, 
spuse meditativ. Îți 
foloseşte cineva numele 
complet vreodată? 

— Părinţii mei o 
făceau. De atunci, nu 
prea a mai făcut-o 
nimeni. Alex sau 


Randall, e mai scurt. 

— Alexander, 
murmură ea. Care va fi 
într-o zi Alexander, Lord 
Daventry. Va arăta bine 
pe placa de nume a 
portretului tău măreț, 
reprezentându-te în 
ținută militară, ce va sta 
agăţat în galeria de 
portrete a moşiei 


Turville Park şi va 
impresiona generațiile 
viitoare. Sau poate că 
pictorul te va reda drept 
cavaler în armură 
strălucitoare, călare pe 
un cal alb. 

El rânji. 

— Ai o imaginație 


1 
bogată, domnița mea 
— Foloseşti numele 


ăsta fiindcă sunt Lady 
Julia? îl întrebă curioasă. 
E doar un accident 
faptul că m-am născut 
nobilă, nu e ceva 
important. 

El păru ușor jenat. 

— În copilărie, îmi 
plăceau foarte mult 
poveștile vechi cu 
cavaleri. Domniţe 


grațioase și cavaleri ce 
jurau să le slujească. Tu 
ești domnița meal. 

Oare simţul 
cavaleresc se afla la baza 
dorinței sale de a o 
proteja când se afla în 
dificultăți cumplite? 
Dacă aşa stăteau 
lucrurile, nu putea decât 
să fie recunoscătoare: 


— În taină ești un 


romantic, domnule 
Cavaler. 

E] râse. 

— Să nu le spui lui 
Kirkland sau lui 


Mackenzie. N-aș suporta 
să mă fac și mai tare de 
rușine. 

— Doamne fereşte 
să-și închipuie că ai 


putea fi altfel decât dur 
ca pielea tăbăcită. 

Mai  bău puțină 
șampanie și își dădu 
seama că era fericită. Nu 
doar mulțumită, ci 
fericită în privința 
posibilităților 
încântătoare, 
necunoscute, ce se 
întindeau în fața ei. 


În seara aceea, voia să 
creadă că soţul ei o va 
putea proteja în fața 
socrului ei ucigaș. 
Credea chiar că, într-o 
bună zi, ea și Randall ar 
putea ajunge să aibă o 
căsnicie adevărată, din 
toate punctele de 
vedere. Ridică paharul 
de şampanie. 


— Pentru viitor! 

— Pentru viitor. 
Randall îşi ciocni 
paharul de al ei. Uneori, 
la popotă, ciocneam 
paharele cu armele 
împletite între ele uite 
aşa. Își înlănțui brațul pe 
după al ei, ceea ce îi făcu 
să se apropie de la talie 
până la genunchi. În 


felul acesta, doi băutori 
se pot susține reciproc 
când sunt piliți. 

— Eu nu sunt pilită, 
dar pricep care sunt 
avantajele. 

Conștientizând intens 
căldura întregului său 
corp, Julia ridică braţul 
drept și duse șampania 
la buze. Randall făcu 


același lucru, cu o 
expresie de tachinare. 
De ce i se păruse că 
ochii îi erau de un 


albastru îngheţat? 
Culoarea deschisă, 
transparentă era 


luminoasă și autentică 
precum diamantele. 

Cu șampania 
croindu-și drum prin ea, 


începu să se relaxeze. Îi 
plăcea felul în care se 
atingeau trupurile lor. 
Randall era doar forţă, 
soliditate şi putere 
masculină de viking. 
Îndrăzneață peste 
măsură, se lipi puțin 
mai strâns de el. 
Expresia lui se 
schimbă. Îşi termină 


șampania dintr-o 
singură  înghiţitură şi 
puse paharul deoparte. 

— Julia... 

Se aplecă pentru a o 
săruta, iar pulsul i se 
acceleră nebunește. 
Primul lor sărut. O 
pasiune șocantă © 
cuprinse fierbinte, 
acoperindu-i toate 


simţurile. 

Uită să mai respire. 
Paharul de șampanie se 
înclină, vărsând ultimele 
picături de vin pe covor. 
Cu grijă, Randall îi luă 
paharul din mână și îl 
puse pe masă. Apoi, o 
cuprinse într-o 
îmbrăţișare ce le strânse 
trupurile laolaltă. 


— Domnița mea, 
soția mea... şopti. 

Presiunea erecţiei 
sale plină de forță 
presără teamă în 
plăcerea ei. O îngropă 
furioasă.  Randall nu 
semăna deloc cu 
Branford, deloc. O 
dorea, după cum se și 
cuvenea. 


Și ea îl dorea pe el. 
Chiar îl dorea. Pasiunea 
pe care o smulsese din 
viaţa ei o năpădi acum, 
fierbinte și copleșitoare, 
în vreme ce mâinile lui 
mari îi frământau 
spatele și șoldurile. O, 
Doamne, cum fusese în 
stare să uite...? 

Buzele ei se 


întredeschiseră și 
sărutul deveni mai 
profund. Respirația lui 
Randall era chinuită. 

— Eşti atât de 
frumoasă, Julia, spuse 
răgușit. Atât de rară... 

Mâna îi alunecă în 
jos, trăgându-i halatul și 
cămașa de pe umăr. 
Aerul răcoros îi mângâie 


pielea încinsă, urmată 
de mâna lui arzătoare. 

Apoi înlemni când el 
atinse cicatricile oribile, 
pe care încercase atât de 
mult să le uite. 


— Julia? 
Amintiri pline de 
groază izbucniră, 


aducând la suprafață 
emoții care parcă 


erupeau din focul 
iadului, cu trecutul și 
prezentul ciocnindu-se 
într-o avalanșă de 
plăcere, de pasiune și de 
durere. 

Începu să ţipe. 


Capitolul 14 


Încântarea lui Randall 
față de răspunsul 
entuziast al miresei sale 
se frânse când simți 
conturul uluitor, de 
neînțeles al cicatricilor 
de pe minunatul ei sân. 

Fericirea îi fu 
zdrobită când ea se 


smulse frenetic din 
îmbrățişarea lui. Se 
îndepărtă, 
împiedicându-se orbită, 
până se prăbuși într-un 
colț al camerei. Acolo, se 
strânse ghem pe podea, 
plângând în hohote, cu 
părul întunecat 
căzându-i peste faţă. 
Schimbarea de 


dispoziţie fu la fel de 
bruscă și de violentă ca 
focul unui tun. Randall 
fusese atât de sigur că și 
ea îl dorea așa cum o 
dorea și el. Aveau să 
devină amanți și 
prieteni, bucurându-se 
de intimitatea după care 
tânjise încă din prima 
clipă în care o văzuse. 


Speranţa muri într-o 
clipă, când înţelegerea îi 
străpunse inima ca un 
șrapnel. Dar durerea lui 
era măruntă în 
comparaţie cu a ei. Fuga 
ei înspăimântată era mai 
mult decât grăitoare 
despre prima ei căsnicie 
oribilă. 

Îngenunche lângă ea, 


dezgustat de constatarea 
că Branford încă putea 
să-i producă Juliei o 
teroare chinuitoare, 
chiar și la atâţia ani 
după moartea lui. 

— Julia, spune-mi ce 
s-a întâmplat. Trebuie să 
înțeleg. 

Ea clătină din cap, cu 
fața îngropată în palme. 


— Nu ești... nu ești tu 
de vină. 

Nu, dar Randall era 
cel nevoit să facă faţă 
consecinţelor.  Umărul 
stâng al Juliei rămăsese 
dezgolit și putu să-și 


confirme astfel 
atrocitatea pe care o 
descoperise prin 


atingere. Curba blândă a 


sânului era pocită de o 
creastă urâtă de piele 
cicatrizată, ce desena o 
literă B neregulată. 

Sumbru, îi trase 
cămaşa de noapte peste 
umăr. 

— B de la Branford, 
desigur. Vocea îi era 
nefiresc de calmă. Nu 
m-aş fi aşteptat nici 


măcar din partea lui la o 
asemenea răutate. 

Julia  păru să se 
retragă și mai mult. 

— Mi-a crestat un D 
de la Daventry pe 
celălalt sân, spuse 
monoton. În noaptea în 
care i-am cerut să ne 
despărțim. Noaptea în 
care a murit. 


Sperând că, dacă 
vorbea, putea să scape 
din iadul ei interior, 
Randall spuse: 

— Când mi-ai 
povestit despre noaptea 
aceea, ai spus că 
Branford era beat? 

— Beat și furios. Oftă 
înfiorată. După ce 
aproape m-a omorât în 


bătaie, și-a scos cuțitul 
și m-a țintuit la pământ, 
ținându-mă sub 
genunchi, în vreme ce- 
mi tăia hainele. A folosit 
un pumnal Saracen 
vechi, la care ţinea 
deosebit de mult. Îi 
plăceau toate cuțitele. 

— Ştiu. Stătea și-și 
petrecea ore întregi 


ascuţindu-le. 

Randall își simţi 
gâtlejul  strângându-se 
când fu  năpădit de 
amintiri de mult 
îngropate. În repetate 
rânduri, Branford își 
atacase vărul mai mic cu 
aceste cuțite, dar 
Randall era rapid şi 
învățase să se apere 


atunci când viteza nu îi 
era de ajuns. 

Coborî privirea spre 
linia albă subţire ce se 


răsucea în jurul 
încheieturii de la mâna 
stângă, urcând pe 


antebraţ. Era un semn 
rămas de pe urma 
incidentului care îi 
demonstrase clar că 


trebuia să lupte pentru a 
supravieţui. 

Silindu-se să-și 
înăbușe furia pentru a 
nu o tulbura și mai mult 
pe Julia, spuse: 

— Nimeni nu ar 
trebui să îndure ceea ce 
ai îndurat tu. 

— Eram soţia lui, 
spuse ea cu amărăciune. 


Putea face cu mine orice 
voia. Mi-a spus asta de 
mai multe ori. Eram 
proprietatea lui și avea 
dreptul să mă marcheze 
ca fiind a lui. După ce 
mi-a întipărit literele în 
piele, m-a violat. 

— Dumnezeule mare, 
Julia! spuse Randall, prea 
chinuit pentru a se mai 


preface calm. 

În râsul ei se simţi o 
notă de isterie: 

— Violul a fost cel 
care m-a salvat, de fapt. 
După ce a terminat, 
Branford s-a prăbușit 
peste mine și am putut, 
astfel, să-l împing. Am 
reușit apoi să mă ridic 
în picioare, înainte să 


apuc să fug, s-a întins 
după mine, dar eram 
alunecoasă din cauza 
sângelui și n-a reușit să 
se ţină când l-am 
împins. A... a căzut apoi 
pe marginea șemineului. 
Nu-mi amintesc să fi 
tipat, deși, când m-am 
gândit la acel moment, 
mal târziu, auzeam 


întotdeauna ţipete. E 
ciudat, nu crezi? 

— Branford era 
malefic, replică Randall, 
nereușind să-și păstreze 
vocea calmă. O luă de 
mână. Julia încercă să și- 
o elibereze, dar el i-o 
tinu strâns. Avea nevoie 
să rămână ancorată în 
prezent, ca să nu se lase 


îngropată de trecut. Nu 
ești tu de vină pentru 
nebunia lui. 

— Nu, dar sunt de 
vină pentru prostia mea 
rușinoasă. Vocea «i 
nesigură abia dacă se 
putea auzi. Nu ar fi 
trebuit să mă căsătoresc 
niciodată cu el. 

— Nu e nimic rușinos 


în a fi tânăr. Erai doar o 
copilă când te-ai 
căsătorit. Dar nu ai fost 
niciodată proastă. Îi 
strânse mâna uşor. Asta 
ştiu sigur. 

— Așa crezi? Ti-am 
spus că am acceptat de 
bunăvoie să mă 
căsătoresc, dar asta... nu 
e întregul adevăr. Râse 


amar. Adevărul oribil și 
rușinos e că eram 
nebună după Branford. 
Era arătos, fermecător, 
prinţul la care visa orice 
fată. Şi... și credeam că și 
el mă iubește. Am fost 
naivă mai presus de 
iertare. 

Cunoscându-l pe 
Branford, Randall 


înțelese. 

— Deci la început a 
fost tandru și iubitor. Îşi 
cerea scuze sincer dacă 
te rănea, pretinzând că 
fusese un accident. A 
făcut eforturi să-ți 
câștige încrederea, 
pentru ca tu să suferi și 
coșmarul trădării, pe 
lângă agonia fizică, 


atunci când avea să-și 
dea pe faţă brutalitatea. 

Julia înlemni aproape 
complet. 

— De unde știi? 

— În mare măsură, 
tot astfel s-a purtat și cu 
mine. Dar relaţia dintre 
doi veri băieți e mai 
puțin intimă decât cea 
dintre un bărbat și soția 


sa. 

Deși trădarea fusese 
destul de dureroasă. 
Când fusese lăsat pentru 
prima dată în grija lui 
Daventry îl  privise 
admirativ pe Branford. 
Îşi dorise un frate mai 
mare care să-i poată fi 
prieten. Timp de două 
săptămâni, trăise cu 


impresia că dorinţa i se 
împlinise. Acea 
convingere îi  alinase 
pentru scurt timp 
durerea pricinuită de 
moartea părinților săi. 

Ar fi fost mai uşor 
dacă Branford l-ar fi 
chinuit de la bun 
început. 

— Era un maestru al 


trădării, șopti ea. Tu 
poţi înţelege asta mai 
bine decât oricine. 

Din păcate, așa era. 
Dacă faptul că înţelegea 
o ajuta pe Julia, acest 
lucru conferea O 
oarecare valoare 
suferinței pe care o 
îndurase Randall. 

— Mi-aş dori să fi 


fost eu cel care să-l fi 
ucis pe nemernic. 

Julia râse sec. 

— Dar eu am fost 
ucigașa. 

— Un accident 
petrecut în timp ce 
încercai să-ți salvezi 
viața nu e o crimă. Deşi 
înțelegea că, pentru o 
femeie dedicată 


încercărilor de a 
conserva viața, fapta 
păruse O crimă. 
Branford a distrus deja 
ani buni din viaţa ta. 
Nu-l lăsa să-ți distrugă și 
restul. 

— Asta ar fi triumful 
lui de dincolo de 
mormânt, nu-i aşa? își 
apăsă obrazul brăzdat de 


lacrimi de mâna lui 
Randall. l-ar plăcea la 
nebunie să știe că m-a 
distrus, că niciun alt 
bărbat nu se mai poate 
bucura de mine. 

Tremura din cauza 
șocului ca un soldat 
epuizat de bătălie. 
Randall o întrebă: 

— Vrei puțin coniac? 


Când ea confirmă din 
cap, adăugă: 

— E timpul să ieși 
din colţ. 

Se ridică și, ţinând-o 
de ambele mâini, o 
convinse și pe ea să se 
ridice. 

Degetele ei erau 
îngheţate, și fața, pătată 
de lacrimi, dar reușise 


să-și țină în frâu durerea 
zguduitoare ce-o făcuse 
să fugă de el. În 
picioarele goale şi 
îmbrăcată în cămașa de 
noapte de culoare 
deschisă, arăta fragilă, 
frumoasă și neînfrântă. 
Bucurându-se că-și 
refăcuse rezervele din 
plosca de călătorie, 


Randall turnă un pahar 
mic pentru ea și unul 
mai mare pentru el. Și- 
ar fi dorit să ţină la 
distanță imaginile în 
care o tânără frenetică, 
însângerată, încearcă să 
scape de soțul ei violent, 
dar tot coniacul din 
lume nu putea face acest 
lucru. 


După ce luă câteva 
înghiţituri din paharul 
ei, Julia spuse pe o voce 
mai puternică: 

— Credeam că am 
îngropat cele mai oribile 
amintiri, dar m-am 
înșelat. Acum, ţi-am 
împărtășit ȘI ție 
coșmarurile mele. 

El ridică din umeri. 


— Poate vor fi mai 
ușoare acum, că au fost 
împărtășite. 

— Poate. Își termină 
băutura, refuzând când 
el se oferi să-i toarne din 
nou. Mâine voi fi din 
nou întreagă la cap. Îţi 
promit, Alexander. 
Deocamdată... vreau să 
fiu singură. 


Deși el și-ar fi dorit s- 
o aline, nu era surprins 
că nu-i putea suferi 
atingerea. 

— Am să dorm pe 
podea. 

Fa oftă înfiorată. 

— Îmi pare rău, dar 
voiam să zic... chiar 
singură. Am să merg 
într-unul dintre celelalte 


dormitoare. 

Randall își aminti din 
nou că nu el era cel pe 
care îl respingea de fapt. 
Trebuia să se confrunte 
cu trecutul ei așa cum 
credea ea că era cel mai 
bine. Dar nu era sigur că 
ar fi putut suporta dacă 
ea hotăra să-și 
părăsească proaspătul 


soţ. 

— Nu ai să fugi? 

— Nu. Îţi dau 
cuvântul meu în privința 
asta. Oftă. M-am săturat 
să tot fug, să tot fiu 
terorizată de mâna 
moartă a trecutului. 
Vreau să trăiesc liber 
din nou. Dar mi-aș dori 
ca luptele mele 


interioare să nu-ţi facă 
Tău și ţie. 

— Împreună o să 
reuşim. Nu uita asta, 
domnița mea. Își dorea 
s-o cuprindă în braţe și 
s-o strângă la piept, 
protejând-o de ororile 
nopţii, dar nu era 
posibil. Pe mâine- 
dimineață. 


— Pe mâine- 
dimineață, repetă și ea. 
Îţi mulțumesc, Alex. 
Pentru tot. Pentru că 
înţelegi, pentru că ești 
aici și pentru că mă lași 
singură. 

El îi dădu drumul la 
mână, dar nu reuși să se 
convingă să plece 
înainte de a-i mângâia 


părul greu și lucios. 
Șuviţele  mătăsoase îi 
torturară vârfurile 
degetelor. Lăsă mâna jos 
șI o strânse în pumn. 

— Somn uşor, 
domnița mea. 

Strecură plosca de 
coniac în buzunarul 
halatului și ieși pe ușă, 
coborând amorţit 


scările. Tocmai intra în 
vechiul său dormitor, 
când Mackenzie ieși din 
camera lui, aflată puţin 
mai jos pe coridor. 
Celălalt bărbat era 
îmbrăcat ca pentru a ieși 
la vânătoare în noapte, 
dar se opri, în vreme ce 
privirea îi trădă 
surpriza, apoi încercarea 


de a ghici ce se 
întâmplase: 

— Mi s-a părut că am 
auzit o femeie ţipând 
mai devreme. 

— Probabil motani în 
călduri, spuse Randall 
scurt, do- rindu-și al 
naibii de mult ca Mac să 
nu se fi aflat acolo, să 
vadă că mirele îşi 


părăsise mireasa. 

— Îmi închipui că 
orice femeie care a fost 
căsătorită cu lordul 
Branford are nevoie de... 
răbdare, spuse 
Mackenzie încet. 

Randall se încruntă. 

— Îmi place mai mult 
când ești superficial și 
insensibil. 


Chipul lui Mac se 


netezi, adoptând o 
expresie de amabilitate 
goală. 


— Cum dorești. 

Se întoarse să plece, 
dar, din mers, atinse 
scurt umărul lui Randall. 
Simpatie din partea 
diavolului. 

Randall încuie ușa în 


urma lui.  Draperiile 
erau trase și lăsau să 
treacă suficientă lumină 
cât să se vadă că patul 
fusese dezbrăcat de 
aşternuturi, dar păturile 


și plapuma erau 
împăturite frumos la 
picioarele patului. 


Ostenit, se întinse pe 
salteaua goală. Piciorul îl 


durea după atâta mers 
pe jos, deși nu la fel de 
tare pe cât îl durea 
inima. 

Deci Julia îl iubise pe 
Branford. Acest lucru 
făcea ca totul să fie și 
mai grav. Randall 
considerase că era 
posibil ca ea să-şi 
depășească temerile și să 


devină o soție adevărată. 
Preţ de câteva momente 


trecătoare, păruse 
dornică s-o facă, chiar 
nerăbdătoare. Dar 


temerile se dovediseră 
mai puternice. 

Avea să-şi revină 
vreodată după acea 
trădare în dragoste, avea 
să poată iubi din nou? 


Era posibil ca trecutul ei 
să se dovedească un 
obstacol insurmontabil. 

Luă o  înghiţitură 
prelungă de coniac. 
Plosca nu conținea 
suficientă băutură cât să 
se îmbete, dar era 
probabil de ajuns cât să- 
i mai amorțească din 
durere. 


Capitolul 15 


Coniacul nu reuși să 
încălzească fiorul rece 
din sufletul Juliei. După 
ce Randall plecă, aprinse 
focul pregătit în 
șemineu, apoi se ghemui 
într-un colţ al canapelei 
mici. Ideea de a se târî 
sub pupitrul de scris o 


atrăgea, dar era lipsită 
de demnitate. Era cazul 
să se poarte ca un adult 
rațional, nu ca o copilă 
înspăimântată. 

Un colț mic și fricos 
din mintea ei o îndemna 
să fugă undeva unde nu 
o cunoştea nimeni, ca să 
poată lua totul de la 
început. Dar nu avea 


energie pentru așa ceva, 
nici forța de a face față 
unei asemenea 
singurătăți. 

Fiindcă nu reușise să 
șteargă trecutul cu 
buretele, singura cale de 
a merge mai departe era 
să treacă prin ruinele de 
coșmar ale primului său 
mariaj. Ceea ce însemna 


că era nevoită să-l 
analizeze pe Branford și 
sentimentele pe care le 
nutrise faţă de el. 

Julia se sili să-și dea 
jos  halatul lejer şi 
cămașa de noapte, 
pentru a-și putea privi 
atent sânii marcați de 
cicatrici. În copilărie nu 
știuse să-și aprecieze 


trupul tânăr și sănătos. 
In pofida faptului că era 
scundă, avea un trup 


frumos. Nu 
extraordinar, dar plin de 
graţie și bine 
proporţionat, demn de 
admiraţia bărbaţilor. 
Natura concepuse 


bărbaţii și femeile tinere 
astfel încât să se 


găsească reciproc 
atrăgători. 

Acel sentiment firesc 
de acceptare a propriei 
persoane fusese distrus 
de prima ei căsnicie. 
Plăcerile senzuale 
ocazionale pe care le 
cunoscuse la început 
fuseseră în scurt timp 
înlocuite de ura față de 


trupul lui și al ei. 
Literele pe care el i le 
încrustase cu sânge pe 
sâni pecetluiseră pentru 
totdeauna ura ei de sine. 
Era urâtă,  mutilată. 
Niciun bărbat nu putea 
s-o dorească, după cum 
nici ea nu dorea niciun 
bărbat. Ani la rând, se 
străduise să nu-şi 


privească trupul cu 
cicatrici. Nu avea 
oglindă în dormitor și 
devenise expertă în a se 
îmbrăca fără a-și vedea 
corpul sau a se gândi la 
forma ei fizică mai mult 
decât era absolut 
necesar. 

Privind în urmă, își 
dădu seama că timpul, 


viaţa și munca ei de 
infirmieră îi atenuaseră 
o mare parte din ura 
față de corpul uman. 
Adusese pe lume atât de 
mulți copii concepuți 
din dragoste.  Văzuse 
legături sexuale 
profunde și 
satisfăcătoare între soț și 
soție. Și-și luase porția 


de glume indecente, 
lascive într-un mod 
plăcut, fiindcă femeile 
căsătorite nu-și țineau 
gura în preajma unei 
moașe rămase văduvă. 
Iniţialele de formă 
neregulată ale lui 
Branford, întinse pe 
pielea ei, aveau circa 
cinci centimetri lungime 


și fuseseră tăiate în 
curbele din partea de 
sus a sânilor ei. Nu îi 
fusese ușor să le ignore. 
De-a lungul anilor, roșul 
aprins al literelor pălise, 
lăsând în urmă cicatrici 
albe, sub forma unor 
creste groase. 

Nu simți nimic 
deosebit când îşi trecu 


degetele peste urmele 
din piele. „B' de la 
Branford, dispărut din 
viaţa ei și din lume. „D” 
de la Daventry. Era o 
ironie faptul că, atunci 
când avea să sosească 
momentul, încă mai 
exista posibilitatea să 
devină contesă de 
Daventry. Dar cu un soț 


care era, slavă 
Domnului, foarte diferit. 

Julia își trase înapoi 
cămașa de noapte și 
halatul și se instală din 
nou pe canapea, cu 
privirea absentă fixată 
asupra focului pâlpâitor. 
De-abia împlinise 
șaisprezece ani când 
tatăl ei o anunţase că 


avea să se căsătorească 
cu moștenitorul titlului 
Daventry. 

Fusese crescută să se 
aștepte la un astfel de 
aranjament datorită 
rangului ei înalt. Deși ar 
fi opus rezistenţă dacă l- 
ar fi întâlnit pe Branford 
și l-ar fi găsit 
respingător, fusese 


încântată de alegerea 
făcută de tatăl său. 

Își amintea mult prea 
clar cum îi zâmbise 
Branford când se 
întâlniseră prima dată. 
Era oacheș, arătos și 
îmbrăcat la modă și se 
declarase nebun de 
încântare să aibă o 
mireasă atât de 


frumoasă și de elegantă. 

Julia îşi dorise să 
creadă că era frumoasă 
și elegantă. Ce fată 
tânără nu și-ar fi dorit 
aşa ceva? Până să ajungă 
să fie  sărutată de 
Branford pentru a 
pecetlui logodna, era 
deja pe jumătate 
îndrăgostită de el. Nunta 


lor fusese cea mai 
grandioasă din acel 
sezon, bucurându-se de 
participarea a nu mai 
puțin de şapte membri 
ai familiei regale. Cu 
nimic mai prejos de ceea 
ce merita fiica ducelui 
de Castleton. 

Privind acum în 
urmă, îşi dădu seama că 


existaseră, încă de la 
început, semne că ceva 
era în neregulă cu 
Branford. Farmecul lui 
strălucitor, tăios ca un 
pumnal, îi stârnea 
uneori neliniști 
profunde. Se amuza în 
mod straniu din motive 
pe care ea nu le 
înțelegea. Însă Julia își 


ignorase orbește 
instinctele. 

Deflorarea ei fusese 
șocant de dureroasă, 
dar, după aceea, o ținuse 
în braţe și îi spusese că 
acea durere era normală. 
De-abia mult mai târziu 
își dăduse seama că 
Branford nu făcuse 
niciun efort să fie blând 


și că, în spatele falsei 
sale simpatii, se 
ascundea plăcerea de a-i 
fi provocat durere. 

Julia era o tânără 
femeie normală și, la 
început, i se întâmpla 
uneori să simtă plăcere 
în timpul contactelor 
lor. Dar, din ce în ce mai 
des, sfârșea plângând. 


Branford își cerea iertare 
cu aparentă sinceritate, 
iar ea ajungea să simtă 
că vina îi aparținea. Era 
prea tânără, prea mică, 
prea proastă pentru a fi 
o soţie bună. 

Găsise întreaga 
situație prea ruşinoasă 
pentru a putea s-o 
discute cu oricine 


altcineva. Ea era Lady 
Julia Raines, vicontesă 
Branford, și nu avea să- 
și dezvăluie slăbiciunile. 

De-abia treptat 
începuse să observe 
strălucirea infamă din 
ochii lui atunci când ea 
suferea. Şi, mai târziu, 
înțelese că Branford 
făcuse uneori eforturi 


pentru a-i fi pe plac, 
astfel încât ea să 
privească mai 
încrezătoare mariajul 
lor. Începea atunci să 
creadă că slăbiciunile ei 
fuseseră aproape 
vindecate şi că totul 
avea să fie bine. 

Când se credea 
îndrăgostită de el, era 


vulnerabilă, iar lui îi era 
mai Ușor s-o rănească. 
Julia fusese devastată 
prima dată când el îi 
spusese că se culcase cu 
o altă femeie, care se 
dovedise o parteneră de 
pat infinit mai 
satisfăcătoare. În scurt 
timp însă, ajunse să 
simtă ușurare la gândul 


că avea amante. Din 
păcate, nu-şi putea 
ignora soția oficială, 
întrucât erau obligați să 
producă un moștenitor. 

Privea cu ochi buni 
călătoriile lui la Londra, 
fiindcă ea era lăsată în 
pace la țară. Singură, 
reușea să se gândească și 
să înțeleagă ce mult 


greșise căsătorindu-se 
cu el. Începu să-l evite 
când se întorcea în casa 
lor de la țară. 
Indiferența ei tot mai 
pronunțată în fața 
manipulării sale 
emoționale îi stârnea 
furia. 

Atunci începură 
bătăile. 


Punctul culminant fu 
atunci când rămase grea, 
și tot sarcina ar fi fost 
poarta ei spre libertate. 
Rugându-se să-i nască 
lui Branford un fiu și un 
moștenitor sănătos - și 
să-i fie permis să se 
ocupe ea în cea mai 
mare parte de educaţia 
copilului până la vârsta 


la care ar fi putut fi 
trimis la școală —, îi ceru 
să se despartă. Acea 
rugăminte declanșase în 
el violența cumplită în 
urma căreia murise, iar 
ea scăpase ca prin 
urechile acului. 

Ar fi putut face ceva 
diferit? Era prea bine- 
crescută pentru a 


declanșa un scandal, așa 
că nu-i trecuse niciodată 
prin minte că ar putea 
să fugă. Era o raritate 
printre cuplurile de 
aristocrați să trăiască 
vieți separate. Datoria sa 
de soţie era să-i ofere 
soțului ei un moștenitor. 
Din moment ce 
Branford o dispreţuia, 


cu siguranță avea să-i 
permită bucuros să 
păstreze distanța după 
ce avea un fiu. 

Dar el nu acceptase 
acea soluție civilizată și 
încercase s-o ucidă. 
Începu să tremure când 
în minte i se aprinseră 
scene din acea oribilă 
ultimă noapte. 


Cărbunii 


incandescenți din 
șemineu se prăbușiră și 
O făcură să 
conștientizeze O 


realitate dură. Se bucura 
că Branford era mort. 
Conștiința faptului că 
ea îi provocase moartea 
o apăsase greu pe suflet 
în toți acești ani. Nu ar 


fi făcut niciodată rău 
unei alte ființe vii în 
mod intenţionat. 

Dar dacă Branford ar 
fi supravieţuit, ea nu ar 
mai fi avut niciodată o 
viață a ei. Oare 
sentimentul de vinovăţie 
se datora senzaţiei de 
ușurare? Poate. Dar 
vinovăția nu avea să 


schimbe trecutul, iar 
dacă unuia dintre ei îi 
fusese sortit să moară, se 
bucura că acela fusese 
Branford. 

Branford cel malefic, 
tragic, pe jumătate 
nebun. Mai aruncă o 
lopată de cărbuni în foc 
și urmări scânteile ce se 
aprinseră, ridicându-se 


spre coş. Furia şi 
durerea ei erau ca acei 
cărbuni arzători, îi 
pârjoleau sufletul. Îşi 
imagină furia consumată 
de flăcări, cu cenușa 
ridicându-se și pierzân- 
du-se în noapte. Una 
câte una, își aruncă în 
foc amintirile dureroase. 
Branford nu putea s-o 


mai rănească decât dacă 
Julia îi permitea... 

lar ea nu avea să-i 
mai permită. 

Un sentiment fragil 
de pace se cuibări adânc 
în sufletul ei. Se instală 
din nou pe canapea, 
știind că datora acea 
pace  bunătăţii noului 
soț și faptului că acesta 


o accepta cu toate 
imperfecţiunile ei. 

Dacă l-ar fi cunoscut 
pe Randall la șaisprezece 
ani, ar fi fost oare atrasă 
de el? Şi-l imagină 
subțire, blond, tăcut și 
puternic, dar  necălit 
încă pentru a deveni 
bărbatul formidabil care 
era în prezent. Cât de 


regretabil era să știe că, 
la șaisprezece ani, l-ar fi 
preferat poate pe mai 
galantul Branford. 

Dar acum era o 
femeie matură, încercată 
de viață. Și ce-i spuneau 
instinctele despre noul 
ei soț? Că era un bărbat 
de onoare, care nu ar fi 
rănit-o niciodată în mod 


intenționat. Branford îi 
zâmbise când se 
întâlniseră prima dată. 
Randall îi aruncase o 
privire posacă. O privire 
posacă, dar sinceră se 
dovedise mai benefică 
pentru ea decât 
zâmbetul încântător, dar 
mincinos al lui Bran. 
Deşi acceptase 


propunerea lui Randall 
cu intenţia de a fugi pe 
ușa din dos dacă 
mariajul lua o turnură 
proastă, subestimase 
puterea jurămintelor de 
nuntă. Se angajase față 
de el oferindu-i cuvântul 
ei, atât la altar, cât și în 
seara aceea, din nou, 
înainte să plece din 


cameră. La bine și la 
rău, nu avea să-i fie ușor 
să se retragă din această 
căsnicie. 

Oare lui Randall i-ar 
fi fost mai bine fără ea? 
spusese că nu-l deranja 
faptul că era stearpă, dar 
era posibil ca acest lucru 
să se schimbe acum, de 
vreme ce se retrăsese 


din armată și intra în 
ritmul unei vieţi 
normale. 

Nu. Nu avea dreptul 
să ia acea decizie în 
locul lui. Indiferent ce 
motive ar fi avut, ea era 
cea pe care o alesese, iar 
dacă l-ar fi abandonat, l- 
ar fi făcut să sufere. 
Randall nu merita asta. 


Dacă tot înfrunta 
adevărul, recunoscu față 
de ea că îl prefera pe el 
de soț oricărui alt 
bărbat. Îi plăceau 
umorul lui sec și 
inteligența, precum și 
prietenia ce se dezvolta 
între œi. Si mai 
surprinzător era faptul 
că-i plăcea trupul lui 


îngrijit și puternic și 
chipul acela frumos, cu 
trăsături sculptate, care 
reușea atât de bine să-i 
ascundă sentimentele. 

Avea și el cicatrici. 
Poate că împreună aveau 
să și le vindece. 


Fiindcă lucrurile îi 
fuseseră mutate în 


apartamentul nupţial în 
ziua precedentă, Randall 
fu nevoit să urce a doua 
zi dimineață. Nu era 
sigur ce anume avea să 
găsească, dar, cel puţin, 
Julia îi promisese că nu 
avea să dispară în toiul 
nopții. 

— Intră. 

Vocea  Juliei părea 


destul de normală. Intră 
în cameră și oO găsi 
îmbrăcată de călătorie, 
într-o rochie albastră 
drăguță. Expresia ei era 
calmă, fără urme ale 
izbucnirii din noaptea 
precedentă. 

— Hainele mele sunt 
aici, spuse Randall pe un 
ton de scuză. 


— Știu. Te aşteptam. 
Arătă spre o tavă pe care 
se aflau un  ceainic 
aburind, căni și biscuiţi. 
O  cameristă tocmai a 
adus astea. Vrei o ceașcă 
de ceai? 

— Te rog. Închise 
ușa, bucuros că se 
restabilise norma- 
litatea. Cum te simţi în 


dimineața asta? 

Întrebarea nu era 
doar una de politețe. 

Julia se întinse după 
ceainic, schițând un 
zâmbet frânt: 

— Mi-am petrecut 
noaptea luptându-mă cu 
fantome, dar cred că am 
învins. 

Se pregăti sufletește 


pentru ceea ce trebuia 
spus. 

— Doreşti o anulare? 
Fiindcă nu s-a consumat 
căsătoria, nu ar fi dificil 
de obţinut. Înțelegerea 
noastră iniţială era ca eu 
să te pot atinge în 
fiecare zi, iar tu să-mi 
spui când e de ajuns. 
Poate că... ţi-am cerut 


prea mult. Cum 
cuvintele lui rămaseră 
suspendate dureros în 
aer, adăugă: Indiferent 
ce decizi, voi face tot ce- 
mi stă în putinţă să te 
protejez de Daventry. 

Mâna Juliei înlemni, 
oprindu-se cu ceainicul 
în aer. 

— Dar tu îți dorești o 


anulare? Ar fi... de 
înțeles, date fiind 
circumstanţele. 

Un adevărat 
gentleman ar trebui să 
se conformeze dorinţei 
doamnei, dar, dacă 
existase vreodată un 
moment în care era 
nevoie de sinceritate, 
acesta era. Conștient de 


faptul că ceea ce spunea 
putea schimba cursul 
întregii sale vieţi, spuse: 

— Sunt cât se poate 
de sigur că nu vreau să 
pun capăt căsătoriei 
noastre. Dar, dacă nu 
suporţi să fii atinsă de 
mine, poate că asta e 
singura soluție. 

Julia puse Jos 


ceainicul şi  străbătu 
încăperea, oprindu-se în 
fața lui. Cu o privire 
cercetătoare, îi cuprinse 
fața cu o mână. Nu se 
răsese, deci firele de păr 
îi  zgâriau probabil 
palma. Părea foarte 
serioasă și insuportabil 
de frumoasă. 

— Îmi pare rău 


pentru azi-noapte, Alex, 
spuse ea încet. N-o să se 
mai întâmple. Ezitând, 
se aplecă în față și își 
petrecu braţele în jurul 
taliei lui. Se  înfioră 
puţin când se lipi de el, 
bucată cu bucată din 
corpul ei moale. Sânii i 
se mulară pe pieptul lui, 
apoi trunchiul i se lipi 


ușor de al lui. Într-un 
sfârșit, capul ajunse să i 
se odihnească pe umăr. 
Randall fu mișcat de 
încrederea ei, cuprins de 
o tandrețe mută. Niciun 
soldat asediind o cetate 
fortificată nu s-ar fi 
dovedit mai curajos. 
Creștetul capului ei îi 
ajungea exact la bărbie, 


iar când îi mângâie 
părul, simţi un parfum 
ușor aspru, de lavandă: 

— Noaptea trecută a 
fost interesantă și a avut 
o oarecare valoare 
educativă, murmură el. 
Dar aş prefera să nu 
repet experiența. 

Ea râse puţin, 


respirația ei 


înfierbântându-i umărul 
halatului: 

— Încă mai sunt 
obstacole-n cale. Dar 
cred că acesta a fost cel 
mai dificil. 

După aceea nu mai 
spuse niciunul nimic. Se 
mulțumiră să se strângă 
în brațe. Mâna lui 
dreaptă o mângâie blând 


pe spate, explorând 
arcurile coastelor şi 
forța de oțel a coloanei. 
Randall închise ochii, 
mulțumit să absoarbă 
esența din soția sa. 
Dulceață și lavandă. 

Nu fusese acea noapte 
a nunţii la care sperase. 
Dar era un început. 


Capitolul 16 


Întoarcerea la Casa 
Rose fu o dezamăgire 
pentru Julia. Bătu la ușă 
de mai multe ori, fără a 
primi un răspuns, iar 
ușa se dovedi încuiată 
când încercă s-o 
deschidă. În toţi acei ani 
pe care îi petrecuse în 


Hartley, casa nu fusese 
aproape niciodată 
încuiată. 

— Probabil că Jenny 
Watson a ieșit pentru 
câteva ore, spuse 
Randall. 

— Sper că ai 
dreptate. Julia se dădu 
spre stânga și pipăi locul 
de sub pervazul ferestrei 


de la salon. Bun, cheia 
era încă acolo. Descuie 
ușa și intră, apoi oftă 
ușurată. Totul pare în 
regulă. 

Casa era îngrijită şi 
părea locuită. Julia văzu 
aluat de pâine pus la 
dospit într-un bol în 
bucătărie. Zâmbi când 
motanul ei tigrat apăru 


și i se încolăci printre 
glezne. Ridicând pisica 
în braţe, o întrebă: 

— Ce mai faci, 
Whiskers? 

— Nu pare să fi sărit 
peste prea multe mese, 
remarcă Mackenzie. 

Cu cei doi bărbați 
masivi prezenți acolo, 
vila părea foarte mică. 


— Viaţa merge mai 
departe și se pare că 
Jenny și Whiskers s-au 
acomodat plecării mele. 

Uşurarea era uriașă. 

— E ciudat să fii din 
nou aici? o întrebă 
Randall. 

— Da. Julia se 
încruntă, gândindu-se la 
reacția ei. Totul pare 


neschimbat, dar viața 
mea a fost complet dată 
peste cap. Am fost atâția 
ani doamna Bancroft, 
utilă şi în siguranță. 
Acum, doamna Bancroft 
a dispărut pentru 
totdeauna. 

— Ea nu a existat 
niciodată cu adevărat, 
spuse Randall încet. 


— Cred că nu. 

Dar doamna Bancroft 
1 se păruse cât se poate 
de reală preț de ani 
buni. 

— Va dura mult să-ţi 
iei lucrurile? o întrebă 
el. 

Julia clătină din cap. 
Prea puţine lucruri din 
viața ei de moașă aveau 


să-i fie necesare în noua 
existență. 

— Până termin, Jenny 
și Molly se vor întoarce 
de oriunde s-ar fi dus, 
așa că voi putea să le 
liniștesc și să-mi iau 
rămas-bun. 

Randall ezită. 

— Eu trebuie să merg 
la Conacul Hartley. Toți 


cei de acolo vor dori să 
știe că ești în siguranţă 
și trebuie să mă asigur și 
că Grand Turk a fost 
trimis înapoi așa cum se 
cuvine. Dar nu vreau să 
te las singură. 

Fuseseră toţi cu ochii 
în patru pe drumul 
dintre Carlisle și 
Hartley. Deși nu 


văzuseră nici urmă de 
Crockett sau de oamenii 
lui, Julia își dădea seama 
că Randall rămânea 
prudent. 

— Stau eu cu Lady 
Julia, spuse Mackenzie. 
N-am s-o scap din ochi. 

Randall se relaxă: 

— Bine. Când trec 
din nou prin sat, la 


întoarcere, o să rezerv o 
cameră la han. N-o să 
lipsesc mult. 

— Voi fi bine, îl 
liniști Julia. Nu-i cazul 
să-ți faci griji. 

— Probabil că nu, 
recunoscu el. Dar 
Hartley e singurul loc pe 
care Crockett îl poate 
supraveghea, știind că e 


foarte probabil să te 
întorci. 

Mackenzie se 
însufleţi la acel gând. 

— Nu m-ar deranja 
puţină distracţie. 

Julia se înfioră. 

— Prefer mult mai 
mult plictiseala. 

Randall rânji. 

— Am să încerc să fac 


din căsnicia noastră una 
cât mai plictisitoare 
posibil. 

Mackenzie râse, iar 
Randall o sărută ușor pe 
obraz pe Julia și plecă. 
În sunetul lăsat de 
hurducăiala trăsurii ce 
se îndepărta, Julia 
întrebă: 

— Doreşti o ceaşcă 


de ceai sau o halbă din 
berea mea de ghimbir, 
domnule Mackenzie? 

— Berea de ghimbir 
mi-ar pica bine. 

Mackenzie veni în 
bucătărie după ea. Julia 
turnă într-o carafă înaltă 
băutura aromată, uşor 
acidulată. După ce o 
gustă, spuse: 


— Excelentă. Dacă 
vei fugi vreodată din 
căsnicia cu Randall și vei 
dori să începi o viaţă 
nouă, ai putea deveni 
berăreasă. 


Julia tresări, 
turnându-și și ei un 
pahar mic. 


— Nu prea pot să fac 
glume pe tema asta. 


— Scuze. Am un simţ 
al umorului jalnic. Tonul 
îi deveni serios. Dar te 
asigur că Randall nu 
seamănă câtuși de puţin 
cu Branford. 

— L-ai cunoscut pe 
primul meu soț? 

— Ne  intersectam 
ocazional la Londra, 
spuse Mackenzie 


strâmbându-se. Cea mai 
vie amintire a mea 
datează de când am avut 
proasta inspiraţie să-l 
bat la cărți într-o 
nenorocită de casă de 
jocuri. M-a acuzat că am 
trişat, dar eu eram 
cunoscut acolo, iar 
Branford stârnise 
antipatie, aşa că a fost 


dat afară. Firește, m-a 
considerat vinovat de 
această umilință, așa că 
el și câțiva dintre băieţii 
lui m-au așteptat și m- 
au atacat când am 
plecat. Doar printr-un 
noroc chior am scăpat să 
nu fiu omorât în bătaie. 
Era îngrozitor de 
tipic pentru Branford. 


— Cum ai scăpat? 
— Ashton trecea pe 
acolo în trăsura lui, 


întorcându-se acasă 
dintr-un loc mai 
respectabil. A văzut 
bătaia și m-a 


recunoscut, așa că a 
oprit trăsura. Branford 
și bătăușii lui au fugit. 
Puteai avea încredere în 


Ashton că se va afla la 
locul potrivit în 
momentul potrivit. 

— "Te-ai gândit să 
denunți atacurile în fața 
unui judecător? 

Mackenzie clătină din 
cap: 

— Nu må aşteptam să 
rezolv prea multe cu un 
denunț, fiindcă el era 


lordul Branford, 
moștenitor al unui titlu 
de conte, iar eu, un copil 
din flori, cu o reputaţie 
dubioasă. Din moment 
ce oricum urma să plec 
din Londra în scurt 
timp, am considerat 
incidentul ca pe o lecţie 
și am hotărât să stau 
departe de oamenii care 


nu știu să piardă. 

Julia se întrebă dacă 
Branford ar fi putut fi 
potolit dacă ar fi suferit 
consecinţele 
comportamentului său 
ticălos. Dar averea și 
influența familiei îl 
protejaseră de justiţie. 
Singurul om care 
avusese o mică influenţă 


asupra lui Branford 
fusese tatăl său, dar 
contele considerase că 
fiul său nu putea să 
greşească niciodată. Își 
termină berea de 
ghimbir. 

— Ar fi cazul să încep 
să-mi strâng lucrurile. 

Puse deoparte 
paharul și se îndreptă 


spre vechiul ei dormitor. 
Nimic nu se schimbase. 
Se părea că Jenny 
sperase că Julia avea să 
se întoarcă. Sau poate îi 
era greu să creadă că 
într-adevăr casa îi 
revenise ei. După ziua 
aceea, avea să devină a ei 
cu adevărat. Julia îi 
lăsase moștenire casa în 


testamentul și în 
scrisoarea de adio 
redactate în grabă. Dar, 
din moment ce nu 
murise, avea să-i 
transfere legal titlul de 
proprietate înainte de a 
pleca din Hartley. Jenny 
și fiica ei aveau să se 
bucure de siguranța 
unui cămin pentru 


viitor. 

Majoritatea 
obiectelor cu valoare 
sentimentală ale Juliei 
erau păstrate în sertarul 
de jos al unei mese de 
toaletă. Câteva bijuterii 
de la mama ei, nu foarte 
valoroase, dar dragi. O 
carte de poezii de la 
bunica ei, alte 


lucrușoare din viaţa ei 
de dinainte. O pietricică 
de pe țărm, pe care i-o 
dăduse Molly când se 
târâse fericită pe plajă. 
Nimic legat de prima ei 
căsnicie. Suvenirele din 
acea perioadă îi erau 
marcate pe trup. 

În vreme ce-și 
împacheta trecutul într- 


o geantă de voiaj, se 
gândi la cele două zile 
care se scurseseră de la 


spectaculos de 
melodramatica noapte a 
nunţii. Călătoria în 


spațiul restrâns al unei 
trăsuri nu era tocmai o 
modalitate rea de a 
deveni mai relaxată în 
preajma soțului tău. 


Cum Mackenzie era și el 
de faţă, Julia și Randall 
nu discutaseră despre 
nimic important, dar 
până să oprească la un 
han în prima noapte de 
când plecaseră la drum, 
se simțea în stare să facă 
față perspectivei de a 
dormi în aceeaşi cameră 
cu soțul ei. Fusese 


recunoscâtoare și jenată 
când el, fără nicio vorbă, 
îşi așternuse să doarmă 
pe podea. 

Pas cu pas. 

După ce-și puse în 
bagaj obiectele din 
sertarul de la masa de 
toaletă, Julia verifică 
pupitrul de scris şi 
restul căsuței, dar 


adăugă prea puţine alte 
lucruri în bagaj. Chiar și 
notițele medicale pe 
care le păstrase în 
legătură cu pacienții ei 
trebuiau să rămână 
acolo, pentru a fi folosite 
de Jenny. 

Fiindcă nici Jenny, 
nici Randall nu se 
întorseseră, Julia îl căută 


pe Mackenzie, care se 
așezase confortabil în 
camera de zi. 

— Făcutul bagajelor 
mi-a luat mai puțin 
timp decât aş fi crezut, 
spuse ea. O să fac o 
plimbare până la țărm, 
să-mi iau rămas-bun de 
la mare. 

Mackenzie îşi goli 


carafa şi o puse 
deoparte. 

— Vin cu tine. 

— Sinceră să fiu, aș 
prefera să merg singură. 
Serios vorbind, nu cred 
că e nevoie să mă 
protejezi. 

— Randall m-ar jupui 
de viu dacă nu te-aș 
însoți. Mackenzie se 


ridică în picioare. Capul 
aproape că-i atingea 
tavanul jos. Ar fi bine să- 
i scrii un bilețel lui 
Randall, ca să știe unde 
suntem când se 
întoarce. 

Julia îşi imagină cum 
ar fi reacționat Randall 
dacă ar fi găsit căsuţa 
goală, aşa că mâzgăli un 


bilețel și îl prinse pe ușa 
de la intrare. Apoi, porni 
la drum, cu Mackenzie 
lângă ea. 

— Cât de departe e 
țărmul? întrebă el. 

— La zece minute de 
mers pe Jos. Nu există 
niciun loc în Hartley 
care să nu fie aproape de 
mare. 


Îi plăcuse mult acest 
lucru legat de casa în 
care se refugiase. 

Julia merse în faţă, 
de-a lungul unui 
drumeag ce se furișa 
printre dealuri presărate 
ici-colo de oi ieșite la 
păscut. leșiră pe o plajă 
îngustă de nisip și de 
pietriș, mărginită de 


zidul de piatră care 
împiedica oile să se 
piardă în mare. 
Mackenzie întrebă: 

— Ăsta e locul unde a 
fost adus la țărm corpul 
lui Ashton când s-a 
înecat? 

— Prea mult spus s-a 
înecat și, nu, a fost de 
cealaltă parte a acestei 


mici peninsule, mai jos 
de Conacul Hartley. 
Arătă spre sud. Slavă 
Domnului că l-a 
descoperit Mariah! Până 
dimineaţă, ar fi murit 
probabil din cauza 
condițiilor vitrege. 

Se plimbă pe nisipul 
tare, de culoare 
întunecată, evitând 


pietrele netezite de apă 
și încâlcelile de alge. 
Această mică plajă 
fusese refugiul ei privat, 
locul în care venea 
atunci când avea nevoie 
de linişte. Îi plăcea 
veșnicia nemăsurată a 
mării. Simțind poate 
acest lucru, Mackenzie 
rămase cu vreo câțiva 


pași în urma ei. 

Ka-bum! Sunetul unui 
bubuit ascuțit răsună 
deasupra apei, urmat, o 
clipă mai târziu, de un al 
doilea bubuit. Nisipul fu 
împroșcat în aer la doar 
câţiva centimetri în faţa 
el. „Doar nu erau 
gloanţe...?" 

Înjurând, Mackenzie 


o prinse pe Julia și o 
trase la pământ, în 
spatele zidului de piatră 
ce mărginea pâșunea. Ea 
se chinui să inspire când 
el se întinse pe jumătate 
deasupra ei, protejând-o 
cu propriul lui corp. 
Paznicul ei scoase ca 
prin magie un pistol de 
undeva. Cu o eficiență 


rece, încărcă pistolul și 
înălță capul deasupra 
zidului, cât să lanseze 


rapid un foc. 
Detunătura fu 
asurzitoare, foarte 


aproape de urechile 
Juliei. 

Mackenzie se piti în 
spatele zidului când 
inamicul trase şi el. 


Reîncărcându-și 
pistolul, zise blând: 

— Aş spune că 
urmăritorii tăi ne-au 
gásit. 

Inima Juliei începu să 
bată nebunește din 
cauza șocului, dar reuși 
să-şi păstreze vocea 
calmă. 

— Se pare că Randall 


avea dreptate. 

Alte două gloanţe 
sfâșiară aerul. 
Mackenzie cobori 
privirea spre nisip, 
pentru a vedea unde 
ajungeau gloanțele. 

— Sunt doi bărbați și 
ne-au detectat poziția. 
Suntem în siguranță 
deocamdată fiindcă nu 


sunt ţintași prea buni. 
Pentru că pășunea nu le 
oferă adăpost, nu pot să 
vină după noi fără să fie 
împușcați, dar nici noi 
nu putem să ne 
retragem. Suntem într-o 
situaţie fără ieșire. 

— Pentru cât timp? 

Băgă mâna sub șold, 
scoțând o piatră cu 


muchii ascuţite. Aveau 
să-i apară vânătăi până 
dimineața. 

Mackenzie ridică din 
umeri, aruncând din 
nou o privire rapidă pe 
deasupra zidului. Se feri 
când un alt glonț trecu 
pe lângă ei. 

— Nu mult. Randall 
va auzi focurile de armă 


și se va ocupa de ticăloși 
când se va întoarce de la 
conac. 

Gândindu-se că părea 
prea relaxat, Julia spuse 
cu asprime: 

— Ai mare încredere 
în abilitățile lui Randall. 

— Pe bună dreptate. 

Trase pe deasupra 
zidului. I se răspunse cu 


două focuri de armă. 

Era ceva familiar în 
felul în care se mișca, iar 
după o clipă, reuși să-și 
dea seama: 

— Ai fost și tu în 
armată? 

— Am făcut parte din 
regimentul condus de 
Randall în Portugalia. 
Mackenzie îi aruncă un 


rânjet hoţesc. Dar am 
fost dat afară și m-am 
întors în Anglia. 

„Dat afară” Îi fusese 
retras rangul. Dar, cu 
siguranță, nu pentru 
lașitate: 

— A fost vorba de o 
femeie? încercă să 
ghicească. 

El râse. 


— Eşti mult prea 
perspicace. 

Când ea se foi să-și 
găsească o poziție mai 
confortabilă, Mackenzie 
îşi puse mâna mare 
peste umărul ei, 
împingând-o din nou la 
pământ. 

— Nu te mișca. Zidul 
ăsta nu e prea înalt. 


— Tu riști mai mult 
decât mine, fiindcă te 
expui mai mult, remarcă 
ea. 

El ridică din nou din 
umeri. 

— După cum ziceam, 
trag al naibii de prost. 

Minutele care urmară 
se scurseră agonizant de 
încet. Din când în când, 


atacatorii lor trăgeau 
din nou, iar Mackenzie 
le răspundea trăgând și 
el, pentru a-i împiedica 
să se apropie. Julia 
stătea culcată pe nisipul 
rece, cu pietre tari 
înfigându-i-se în spate, 
dorindu-și să fi apreciat 
mai mult viața liniștită 
de care avusese parte. 


Se auzi un alt foc de 
armă. Mackenzie îşi 
plecă iute capul într-o 
parte. 

— Şi-a făcut apariția 
și Randall. 

Ea îl privi stăruitor. 

— De unde știi? 

— Sunetul carabinei 
sale. E diferită de cea cu 
care trag ceilalți doi. 


— Ai niște talente 
foarte interesante, 
domnule Mackenzie, 
spuse ea sec. 

— Niciunul dintre ele 
nu mă ajută să-mi câștig 
existența în mod 
onorabil. Îşi verifică 
pistolul, apoi se ghemui. 
Mă duc să-i dau o mână 
de ajutor. Să fim în 


număr egal. 

Fa îl prinse de braţ 
pentru a-l trage în jos. 

— Vei fi împușcat! 

— Randall o să-i 
oblige să rămână feriţi, 
îi explică Mackenzie, 
desprinzându-i mâna. 
Fiindcă știu destul de 
sigur unde sunt ticăloșii 
ăștia, Randall și cu mine 


ar trebui să reușim să 
terminăm treaba repede. 
Tu rămâi pitită până vei 
fi în siguranță. Randall 
sau eu vom veni apoi să 
te luăm. 

Apoi dispăru, 
mișcându-se repede 
pentru cineva obligat să 
rămână  ghemuit şi 
folosindu-se de orice 


adăpost îi ieșea în cale. 
Era greu de crezut că 
totul se petrecea în doar 
câteva minute, căci 
timpul i se părea 
nesfârşit. 

Se auzi o rafală de 
focuri. Julia se înfioră, 
nereuşind să 
deosebească armele 
între ele. Mai rău, auzi 


un bărbat ţipând. Un alt 
strigăt - era acelaşi 
bărbat sau un altul? Era 
vocea lui Randall? Nu-și 
dădea seama exact. 
Instinctul îi spunea să 
se ridice și să vadă dacă 
era cineva rănit, dar ar fi 
fost o prostie să se facă 
văzută ca țintă. Îşi 
înfipse degetele în nisip, 


străduindu-se să-și ţină 
în frâu tensiunea. 

Julia închise ochii și 
se rugă ca soțul ei și 
Mackenzie să scape cu 
bine. Știa că neliniștea ei 
nu-și avea rostul - 
Randall era, fără 
îndoială, la fel de sigur 
de succes ca Mackenzie. 
Dar ea nu era soldat și 


avea tot dreptul să fie 
înspăimântată. 


— Julia! 

Cu carabina în mână, 
Randall alergă până la 
mica plajă. În mod cert, 
ea era în siguranţă, dar 
avea nevoie să se 
convingă cu propriii 
ochi. 


Silueta ei  măruntă 
apăru brusc din spatele 
zidului de piatră și Julia 
se aruncă în braţele lui: 

— Mi-a fost atât de 
teamă că ai să fii rănit! 
Ce s-a întâmplat? 
Mackenzie e bine? 

Randall o strânse în 
brațe, simțind cum îi 
bubuia inima, îi părea 


rău că fusese atât de 
tulburată, dar era 
uimitor de plăcut 
sentimentul de a ști că 
fusese îngrijorată pentru 
el. 

— Doi atacatori, 
spuse scurt. Unul e 
mort, celălalt a fugit. 
Crockett nu era printre 
ei. Mac a fost zgâriat de 


un glonţ, dar nimic grav. 

Julia oftă ușurată și-l 
strânse în braţe preț de 
încă o clipă înainte de a 
se da înapoi. 

— Ar fi bine să arunc 
o privire la rana lui. Ești 
sigur că celălalt bărbat e 
mort? 

— Cât se poate de 
sigur. 


Intuind că Julia ar 
prefera să nu audă și alte 
detalii, își trecu 
protector brațul în jurul 
ei,  conducând-o pe 
cărare. 

Bărbatul mort era 
întins pe drumeagul din 
vârful dealului, cu haina 
întinsă peste față. 
Mackenzie era așezat pe 


zidul de piatră aflat la 
câțiva metri distanță, 
alb la față. Julia examină 
pansamentul 

rudimentar pe care îl 
aplicase Randall pe 
antebraţul stâng al lui 
Mac înainte de a veni 
după ea. Eșarfa pe care o 
folosise drept bandaj 
avea pete purpurii, dar 


sângerarea se oprise. 

— Rana ar trebui 
curățată și bandajată din 
nou, dar e bine 
deocamdată. Examină 
chipul lui Mac, 
încruntându-se. Asta e 
singura ta rană? Pari a fi 
pe punctul de a intra în 
ŞOC. 

— Nu-i place să vadă 


sânge, explică Randall. 

Julia clipi surprinsă. 

— Atunci, cu 
certitudine ţi-a fost greu 
în armată, domnule 
Mackenzie. 

— Nu mă deranjează 
sângele altor oameni, 
spuse Mac contrariat. 
Sângele meu e cel care 
mă face să-mi pierd 


puterile. 

Randall aprecie faptul 
că Julia se abținu să 
zâmbească. Pe un ton 
grav, Julia spuse: 

— Reușești să ajungi 
pe jos până înapoi la 
căsuţa mea? le pot 
bandaja cum se cuvine 
acolo. 

— Cu cât mai repede, 


cu atât mai bine. 

Mac se ridică, 
clătinându-se. 

Randall îl prinse de 
braţ pentru a-l stabiliza. 
Slăbiciunea lui 
Mackenzie în fața 
rănilor ar fi putut părea 
ciudată pentru un 
bărbat solid, cu 
experiență militară, dar 


era cât se poate de reală. 

— Soții Townsend s- 
au întors acasă, spuse 
Randall. Am fost invitați 
să ne petrecem noaptea 
la ei, așa că, după ce te 
bandajează Julia, putem 
merge la conac. 

— Bine, spuse Julia. 
Speram să apuc să-i văd 
înainte de a pleca din 


Hartley. Privi cadavrul, 
mușcându-și buza. Ar 
trebui să văd dacă e unul 
dintre bărbaţii care m- 
au răpit. 

— Dacă doreşti. 

Ezitând, Randall 
îngenunche și dădu la o 
parte haina care 
acoperea chipul 
bărbatului. Un glonț 


străbătuse țeasta 


ticălosului, dar 
trăsăturile îi erau 
recognoscibile. 


— El a condus 
trăsura, spuse Julia fără 
nicio expresie. Nu am 
auzit niciodată cum îl 
cheamă. 

Gândindu-se că era 
păcat că nu fusese 


împușcat Crockett, 
Randall spuse: 

— Townsend eœ 
judecător, ceea ce ne va 
prinde bine ca să 
rezolvăm povestea asta. 

Îi întoarseră spatele 
bărbatului mort şi 
porniră spre vechea 
căsuță a Juliei, dar ea 
mai aruncă o ultimă 


privire spre mare. 
Randall intui că, în 
viitor, nu avea să mal 
simtă la fel în privința 
plajei ei private. 


Capitolul 17 


Julia se aşeză cu 
atenţie în baia de șezut 
cu un  oftat de 
recunoștință. Ziua fusese 
lungă și obositoare, dar 
soţii Townsend 
instalaseră o mare 
varietate de dispozitive 
menite să ofere confort 


în Conacul Hartley de 
când Charles câștigase 
domeniul la cărți. Baia 
spațioasă, ascunsă după 
un paravan într-un colț 
al dormitorului lor, se 
număra printre acestea. 

Cât timp Julia 
curățase și rebandajase 
braţul lui Mackenzie la 
căsuță, se întorseseră și 


Jenny și Molly. 
Reîntâlnirea dintre cele 
două femei fusese 
grandioasă, cu 
îmbrățişări şi lacrimi. 
Deşi Jenny era încântată 
de faptul că cea care o 
învățase era în 
siguranță, Julia își dădu 
seama că ucenica ei 
începea să se descurce 


pe cont propriu ca 
moașă în zonă. Jenny 
Watson avea să fie foarte 
bună pentru Hartley. 
După ce femeile își 
luară  rămas-bun cu 
lacrimi în ochi, Julia și 
însoțitorii ei se 
îndreptară spre conac. 
Soții Townsend se 
întorseseră acasă exact 


în dimineața aceea. 
Charles Townsend 
fusese pe punctul de a-i 
anunța pe ducele și pe 
ducesa de Ashton despre 
răpirea Juliei, când 
apăruse Randall şi îi 
asigurase că aceasta era 
în siguranță. 

O mare parte din 
restul zilei se scurse cu 


explicaţii despre rangul 
Juliei și despre recentul 
ei mariaj. Sarah 
Townsend, sora 
geamănă a lui Mariah, 
găsi întreaga poveste 
extrem de romantică. 
Julia speră ca tânăra să 
nu aibă parte de o astfel 
de „poveste romantică” 
în viața ei. 


În vreme ce Julia se 
îmbăia, Randall şi 
Mackenzie se retrăseseră 
cu Charles Townsend să 
discute detaliile tulburi 
ale uciderii ticăloşilor 
din Hartley. Julia se 
întrebă care dintre 
bărbați trăsese focul 
ucigaș, apoi decise că 
prefera să nu știe. 


Amândoi fuseseră 
soldaţi. Amândoi făceau 
ceea ce trebuia făcut. 
Cum avea să fie viaţa 
în viitor? Spera că 
Randall avea dreptate 
când considera că 
Daventry urma să 
înceteze vânătoarea 
după ce afla că Julia era 
acum soţia lui Randall. 


N-ar fi putut suporta să- 
și trăiască restul vieţii în 
umbra violenţei. Și mai 
îngrozitor era gândul că 
și alții ar putea suferi de 
pe urma furiei lui 
Daventry. 

Închise ochii, 
savurând uleiul de 
lavandă parfumat ce 
fusese adăugat în apa 


fierbinte. Aţipise 
probabil, căci se trezi 


tresărind când se 
deschise ușa 
dormitorului. 


— Julia? o strigă 
Randall. 

Deși baia de șezut era 
în spatele unui paravan, 
se jenă să se știe goală în 
aceeași cameră cu soțul 


ei. Se ridică în grabă, 
încercând să nu 
stropească apă pe covor. 

— Savuram cam prea 
din plin apa fierbinte, 
spuse ea, întinzându-se 
după un prosop. 

Se auzi un clinchet de 
sticlă ciocnindu-se de 
lemn. 

— Nu-i nevoie să te 


grăbești, spuse «el. 
Townsend mi-a oferit 
baia de șezut din camera 
lui de baie, așa că m-am 
îmbăiat și eu. 

Cămașa de noapte a 
Juliei și  halatul erau 
întinse peste paravan, 
prin urmare, se îmbrăcă 
în grabă și ieși de după 
el, desfăcându-și părul 


din ace. Randall se 
instalase într-un fotoliu. 
După ce se îmbăiase, își 
pusese doar pantalonii, 
lăsându-și cămașa 
nelegată. Părul lui blond 
căpătase o nuanță mai 
întunecată datorită 
umezelii și arăta relaxat, 
fericit şi de o frumuseţe 
fatală. 


— Supravieţuiești 
mult mai bine decât 
mine tentativelor de 
asasinat, spuse Julia 
tristă. 

— Ca în majoritatea 
activităților, totul ține 
de exercițiu. Arătă spre 
masa dintre cele două 
fotolii pe care se afla un 
pahar de brandy și o 


cană aburindă. Am adus 
coniac pentru mine, 
plus un amestec despre 
care bucătăreasa zicea 
că îți place. Cred că e 
lapte cald cu mirodenii 
ȘI ceva tărie. 

— Punciul cu lapte 
fierbinte al lui Mariah, 
spuse Julia încântată. Își 
luă peria de păr de pe 


masa de toaletă și se 
aşeză în fotoliul aflat 
față în faţă cu cel al lui 
Randall. Ce drăguţ din 
partea doamnei Beckett! 
Mariah a învăţat de la 
bunica ei diverse leacuri 
de făcut în casă, inclusiv 
pe acesta. E delicios și 
are un efect calmant 
după o zi grea. Poate 


vrei să guști și tu. 

Randal privi 
neîncrezător cana, în 
vreme ce ea luă o 
înghițitură. 

— Poate altădată. 

Julia lăsă cana de 
punci şi începu să-și 
descâlcească nodurile 
din părul ud. 

— Vor fi ceva 


probleme legate de 
uciderea omului lui 
Crockett? 

— Townsend 
consideră că trei martori 
respectabili, precum tu, 
eu și Mackenzie, sunt 
suficienți pentru a 
declara moartea lui o 
ucidere justificată, 
zâmbi larg Randall. Deşi 


e cam mult spus să-l 
numești pe Mac 
respectabil. 

— Cu toate că îl 
tachinezi, ai încredere în 
el, spuse Julia 
gânditoare. În mod cert, 
a avut bine grijă de mine 
azi. 

— Ştiam că așa va fi. 
Gândeşte sănătos în 


probleme importante. 
Randall se  încruntă, 
urmărind-o cum îşi 
peria părul. Eviți să te 
uiți în oglinzi mai mult 
decât orice altă femeie 
frumoasă pe care am 
cunoscut-o vreodată. 

Ea înlemni, simțind 
un nod în stomac. Îi luă 
câteva clipe până 


răspunse. 

— Asta fiindcă nu 
sunt frumoasă. Găsesc 
că €... mai confortabil să 
evit oglinzile. 

— Dar tu ești 
frumoasă, Julia, spuse el 
încet. Știu că ai fost 
nevoită să te ascunzi 
preţ de mulţi ani, dar 
acum nu mai trebuie. 


Mâinile  Juliei se 
încleștară pe peria pe 
care o ţinea în poale. 

— De la noaptea 
aceea din Edinburgh am 
încercat să mă împac 
cu... felul în care am fost 
desfigurată. Va... dura o 
vreme. 

— Nu ești 
desfigurată, spuse el 


ferm. Da, ai cicatrici pe 
trupul tău minunat, dar 
frumusețea nu are 
nevoie de perfecțiune, 
iar cicatricile tale nici 
măcar nu sunt vizibile. 
— Nu pot uita că 
sunt acolo și mă fac să 
mă simt urâtă, spuse ea 
tensionată, dorindu-și 
ca Randall să renunţe la 


subiect și să nu-l mai 
pomenească niciodată. 

Îl auzi sorbind din 
paharul de coniac. 

— Îmi pare rău că mă 
consideri urât, spuse el. 
Speram să par cel puţin 
prezentabil în ochii tăi. 

Privirea ei se ridică 
brusc spre el: 

— De ce spui o 


asemenea prostie? Eşti 
de o frumuseţe clasică. 
Înspăimântătoare. E 
imposibil să nu știi asta. 

— Dacă cicatricile 
sunt sursa urâțeniei, eu 
trebuie să fiu 
respingător, spuse el 
rece. Ai văzut în ce hal 
de nedescris e partea 
dreaptă a trunchiului 


meu și piciorul, dar 
acelea nu sunt nici pe 
departe singurele mele 
cicatrici. Se ridică în 
picioare și își trase 
cămașa peste cap, 
dându-și la iveală bustul 
gol. Mă îndoiesc că te-ai 
mai aflat vreodată în 
preajma unui bărbat 
care să aibă atât de 


multe cicatrici ca mine. 
Julia îl ţintui cu 
privirea când Randall se 
întoarse să-şi expună 
spatele, înainte de a 
reveni cu fața spre ea. 
Umerii lui laţi, trupul cu 
musculatură puternică 
și talia zveltă erau toate 
frumoase - și marcate 
de cicatrici cât se poate 


de diverse. Unele erau 
mai palide, altele ieșeau 
mai puternic în 
evidență. Erau linii 
subțiri și noduri 
neregulate de țesut 
incomplet vindecat. 
Partea dreaptă îi era 
marcată de fragmentele 
de şrapnel care îi 
provocaseră răni atât de 


cumplite la picior. 
Corpul lui era ca o hartă 
de durere și de răni. 

Cu buzele uscate, ea 
atinse o cicatrice lungă 
și subțire ce se curba în 
jurul umărului lui drept. 

— Asta cum ai 
căpătat-o? 

— De la sabia unui 
francez, în timpul 


retragerii spre Corunna. 
Eu am sângerat, el a 


murit. Se  încruntă 
privindu-și corpul. Cu 
siguranţă, fiecare 


cicatrice are o poveste a 
ei, dar, sincer să fiu, nu 
mai țin minte cum m- 
am ales cu toate. Răni 
minore, de cele mai 
multe ori. Mă vindec 


repede, dar îmi rămân 
mereu urme. 

— Ai o paletă 
uimitoare de cicatrici, 
recunoscu ea. Cele mai 
multe dintre ele nu sunt 
niciodată vizibile în 
public. 

Randall îşi  arcui 
ironic sprâncenele. 

— Dar dacă și 


cicatricile ascunse te fac 
urât... 

— E altceva pentru 
tine! Cicatricile tale sunt 
semne onorabile ale 
curajului. 

— Sunt dovada 
faptului că m-am 
priceput întotdeauna să 
mă feresc. Îngenunche 
în faţa ei. Înainte ca ea 


să-și dea seama ce 
intenționa să facă, 
Randall trase cămașa și 
halatul desfăcute de pe 
umerii ei și îi prinse 
sânii în palmele lui mari 
și calde. 

Julia  oftă scurt, 
simțindu-se ca lovită de 
trăsnet. 

— Nu! 


— Când am hotărât 
inițial să ne căsătorim, 
mi-ai acordat 
permisiunea de a te 
atinge, spuse el încet. Te 
deranjează atât de mult? 
îți jur că n-am să te 
siluiesc. Inspiră adânc. 
Deși asta îmi pune la 
încercare voinţa. 
Atingerea e cea care te 


tulbură? Sau faptul că 
cicatricile tale sunt 
expuse? 

Julia simți impulsul 
să fugă. Sau să-l lovească 
pe nenorocitul acela. În 
schimb, îşi cobori 
privirea spre cicatricile 
care-i poceau curbele 
superioare ale sânilor și 
se forță să-și analizeze 


reacţia. 

— Atingerea ta nu... e 
neplăcută. De fapt, chiar 
îi plăceau căldura și 
atingerea palmelor lui 
tari pe pielea ei moale 
ascunsă. Dar cicatricile 
mă fac să mă simt 
imperfectă. Desfigurată. 

— Ceea ce ai avut de 
suferit e mai urât decât 


cel mai negru coșmar. 
Dar asta nu te face pe 
tine urâtă. Începu să-i 
mângâie  sfârcurile cu 
degetele mari, încet și 
blând. 

Ea simţi un nou fior 
electric, de data aceasta 
de plăcere de 
netăgăduit. Sânii pe care 
îi detesta încă erau 


capabili de o reacție 
senzuală. 

— Sunt sigur că, dacă 
te-ai fi căsătorit cu un 
bărbat rezonabil și ţi-ai 
fi trăit viaţa într-o 
societate normală, ai fi 
fost oricum o femeie 
încântătoare și bună la 
suflet. Dar nu ai avea 
forța și individualitatea 


care te fac atât de 
specială. 

Gura el se 
schimonosi. 

— Ar trebui să fiu 
recunoscătoare că am 
fost torturată? Că am 
fost obligată să mă 
prefac moartă și să fug, 
alegând să trăiesc în 
sărăcie? 


—  Recunoscătoare? 
Nu. Dar toate aceste 
evenimente fac parte din 
tine la fel de mult ca 
frumosul tău păr 
castaniu ȘI 
încântătoarea, catifelata 
- înghiţi în sec —, fina ta 
piele. Viaţa ne face ceea 
ce suntem. A ta a fost 
grea, dar persoana 


creată de acele 
evenimente e... 
fascinantă. 

Ea, fascinantă? l-ar fi 
plăcut să creadă asta, 
dar gândul era prea nou 
și prea neobişnuit. 

— Îţi... îti mulţumesc 
pentru ceea ce încerci să 
faci, spuse nesigură, 
împingându-i mâinile. 


Dar nu pot suporta mai 
mult în seara asta. 

Acceptând acest 
lucru, Randall îi trase 
din nou, cu blândeţe, 
cămașa și halatul peste 
umeri, înainte de a se 
ridica în picioare și de a 
se îndepărta. Julia oftă 
ușurată. 

Fiindcă pieptul gol al 


lui Randall îi distrăgea 
atenţia, Julia sorbi 
prelung din punciul care 
începea să se răcească, 
înainte de a se întoarce 
la periatul părului. 

— Nu sunt sigură 
dacă ai să-mi salvezi 
sufletul sau ai să mă 
aduci în pragul 
nebuniei, Alexander, 


spuse ea cu tristeţe. 

— Prima, sper eu. 

Deschise cufărul de 
haine şi îşi scoase 
halatul albastru indian. 
Acoperit, trupul său 
frumos era mai puțin 
năucitor, însă culoarea îi 
scotea şi mai mult în 
evidență părul blond și 
ochii albaștri. Julia își 


plecă din nou privirea. 
— Vreau ca mariajul 
nostru să fie unul 
adevărat, domnița mea, 
și cred că asta se va 
întâmpla doar dacă ne 
vom accepta amândoi 
cicatricile. Cele din 
suflet și pe cele de pe 
trup. Zâmbi ușor. Asta 
înseamnă că ai dreptul 


să mă înfrunți când 
încerc să neg ceea ce e 
de netăgăduit. 

Ochii ei se îngustară. 

— Din moment ce tu 
ai dreptul să mă atingi 
în fiecare zi, poate că te 
voi întreba și eu, zi de 
ZI, Care e originea uneia 
dintre cicatricile tale. 

— Poţi s-o faci 


liniștită, deși nu cred că 
m-ar tortura la fel de 
mult precum ceea ce îţi 
fac eu ţie. Medită puţin. 
Cu toate că unele dintre 
cicatricile astea 
reprezintă și suferință 
emoțională, nu doar 
fizică. Dacă mă întrebi 
despre una anume, s-ar 
putea să-mi produci o 


cantitate satisfăcătoare 
de durere. 

— Despre care 
anume vorbești? întrebă 
ea curioasă. 

— Va trebui să le 
descoperi tu printre 
celelalte. 

Randall scoase două 
pături din cufărul de 
haine și le puse pe 


podea. 

Julia îşi dădu seama 
că intenționa să-şi 
aştearnă din nou patul 
pe jos: 

— Nu, spuse ea. Aș 
vrea să dormim iarăşi în 
acelaşi pat, deşi... nu 
mai mult de atât. 

— Atunci, tot am 
avansat puțin, spuse el 


cu un zâmbet ce 
aproape o făcu să se 
topească. 

Randall o considera 
fascinantă. Îi plăcea 
ideea, chiar dacă ea nu 
credea asta. 

Randall trecu în 
spatele paravanului 
pentru a se schimba în 
hainele de noapte. Fiind 


mult mai înalt decât 
Julia, paravanul îi lăsa la 
vedere umerii superbi. 

Având nevoie de 
calm, nu de confuzie, 
Julia îşi abătu privirea, 
împletindu-și părul şi 
terminându-şi cana de 
punci. 

— Am să adorm 
imediat ce mă bag în 


pat. 

Se ridică în picioare 
și-și dezbrăcă halatul, 
apoi se strecură în 
așternuturi, retrăgându- 
se în partea ei de pat. 

Randall ieşi din 
spatele paravanului şi 
începu să stingă 
luminile. 

— Al vrea să mai 


stăm o zi aici? Charles 
Townsend a sugerat să 
mai rămânem și, astfel, 
ai avea mai mult timp 
să-ți iei rămas-bun. 

— Mi-ar plăcea, dacă 
nu ţii morțiș să ajungi 
imediat la Londra. 

Julia își înăbuși un 
căscat. Nu glumise când 
spusese că era obosită. 


Dupa ce stinse 
luminile, Randall i se 
alătură în pat. Salteaua 
se lăsă sub greutatea lui, 
iar Julia alunecă pe 
cearșafurile fine în 
partea lui Randall. 

— Lartă-mă! 

Dădu să se împingă 
înapoi în jumătatea ei de 
pat. 


— Nu-i nevoie să 
fugi. Îşi strecură brațul 
pe după gâtul ei și o 
strânse lângă el. De ce să 
dormim în același pat 
dacă stăm la margini 
opuse şi nu ne atingem? 

Îmbrăţișarea lui era 
mai degrabă prietenoasă 
decât carnală, așa că se 
instală în braţele lui. 


Deși Branford își dorise 
adesea sex, nu apelase 
niciodată la îmbrăţișări 
pline de afecţiune. Julia 
se simţea bine, relaxată 
ȘI în siguranță. 

Asta până când își 
mișcă mâna, iar palma îi 
trecu peste mădularul 
lui întărit. Randall 
tresări cu respirația 


tăiată și se crispă, iar 
Julia se dădu la o parte 
cu un scâncet aproape 
isteric. 

— N-am făcut-o 
intenționat! 

— Știu. N-o trase 
înapoi lângă el, dar o 
prinse de mână, 
împletindu-și degetele 
cu ale ei. Deși am făcut 


ceva progrese, încă mai 
e mult de muncă pentru 
amândoi. Degetele i se 
strânseră peste ale ei. Ți- 
am spus vreodată cât de 
mult îți admir curajul de 
a-ți înfrunta iadul 
personal? 

Ea zâmbi chinuit în 
întuneric. 

— Nu cred că am dat 


dovadă de prea mult 
curaj. De fiecare dată 
când m-ai forțat, am 
simțit impulsul să fug. 
Se gândi puţin. Deși în 
seara asta, pentru o 
scurtă clipă, mi-a trecut 
prin gând și să te lovesc. 

Randall râse, adânc și 
cu poftă. 

— Mă bucur că n-ai 


făcut-o, dar decizia de a 
lupta în loc de a fugi e 
un semn bun, cred. 
Chiar eşti o femeie 
uluitoare. Devenim mai 
puternici trecând prin 
dificultăți. Așa se explică 
de ce Mariah e mai 
interesantă decât Sarah, 
deși sunt surori gemene 
și la fel de drăguţe și de 


amabile. Inocenţa pur și 
simplu nu stârnește prea 
mult interes. 

— Cu siguranţă, prea 
puțini bărbaţi ar fi de 
acord cu tine! 

El ridică din umeri. 

—  Gusturile sunt 
diferite. Îmi plac femeile 
care au trecut prin 
perioade întunecate. 


— Fiindcă te înţeleg 
mai bine? întrebă Julia 
încet. 

Se scurseră mai multe 
clipe de tăcere, înainte 
ca el să răspundă: 

— Presupun că o 
căsnicie implică doi 
oameni care reuşesc să 
se strecoare unul în 
sufletul celuilalt. Eşti 


destul de bună la asta. 

— La fel și tu. 
Simţindu-se mai 
curajoasă în întuneric, îl 
întrebă: Nu e teribil de 
dureros să... să fii stârnit 
aşa cum ești și să n-ai 
parte de satisfacție? 

— Simt vocea lui 
Branford în spatele 
acelui comentariu, spuse 


el sec. Da, să fii în 
permanenţă stârnit e 
oarecum  inconfortabil, 
dar nicidecum de 
nesuportat. Un bărbat în 
toată firea n-ar trebui să 
se lase condus de poftele 
lui carnale. 

Branford așa făcuse. 
lar ea fusese cea căreia îi 
revenise obligaţia legală 


de a satisface acele 
pofte. 

— Ca moașă, mi-am 
petrecut o mare parte 
din ultimii ani în 
preajma femeilor și a 
copiilor mici, spuse ea 
pe un ton meditativ. 
Încep să-mi dau seama 
cât de puţine știu despre 
bărbaţii în toată firea. 


—  Înveţi repede. O 
strânse din nou de 
mână. Cel puţin, pe mine 
începi să mă cunoşti. 
Cât despre faptul că 
sunt stârnit - sunt mai 
multe avantaje decât 
dezavantaje. Îmi 
amintește că sunt în 
viață. Multă vreme am 
uitat asta. 


Juliei nu-i plăcea să se 
gândească la suferinţele 
lui personale. Dar dacă 
nu le-ar fi îndurat, nu ar 
fi înțeles-o sau nu ar fi 
dorit-o. Se rostogoli spre 
el și depuse un sărut 
ușor pe obrazul lui. 

— Somn uşor, 
Alexander. 

El șopti: 


— Somn uşor, 
domnița mea. 

Răspunsul lui o însoți 
în vise. 


Capitolul 18 


Julia se foi obosită pe 
scaunul trăsurii. 
Petrecuse vreo zece ani 
trăind liniștită în sate 
îndepărtate, fără a 
călători pe distanțe mai 
mari de câțiva kilometri 
de casă. Nu mai era 
obișnuită cu drumurile 


lungi. Randall și 
Mackenzie erau mult 
mai rezistenți. 

Randall aruncă o 
privire pe fereastră: 

— Am avansat rapid 
azi. Intrăm în Grantham 
acum. 

Privi şi ea pe fereastra 
ei și nu remarcă nimic 
neobișnuit: 


— Presupun că ai 
călătorit suficient dintr- 
un capăt în celălalt al 
Marelui Drum al 
Nordului cât să 
recunoști toate semnele 
din tren. Ne vom opri 
aici sau mergem la 
următoarea haltă? 

— Ai fost foarte 
răbdătoare în toate 


aceste zile lungi de 
călătorie, zâmbi œl 
înțelegător. Grantham 
are unul dintre cele mai 
bune hanuri de poștă 
din regiunea Midiands, 
așa că e un loc potrivit 
pentru a petrece 
noaptea. 

Mackenzie era așezat 
în fața lor, aruncând 


zarurile pentru a-și trece 
timpul, cu mâna dreaptă 
petrecută peste cea 
stângă. Fără a ridica 
privirea, spuse: 

— Mama mea a murit 
în Grantham. 

— Nu ştiam asta, 
spuse Randall, părând 
surprins. 

— Nici nu aveai de 


unde. Mac luă în mână 
zarurile, și le scutură 
între palmele făcute 
căuş. După cum ştii, era 
actriță. Ne îndreptam 
spre nord, pentru a se 
alătura turneului de 
teatru care-şi avea 
bazele în York. Moartea 
ei a fost foarte 
neașteptată. 


Juliei i se  tăie 
respirația, amintindu-și 
că Mac era foarte mic 
atunci când murise 
mama lui. 

— Ai fost de față? Cât 
de îngrozitor pentru 
tine! 

Mackenzie aruncă 
zarurile pe scaunul de 
lângă el şi studie 


rezultatele. Expresia de 
pe chipul său era 
neverosimil de neutră: 
— Din fericire, 
slujnica mamei mele era 
O femeie foarte 
descurcăreaţă. S-a 
ocupat ca mama mea să 
fie îngropată în cimitirul 
parohiei, apoi mi-a făcut 
bagajele și m-a dus la 


casa de la ţară a tatălui 
meu. 

— Îl mai văzuseşi pe 
lordul Masterson 
înainte? întrebă Julia. 

— O dată sau de 
două ori. Îmi amintesc 
că mi-a spus că semân 
mult cu fiul lui, Will, 
dar fără bune maniere. 
Mackenzie rânji. Asta nu 


s-a schimbat niciodată. 

Râseră toți, dar Julia 
spuse: 

— Al avut noroc că 
servitoarea mamei tale a 
știut unde să te ducă și 
că a și făcut-o. 

— Și-a păstrat 
bijuteriile și hainele 
mamei mele drept 
răsplată pentru eforturi, 


spuse Mac sec. Dar, da, 
am avut noroc că nu m- 
a abandonat în grija 
parohiei de aici, din 
Grantham. 

— Ai avut noroc şi că 
lordul Masterson te-a 
recunoscut drept fiul 
lui, adăugă Randall. 
Chiar dacă tatăl lui Will 
Masterson n-a fost 


tocmai un model de 
comportament moral, îi 
plăceau băieții. Am 
petrecut câteva vacanțe, 
în timpul anilor de 
școală, cu Will, cu Mac 
și cu restul familiei. 

Julia ghici că acesta 
fusese modul în care îl 
evitase pe Branford. O 
năpădi o amintire: 


— Nu m-am mai 
gândit la asta de ani 
buni, dar Branford a 
avut un fiu nelegitim 
care s-a născut cu puțin 
timp înainte să aflu eu 
că sunt grea. Mă tachina 
de multe ori fiindcă îmi 
lua atât de mult să 
produc un copil, din 
moment ce el era în 


mod evident capabil să o 
facă. Mă întreb ce s-a 
întâmplat cu băiatul 
acela. Trebuie să aibă 
doisprezece sau 
treisprezece ani acum. 

Mac se încruntă. 

— Copilul a rămas cu 
mama lui? 

Julia se gândi, apoi 
clătină din cap. 


— Din câte știu eu, 
da, însă nu-mi amintesc 
alte detalii. 

Mac se încruntă și 
mai tare. 

— Sper că băiatul nu 
a fost neglijat după 
moartea tatălui său. Era, 
probabil, încă sugar. 

— Se presupune că 
mama ar fi putut apela 


la Daventry dacă ajungea 
în dificultate după 
moartea lui Branford, 
spuse Randall. 

Avea, fără îndoială, 
dreptate, dar, cu toate 
acestea, Julia se întrebă 
ce se alesese de băiat. 
Orice copil merita o 
casă decentă. 

Se aflau pe strada 


principală din 
Grantham, când 
Mackenzie îi făcu semn 
vizitiului să oprească. 

— Cred că o să cobor 
acum și o să străbat pe 
jos restul distanţei, să- 
mi dezmorţesc 
picioarele. Am să vă 
ajung din urmă la han. 
Îmi rezervaţi vă rog și 


mie o cameră? Presupun 
că intenţionaţi să staţi la 
„Înger și Rege”. 

Randall dădu din cap. 

— Dacă nu mai au 
locuri, vom merge la 
următorul han de pe 
strada principală. Am 
uitat cum se numește, 
dar e chiar în spatele 
hanului „Înger și Rege”. 


— Am să-l găsesc. 

Trăsura opri 
zgomotos, iar 
Mackenzie sări din ea. 

După ce închise ușa 
și porni pe jos, Julia 
spuse: 

— Sunt tentată să-l 
urmez pe dl Mackenzie. 
Mi-ar plăcea și mie să- 
mi dezmorţesc 


picioarele. 

— Mă îndoiesc că și- 
ar dori compania ta. 
Randall arătă pe 
fereastră spre o turlă de 
biserică neobișnuit de 
înaltă și subțire. A spus 
că mama lui a fost 
îngropată în cimitirul 
parohiei. Eu presupun 
că s-a dus să-i viziteze 


mormântul. 

— Atunci am să-l las 
în pace. Se instală din 
nou pe scaunul ei. Am 
mai stat la hanul „Înger 
și Rege”, deși asta a fost 
cu mult timp în urmă, 
desigur. Familia mea se 
oprea frecvent în 
Grantham când 
călătoream spre nord, 


până când tatăl meu s-a 
înfuriat pe hangiu, 
dintr-un motiv oarecare. 
După aceea, am stat la 
alte hanuri. Clătină din 
cap  uluită. Numele 
hangiului era Beaton. E 
ciudat că îmi amintesc 
asta. 

— Actualul domn 
Beaton e probabil fiul 


celui pe care ţi-l 
amintești. Randall o 
prinse de mână, fiindcă 
erau singuri. Se 
întâmpla adesea ca tatăl 
tău să fie furios? 

— Nu sunt sigură 
dacă l-am văzut 
vreodată altfel decât 
furios. Din acest motiv, 
i-a fost foarte ușor să fie 


furios pe mine când m- 
am dovedit o asemenea 
sursă de rușine pentru 
familia Raines. 

Trăsura opri în fața 
fațadei late de piatră a 
hanului „Înger și Rege. 
Randall coborî și o ajută 
și pe Julia să coboare. 

— Furia e o emoție 
atât de istovitoare. Să 


refuzi să mai vii la un 
han excelent e de-a 
dreptul stupid. 

— Probabil tu 
călătorești frecvent pe 
drumul acesta de vreme 
ce ai prieteni în nord, 
remarcă Julia, intrând în 
han și așteptând apariţia 
hangiului. 

— Chiar prea des. De 


regulă, Marele Drum al 
Nordului se pierde într- 
o învălmășeală anostă de 
câmpii şi sate, și stații 
de poștă. Rânji cu o 
nuanţă de tachinare. De 
departe cea mai 
neplăcută călătorie pe 
care am făcut-o vreodată 
prin Anglia a fost când i- 
am însoţit pe Mariah și 


pe Ash de la Hartley la 
Londra, iar tu erai 
prezentă ca damă de 
companie a lui Mariah. 
Îmi doream să fiu 
oriunde altundeva. 

Ea râse. 

— Mă priveai atât de 
urât, de parcă ţi-ai fi 
dorit ca eu să flu 
altundeva. 


— Călătoria e cu 
mult mai plăcută de 
când mi-am acceptat 
soarta şi m-am căsătorit 
cu tine. Vocea îi era în 
continuare lejeră, dar 
privirea - serioasă. 
Distanțele sunt în 
continuare lungi, iar 
drumurile rele, dar 
paturile sunt mult mai 


confortabile. 

Julia  roși, dar îi 
răspunse cu un zâmbet. 
De când începuseră iar 
să doarmă în același pat, 
Randall se dovedise un 
gentleman care-și 
respecta promisiunile și 
nu o asaltase cu atențţii 
nedorite. Randall fusese 
de-a dreptul jenat în 


dimineața când se 
treziseră amândoi, iar 
mâna lui era pe sânul ei. 
Știind că gestul se 
petrecuse neintenționat 
în timpul nopții, Julia îi 
îndepărtase calm mâna 
ȘI mai rămăseseră 
îmbrățişați încă preț de 
câteva minute înainte de 
a se ridica din pat. Cu 


cât avea mai mare 
încredere în el, cu atât 
era mai ușor de crezut 
că, într-o bună zi, aveau 
să devină amanți. Deși 
nu Încă. 

Își făcu apariţia și 
hangiul, un bărbat mai 
tânăr decât cel pe care 
și-l amintea Julia, dar cu 
aceeași expresie amabilă. 


— Domnule maior 
Randall, ce plăcere să vă 
avem din nou printre 
noi. Stați mult? 

— O singură noapte, 
răspunse Randall. Am 
nevoie de o cameră 
pentru mine și soția mea 
și o alta pentru domnul 
Mackenzie, care va sosi 
în scurt timp. 


Chipul lui Beaton se 
lumină de o reală 
plăcere când se înclină 
în faţa Juliei. 

— Daţi-mi voie să vă 
felicit, domnule maior 
Randall. Felicitările 
mele, doamnă Randall. 
Hangiul consultă cartea 
de oaspeţi. Aveţi noroc. 
Se așteaptă un grup mai 


mare, dar camera din 
colț care vă place 
dumneavoastră e 
disponibilă și există și o 
cameră mai mică la 
două uşi distanță, 
pentru domnul 
Mackenzie. 

De afară se auzi 
uruitul zgomotos al 
unor trăsuri care 


opreau. Julia ghici că era 
vorba de grupul mai 
numeros pe care îl 
aştepta Beaton. În vreme 
ce Randall semnă în 
registru, Julia își scoase 
boneta, gândindu-se că, 
dacă aveau noroc și 
vreme bună, urmau să 
ajungă la Londra peste o 
zi și jumătate. Își dorea 


cu fervoare acest lucru. 

Un  lacheu elegant 
intră în han şi se 
întoarse să-i deschidă 
ușa stăpânului său. Un 


bărbat masiv, 
impunător, de O 
aroganță înnăscută, 


intră val-vârtej în „Inger 
. » Y A v 

și Rege”, lăsând să se 
vadă vag în spatele lui 


grupul ce îl însoțea. 

Privirea  Juliei oœ 
întâlni pe a lui și scoase 
un sunet slab de 
sufocare, de-abia 
venindu-i să-şi creadă 
ochilor. Doamne 

Dumnezeule, nu! 
Dintre toate hanurile 
din Anglia, de ce tocmai 
acesta? 


Nou-sositul se opri 
brusc, cu chipul sfâșiat 
de surpriză, de 
neîncredere și, în cele 
din urmă, de furie. 
Secundele se prelungiră 
până scuipă o replică: 

— Ar fi trebuit să fii 
moartă! 

Julia își dori să poată 
leșina pentru a scăpa de 


oroarea acelei întâlniri, 
dar nu exista cale de 
scăpare. Cu un tremur 
în voce, spuse: 

— Îmi pare rău să te 
dezamăgesc, tată. 

Privirea 
dispreţuitoare a ducelui 
de Castelton se opri 
asupra lui Randall, care 
se întorsese auzind 


vocea ]uliei. 

— Ăsta e actualul tău 
amant, Julia? o întrebă 
tatăl său  batjocoritor. 
Presupun că ţi-ai 
câștigat existența stând 
pe spate, din moment ce 
numai pentru asta ești 
bună. 

Violenţa din tonul lui 
fu ca o lovitură fizică. 


Julia se  clătină, pe 
punctul de a se prăbuși. 
Apoi, mâna mare și 
caldă a lui Randall o 
prinse strâns de cot. Cu 
ochii  îngustaţi, acesta 
spuse: 

— Chiar dacă sunteți 
duce și tatăl Juliei, nu 
am să-i permit nici unui 
bărbat să îmi insulte 


soția. 

— Ţi-a spus că şi-a 
ucis primul soţ, un tânăr 
gentleman cât se poate 
de distins? izbucni 
ducele. Din câte știu eu, 
a mai ucis încă o duzină 
de soți de atunci! 

— Asta e o 
absurditate, și o știți 
bine, spuse Randall 


calm. Orice tată normal 
s-ar bucura să vadă că 
fiica lui pierdută e în 
viaţă, dar, dacă aţi fi fost 
un tată normal, nu aţi fi 
abandonat-o în ghearele 
cruzimii. Sunteţi o 
adevărată rușine pentru 
numele și pentru familia 
dumneavoastră. 

Ducele rămase cu 


gura Căscată. 

— Cum îndrăznești, 
domnule! Cine ești tu? 

Randall se înclină 
ușor în fața lui, în 
batjocură. 

— Sunt maiorul 
Randall. Dacă doriți să 
vă ofer satisfacție, vă voi 
face bucuros pe plac. 
Dar ţineţi cont că sunt 


considerat în general un 

excelent  mânuitor al 

pistolului și al săbiei. 
Ochii ducelui se 


îngustară. 

—Ești înrudit cu 
Daventry? 

— Sunt nepotul şi 
moștenitorul lui. 


Randall îi aruncă un 
zâmbet strălucitor. Deci 


fiica dumneavoastră va 
fi, într-o bună zi, 
contesă de Daventry, dar 
cu un soț ales de ea, nu 
de dumneavoastră. 


Cu O privire 
înveninată, ducele 
mârâl: 


— Beaton, scoate 
afară creaturile astea. 
Refuz să stau sub acelaşi 


acoperiș cu ele. 

Hangiul, care 
urmărise scena cu o 
fascinaţie șocată, spuse 
politicos: 

— Îmi pare rău, 
Excelența Voastră, dar s- 
au înregistrat deja ca 
oaspeţi. Vă asigur că nu 
va fi deloc nevoie să-i 
vedeți din nou, din 


moment ce aveți camere 
în colțuri opuse ale 
casei. 

Ducele se holbă la 
Beaton, nevenindu-i să 
creadă. 

— Preferi să-i ai pe ei 
de oaspeţi în locul meu! 

— Nu am niciun 
motiv să-i dau afară pe 
maiorul Randall și pe 


Lady Julia, spuse 
hangiul. Ilar ei sunt 
politicoși. 

Sugestia că ceilalți 
oaspeți nu erau la fel era 
imposibil să treacă 
neobservată. 

— Eşti la fel de rău ca 
tatăl tău! scuipă ducele. 

— Sunt onorat de 
comparație, spuse 


Beaton, rămânând 
netulburat. L-am 
admirat din toate 
punctele de vedere. 

— N-am să mai pun 
niciodată piciorul în 
acest loc împutțit! 
Privirea de gheață a 
ducelui se mută asupra 
Juliei. Te-am respectat 
într-o oarecare măsură 


când am crezut că ţi-ai 
luat singură viața drept 
ispășire pentru păcatele 
tale. Constat acum că 
ești mincinoasă și lașă. 
Nu ești fiica mea. 

Ducele se întoarse, 
dând să iasă ţanțoș din 
han, când Randall spuse 
pe un ton dur: 

—  Juliei îi este mai 


bine fără un astfel de 


tată denaturat, 
Castleton. Dar are 
drepturi asupra 


proprietății pe care nu i 
le puteți nega. Pregătiți- 
vă să îndepliniți aceste 
obligații. Avocatul meu 
va lua legătura cu al 
dumneavoastră. 

Tatăl ei aruncă o 


privire fulgerătoare 
peste umăr înainte de a 
ieși din han trântind 
ușa, urmat de însoțitorii 
săi. După o clipă de 
tăcere grea, Beaton 
spuse blând: 

— Excelenţa Sa a 
încetat så mai vină aici 
pe vremea tatălui meu, 
dar a hotărât să-mi mai 


ofere o șansă când am 
moștenit eu hanul. Încă 
o dată, „Înger şi Rege” 
nu a reușit să se ridice la 
înălțimea standardelor 
ducale. 

— Îmi pare rău 
pentru pierderea 
suferită de hanul tău, 
spuse Randall. 

Hangiul ridică din 


umeri. 

— Castleton nu trece 
prea des pe aici și s-a 
dovedit dintotdeauna un 
oaspete dificil. 
Dumneavoastră ȘI 
prietenii dumneavoastră 
sunteți vizitatori 
frecvenți și întotdeauna 
așteptați cu drag. Trecu 
din nou la aspectele 


practice. Aţi dori să 
luați cina într-o sală 
privată în seara aceasta? 

Randall studie chipul 
Juliei: 

— Vom lua cina în 
camera noastră. Voi 
comanda eu mai târziu. 

Julia aprobă din cap 
recunoscâtoare.  Nu-și 
dorea nimic mai mult 


decât să intre în vizuină, 
asemenea unei vulpi 
vânate. 

Randall adăugă: 

— Te rog să-i spui 
domnului Mackenzie ce 
s-a întâmplat, când 
soseşte, dar aş prefera să 
nu discuți subiectul cu 
nimeni altcineva. 

— Fireşte, nimeni nu 


dorește ca problemele 
de familie să fie făcute 


publice, murmură 
Beaton. Fiți buni și 
urmaţi-mă, domnule 


maior, Lady Julia. 

Julia urcă scările 
aproape fără să-și dea 
seama, simțind doar 
mâna lui Randall care o 
susținea în partea de jos 


a spatelui. Nu era 
singură. 

Când se întâmplase 
ultima dată ca un bărbat 
să-i ia apărarea? 

Niciodată. 


Capitolul 19 


De îndată ce Beaton 
îi lăsă singuri în 
dormitorul spațios, Julia 
se întoarse în brațele lui 
Randall,  îngropându-și 
fața în umărul lui. 
Trupul ei zvelt părea 
fragil. Randall o învălui, 
dorindu-și s-o fi putut 


scuti de acea scenă 
oribilă. 

— Îmi pare rău că a 
trebuit să treci prin așa 
ceva, spuse ea pe un ton 
monoton. 

— Nu tu ești cea care 
ar trebui să-și ceară 
scuze, răspunse Randall 
cu înverșunare. Îi luă 
boneta dintre degetele 


amorțite și o aruncă pe 
pat. Dintotdeauna a fost 
atât de rău tatăl tău? 

Fa se gândi. 

— Nu sunt sigură. În 
copilărie, aveam un 
comportament prea 
corect pentru a deveni 
ținta mâniei lui. ÎI 
vedeam rar, iar atunci 
când se întâmpla, era 


întotdeauna foarte sever 
și oficial. De regulă, mă 
gândeam la el ca fiind 
„ducele”, nu tatăl meu. 
Nu cred că îi plac prea 
mult femeile. Fu 
străbătută de un fior. 
Apoi m-am dus la el, 
după moartea lui 
Branford, iar el... el s-a 
dovedit foarte rău. Nu 


știusem că era capabil 
de o asemenea răutate. 
— Acum înţeleg mai 
bine de ce ai fugit și ai 
renunțat la viața ta. 
Randall își înăbuși o 
dorință puternică de a-l 
căuta pe Castleton și de 
a-l bate măr. Dar nu se 
cuvenea ca un bărbat să- 
i facă așa ceva socrului 


său, oricât de mult ar fi 
meritat-o. În schimb, 
scoase acele din părul 
Juliei și i-l desfăcu peste 
umeri, pieptănându-l cu 
degetele lui. Faptul că 
nu te-ai aruncat cu 
adevărat în mare e o 
mărturie a forței tale. 

— Am fost tentată. 
Foarte tentată.  Râse 


scurt, înăbușit. Dar 
eram prea încăpățânată 
ca să mă dau bătută. Nu 
sunt sigură dacă e 
același lucru cu a fi 


puternic. 
— E cam la fel. 
Începu să-i  maseze 
pielea capului cu 


buricele degetelor și fu 
recompensat când 


chipul ei tensionat păru 
să se relaxeze. 

— Ştiam că tatăl meu 
avea să fie scandalizat 
când urma să-mi fac din 
nou apariţia printre cei 
vii, dar am presupus că 
avea să afle pe alte căi, 
spuse Julia plină de 
regret. Surpriza de a mă 
vedea în viață a scos la 


iveală tot ce-i mai rău 
din natura lui. Bănuiesc 
că o mare parte din furia 
lui e cauzată de faptul că 
l-am înşelat, doar 
înscenându-mi 
sinuciderea. 

— Cel puţin, s-a 
terminat ce era mai rău. 
Randall își plimbă palma 
caldă pe coloana ei, într- 


un gest de alinare. Mă 
îndoiesc că altcineva, 
chiar și Daventry, ar 
putea să te tulbure la fel 
de mult. 

— E adevărat. 

Acum, că era mail 
calmă, o întrebă: 

— Vrei să plec? 

— Nu, de data asta. 

Își strânse braţele în 


jurul taliei lui, de parcă 
s-ar fi temut că cineva ar 
fi încercat să i-l smulgă. 
Randall se simţi cât se 
poate de satisfăcut. 

— Din moment ce nu 
vrei să mă alungi, aş zice 
că am înregistrat un 
oarecare progres. O luă 
pe sus pe Julia și se 
instală pe canapeaua 


mică, ţinând-o în poale. 
Ea scânci uşor, 
înduioșător, înainte de a 
se relaxa, sprijinindu-se 
cu capul pe umărul lui. 
Castleton, Daventry, 
Branford. Oare toți 
bărbații din viața ta au 
fost atât de dificili? Cum 
rămâne cu fratele tău? 
— Anthony? Nu știu 


sigur cum va reacţiona 
când va afla că sunt în 
viață. Am fost apropiați 
în copilărie, dar nu l-am 
mai văzut de atâta timp. 
A fost trimis la Eton 
imediat ce a atins vârsta 
necesară și avea doar 
paisprezece ani când m- 
am Căsătorit și am 
plecat de acasă. Îşi 


mușcă buza. Am refuzat 
să mă gândesc la 
Anthony. A fost un 
frățior iubitor, dar, după 
ce şi-a petrecut atâția 
ani ca marchiz de 
Stoneleigh, s-ar putea să 
fi devenit la fel de 
nesuferit ca tatăl meu. 
— Ce gând 


deprimant! îmi închipui 


că vei afla în curând. 
Randall se  încruntă. 
Până acum, nu m-am 
gândit prea mult care 
vor fi raporturile tale cu 
familia ta după ce 
ajungem la Londra. 
Fiindcă Stoneleigh e cea 
mai apropiată rudă, 
poate ar fi bine să-i scrii 
direct lui, în loc să-l lași 


să afle de la tatăl lui. 

Ea se cutremură. 

— Ai dreptate. Am 
să-i trimit o scrisoare lui 
Anthony cu poșta de 
dimineață, deși s-ar 
putea să nu ajungă la el 
înainte de a afla vestea 
de la duce. Ar trebui să-i 
scriu și bunicii mele. 
Trebuie să o anunţ că îi 


voi face o vizită foarte 
curând și că acum poate 
dezvălui celorlalți că 
sunt în viață. 

— Vei fi cel mai 
senzațional subiect de 
conversație din înalta 
societate preț de cel 
puţin o săptămână, 
prezise Randall. Poate 
chiar două săptămâni 


întregi. 

— Cu siguranţă, nu 
atât de mult. Julia ridică 
bărbia pentru a-i privi 
chipul. Cu părul 
întunecat desfăcut peste 
umeri, arăta tânără și 
încântătoare. De unde ai 
știut că am dreptul la o 
parte din banii familiei? 
Când am renunțat la 


viața aceea, mi-am scos 
din minte moștenirea și 
nu m-am mai gândit la 
asta de atunci. 

El ridică din umeri, 
trecându-și mâna peste 
curba fină a șoldului ei. 

— Cu siguranță, 
mama ta a fost de 
familie nobilă, deci 
probabil a existat o 


înțelegere la căsătorie 
prin care se alocau părţi 
din avere fiecăruia 
dintre copiii rezultați 
din căsnicie. Poate că ai 
moștenit și alte 
proprietăți. 

— Mama mea se 
trăgea din familia 
Howard. Julia zâmbi fără 
umor. Prin venele mele 


curge un sânge albastru 
cum rar se mal 
întâlnește în Anglia. Cu 
mult mai nobil decât cel 
al  parveniţilor din 
familia de Hanovra, care 
se află în prezent pe 
tron. 

Deci era înrudită cu 
ducele de Norfolk, cel 
mai de seamă duce din 


Anglia. Randall nu era 
surprins: 

— Contractul de 
căsătorie al părinților tăi 
a fost probabil la fel de 
complex precum un 
tratat între două ţări 
mici. 

— Sunt sigură că ai 
dreptate. O notă seacă 
se strecură în vocea el. 


Căsătoria cu mine s-ar 
putea dovedi foarte 
profitabilă, din moment 
ce proprietățile unei 
soții îi aparțin soțului. 
— Nu-ţi port pică 
fiindcă ești prudentă în 
ceea ce privește motivele 
bărbaţilor, Julia. Ochii 
lui Randall se îngustară 
când îi  surprinseră 


privirea. Sunt cât se 
poate de capabil să ofer 
susținere financiară unei 
soții fără moștenirea ta 
sau averea lui Daventry. 
Dar acum, că l-am 
cunoscut pe tatăl tău, 
consider că ai nevoie să- 
ți formezi propria 
situație pentru a nu mai 
fi nevoită niciodată să 


simţi că depinzi de un 
bărbat. Orice 
proprietate smulsă din 
mâinile tatălui tău va fi 
plasată într-un fond 
destinat exclusiv ție. 

Ea își feri capul, cu 
sângele  urcându-i în 
obraji. 

— Știu că nu ești un 
vânător de averi, Alex. 


Prezenţa tatălui meu 
scoate la iveală tot ce-i 
mai rău din mine, după 
cum și eu am același 
efect asupra lui. 

— Izbucnirile tale nu 
sunt NIMIC în 
comparaţie cu efectul pe 
care îl are Daventry 
asupra nervilor mei, o 
linişti el. Mâna cu care o 


mângâia îi trecu peste 
șold. Julia era 
mărunţțică, dar fiecare 
parte din ea era perfect 
proporțională. Ai 
vizitat-o pe bunica ta 
când ai venit la Londra 
cu Mariah? Presupun că 
e bunica din partea 
mamei. 
Ea aprobă din cap. 


— Bunica e singura 
persoană din familie 
care ştia că sunt în viaţă. 
S-a simţit foarte rău la 
începutul acestui an și 
mi-era teamă că n- 
aveam s-o mai văd 
niciodată. Acesta a fost, 
în mare parte, motivul 
pentru care am riscat să 
merg la Londra. 


— Probabil în cursul 
acelei vizite a descoperit 
Daventry că ești în viață 
și l-a trimis pe Crockett 
după tine. 

— Da, spuse ea încet. 
Dar nu-mi pare rău. Cu 
tot tumultul din 
ultimele câteva 
săptămâni, mă bucur că 
voi putea să-mi trăiesc 


din nou viața cu 
adevărata mea 
identitate. 

Randall nu ar fi 
cunoscut-o niciodată pe 
Julia dacă ar fi refuzat să 
fie dama de companie a 
lui Mariah. 

— Dar dacă ai fi fost 
în siguranță în Hartley, 
nu ai fi fost nevoită să te 


căsătorești pentru a te 
pune la adăpost. 

Julia își dădu capul pe 
spate și îi studie chipul 
cu o expresie serioasă în 
ochii ei cenușii. 

— Eşti singurul 
bărbat care m-a apărat 
vreodată, spuse ea încet. 
Singurul. Nici nu știam 
cât de mult îmi doream 


asta. 

Se întinse și îl sărută. 

Fra un sărut serios, 
cu buzele deschise, nu 
doar unul de formă. El 
răspunse la fel. Julia era 
o femeie întreagă, caldă 
și senzuală, iar 
stăpânirea de sine pe 
care o tot exersase de 
când o eliberase din 


mâinile răpitorilor 
începu să cedeze când 
mâinile îi  alunecară 
peste curbele ei 
tentante. 

Ei i se tăie respirația. 

— Mă simt ca o 
pisică mângăiată. 

— ȘI, precum o 
pisică, îmi închipui că ai 
să pleci când ai să te 


saturi. Se aplecă să 
sărute pielea gingașă din 
spatele urechii ei. Dar, 
Julia, poţi deocamdată 
să îmi acorzi suficientă 
încredere cât să te 
relaxezi și să vezi dacă 
îți pot oferi plăcere? 
Deși e prea devreme să 
devenim amanți, aș vrea 
să văd dacă te pot 


convinge să mai faci 
câțiva paşi în acea 
direcție. 

— Mintea și trupul 
meu încă au temeri, dar 
inima mea are încredere 
în tine, spuse ea, 
aşezând o mână pe 
obrazul lui. 

Mângâierea ușoară a 
degetelor ei îi provocă o 


senzaţie surprinzător de 
erotică. 

Ţinându-și în frâu 
reacția, îi prinse din nou 
buzele, aprofundând 
sărutul până când limba 
lui se atinse de a ei. 
Ezitarea ei începu să 
pălească şi îi simți 
respirația accelerându- 
se. Căptușeala matlasată 


a corsetului ei era fermă 
sub palma lui. Fiind în 
costum de călătorie, 
corsetul era o versiune 
mai lejeră ce se încheia 
la talie. Prin urmare, 
când îşi coborî mâna 
peste trupul ei, simți 
curba bogată a șoldului 
ei și lungimea fermă a 
coapsei sub doar două 


straturi de material. 
Julia deveni 
tensionată când mâna 
lui i se opri pe genunchi, 
prin urmare, Randall se 
concentră să descopere 
cât era de sensibilă 
urechea ei elegantă. 
Foarte sensibilă, după 
cum se dovedi. Când el 
îi desenă conturul cu 


limba, Julia expiră într- 
un oftat de plăcere. 
Când mâna lui 
alunecă în sus pe coapsă, 
sub fustă, simți cum era 
străbătută de un tremur 
abia perceptibil, dar nu 
încercă să-l oprească. 
Senzația mătăsoasă a 
ciorapilor fu înlocuită de 
căldura fină a cărnii de 


femeie. 

Când pielea lor veni 
în contact direct, 
Randall își opri din nou 
mâna, pentru ca ea să se 
obișnuiască. Julia își lăsă 
capul să cadă pe spate, 
cu sânii ridicându-i-se și 
coborând, în vreme ce el 
își plimbă buzele în jos 
pe gâtul ei. Simţi torsul 


ei de plăcere sub limba 
lui. 

Își  strecură mâna 
între coapsele ei, urcând 
încet, cu  mângălieri 
frământate. Ea tresări și 
icni când el îi atinse 
pentru prima dată 
flerbinţeala și umezeala 
ascunse la îmbinarea 
coapselor. 


— E neplăcut? îi 
șopti, apăsând ușor cu 
marginea mâinii între 
cutele delicate. Vrei să 
mă opresc? 

— Nu e... neplăcut, 
spuse cu voce nesigură. 
Nu. Te opri. 

— Cum doreşti, 
domnița mea. 

O mângâie tot mai 


profund și mai intim, 
modificând presiunea și 
ritmul când respiraţia ei 
deveni tot mai grea, iar 
picioarele se desfăcură 
pentru a-i permite să 
ajungă mai bine. Și 
respirația lui deveni la 
fel de grea, căci 
excitarea ei o stârnea şi 
pe a lui. 


Julia își arcui spatele, 
cu ochii închiși, și 
începu să-şi legene 
șoldurile într-un ritm 
neîncetat, involuntar. 


— Alex... spuse, 
încordată şi plină de 
dorință. 

Apoi strigá, 


înfigându-și unghiile în 
brațul și în spatele lui, 


zvârcolindu-se în jurul 
mâinii sale drepte. 
Căldura și parfumurile 
sexualității aproape îl 
copleșiră. Mai mult 
decât orice pe lume, își 
dorea să se unească cu 
ea, să guste alături de ea 
din acea plăcere 
sălbatică. 

Nu încă, nu încă. Dar 


se simțea încântat și 
satisfăcut că o adusese 
în acel punct. Cu 
siguranţă, avea să vină și 
ziua în care să poată face 
și ultimul pas și să se 
îngroape în ea. 

Julia deschise ochii cu 
o privire uluită. 

— N-am știut, gâfâi 
ea. Atâtea femei pline de 


dorință pe care le-am 
îngrijit de-a lungul 
anilor, și nu am înțeles 
niciodată la ce se 
refereau când spuneau 
cât de mult îşi doreau 
bărbații. 

— Ăsta e doar un pas, 
Julia. Îi sărută fruntea 
umedă. Există multe 
altele. 


Posteriorul ei rotund, 
minunat îl apăsa peste 
mădularul erect, 
stârnindu-l până la 
limitele stăpânirii de 
sine. Se foi, simțindu-se 


inconfortabil, dar 
încercând să n-o tulbure 
pe Julia. 


Chiar și ghiftuită de 
plăcere, Julia rămase 


receptivă. Se lăsă să 
alunece din braţele lui, 
așezându-se pe canapea 
lângă el, dar rămânând 
în semicercul format de 
braţul lui. 

— Îmi pare rău. Tu 
m-ai făcut să uit de 
întâlnirea cu tatăl meu, 
iar eu, în schimb, îţi 
provoc neplăceri. 


Randall o strânse mai 
tare pe după umeri. 

— Neplăcerea œ 
minoră în comparaţie cu 
satisfacția de a-ți fi 
oferit plăcere. 

— Oricum... 

Strânse ochii, 
studiindu-i pantalonii 
întinși. Apoi inspiră 
adânc și începu să-i 


deschidă nasturii de la 
prohab. 

— Dumnezeule mare, 
Julia! înlemni, cu vinele 
străbătute de fulgere, 
strângându-și puternic 
degetele peste carnea 
bărbăției ce îi pulsa. 
Nu... nu ești obligată să 
faci asta. 

— Știu. Mușcându-și 


buza, se ridică și îl 
încălecă pe Randall 
aşezându-i-se în poală, 
cu fustele revărsându-i- 
se peste amândoi. 
Tocmai de asta pot s-o 
fac. 

Se cobori ușor peste 
el, oprindu-se cu un 
icnet. Înainte ca el să 
apuce să reacționeze, 


spuse: 

— Sunt bine. Atâta 
cd... eu sunt strâmtă și 
tu ești mare. 

Își roti uşor şoldurile, 
făcându-l aproape să 
explodeze. Mâinile lui se 
prinseră strâns pe 
șoldurile ei, iar corpul îi 
fu cuprins de valuri de 
senzație. 


Când Julia începu din 
nou să se lase în jos, 
alunecară lin împreună. 


Randall era prea 
paralizat de șoc și de 
dorință răvășitoare 


pentru a se putea mișca. 
Julia se aplecă în faţă, 
lipindu-și obrazul de al 
lui. 
— N-a fost chiar așa 


de rău. 


Vocea Îi era 
tremurătoare, dar 
hotărâtă. 


— Nu... n-a fost rău 
deloc. 

Își încolăci brațele în 
jurul taliei ei, sigur că 
acea intimitate era 
foarte dificilă pentru ea. 
Însă n-ar fi putut 


suporta ca acel extaz 
vinovat, ce-i adormea 
rațiunea, să se încheie 
dacă ea ar fi hotărât să 
se retragă. 

Preţ de câteva bătăi 
de inimă, se strânseră în 
braţe, adaptându-se atât 
fizic, cât și mental 
schimbării irevocabile 
din căsnicia lor. Apoi, 


Julia ridică bărbia 
pentru a-l săruta, îi 
copleși toate simțurile 
cu senzaţii tactile, 
gusturi și miresme. 
Soţia lui, împlinirea 
după care tânjise și pe 
care se temuse că nu 
avea s-o cunoască 
niciodată. 

Și-ar fi dorit ca acel 


moment să dureze la 
nesfârșit, dar ea se 
legănă deasupra lui, 
murmurând: 

— Mă întreb... 

Apoi el fu cuprins de 
flăcări, iar ea deveni 
cenușă, când frenezia îl 
pârjoli. Se cutremură, cu 
mintea copleșită de 
senzații. 


Furtuna de foc se 
sfârși, lăsând fiecare 
fibră din trupul lui să 
vibreze plină de o 
conștiință fierbinte: 

— Dumnezeule mare 
din ceruri, reuși să mai 
spună, strângând-o cu 
forță la pieptul lui. 

Julia râse ușor. 

— Cred că iei numele 


Domnului în deșert. 

— Nu. Își îngropă 
faţa în părul «i 
întunecat. Rugăciunile 
vin în multe forme. Tu 
ești răspunsul la 
rugăciuni pe care nu 
știam că le înălțasem. 

— Asta e ori cât se 
poate de romantic ori 
un adevărat sacrilegiu. 


Julia se desprinse 
blând, pentru a se putea 
ridica în picioare, apoi 
luă două prosoape de pe 
lavoar. 

Acceptând unul, 
Randall spuse: 

— Nu mă aşteptam 
ca asta să se întâmple în 
noaptea asta. Îi studie 
chipul. Eşti bine? Nu ți- 


am făcut rău? 

Ceea ce voia să știe de 
fapt era dacă îi părea 
rău, dar nu era sigur că 
voia să audă răspunsul. 

Inima îi fu cuprinsă 
de tristețe când ea se 
încruntă, dar, când 
vorbi, în voce i se simți 
o notă de seriozitate, nu 
de tulburare: 


— A existat un 
oarecare disconfort, dar 
nu mai mult decât ar fi 
firesc. Se curăţă, apoi își 
întinse şi își aranjă 
fustele. Mă bucur că s-a 
terminat. Data viitoare 
va fi mai ușor. 

Era o afirmaţie de un 
romantism  zdrobitor, 
dar, cel puţin, se gândea 


că avea s-o facă din nou. 

— Data viitoare va fi 
și mai bine, îi promise 
el, încheindu-și nasturii 
de la prohab. 

— Chiar și în seara 
asta a fost foarte plăcut. 
Ridică privirea spre a lui 
și vocea i se încălzi. Mi- 
ai oferit cu adevărat 
plăcere. Și, ceea ce e și 


mai important, mi-ai 
alungat temeri ce m-au 
stăpânit mult prea mult 
timp. 

Era un început bun. 
Simţindu-se optimist, se 
ridică în picioare, 
trecându-și un braț pe 
după umerii ei, trăgând- 
o spre el într-o 
îmbrățișare. 


— Să comand cina și 
să pun să ni se 
pregătească o baie? 

— Ar fi minunat. Se 
întoarse cu spatele spre 
el. Ai putea, te rog, să- 
mi  desfaci rochia și 
corsetul? De-abia aștept 
să petrec o noapte 
liniștită și relaxată cu 
tine.  Aruncându-i o 


privire peste umăr, 
adăugă  șoptit: își 
mulțumesc pentru 
bunătate, Alex. Pentru 
răbdarea ta. 

El începu să-i dezlege 
șireturile. 

— Eşti demnă de 
răbdare, domniţa mea. 

Julia roși și își plecă 
ușor capul. Părul îi 


dezgoli ceafa, iar Randall 
se aplecă și o sărută, 
copleșit de  tandreţe. 
Avea încredere în el. 

Se simţea cu adevărat 
căsătorit. 


Capitolul 20 


Era aproape întuneric 
când trăsura ajunse la 
Casa Ashton. Julia uitase 
cât de mare era conacul 


ducal. Ghicindu-i 
gândurile, Randall 
spuse: 


— Clădirea asta 
uriașă și lăbărțată e 


considerată cea mai 
mare casă particulară 
din Londra, motiv 
pentru care Ash îşi 
permite să-mi cedeze un 
apartament şi nici să nu- 
mi simtă prezența. 

— Am să mă bucur să 
rămân într-un singur loc 
mai multe zile la rând, 
spuse Julia cu fervoare, 


în vreme ce soțul ei o 
ajută să coboare din 
trăsură. 

Câţiva  lachei bine 
pregătiți sosiră să le ia 
bagajele. 

Mackenzie coborî din 
vehicul pentru a-și lua 
rămas-bun de la ei. 

— Lady Julia, a fost o 
plăcere să te cunosc. Îi 


sărută galant mâna. Deși 
sunt profund dezamăgit 
că această călătorie a 
fost atât de lipsită de 
evenimente. 

Ea ridică din 
sprâncene: 

— Vrei să spui că o 
încercare evidentă de a 
mă ucide înseamnă o 
lipsă de evenimente, 


domnule Mackenzie? 

— De-a dreptul 
plictisitor, confirmă el. 
Problemele sunt ca o a 
doua natură pentru 
mine, să știi. 

Randall râse și îi 
scutură mâna lui 
Mackenzie. 

— Mulţumesc că ne- 
ai escortat, Mac. Şi 


pentru toate celelalte. 

— Plăcerea a fost de 
partea mea, spuse 
celălalt bărbat, pe un 
ton serios de data 
aceasta. Îți eram dator 
cu o favoare sau două. 

— În acest caz, 
fiindcă cineva o să 
organizeze neapărat un 
bal pentru a saluta 


revenirea  Juliei în 
societate, o să participi 


dacă primeşti O 
invitație? întrebă 
Randall. 


— Nu-ţi sunt dator 
cu o favoare chiar așa 
mare! 

Rânjind răutăcios, 
Mackenzie sări din nou 
în trăsură și făcu semn 


să pornească. 

Julia îl prinse pe 
Randall de braţ, urcând 
împreună scările de la 
intrare. 

— Domnul 
Mackenzie e obligat să 
nu apară în societate din 
cauza naşterii sale 
nelegitime? 

— Nu chiar. Tatăl lui 


a fost un lord, este 
recunoscut de Will 
Masterson şi de restul 
familiei și a fost popular 
printre celelalte odrasle 
nobile dificile de la 
Academia Westerfield. 
Dar a preferat 
dintotdeauna să se țină 
departe de mulțime. 
Randall se strâmbă. Aşa 


am făcut și eu, dar asta 
nu mai e posibil. 

— Ai fost ofițer în 
activitate, ceea ce ţi-a 
oferit cea mai bună 
scuză pentru a sta 
departe de clubul 
nobililor. Ridică privirea 
spre chipul lui din 
profil. Frumosul ei soț, 
al cărui exterior 


intimidant ascundea o 
bunătate și o răbdare 
remarcabile. O mare 
parte din motivul 
pentru care am venit la 
Londra o reprezintă 
dorința să fiu 
reintrodusă în societate, 
dar asta înseamnă că și 
tu vei fi nevoit să 
participi la baluri și la 


întruniri ale gloatei. O 
să-ți  displacă foarte 
tare? 

— Nu sunt sigur, 
recunoscu el, în vreme 
ce uşile mari se 
deschiseră larg în fața 
lor. Nu mi-am petrecut 
niciodată prea mult 
timp în astfel de cercuri. 
În cantități moderate, 


rutina socială ar putea fi 
amuzantă. Ţi-a fost dor 
de plăcerile înaltei 
societăți? 

— Fiindcă am 
acceptat © căsătorie 
aranjată încă de când 
eram tânără, iar apoi am 
fost izolată la țară, habar 
nu am dacă o să mă 
bucur de atmosferă. 


Dacă da, probabil voi 
prefera să o fac în 
cantități moderate, așa 
ca tine. Mâna ei se 
strânse peste brațul lui. 
Avem noroc că am ajuns 
aici la începutul 
sezonului de toamnă. 
Sezonul de primăvară ar 
putea fi prea mult 
pentru mine. 


Majordomul se 
apropie  afișând acel 
zâmbet ușor ce însemna, 
după standardele lui, o 
bună dispoziţie 
debordantă 

— Domnule maior 
Randall, dnă Bancroft, 
ce plăcere să vă văd din 
nou. Ducele şi ducesa 
iau cina acasă în seara 


aceasta. Îi voi informa 
despre sosirea 
dumneavoastră. 

— Nu-i întrerupe 
dacă sunt așezați la 
masă, Holmes, spuse 
Randall. E suficient dacă 
îi informezi după cină. 

— Nu aş fi demn de 
postul meu dacă nu i-aș 
informa imediat despre 


sosirea dumneavoastră, 
spuse majordomul cu o 
expresie severă. 

Randall îi aruncă o 
privire Juliei, cu un licăr 
de umor în ochi. 

— În acest caz, 
spune-le că tocmai au 
sosit maiorul Randall și 
soția sa. 

Holmes fu atât de 


surprins, încât ridică 
involuntar din 
sprâncene înainte de a 
spune: 

— Chiar așa voi face. 

Se înclină și se 
retrase. 

— Asta îi va aduce pe 
amândoi rapid, prezise 
Julia, dându-și jos 
boneta. În special pe 


Mariah. 

Previziunea ei se 
dovedi exactă. Până să-și 
dezbrace mantia, auzi 
sunetul unor pași grăbiţi 
ȘI Uşori ce se apropiau. 
Ducesa le strigă veselă: 

— Randall, 
pungașule! Te-ai 
răzgândit în privința 
surorii mele, Sarah, și-ai 


dus-o pe sus în Gretna 
Green? 

Mariah intră val- 
vârtej în holul de la 
intrare, natura el 
luminoasă umplând 
holul cu tavan înalt de o 
căldură aurie. Întunecat 
și rezervat, Ashton o 
urma la câţiva pași 
distanță, dar zâmbetul 


lui era la fel de primitor. 

Văzându-i pe nou- 
sosiți, ducesa se opri 
atât de repede, încât 
soțul ei aproape se 
ciocni de ea. 

— Julia! Tu și Randall 
v-aţi căsătorit? 

— Chiar așa e, spuse 
Julia blând. 


— Adam, îmi 


datorezi cinci guinee! 
Mariah se aruncă în 
braţele Juliei, 
îmbrăţișând-o cu 
entuziasm. i-am spus 
că Randall o place. 

— În vreme ce eu, 
bărbat fiind, aveam 
impresia că nu se pot 
suferi. Ashton îl prinse 
pe Randall de umăr, 


dându-i mâna. Drăguţ 
din partea ta s-o aduci 
în familie pe cea mai 
bună prietenă a lui 
Mariah. 

— Jula nu părea 
interesată, dar, după ce 
mi-a vindecat piciorul 
rănit, am hotărât că 
trebuie să mă căsătoresc 
cu ea pentru a fi 


disponibilă data viitoare 
când mă stric singur, îi 
explică Randall. 

— Umbli destul de 
bine. Ochii verzi ai lui 
Ashton trădau 
amuzamentul. Înţeleg 
bine de ce ţi-ai dori-o pe 
Julia. Mai surprinzător e 
faptul că a acceptat ea. 

Julia își aminti că 


ducele era un bărbat cu 
un remarcabil spirit de 
observaţie. 

— Eram mulţumită 
cu statutul meu de 
văduvă, dar Randall m-a 
făcut să mă răzgândesc. 
Se strâmbă. Au existat 
niște circumstanţe... 
extenuante. 

— Pare interesant, 


spuse Mariah. Trăgeţi-vă 
sufletul câteva minute 
după drum, apoi veniţi 
să luaţi cina cu noi. Nu 
trebuie să vă schimbaţi 
hainele. Cinăm foarte 
neoficial în seara asta. 

— Zece minute 
atunci. Randall îi oferi 
brațul Juliei. Adresându- 
i-se lacheului, spuse: Du 


bagajele lui Lady Julia în 
apartamentul meu. 

— Lady Julia? 
exclamă Mariah. 

— Ţi-am spus că e 
complicat, îi aruncă 


Julia peste umăr, 
începând să urce scările. 
Nu văzuse 


apartamentul lui Randall 
când  vizitase Casa 


Ashton la începutul 
anului, prin urmare, 
privi în jurul ei cu 
interes când el o 
introduse în salon. Era 
spațios și bine mobilat, 
în nuanțe odihnitoare de 
albastru și de crem, cu 
ferestre ce dădeau spre 
grădina din spatele 
casei. 


— E minunat! Nici 
nu-i de mirare că te 
simţi atât de bine aici. 

— E incredibil de 
generos din partea lui 
Ash să-mi dea voie să 
folosesc această casă ca 
și cum ar fi a mea, 
consimți Randall. 
Dormitorul e pe acolo, 
iar ușa aceea duce la o 


cameră de serviciu. 

Ușa camerei de 
serviciu se deschise și un 
bărbat vânjos, cu părul 
de culoare închisă își 
făcu apariția, având 
împăturată peste braț 
una dintre hainele lui 
Randall. 

— Bun venit acasă, 
domnule maior. Apoi o 


observă pe Julia. O 
cunoștea din cursul 
vizitei sale anterioare la 
Londra, iar chipul i se 
însufleți de curiozitate 
când se înclină în semn 
de salut. Doamnă 
Bancroft. E o adevărată 
plăcere, doamnă. 

— Nu mai e doamna 
Bancroft. Randall îşi 


aşeză mâna la baza 
spatelui ei. Acum e Lady 
Julia Randall. Soţia mea. 

Julia știa că valeţii se 
simțeau adesea  geloși 
când stăpânii lor se 
căsătoreau, dar, din 
fericire, ea şi Gordon 
fuseseră în raporturi 
cordiale. Deși afișă o 
expresie surprinsă, nu 


părea supărat. 

— Felicitări, 
domnule! Se înclină din 
nou. Am s-o cunosc în 
scurt timp și pe 
camerista domniei 
voastre, Lady Julia? 

— Mă bucur să te văd 
din nou, Gordon. După 
vreo zece ani în care 
avusese singură grijă de 


ea, Julia aproape uitase 
că se impunea să aibă o 
cameristă. Nu am o 
cameristă în acest 
moment, dar presupun 
că îmi voi căuta una în 
scurt timp. 

Aruncă © privire 
scurtă spre soțul ei. 

Randall aprobă din 
cap: 


— Din moment ce îţi 
vei achiziționa O 
garderobă nouă, o 
cameristă e esenţială. 

Gândul de a discuta 
cu potenţiale cameriste 
o făcu pe Julia să se 
simtă obosită: 

— Poate că ducesa 
are o slujnică pregătită 
să avanseze în rang. 


Gordon păru plin de 
speranţă. 

— Cunosc o tânără 
care ar putea fi 
potrivită, Lady Julia. Nu 
are la fel de multă 
experiență ca altele, dar 
se pricepe la haine, e 
expertă la cusut, 
inteligentă, cu un 
temperament plăcut şi 


dornică să muncească. 

Randall rânji. 

— Asta e fata pe care 
mi-o ridicai în slăvi în 
Portugalia? 

Gordon roși. 

— Da, domnule. Dar 
cred sincer că Elsa ar fi 
potrivită pentru domnia 
voastră, Lady Julia. 

— Atunci, în mod 


cert am să discut cu ea, 
consimți Julia. 

— Vă mulțumesc, 
doamna mea! Se poate 
prezenta mâine după- 
masă pentru discuţie. Se 
înclină.  Bagajele v-au 
fost aduse. Veţi sta 
împreună În acest 
apartament? 

— Da, răspunse 


Randall. După ce ai 
despachetat bagajele 
pentru amândoi, poți să- 
ți iei liber în seara asta. 
A fost un drum lung și 
ne vom retrage devreme. 

— Da, domnule. 

Gordon lăsă haina 
curată pe spătarul unui 
scaun și se retrase. 

De îndată ce 


rămaseră singuri, 
Randall o trase spre el, 
într-o îmbrăţișare. 

— Presupun cå va 
merge să-i spună 
drăguței Elsa că e posibil 
să ajungă să lucreze în 
aceeaşi familie. Aş putea 
să-ți spun mai multe 
decât ţi-ai dori vreodată 
să ştii despre fată, 


despre cum arată, cine îi 
sunt rudele și cum s-au 
cunoscut ea și Gordon. 

Julia râse. 

— Atunci, sper să mi 
se potrivească. Se relaxă 
în braţele lui Randall, 
savurând  familiaritatea 
tot mai intensă a 
îmbrăţișării lui, 
parfumul și forţa lui. 


Dacă nu se supără 
nimeni, am să adorm 
aici, murmură ea. 

— Ai nevoie de 
mâncare și de companie 
plăcută, și ambele te 
așteaptă jos. Mâinile lui 
îi mângâiară șoldurile, 
trăgând-o mai aproape. 
Călătoria a fost 
obositoare, dar ușoară în 


comparaţie cu tot ce 
avem de făcut aici, în 
Londra. O să-mi prindă 
bine să mă retrag 
devreme. 

Dându-și seama că nu 
la somn se referea, ea 
spuse ezitant: 

— Și mie îmi va 
prinde bine să dorm. 

Sesizând unda de 


ezitare din spusele ei, 
Randall zise: 

— Cum dorești. 

Julia detectă O 
schimbare subtilă în 
îmbrățișarea lui. Era în 
continuare plină de 
afecțiune, dar nu se mai 
simțea anticiparea a 
altceva. 

— Ai atât de multă 


răbdare cu progresele 
mele lente, spuse ea cu 
tristețe. Mă tot gândesc 
că un soldat și-ar dori să 
cucerească. 

El râse. 

— Un soldat are 
nevoie de răbdare mai 
mult decât de abilitatea 
de a ataca. Eram dispus 
să aștept un an întreg 


sperând că vei dori să te 
culci cu mine, deci cred 
că avansăm foarte bine. 

— Asta e adevărat, 
spuse ea gânditoare. 
Poate peste încă două 
săptămâni, sfiala mea va 
dispărea pentru 
totdeauna și vei putea să 
mă  seduci oricând 
dorești. 


— Eu sper că, la două 
săptămâni după aceea, 
tu să fi cea care mă 
seduce pe mine. 

Îi sărută punctul 
sensibil de sub urechea 
stângă. 

Julia îşi tinu 
respirația, înfiorată de 
dorință. Deși nu și-ar fi 
imaginat că ar putea 


iniția chiar ea un 
contact intim, ideea îi 
trezea curiozitatea în 
egală măsură cu teama. 

— E un gând 
interesant, Alexander. 
Deocamdată însă, ar 
trebui să ne aranjăm 
puțin și să ne alăturăm 
gazdelor noastre. 

— Cât de mult vrei să 


știe ei? o întrebă 
Randall, dându-i drumul 
din braţe și scoțându-și 
haina pe care o purtase 
toată ziua. 

Fa se gândi. 

— Totul, în afară de 
detaliile cele mai 
sordide, cred. Nu despre 
cicatrici şi despre... 
faptul că sunt stearpă, 


dar ar trebui să afle 
despre răpire și despre 
circumstanţele de care 
se leagă moartea lui 
Branford. 

— Poţi avea încredere 
în ei să le împărtășești 
tot adevărul pe care ești 
dispusă să-l dezvălui. 
Turnă apă în lighean 
pentru a-și spăla faţa. 


După ce se uscă, adăugă: 
Presupun că povestea 
oficială va fi mai 
discretă. Trebuie să ne 
punem de acord asupra 
detaliilor. 

Julia își perie părul și 
îl prinse din nou, nespus 
de  recunoscătoare că 
avea prieteni în care se 
putea încrede că aveau 


să fie de partea «i. 
Randall se afla pe primul 
loc între acești prieteni, 
dar Mariah și Ashton îl 
urmau îndeaproape: 

— Putem spune lumii 
că Branford a murit în 
urma rănilor suferite în 
timpul unei căderi, ceea 
ce e adevărat. Am fost 
atât de devastată, încât 


am fugit de acasă, 
lăsându-i pe toți să 
creadă că sunt moartă, 
ceea ce e, într-o 
oarecare măsură, 
adevărat. 

— Suficient de 
adevărat cât să fie ușor 
de ținut minte, consimțţi 
Randall. Care va fi 
explicația oficială pe 


care o vom oferi în 
legătură cu faptul că ne- 
am căsătorit? 

— Putem spune că 
ne-am întâlnit în 
Hartley, iar eu ţi-am 
dezvăluit cine sunt după 
ce am aflat că ești vărul 
răposatului meu soţ. Se 
stropi cu apă pe faţă. 
După doisprezece ani de 


doliu, eram pregătită să 
mă gândesc din nou la 
căsătorie, și cum aș fi 
putut să-ți rezist? 

Randall își dădu ochii 
peste cap. 

— Nu uita că trebuie 
să alegem o variantă 
aproape de adevăr. Cu 
cât mai puţine detalii, 
cu atât mai bine. Fiindcă 


nu ai ieșit în societate 
data trecută când ai 
venit în Londra, vei fi o 
surpriză ce va trezi 
curiozitatea societății. 
Julia îl tachinase când 
spusese că era irezistibil, 
dar era adevărat. 
Savurând felul în care 
cămașa lejeră de pânză îi 
dezvăluia trupul zvelt și 


puternic, admise că 
orice femeie normală ar 
fi fost cucerită de la 
prima vedere. Julia nu 
fusese normală când se 
cunoscuseră - dar 
natura ei feminină își 
revenea treptat. 

Randall îmbrăcă o 
haină curată, apoi îi 
oferi brațul și coborâră 


să li se alăture soților 
Ashton în salonul mic. 
Mariah arăta radioasă 
când sosiră. 

Julia îşi studie 
prietena când intră 
alături de Randall și 
recunoscu acea 
strălucire. 

— Eşti grea! 

— De unde ştii? 


exclamă Mariah. Dar 
fireşte că îți dai seama. 
Mă bucur mult că ești 
aici. Sunt încântată, dar 
puțin speriată. 

— La fel și eu! adăugă 
Ashton cu fervoare. 

Înăbușindu-și invidia 
dureroasă, Julia o liniști, 
spunând. 

— Naşterea unui 


copil e cel mai firesc 
lucru din lume. Ai să te 
descurci excelent. 

— Felicitări! Randall 
îi strânse mâna lui 
Asthon și o sărută pe 
Mariah pe obraz. 
Familiile voastre sunt, 
probabil, foarte 
mulțumite. 

— Vor fi când vor 


afla, consimţi Mariah. 
Încă nu am spus 
nimănui. Dar mă bucur 
că Julia a ghicit, iar 
acum pot vorbi despre 
asta! 

— Acum, că v-am 
împărtăşit veștile 
noastre, doriți să bem 
un vin de Xeres, după 
cum cere moda, întrebă 


ducele, sau să ne 
aruncăm cu lăcomie 
asupra cinei? 

— A doua opțiune! 
Sunt în permanență 
flămândă acum. Mariah 
se strâmbă. Mai puţin 
dimineţile, când am 
grețuri. 

Râzând, ambele 
cupluri  trecură în 


camera de zi, care era 
mult mai confortabilă 
decât maiestuosul salon 
oficial pentru masă. 
Conversațţia se învârti în 
jurul unor subiecte 
generale și ușoare până 
la sfârșitul cinei. După 
ce Mariah porunci să se 
aducă ceai pentru 
doamne și vin de Porto 


pentru domni, Ashton 
îşi trimise servitorii 
afară, ca să poată discuta 
în intimitate: 

— Ce e cu acele 
complicații? Sunt 
neplăcute, presupun. 

Randall îi aruncă o 
privire scurtă Juliei. Ea 
dădu din cap, făcându-i 
semn să înceapă 


povestea. 

— Prima complicaţie 
a fost când am ajuns în 
Hartley și am aflat că 
Julia tocmai fusese 
răpită. 

După ce la captă 
atenţia soţilor Ashton, 
Randall continuă să-i 
țină cu sufletul la gură, 
povestindu-le pe scurt 


cum o salvase pe Julia și 
cum se căsătoriseră în 
Edinburgh. Ducele miji 
ochii, semn că blândeţea 
lui ascundea o inimă de 
oțel. 

Când Randall încheie, 
Mariah spuse cu glas 
șoptit: 

— Slavă Domnului că 
ai vizitat Hartley la 


momentul potrivit. Oare 
Daventry ar fi ucis-o pe 
Julia? 

— Nu cred că ar 
plănui să o ucidă cu 
sânge rece. Dar, dacă și- 
ar pierde cumpătul... 
Randall clătină din cap 
cu O expresie gravă. 
Julia, tu l-ai cunoscut. 
Ce crezi că intenţiona să 


facă dacă Crockett te 
lăsa pe mâinile lui? 

— Presupun că 
Daventry a poruncit să 
fiu răpită pentru a putea 
să țipe, să înjure și să-mi 
spună ce femeie 
ticăloasă sunt. Julia 
încercă să păstreze un 
ton calm, de parcă 
subiectul nu ar fi fost cu 


nimic mai important 
decât o discuţie despre 
vreme. Probabil nu 
plănuia să mă ucidă, dar 
ar fi putut cu ușurință 
să-și piardă controlul. 

Ashton întrebă: 

— Daventry va 
renunța la persecuție 
când va afla că Julia e 
soția moştenitorului 


său? 

— Așa cred, răspunse 
Randall pe un ton dur, 
dar nu sunt sigur. Dacă 
nu o va face... Ei bine, 
voi face tot ceea ce e 
nevoie pentru a-mi 
proteja soția. Ar trebui 
să fie în Londra acum, 
aşa că îl voi trimite un 
mesaj pentru a-i cere să 


ne întâlnim cât de 
curând dorește el. 

Julia inspiră adânc. 

— Când mergi să-l 
întâlnești, vin cu tine. 

Randall se încruntă. 

— Daventry îşi va ieși 
cu totul din pepeni când 
va afla că m-am căsătorit 
cu tine. E posibil ca 
prezența ta să agraveze 


izbucnirea lui. 

— Tot trebuie să mă 
întâlnesc odată cu el, 
zâmbi ea plină de 
tristețe. Dacă tot e să 
fim amândoi jupuiţi de 
vii în urma întâlnirii, ar 
putea fi mai ușor dacă 
am fi împreună. 

Expresia lui se relaxă. 

— Probabil ai 


dreptate. 

— Ajunge cu 
problemele. E timpul să 
vorbim despre distracţii, 
anunță Mariah. Trebuie 
să vă prezentăm pe 
amândoi în societate cu 
un bal. Peste circa două 
săptămâni, ca så apuci 
să-ți faci o rochie 
superbă, Julia. Am să-i 


cer croitoresei să vină 
aici. Randall, tu va 
trebui să apari în 
uniformă. Felul în care 
arăţi în costumul 
regimentului e de-ajuns 
să le facă până și pe 
femeile puternice să 
leșine. 

Randall oftă auzind-o, 
însă Julia îi dădu 


dreptate în gând. 
Lgnorându-l, Mariah 
continuă: 

— Adam, 
recunoaşterea de care te 
bucuri în societate e 
suficient de puternică 
pentru a compensa 
faptul că Julia a fost 
renegată de Castleton? 

— Aşa cred. Ashton îi 


zâmbi afectuos soției 
sale. Castleton nu e 
foarte bine privit, în 
vreme ce tu, ducesa mea 
de aur, ești considerată 
un mare succes în lumea 
nobilă. 

— Ducesă de aur? 
întrebă Randall. 

— Lumea bună adoră 
să acorde porecle, 


explică Mariah, zâmbind 
larg. Având în vedere 
educaţia mea destul de 
ciudată, mi se pare cât 
se poate de amuzant 
faptul că sunt 
considerată la modă. 
Juliei îi veni o idee. 
— Ar ajuta dacă 
bunica mea ar contribui 
și ea la organizarea 


balului? Asta ar 
demonstra că nu toată 
familia m-a renegat. 

Mariah dădu din cap. 

— O idee excelentă. 
Cine e bunica ta? 

— Ducesa 
moștenitoare de 
Charente. 

Ashton, care cunoștea 
cel mai bine societatea 


din Londra, izbucni în 
râs: -Cea mai rafinată, 
mai rezervată și mai 
dorită femeie de viță 
nobilă din Londra! 
Prezența ei îți va netezi 
cu siguranță calea, dacă 
e dispusă să coopereze. 

Randall ridică din 
sprâncene. 

— Văd că n-ai glumit 


când ai spus că ai cel 
mai nobil sânge din 
Anglia, domnița mea. 
Julia ridică din umeri. 
— Pentru mine, e pur 
și simplu bunica. În 
timpul vizitei făcute 
data trecută a afirmat că 
e cazul să revin în lume, 
prin urmare, va fi de 
acord cu iniţiativele tale, 


Mariah. 

Ochii prietenei sale 
se aprinseră. 

— Societatea e un 
Joc, iar noi tocmai am 
primit un set de cărți cu 
care putem organiza cel 
mai discutat bal al 
sezonului de toamnă! 


Capitolul 21 


Randall ti trimise o 
notă lui Daventry la 
prima oră a dimineţii 
următoare, explicându-i 
că se căsătorise și că 
voia să-l viziteze 
împreună cu soţia sa. 
Unchiul său răspunse 
imediat, stabilind o 


întâlnire chiar pentru 
după-amiaza aceea. 

Când Randall o ajută 
pe Julia să urce în 
trăsura lui Ashton, soţia 
lui spuse plină de 
admiraţie: 

— Pari atât de calm. 
Eu mi-aş roade unghiile 
dacă nu aș avea mănuși. 

El se strâmbă. 


— Dacă par calm, e o 
iluzie. În copilărie, când 
am fost trimis să trăiesc 
în casa lui Daventry, el 
era Dumnezeu ȘI 
diavolul la un loc. 
Preferam să mă joc cât 
mai departe de luptele 
lui înverșunate Și 
antrenante, deci nu 
aştept cu nerăbdare 


momentul. 

Unchiul său își jucase 
cu siguranță rolul de 
diavol atunci când 
Randall  zăcuse, pe 
moarte, în mansarda 
Casei Daventry. Era oare 
posibil să aibă o relație 
civilizată şi adultă cu 
acel om? Probabil, nu. 
Decizia de a se căsători 


cu Julia ar fi putut pune 
capăt pentru totdeauna 
relației lui Randall cu 
unchiul său. 

Dacă aşa stăteau 
lucrurile, cu atât mai 
bine. 

— Ai avut dreptate să 
vii, îi spuse el. Îl putem 
înfrunta mai bine 
împreună decât separat. 


Fa îi zâmbi încordată 
când el o prinse de 
mână. Chiar și prin 
mănuși, degetele ei erau 
înghețate. Nu  vorbiră 
deloc tot restul 
drumului. 

Când ajunseră la Casa 
Daventry și coborâră din 
trăsură, Julia îl strânse 
pe Randall de braţ. 


— Detest casa asta, 
spuse șoptit, începând 
să urce scările. Branford 
și cu mine am stat aici 
câteva zile după nuntă, 
înainte de a ne muta pe 
moșia lui de lângă 
Bristol. 

Lui Randall nu-i 
plăcea să se gândească la 
felul cum fuseseră 


noaptea nunţii și luna de 
miere pentru Julia. 

— Nici eu nu ţin prea 
mult la locul ăsta. Cred 
că face parte din 
domeniul inalienabil şi 
nu poate fi vândută, dar 
nimic nu mă împiedică 
să dau casa în chirie 
după ce o moștenesc. 
Putem să ne alegem o 


casă care să ne placă 
noud. 

Chipul  Juliei se 
lumină. 

— Ce idee excelentă! 

Ajunseră la ușă, care 
se deschise larg pentru 
a-i lăsa să intre. 
Majordomul se înclină 
respectuos. 

— Lordul şi Lady 


Daventry vă vor primi 
pe dumneavoastră și pe 
soția dumneavoastră în 
salonul de dimineață, 
domnule maior Randall. 

Faptul că și contesa 
era prezentă la întâlnire 
arăta că unchiul său 
hotărâse să-și trateze 
politicos moștenitorul. 
Randall se întrebă cât 


timp avea să dureze 
politeţea lui Daventry 
după ce o recunoștea pe 
Julia. 

Fură conduşi în 
salonul de dimineață. 
Contesa de Daventry era 
aşezată în spatele unei 
tăvi de ceai. Cea de-a 
treia soție a contelui era 
o blondă atrăgătoare, de 


vârstă mijlocie, cu o 
eleganță naturală și cu o 
discreţie calmă. Îi salută 
din cap pe nou-veniţi, 
dar nu se ridică. 
Daventry domina 
încăperea. Înalt, cărunt 
și plin de forță, îi 
amintea întotdeauna lui 
Randall de o rachetă 
scuipând foc, pregătită 


de lansare. Se ridică în 
picioare când  intrară 
Randall şi Julia. Ea 
rămase puțin în spatele 
lui Randall, iar el ghici 
că amâna momentul în 
care recunoaşterea avea 
să fie inevitabilă. 

— Ziua bună, 
Randall, spuse Daventry 
ţeapân. Mă aşteptasem 


să te consulți cu mine în 
alegerea unei mirese. 
Sper că ţi-ai ales o 
femeie potrivită. 
Înăbuşindu-și 
resentimentul familiar 
faţă de atitudinea 
dominantă a unchiului 
său, Randall răspunse: 
— Eu sunt cel care 
trebuie să trăiască 


alături de soția mea, 
deci am considerat că 
alegerea ar trebui să-mi 
aparțină. Dar nu încape 
îndoială că are rangul de 
nobleţe pe care îl aștepți 
de la viitoarea contesă. 
Unchiule, Lady 
Daventry, permiteţi-mi 
să v-o prezint pe soţia 
mea, Lady Julia Randall. 


Julia păși în față, 
înfățișându-se clar sub 
privirea socrului său: 

— Bună ziua, Lord 
Daventry, Lady 
Daventry. 

Contesa zâmbi afabil 
și răspunse  salutului, 
dar contele înlemni la 
vederea Juliei: 

— Blestemat să fii, 


băiete! gemu Daventry. 
Cum îndrăz- nești să o 
aduci pe ucigașa asta în 
casa mea? E vreo glumă 
bolnavă? 

lritarea lui Randall 
crescu considerabil în 
intensitate, dar îşi 
păstră stăpânirea de 
sine. 

— Câtuși de puţin, 


domnule. Eu și Julia ne- 


am căsătorit în 
Edinburgh. 

Daventry revâărsă un 
Șuvoi violent de 
blesteme. 


— Credeam că, în 
sfârșit, te-ai maturizat 
suficient cât să-ți 
recunoști 
responsabilitățile. În 


schimb, tu te-ai 
căsătorit cu nenorocita 
care l-a ucis pe fiul meu! 

Sosise clipa să 
lămurească definitiv 
lucrurile. Randall o 
prinse pe Julia de mână, 
neștiind sigur care 
dintre ei avea nevoie de 
mai mult sprijin. Chipul 
ei era alb, dar nu-și 


plecă privirea, în pofida 
furiei  dezlănţuite în 
jurul ei. 

— Moartea lui 
Branford a fost un 
accident produs în 
vreme ce Julia se lupta 
să-şi salveze viața, spuse 
Randall categoric. 
Branford a fost un 
monstru, Daventry, deși 


tu ai refuzat 
dintotdeauna să vezi 
adevărul. Rănea oamenii 
din plăcere. Am avut 
noroc să scap din casa ta 
cu viață. Julia aproape a 
murit, lăsată pe mâinile 
fiului tău. 

— Minţi! urlă 
Daventry. Branford a 
fost cel mai bun fiu, plin 


de respect și supus. Ai 
fost întotdeauna 
invidios pe forța și pe 
superioritatea lui. Cum 
îndrăznești să-l 
ponegrești când el nu e 
prezent să se apere? 

— A fost plin de 
respect față de tine 
fiindcă tu  controlai 
banii, îi replică Randall. 


Faţă de tot restul lumii a 
fost o brută și un bătăuș. 
După moartea lui, ai 
formulat acuzaţii 
împotriva Juliei, în urma 
cărora a fost renegată de 
tatăl ei. O strânse mai 
tare de mână. A reușit să 
supraviețuiască în 
pofida celor mai negre 
rele pe care i le-aţi făcut 


tu și Castleton. Acum e 
soția mea și n-am să-ți 
mai permit să-i faci rău 
pe nicio cale. 

— Deci târfa cea 
vicleană te-a îmbrobodit 
cu minciunile ei. 
Daventry o fixă cu 
privirea pe Julia, cu gura 
schimonosită amar. 
Arată la fel de tânără și 


de inocentă ca în ziua în 
care s-a căsătorit cu fiul 
meu. Să nu dai vina pe 
mine când o să decidă că 
s-a plictisit de tine și o 
să ucidă din nou. 
lritarea lui Randall 
crescu vertiginos, dar 
Julia fu cea care izbucni. 
— Ajunge! 
Desfăcându-și mâna 


dintr-a lui Randall, 
porni semet spre 
Daventry, o siluetă 
măruntă și furioasă. 

— Acum doisprezece 
ani am fost mai 
îngăduitoare, socotind 
că durerea ţi-a încețoșat 
judecata, dar nu mai e 
cazul! îi aruncă ea. 
Branford aproape a 


reușit să mă ucidă. Vara 
trecută, mai că l-ai ucis 
pe Randall din cauza 
neglijenței tale furioase. 
Branford era nebun și 
îmi era milă de el 
aproape la fel de tare pe 
cât îmi era teamă. Dar 
tu nu ești nebun, 
domnule. Eşti o brută 
egoistă, arogantă și 


violentă, ceva mult mai 
malefic decât nebunia! 

Daventry se dădu 
înapoi în fața cuvintelor 
el. 

— Ştiai că blânda ta 
soţie e o scorpie atât de 
periculoasă, Randall? 
Dacă i-ai crezut 
minciunile, ești un prost 
chiar mai mare decât aș 


fi crezut! 

— Vrei să vezi dovada 
a ceea ce a făcut fiul tău 
nevinovat și onorabil? 
Priveşte-o cu ochii tăi! 
Julia își smulse eșarfa 
înfășurată peste rochie, 
expunându-și cicatricile 
teribile de pe curba 
superioară a sânilor. 
Branford şi-a înscris 


inițialele pe corpul meu 
în noaptea în care era 
cât pe ce să mă ucidă. 
Vocea îi deveni o șoaptă 
sumbră. Noaptea în care 
m-a lovit până am 
pierdut copilul pe care îl 
purtam. Noaptea în care 
a murit. 

Contesa icni 
surprinsă şi-şi puse 


mâna peste gură. 

— Dumnezeule mare! 

— Ţi-ai făcut asta 
singură ca să-ți atragi 
simpatia, spuse 
Daventry după o pauză 
provocată de șoc, dar 
vocea Îi era, ezitantă. 

Privirea îi rămase 
fixată pe cicatrici. 

— Nu fi prost și 


ticălos, Daventry. 
Înăbuşindu-și impulsul 
de a-l trânti pe unchiul 
său la pământ, Randall 
își petrecu brațul pe 
după umerii tremurători 
ai Juliei, în vreme ce ea 
își aranjă la loc eșarfa 
desfăcută. Julia nu e 
singura care poartă 
urmele nebuniei lui 


Branford. Să îţi arăt 
cicatricile pe care le-a 
sculptat în mine pe când 
eram doar un băiat pe 
jumătate cât el? 

Chipul lui Daventry 
se schimonosi de furie și 
de teamă, dar contesa 
spuse: 

— Știu că l-ai iubit, 
dragul meu, dar 


Branford nu era... 
normal. O expresie de 
dezgust trecu peste 
chipul ei preț de o clipă. 
Și eu am constatat că era 
mai bine să nu rămân 
singură cu el. 

În vreme ce soțul ei 
se răsuci spre ea s-o 
privească, ea continuă: 

— Deşi Branford 


putea fi încântător, prea 
mulți oameni aveau 
povești înfiorătoare, nu 
puteau fi toate false. 
Servitorii care fugiseră 
din casa lui veneau la 
mine, la fel și vânzătorii 
și arendașii lui. Niciunul 
dintre ei nu îndrăznea să 
meargă la tine, fiindcă 
tu refuzai să asculți. 


Privirea ei plină de 
compasiune se opri 
asupra Juliei. Încetează 
s-o mai învinovățeşti pe 
această biată fată pentru 
ceea ce s-a întâmplat. 

Cu o expresie de 
vulnerabilitate, 
Daventry spuse: 

— Et tu, Louisa? 

— E timpul să nu mai 


priveşti spre trecut, 
spuse ea pe un ton 
blând. Mâna îi alunecă 
spre burtă. Viitorul e 
mai important decât 
trecutul. 

— Ai dreptate, draga 
mea. Chipul lui 
Daventry fu străbătut de 
emoții contrare. 
Triumful învinse. Se 


întoarse spre vizitatorii 
săi. Randall, eram dispus 
să te accept ca 
moștenitor al meu în 
ultimă instanță, dar am 
aflat recent că pot să te 
reneg. Louisa, ridică-te. 
Contesa se ridică, 
devenind vizibil faptul 
că sarcina era mult 
avansată. Vestea fu o 


adevărată lovitură 
pentru Randall. Dar, pe 
toți dracii, nu avea să 
trădeze asta. Făcu o 
pauză preț de câteva 
bătăi de inimă, pentru 
a-și recăpăta cumpătul, 


apoi spuse: 
—  Felicitările mele, 
domnule, Și 


dumneavoastră, 


doamnă, spuse rece. E o 
veste foarte bună pentru 
Voi. 

— Dar nu și pentru 
tine. Vocea lui Daventry 
era plină de convingere. 
Va fi un fiu. Știu asta. 
Toţi copiii mei au fost 
băieţi, iar acesta va fi 
sănătos. Voi avea din 
nou un moştenitor 


pentru Daventry, sânge 
din sângele meu! 

Profitând de 
schimbarea de 
dispoziţie a unchiului 
său, Randall spuse: 

— Eşti liber să mă 
renegi, dar trebuie să 
încetezi s-o mai 
persecuţi pe soția mea. 
Spune-le lui Crockett și 


oamenilor lui să înceteze 
vânătoarea. 

Îi aruncă o scurtă 
privire contesei, ghicind 
că aceasta nu știa ce 
făcuse soțul ei. 

— În această ultimă 
lună, Julia a fost răpită 
din casa ei, terorizată și 
a devenit ținta 
gloanţelor oamenilor tăi. 


Toate acestea fiindcă ai 
refuzat să accepțţi 
adevărul despre 
Branford. După cum a 
spus Julia: Ajunge! 

Miji ochii, 
aruncându-i cea mai 
aspră privire războinică 
a sa, cea în fața căreia 
păleau chiar și bărbați 
înarmați. 


— Dacă nu, se va 
vărsa sânge, și nu va fi al 
Juliei sau al meu. 

— Maiorul are 
dreptate, Daventry, 
spuse contesa, părând 
îngrozită de declaraţia 
lui Randall. Chiar nu se 
poate să o terorizezi pe 
soția nepotului tău. E 
cât se poate de contrar 


uzanțelor. 

Contele se 
schimonosi de parcă ar 
fi mușcat dintr-o lămâie, 
dar, după o scurtă 
privire spre soţia lui, 
spuse morocănos: 

— Am să-i spun lui 
Crockett s-o lase în 
pace. 

— Îmi dai cuvântul 


tău de gentleman în 
privința asta? întrebă 
Randall. 

— Da, la naiba, ţi-l 
dau!  mârâi Daventry. 
Acum ieşiţi din casa 
mea și, pentru numele 
lui Dumnezeu, sper să 
nu vă mai văd pe 
niciunul vreodată. Să nu 
te aștepți să moşteneşti 


niciun penny de la mine! 

— Nu mi-ai oferit 
niciodată nimic în 
trecut, spuse Randall, 
dându-și pe față furia. 
Nu m-am aşteptat 
niciodată la nimic nici 
pentru viitor. Faptul că 
mă renegi doar face să 
fie oficial acest lucru. 

— Blestemați să fiți 


amândoi! Daventry le 
aruncă vizitatorilor săi o 
ultimă privire 
fulgerătoare, ieșind 
valvârtej, furios, din 
cameră. 

Contesa fu cea care 
rupse prima tăcerea. 

— Asta cu siguranță 
n-a fost plăcut. Doriţi să 
luaţi ceaiul alături de 


mine? E un ceai cu bune 
proprietăți calmante, iar 
bucătăreasa mea face 
fursecuri excelente. 

Randall şi Julia 
schimbară © privire. 
Furia și extenuarea lui se 
reflectau și pe chipul ei, 
dar dădu din cap, 
acceptând. 

— Vă mulțumim, 


Lady Daventry, spuse 
Randall.  Ne-ar prinde 
foarte bine. N-aţi 
întâlnit-o până acum pe 
Lady Julia, cred? 

— Nu și sunt foarte 
nerăbdătoare s-o 
cunosc. Vă rog, luaţi loc. 

Contesa arâtă spre 
fotoliile aflate de cealaltă 
parte a măsuţei de ceai. 


La distanță atât de mică, 
Randall observă ridurile 
fine din jurul ochilor ei 
și tensiunea chinuită de 
pe chipul ei, dar graţia îi 
era impecabilă. 

— Doriţi ceai oolong? 
Mâna contesei  oscilă 
între două  ceainice 
arâtoase. Am și niște 
ceai lapsang souchong 


foarte bun. E 
specialitatea mea 
favorită. 

Manierele ei calme 
păreau mai degrabă o 
nebunie, date fiind 
circumstanţele, dar 
Randall presupuse că 
abilitatea de a ignora 
izbucnirile violente era o 
calitate esenţială pentru 


a putea trăi cu Daventry. 

— Aș dori niște ceai 
lapsang souchong, vă 
rog. 

Deşi se îndoia că ar fi 
încercat să otrăvească 
ceaiul, nu strica să bea 
același lucru ca și ea. 

Poate cuprinsă de 
acelaşi gând, Julia spuse: 

— Și eu tot asta aș 


vrea. 

Lady Daventry turnă 
ceaiul, lăsând lichidul 
parfumat să se arcuiască 
grațios în cești. 

— Lady Julia, te rog 
să accepţi în dar șalul de 
mătase așezat pe fotoliul 
tău. Culoarea îţi vine 
bine. 

— Mulţumesc, Lady 


Daventry. Julia își 
petrecu şalul pe după 
umeri, acoperind 
complet eşarfa șifonată. 
Eşti foarte generoasă. 

— Măcar atât să fac. 
Contesa le întinse ceștile 
de ceai. Am cunoscut-o 
pe mama ta pe când 
eram  copilă, domnule 
maior Randall, și am 


admirat-o foarte mult. 
Semeni cu ea. 

Randall simţi un nod 
neașteptat în gât când 
acceptă ceașca delicată 
de porțelan: 

— Multumesc. Mă 
bucur că semăn cu 
familia ei. 

— Aşa şi trebuie. 
Familia Blair e mai de 


încredere decât familia 
Randall. Contesa 
amestecă zahărul în 
propria ceașcă, ținându- 
și privirea coborâtă 
asupra  linguriţei de 
argint. Dar Daventry nu 
e nebun, să știți, nici 
malefic. Orbirea lui se 
datorează faptului că 
pune atât de mult suflet. 


— Chiar dacă o 
orbire atât de profundă 
nu e malefică, produce 
totuși rezultate malefice, 
spuse Randall sec. 
Branford a fost cu 
siguranță nebun, dar 
faptul că tatăl său nu l-a 
ținut deloc în frâu a 
accentuat mult 
caracterul său distructiv. 


Amestecă în ceai, 
producând un clinchet 
când lingurița se lovi de 
porțelanul delicat. A-i 
da de soție o copilă 
nevinovată precum Julia 
a fost o faptă ticăloasă. 
— Chiar aşa a fost. 
Privirea contesei se 
mută asupra Juliei. M- 
am bucurat atât de mult 


când Daventry mi-a spus 
că eşti în viață. Din 
poveștile pe care le 
auzisem despre 
Branford, îmi imaginez 
ce oroare trebuie să fi 
fost să împarți patul cu 
el. 

— Nu, spuse Julia 
încet, cu o privire goală. 
Chiar nu poți. 


Lady Daventry 
încremeni. 

— Presupun că nu. A 
fost o mare greșeală din 
partea soțului meu să 
aranjeze © căsătorie 
pentru Branford, dar îl 
chinuie O teamă 
disperată că sămânţa lui 
va pieri. Teama lui nu e 
nejustificată. Toate cele 


trei soții ale sale, 
inclusiv eu, au pierdut 
mai multe sarcini sau au 
născut copii morți. De 
data asta, nu i-am spus 
că sunt grea până nu am 
avansat suficient cât să 
fiu sigură că acest copil 
se va naște la termen. 

— Nebunia lui 
Branford se trăgea de la 


familia Randall? întrebă 
Julia. 

Contesa clătină din 
cap. 

— ĮI se trăgea de la 
familia mamei sale. E 
puţin zis că aceasta a 
fost ușor nebună, dar se 
pare că avea un farmec 
intens, ce o făcea 
irezistibilă. Daventry o 


consideră iubirea vieţii 
lui. A murit în chinurile 
facerii. 

Uluit de detașarea lui 
Lady Daventry, Randall 
spuse: 

— Cu toate acestea, 
unchiul meu s-a 
căsătorit încă de două 
ori. 

Fa le întinse o farfurie 


de fursecuri glazurate. 
— Era hotărât să se 
asigure că sângele lui se 
transmite mai departe. 
Nutrea speranțe mari 
legate de fiul său mai 
mic, Rupert, care a 
trecut cu bine de primii 
ani ai copilăriei, dar 
bietul băiat a fost 
dintotdeauna 


bolnăvicios. Daventry a 
fost înnebunit de durere 
când Rupert a murit la 
zece ani. Chipul contesei 
se întunecă. Și mie mi-a 
părut rău. Era un băiat 
bun. Nici urmă de 
nebunie în el. Se născuse 
din cea de-a doua 
căsnicie a lui Daventry. 
Julia întrebă tăios: 


— Pari o femeie 
rezonabilă. Unde erai 
atunci când soțul tău îl 
lăsa pe Randall să 
moară, din neglijență, 
chiar sub acest acoperiș? 

Lady Daventry își 
îndreptă privirea direct 
spre Randall. 

— Eram la Turville 
Park, refăcându-mă 


după pierderea unei 
sarcini, atunci când ai 
fost adus din Spania 
rănit, domnule maior. 
Te rog să mă crezi că nu 
aș fi permis o asemenea 
purtare urâtă și o astfel 
de neglijență. Am fost 
oripilată când am aflat 
mai târziu de la servitori 
ce se întâmplase. Îţi ofer 


cele mai sincere scuze. 
Deci, pe lângă faptul 
că Daventry își pierduse 
singurul fiu în viaţă, 
soția sa pierduse o 
sarcină, accentuând 
sentimentul disperat de 
pierdere care îl apăra pe 
conte. Nici nu era de 
mirare că  detestase 
abilitatea tenace a 


nepotului său de a 
supraviețui. Dar furia sa 
clocotitoare aproape că-l 
făcuse pe Randall să-și 
piardă viaţa. 

— Vina nu ţi-a 
aparţinut, Lady 
Daventry, spuse Randall. 
Dar aș fi murit dacă 
Ashton nu ar fi asediat 
casa și nu m-ar fi dus de 


aici. 

— Aceea a fost o vară 
îngrozitoare pentru 
toată lumea. Regret 
sincer felul în care ai 
fost tratat și mă bucur 
mult că ai un prieten ca 
Ashton. Contesa se 
întoarse spre Julia cu o 
expresie concentrată pe 
chip: Lady Jula - 


Daventry spunea că ai 
fost  moașă. E oare 
adevărat? 

Deci spre asta se 
îndreptase conversaţia. 
Ospitalitatea lui Lady 
Daventry era reală, dar 
interesul ei față de 
talentele de moașă ale 
Juliei era arzător. 

— Chiar aşa e. Julia 


luă o bucată de turtă 
dulce, dar privirea îi 
rămase ațintită asupra 
gazdei sale. Cu mare 
plăcere am să discut 
despre starea ta, dar cu 
siguranță există vreun 
doctor pe aici, nu-i așa? 

— Sir Richard Croft 
considerat cel mai bun 
doctor din Londra 


pentru astfel de 
probleme. Contesa 
fărâmiță o  turtă de 
seminţe între degetele ei 
agitate. Când eram 
tânără, i-am născut pe 
ceilalți fii ai mei fără 
probleme, nici pentru 
ei, nici pentru mine. Îmi 
mai doream un copil. 
Acesta a fost unul dintre 


motivele pentru care m- 
am căsătorit cu 
Daventry. Dar acum... 
am peste patruzeci de 
ani. 

— Am avut mai 
multe paciente care au 
adus pe lume copii în 
siguranță la vârsta ta, 
spuse Julia pentru a o 
liniști. Nu e chiar atât de 


neobișnuit. 

— Sperasem că vom 
avea ocazia de a discuta 
în particular. 

Contesa îi aruncă lui 
Randall o privire piezișă. 

Julia aprobă din cap, 
iar o umbră de zâmbet îi 
licări în priviri: 

— Randall, acesta 
este genul de 


conversație care îi pune 
pe fugă până și pe 
bărbații puternici. 

El nici măcar nu voia 
să-și imagineze ce 
anume aveau să discute. 
Îşi luă ceaşca de ceai și o 
farfurioară cu fursecuri. 

— Ușa aceea dă spre 
un salon, din câte îmi 
amintesc, nu-i aşa? 


— În prezenti, e 
cabinetul meu privat. 
Daventry nu intră 
niciodată acolo, 
răspunse contesa. 
Probabil s-a dus la 
clubul lui, unde e 
departe de femei. Sau 
poate goneşte călare 
prin parc. 

Randall speră ca 


nenorocitul să-și rupă 
gâtul, dar diavolul nu l- 
ar fi lăsat pe unul de-ai 
lui să piară. Retrăgân- 
du-se în cabinetul 
particular al contesei, se 
rugă să nu mai fie nevoit 
să intre vreodată în acea 
casă. 


Capitolul 22 


Julia ieși din Casa 
Daventry cu nervii 
întinși. 

— A fost cea mai 
ciudată întâlnire la ceai 
din viața mea, spuse 
după ce ușa trăsurii lor 
se închise, iar vehiculul 
intră huruind în traficul 


sfârșitului de după- 
amiază. Îşi dădu jos 
boneta și-și trecu 
degetele tțepene prin 
păr, scoțând o parte 
dintre ace. 

— Cu adevărat 
ciudată. Expresia lui 
Randall era la fel de 
impenetrabilă ca atunci 
când se întâlniseră 


pentru prima dată în 
Hartley. Cum stă Lady 
Daventry cu sănătatea? 
— Rezonabil de bine. 
Copilul e foarte activ și 
suficient de dezvoltat 
cât să supravieţuiască, 
probabil, și dacă se 
naște înainte de termen. 
Julia se gândi la 
loviturile vioaie pe care 


le simţise la îndemnul 
contesei. Mai mult de- 
atât nu pot spune. S-ar 
părea că sămânţa lui 
Daventry suferă de o 
oarecare slăbiciune, care 
l-a împiedicat să 
conceapă un copil cu 
adevărat sănătos. 

— Contesa e în 
pericol? Părea foarte 


îngrijorată. 

— E înspaimântată că 
nașterea o va ucide. Julia 
îşi strânse mai tare în 
jurul umerilor șalul pe 
care i-l oferise Lady 
Daventry. Și s-ar putea 
să fie așa, desigur. Se pot 
întâmpla multe rele. 

— Ai spus că ai ajutat 
multe femei de vârsta ei 


să nască în siguranță. 

— Da, dar am și 
pierdut câteva. Uneori, 
Julia le visa - sau avea 
coșmaruri cu pacientele 
care muriseră. Oricât te- 
ai strădui, uneori nu e 
suficient. Lady Daventry 
a fost foarte bolnavă 
după ce a pierdut ultima 
sarcină. Această naștere 


va fi, probabil, mai 
dificilă pentru ea. 

— Dar cum rămâne 
cu doctorul scump pe 
care l-a adus Daventry? 
spuse Randall destul de 
sec. Prețiosul său 
moștenitor se va bucura, 
cu siguranță, de cea mai 
bună îngrijire posibilă. 

— Sir Richard Croft 


are O reputaţie 
excelentă. I-a luat sânge 
și a trecut-o pe o dietă 
de slăbire. Eu nu asta aș 
recomanda. Știu că e la 
modă să naști asistată de 
doctori bărbaţi, dar o 
moașă competentă e la 
fel de bună sau chiar 
mai bună decât un 
doctor. Desigur, eu nu 


pot fi obiectivă. 

— O femeie ar 
manifesta mai mult 
respect față de fenomen, 
spuse Randall cu un 
zâmbet uşor. Sper ca 
Lady Daventry să scape 
cu bine. Sunt uluit că o 
femeie și l-ar putea dori 
pe Daventry de soţ, dar 
se pare că ea îl vede așa 


cum e și totuși îl place. 
Clătină din cap. Femeile 
sunt cu adevărat 
extraordinare. 

Julia râse. 

— Bărbații și femeile 
par adesea un mister 
unii pentru de alții. Am 
cedat curiozității 
vulgare și am întrebat-o 
de ce s-a căsătorit cu el. 


A fost destul de sinceră. 
L-a găsit atrăgător, 
aducând puțin cu un 
erou al lui Byron. 

— Byron? întrebă 
Randall, nevenindu-i să 
creadă. 

— După cum spui, 
femeile pot fi creaturi 
bizare şi sunt adesea 
atrase de bărbații 


puternici. După ce a 
rămas văduvă, doamna 
noastră nu s-a simţit 
pregătită să se retragă în 
monotonia brodatului și 
a actelor de caritate. lar 
prin căsătoria cu 
Daventry a devenit 
contesă, cu bogății și cu 
influenţă. Și asta a atras- 
o, desigur. 


— Desigur. 

Tonul său sec se 
accentuase. 

Julia îşi mută 
gândurile de la sănătatea 
contesei la consecinţele 
pe care Randall trebuia 
să le suporte. 

— Te tulbură faptul 
că ai fost alungat și 
renegat? 


— Eu cred că ne-am 
descurcat destul de 
bine. Profilul lui era ca 
de marmură când își 
îndreptă privirea spre 
strada aglomerată. În 
interval de trei zile, noi 
doi am fost renegați de 
doi dintre cei mai 
puternici bărbați din 
Anglia. 


— Tatăl meu mă 
renegase, practic, cu 
doisprezece ani în urmă, 
deci faptul că am auzit 
asta oficial nu schimbă 
cu nimic situația mea, 
remarcă Julia. Dar tu nu 
ai fost doar renegat, ci ai 
pierdut, probabil, și un 
titlu de conte. Asta 
contează. 


Afară, o voce ridicată 
strigă cu accent 
londonez la un alt birjar. 
Se auziră mai multe 
schimburi de insulte 
înainte ca Randall să 
spună: 

— Începusem să mă 
obișnuiesc cu ideea de a 
deveni următorul conte. 
Găseam © oarecare 


justiție divină în asta. 
Întoarse capul dinspre 
fereastră și o prinse de 
mână. Mi-aș fi dorit să 
te fac contesă. 

— Ar fi fost un rang 
inferior celui cu care m- 
am născut, aşa Că, 
pentru mine, nu e o 
pierdere importantă, 
spuse ea relaxată. Dar tu 


ai fi fost un conte foarte 
bun. Drept, înțelept și 
obișnuit să poruncească 
oamenilor. 

Randall ridică din 
umeri, ignorând 
complimentul, -în cea 
mai mare parte a vieții 
mele, nu m-am gândit 
niciodată la posibilitatea 
de a-l moșteni - erau 


prea mulți cei care 
aveau întâietate față de 
mine. Deci nu ar trebui 
să-mi ia prea mult să mă 
obișnuiesc din nou cu 
statutul de simplu 
maior. 

— Rangul din armată 
ți l-ai câștigat, ceea ce 
nu e valabil și în cazul 
unui nobil. 


— Titlurile nobiliare 
ţin exclusiv de 
moștenire, consimți el. 
Chiar și atunci când 
eram moștenitor 
prezumtiv, am fost 
mereu conştient că 
domeniul mi-ar reveni 
mie doar fiindcă aveam 
dreptul la el. Daventry 
nu mi-ar fi lăsat 


niciodată de bunăvoie 
ceva din averea lui 
personală. Deci, ca și în 
cazul tău, faptul că am 
fost renegat vine doar să 
oficializeze o realitate 
care exista deja. 

Simţind că vocea lui 
părea ușor schimbată, 
Julia îi studie chipul. 
Trăsura se legăna 


înaintând, iar lumina 
soarelui se revărsa pe 
fereastră, dezvăluindu-i 
clar expresia. Fu şocată 
de ceea ce văzu în ochii 
lui. 

Chiar dacă Randall nu 
era excesiv de îngrijorat 
de pierderea titlului de 
conte, Daventry 
rămânea bărbatul 


puternic care îi 
dominase călătoria. Deși 
Randall înfruntase 
neclintit furia Și 
insultele unchiului său, 
nu rămăsese neatins de 
ele. Exact așa cum nici 
ea nu reușise să ignore 
furia și repulsia tatălui 
său. 

Un spirit rănit putea 


produce o suferință 
mult mai îndelungată 
decât rănile fizice. 
Acceptarea posacă a lui 
Daventry atunci când îl 
considerase pe Randall 
moștenitorul său nu 
însemna prea mult, dar 
Julia ghici că era singura 
formă de aprobare de 
care se bucurase soțul ei 


din partea tutorelui său. 
lar în acea zi, Daventry 
sfărâmase fragila 
legătură în  ţăndări 
însângerate. 

Randall nu ar fi putut 
fi la fel de sensibil ca ea 
dacă nu ar fi avut o 
copilărie dificilă, care 
să-i stârnească acea 
conștiință de sine. ȘIi-l 


imagină copil, un băiat 
prudent, întotdeauna 
atent la ce se petrecea în 
jurul său pentru a se 
putea feri, exact așa cum 
și ea fusese vigilentă 
când Branford se afla 
prin preajmă. Acum, 
Randall suferea. Era 
timpul să aibă grijă de 
el, aşa cum el avusese 


grijă de ea. 

— Drumul până 
acasă va dura mult la ora 
asta. Julia coborî storul 
ferestrei din dreptul ei, 
apoi se întinse peste 
Randall şi coborî şi 
storul de pe partea lui. 
Hai să folosim timpul 
ăsta pentru a uita de 
vizita noastră cam 


dificilă la Casa Daventry. 

În lumina palidă, 
observă că Randall ridică 
din sprâncene. 

— Ce sugerezi? 

— Mă gândeam să ne 
sărutăm. Ezitând ușor, 
ridică bărbia și își lipi 
buzele de ale lui. Am 
fost dintotdeauna cea 
sărutată, nu cea care 


sărută, aşa că sper că n- 
al să te retragi speriat. 

— De ce aș vrea să fac 
ceva atât de stupid și să 
mă retrag când am tot 
făcut eforturi să te 
ademenesc cât mai 
mult? 

Randall deschise 
gura, iar sărutul deveni 
mai profund. 


Julia savură atingerea 
și alunecarea limbilor, 
senzație ce o ajuta să 
uite de vocile bătrânilor 
furioși. Realitatea era 
acest bărbat, care făcea 
ca pulsul să-i gonească 
nebunește când 
trupurile lor erau lipite. 
Mâinile lui o mângâiară 
cu forță pe spate, 


făcând-o să-şi  înfigă 
degetele în braţele lui, 
cuprinsă de o plăcere 
fierbinte. Nici nu era de 
mirare că damele de 
companie încercau să le 
apere pe fete de sărutări. 
O astfel de plăcere 
îmbătătoare îți întuneca 
judecata. Dar acest 
bărbat periculos de 


atrăgător era soțul ei, 
deci nu era nevoie să 
rămână rațională. 

Sub șalul viu colorat 
dăruit de contesă, 
mâinile lui se curbară 
peste sânii Juliei, iar cu 
degetul mare îi trezi la 
Viață, prin  mângăieri, 
carnea sensibilă ce 
tresări ascunsă sub mai 


multe straturi de 
material. Dorindu-și să-i 
exploreze și ea trupul, 
Julia își strecură mâna 
de-a lungul trunchiului 
lui, savurând senzaţia 
cărnii și a oaselor tari 
sub hainele fin croite ale 
unui gentleman 
londonez. 

Încheietura mâinii îi 


mângâie accidental 
prohabul. Spre propria 
ei surpriză, fu încântată, 
nu alarmată, de acea 
dovadă de necontestat 
că o găsea atrăgătoare. 
Fascinată de efectul pe 
care îl avea asupra lui, 
începu să-i deschidă 
nasturii de la pantaloni. 
El o prinse de mână. 


— Nu trebuie să faci 
asta,  domnița mea, 
spuse răgușit. E de-ajuns 
că mă săruți. 

Ea își dădu capul pe 
spate şi-i surprinse 
privirea. 

— Alex, până acum 
căsnicia asta a fost 
centrată în cea mai mare 
parte pe mine și pe 


temerile mele. Acum, 
vreau să fac ceva pentru 
tine. 

El inspiră nesigur. 

— Dacă eşti sigură... 

— Cât se poate de 
sigură. 

Își îndreptă din nou 
atenția asupra 
nasturilor, eliberând 
mădularul  încordat şi 


tare și prinzându-l în 
mână. Știa din 
experiență că acea carne 
bărbătească putea fi 
folosită ca armă, dar 
acea constatare era doar 
o amintire îndepărtată, 
care nu mai conta. 

Ceea ce conta era 
felul în care mâinile lui o 
strânseră de umeri, 


desfătarea imensă pe 
care o simțea oferindu-i 
plăcere în vreme ce îi 
mângâia şi  strângea 
mădularul, jucându-se 
cu el. Încă de la 
începutul primului său 
mariaj, învățase cum să 
satisfacă un bărbat. 
Lecţiile fuseseră dure, 
dar învățase bine. Mai 


târziu, se folosise de 
acele abilități pentru a 
se apăra, sperând că, 
dacă Branford era 
satisfăcut, nu avea s-o 
rănească. 

Acum, îşi amintea 
lucrurile senzuale pe 
care le știa și era cu un 
bărbat care nu avea s-o 
rănească. Când își dădu 


seama că îi putea oferi și 
mai multă plăcere, ezită, 
nefiind sigură că era 
pregătită pentru o 
asemenea intimitate. Îi 
luă câteva clipe lungi 
până când admise că 
dorința de a-i oferi 
plăcere era mai 
puternică decât ezitările 
ei. Inspiră adânc, apoi se 


aplecă şi îi prinse 
mădularul în gură. 

— Dumnezeule mare, 
Julia! 

Mâinile îi tresăriră 
spasmodic pe umerii ei. 

Speriată, Julia ridică 
capul. 

— Vrei să încetez? 

— Nu! Respirația îi 
era  gâfâită. Doamne, 


Dumnezeule, nu! 
Încântată, Julia se 
aplecă din nou, gura și 
limba ei amintindu-și 
tehnicile subtile pe care 
nu le mai folosise de 
atâta timp. Spre 
surprinderea ei, savura 
această intimitate, nu 
doar datorită plăcerii pe 
care i-o oferea lui, ci și 


datorită puterii pe care 
o simțea ca sursă a 
acelei plăceri. Chiar și 
aerul din trăsură era 
încărcat de pasiune, căci 
propria ei excitare o 
reflecta pe a lui. Gâfâitul 
lui aspru și trupul rigid 
o făcură să se simtă 
egala lui din punct de 
vedere sexual, cu 


adevărat o parteneră, nu 
o victimă sau un 
recipient pasiv. 

În entuziasmul său, 
Julia îi declanșă 
orgasmul mai repede 
decât intenționase s-o 
facă. El strigă și-și 
înnodă mâinile în părul 
ei, legănându-și pelvisul. 
Când tremurul trupului 


îi încetă, Julia își sprijini 
capul pe pântecul lui, 
cât se poate de încântată 
de ea însăși. 

Degetele lui Randall 
se relaxară în părul ei, 
începând să o mângâie: 

— Eşti o femeie cu 
totul extraordinară, 
Julia, spuse el, cu o voce 
deloc egală. Dacă îmi dai 


voie... O ridică, așezând- 
o în poala sa. Ai 
dimensiunile perfecte 
pentru a fi ţinută în 
braţe. 

— Mi-a făcut plăcere, 
spuse ea, instalându-se 
confortabil în brațele 
lui. Sper că ai uitat de 
vizita noastră la Casa 
Daventry. 


— Nici n-am auzit 
vreodată despre locul 
acela, răspunse el 
prompt. Mâna lui stângă 
coborî  mângâietor pe 
piciorul ei, urmărind 
conturul pulpei și al 
gleznei înainte de a 
aluneca în sus pe 
genunchi, strecurându- 
se sub fustele ei. 


Juliei i se  tăie 
respiraţia când palma lui 
caldă pe interiorul 
coapsei sale o smulse 
din starea de mulțumire, 
stârnindu-i dorința. Își 
depărtă genunchii 
pentru ca mâna lui să 
poată ajunge tot mai 
sus. Șocul senzual o făcu 
să ofteze adânc când el îi 


atinse carnea cea mai 
ascunsă.  Senzaţia îi 
învălui mintea într-o 
ceață când mângâierile 
lui pătrunseră tot mai 
adânc. Dar, de data 
aceasta, plăcerea nu mai 
era o surpriză. Era... 
aşteptată. 

Randall ştia ce îşi 
dorea ea chiar mai bine 


decât ea, iar orgasmul 
fierbinte îi  străbătu 
fulgerător întregul trup. 
Degetele ei se înfipseră 
în el, iar pelvisul i se 
legănă sălbatic, lipit de 
el, atunci când dorinţa 
de  nesuportat atinse 
punctul maxim, apoi se 
relaxă subit, 
prăbușindu-se peste el. 


O, vai, şopti ea. 
Am fost răsplătită 
regește pentru dorința 
de a-ți oferi plăcere. 

— E mai bine când 
plăcerea e reciprocă. Îi 
sărută tâmpla umedă. 
Data viitoare ar trebui 
să încercăm asta într-un 
pat. E mai confortabil și 
putem să adormim după 


aceea. 

— Ar fi plăcut. Își 
ascunse un căscat, 
închizând ochii și 
simțind, cu obrazul lipit 
de pieptul lui, bubuitul 
uniform al inimii lui. 
Sper ca ăsta să fie cel 
mai îndelungat blocaj de 
circulație din istoria 
Londrei şi să nu 


ajungem înapoi la Casa 
Ashton decât la miezul 
nopții. 

Randall râse și ridică 
puțin storul din dreptul 
lui: 

— N-avem noroc. Am 
scăpat de ce a fost mai 
rău din trafic și vom 
ajunge acasă în câteva 
minute. 


Dar niciunul dintre ei 
nu se grăbea să se miște. 
Julia îşi dădu seama 
uluită că nu era doar 
mulțumită. Era fericită. 

Era, totodată, și 
curioasă. Randall știa tot 
ce avea nevoie să știe 
despre singurul bărbat 
cu care își împărțise ea 
patul, dar ea nu știa 


aproape nimic despre 
experienţa lui în 
dragoste. 

— Probabil n-ar 
trebui să întreb, dar 
unde ai învățat atât de 
multe despre cum să-i 
oferi plăcere unei femei? 

— Nu a existat un șir 
nesfârșit de amante, 
dacă asta te întrebi. 


Mâna lui o mângâie 
leneș pe ceafă. Un ofițer 
aflat în campanie are 
puţine ocazii. 

— Puține, dar nu 
lipsesc cu totul? 

— Am evitat fetele 
care veneau prin tabără, 
fiindcă nu-mi doream 
bolile lor, îi explică el. O 
decizie mai degrabă 


practică decât morală. 
Dar am avut o singură 
aventură importantă în 
acei ani. Am salvat-o pe 
văduva unui ofițer 
francez și pe camerista 
ei din mâinile 
partizanilor spanioli 
care voiau să se răzbune 
pe oricine era francez, 
inclusiv pe două femei 


fără apărare. 

Maiorul Randall, 
protectorul. Desigur. 

— Doamna a fost 
probabil foarte 
recunoscâtoare. 

— Așa a fost, dar cea 
cu care am avut o 
aventură a fost 
camerista ei.  Zâmbi 
amintindu-și. Celeste 


era drăguță, obraznică și 
foarte franțuzoaică. Mi-a 
spus că nu sunt genul ei, 

dar că îi era dor să fie cu 

un bărbat și că avea să 

se mulțumească o vreme 
cu mine. Ea și stăpâna ei 
și-au petrecut o iarnă 
lungă  încartiruite în 
Portugalia, lângă 
regimentul meu, până 


au putut să se întoarcă 
în Franţa, la familiile lor. 

Julia îşi dădu seama 
cu regret că peeanu o 
considerase nimeni 
obraznică. 

— Probabil că 
experienţa cu Celeste s-a 
dovedit foarte educativă 
pentru un gentleman 
englez. 


— Așa a fost, rânji el. 
Cel mai bun sfat pe care 
mi l-a dat a fost să fiu 
atent la ceea ce spune o 
femeie - și la ceea ce nu 
spune. 

— O femeie 
înțeleaptă. Sper că au 
ajuns amândouă înapoi 
în Franţa în siguranţă. 

— Au ajuns. Doamna 


mi-a trimis un bilet care 
a reușit, în cele din 
urmă, să treacă de liniile 
inamice. Se întorseseră 
amândouă acasă și erau 
în siguranță, în Lyon. 
Celeste s-a căsătorit cu 
un tânăr pe care îl 
cunoștea de mulți ani și 
care fusese trimis acasă 
din armata lui Napoleon 


pe motiv de invaliditate. 

— Pare să fi fost 
foarte amuzantă și 
necomplicată. 

Din nou, atribute ce 
nu i se aplicau în general 
Juliei. 

— Dar tu eşti mult 
mai interesantă. Vocea i 
se schimbă. Intrăm pe 
poartă acum. Treci 


încoace. O așşeză pe 
scaunul de lângă el. E 
timpul să devenim cât 
de cât prezentabili. 

— Pot să-mi netezesc 
părul, dar nu cred că mă 
pot descotorosi de 
zâmbetul de mâţă prinsă 
cu botul în oala de 
smântână, spuse Julia, 
aranjându-și hainele. 


El îi răspunse tot cu 
un zâmbet. 

— Și eu am o astfel 
de expresie, cred. 

— Aproape mi te 
imaginez lingându-ţi 
smântâna de pe mustăţi, 
consimți ea. 

— Lingând? 

Julia roși, jenată, dar 
și mai încântată. 


— N-am să mai pot 
urca niciodată într-o 
trăsură fără să-mi 
amintesc de călătoria 
asta, șopti el provocator, 
când vehiculul se opri și 
un lacheu deschise ușa. 


Mulţumirea Juliei 
dură până intrară în 
Casa Ashton, iar 


majordomul se apropie 


de ei. 

— Lady Julia, aveţi un 
oaspete care vă așteaptă 
în salonul mic. Îi întinse 
o carte de vizită. A 
refuzat să plece fără a vă 
vedea. 

Un oaspete? Surprins 
că cineva din Londra 
știa că era în viață, Julia 
citi cartea de vizită. 


Sângele i se scurse din 
obraji. Lord Stoneleight. 

— Dumnezeule mare, 
șopti ea. E fratele meu, 
Anthony. 

— Nu trebuie să-l 
primeşti dacă nu vrei. 
Privirea lui Randall era 
fermă. lar dacă vrei să-l 
vezi, nu ești obligată să-l 
înfrunţi singură. 


Julia se gândi 
disperată la cum arăta. 
Îşi spuse că arăta 
probabil ca o slujnicuță 
bine tăvălită, cu obrajii 
roșii și hainele șifonate. 
Dar era o altă întâlnire 
pe care nu putea s-o 
evite. 

Cu o expresie de 
fermitate, își strânse în 


jurul umerilor  șalul 
primit de la Lady 
Daventry, ca pe o 
armură protectoare. 

— E mai bine să 
termin şi cu asta. Te 
rog... vii cu mine? 

— Desigur. Eşti 
foarte curajoasă, 
domnița mea. Randall își 
puse mâna pe spatele ei 


într-un gest de 

încurajare. Mergem în 

salonul mic. Sper că 

fratele tău nu seamănă 

prea mult cu Castleton. 
La fel spera și ea. 


Capitolul 23 


Când Julia și Randall 
intrară în salonul mic, 
ea se opri brusc, şocată 
de cât de mult crescuse 
fratele ei, care ajunsese 
să semene cu tatăl lor. 

— Anthony, șopti 
disperată. 

Fratele ei fusese doar 


un copilandru de școală 
ultima dată când îl 
văzuse, cu mâini și 
picioare încă prea mari 
față de restul corpului. 
Acum era un bărbat în 
toată firea, bogat și 
aristocrat până în 
măduva oaselor. Era mai 
înalt decât tatăl ei, dar 
avea trăsăturile și tenul 


familiei Raines, - și o 
furie ce pârjolea întreaga 
încăpere. Julia își dori să 
izbucnească în lacrimi. 
Sau să fugă. 

Randall își puse o 
mână caldă la baza 
spatelui ei, amin- tindu- 
i că nu era singură. 
Oricât de mult ar fi 
disprețuit-o propria ei 


familie, Randall era de 
partea el. Acea 
convingere îi permise să 
rămână neclintită în fața 
furiei fratelui său. 

Randall vorbi pentru 
a sparge tăcerea când 
văzu Că ea nu reușea s-o 
facă: 

— Lord Stoneleigh? 
spuse pe un ton lejer, 


închizând ușa în urma 
lor. Sunt maiorul 
Randall. Îi întinse mâna. 
Presupun că ai auzit că 
suntem cumnaţi acum. 
Ignorându-l pe 
Randall ca și cum ar fi 
fost invizibil, Anthony 
veni în față cu pași mari, 
fără a-și dezlipi nicio 
clipă privirea de pe 


chipul Juliei. Cu colţul 
ochiului îl observă pe 
Randall lângă ea. Era 
calm și stăpân pe sine - 
și pregătit discret să îl 
oprească brusc pe fratele 
ei dacă bărbatul mai 
tânăr ameninţa să-i facă 
Tău. 

— Chiar tu ești, Julie, 
spuse Anthony încordat. 


Nu mi-a venit să cred 
când ducele mi-a scris 
să-mi spună că ești în 


viață. 

Ea încercă să 
zâmbească. 

— Chiar eu sunt, 
Anthony. Cu 


doisprezece ani mai în 
vârstă. Sper că și puțin 
mai înțeleaptă. Eu... m- 


am gândit adesea la tine. 

— Atunci de ce m-ai 
lăsat să cred că ești 
moartă? strigătul lui ce 
țâșnise din adâncul 
sufletului făcu ţăndări 
fațada lui rafinată, 
scoțându-l la iveală pe 
băiatul care fusese cel 
mai drag prieten al ei. 
Un băiat care suferise 


foarte mult când îşi 
pierduse singura soră și 
care, acum, se simțea 
trădat. 

Julia clipi pentru a-și 
împiedica lacrimile să 
curgă, dar nu-și cobori 
privirea. 

— Nu am îndrăznit, 
Anthony. Era un secret 
prea mare pentru a-l 


arunca pe umerii unui 
frate mai mic. 

— Poate că ai avut 
dreptate atunci. Gura i 
se schimonosi. Dar în 
toți ani scurși de atunci? 

— Singurul mod în 
care puteam supravieţui 
era întorcând spatele 
trecutului, spuse ea 
șovăielnic. Şi... mi-era 


teamă că dacă ai fi aflat 
că sunt în viață, m-ai fi 
disprețuit pentru 
înșelăciunea mea. Se 
pare că am avut 
dreptate. 

— Fir-ar să fie, Julie! 
Cu vocea frângându-i-se, 
Anthony făcu un pas în 
față și o prinse într-o 
îmbrățişare febrilă. 


Creștetul ei de-abia 
ajungea la bărbia lui. 
Cum ai putut să crezi că 
mi-aş disprețui propria 
soră? 

— Ai.. al crescut, 
reuşi Julia să spună 
înainte de a izbucni în 
lacrimi de uşurare. 
Fiindcă nu se așteptase 
la nimic bun din partea 


tatălui ei, disprețul lui 
fusese dureros, dar 
previzibil. Dar ea și 
Anthony fuseseră 
apropiaţi. Dacă el ar fi 
respins-o, Julia ar fi fost 
devastată. 

După ce lacrimile se 
mai  potoliră, Randall 
spuse: 

— Presupun că asta 


înseamnă că, deși tatăl 
vostru a dezmoștenit-o 
pe Julia, tu n-ai să te 
prefaci că n-o cunoști 
dacă vă veţi întâlni în 
societate. 

— Bineînţeles că nu. 
Vocea lui Anthony era 
înecată când se dădu 
puţin înapoi, să studieze 
chipul Juliei. Ochii îi 


moștenise de la tatăl 
său, dar expresia 
afectuoasă provenea de 
la mama lor. Eşti sora 
mea, Julie, și sunt 
mândru să spun asta 
lumii. Castleton poate să 
te ignore, dar nu poate 
să te renege efectiv, 
fiindcă moștenirea ta e 
din partea mamei. 


— Nu mă interesează 
ce crede Castelton 
despre  reaua mea 
purtare. Aproape 
ameţită de ușurare, Julia 
se așeză pe canapea, 
trăgându-l pe Anthony 
să vină lângă ea. Ceea ce 
contează e că tu mă 
primeşti cu brațele 
deschise. 


— Am să discut cu 
avocatul familiei în 
legătură cu transferul 
moştenirii tale. Anthony 
îi aruncă lui Randall o 
privire precaută. 
Desigur, va trebui 
redactată o înțelegere. 

Precauțiile lui erau de 
înțeles. Fiindcă Julia și 
Randall se căsătoriseră 


deja, acesta avea dreptul 
legal de a controla 
complet toate 
proprietățile ei. Dacă ar 
fi fost o căsătorie 
organizată cum se 
cuvine, ar fi existat 
negocieri și un contract 
înainte de nuntă. Julia 
avea încredere în 
Randall că avea să fie 


onorabil, dar Anthony 
nu-l cunoștea. 

— Nu m-am Căsătorit 
cu sora ta pentru vreo 
posibilă moștenire, 
spuse Randall rece. Am 
să renunţ oficial la 
pretenţiile mele pentru 
ca ea să-și poată 
controla singură 
moștenirea. 


Anthony se relaxă. 

— E un gest onorabil 
din partea ta, Randall. 
Prea mulți bărbaţi ar fi 
nerăbdători să pună 
mâna pe averea ei. 

— Cât de mult îmi 
revine mie? întrebă 
Julia. Nu mi s-a spus 
niciodată. 

— Nu cunosc suma 


exactă. Fratele ei se 
gândi o clipă. Dar se 
apropie de o sută de mii 
de lire. 


— Doamne 
Dumnezeule! exclamă 
Randall, privind-o 


năucit pe Julia. Eşti 
probabil cea mai bogată 
moștenitoare din Anglia. 

— Nu aveam habar că 


e atât de mult, ridică ea 
din umeri jenată. Mi-e 
greu să-mi imaginez o 
asemenea sumă când eu 
mi-am oferit serviciile 
pe păsări şi ouă. 

Anthony clipi 
surprins. 

— Cum ai 
supraviețuit în toți 
acești ani, Julie? 


— Am fost moașă în 
Cumberland. Julia zâmbi 
strâmb. E o poveste 
lungă. 

— Una pe care vreau 
s-o aud, spuse el ferm. 
Vreau să știu totul. 

— Voi doi aveţi 
multe de discutat. 
Randall îşi puse mâna 
caldă peste umărul Julie 


înainte de a se 
îndepărta. Vă las acum. 

Julia ridică privirea 
spre el, sperând că în 
zâmbet avea să i se 
citească recunoștinţa. 

— Îți mulțumesc, 
Alex. Pentru tot. 

Apoi, se întoarse spre 
fratele ei pentru a-şi 
împărtăşi poveştile din 


ultimii doisprezece ani. 


Amorțit, Randall 
închise uşa salonului. 
Într-o zi cu mult prea 
mult dramatism, 
mărimea moștenirii 
Juliei reprezenta cel mai 
mare șoc. Se bucurase că 
putea să îi ofere o viață 
confortabilă și o moșie 


modestă, dar plăcută. 
Era înspăimântător să-și 
dea seama că ea era de 
câteva ori mai bogată 
decât el. 

Se întoarse și o văzu 
pe ducesa de Ashton 
așteptând în hol, cu o 
expresie îngrijorată: 

— Cum decurge 
întâlnirea dintre Julia și 


fratele ei? întrebă 
Mariah. Presupun că nu 
ai fi lăsat-o singură dacă 
s-ar fi purtat urât. 

— Stoneleigh œ 
supărat că Julia l-a lăsat 
să creadă că e moartă 
preț de atâția ani, dar, 
după ce au rezolvat asta, 
s-au îmbrățișat, îi relată 
el pe scurt. Deși tatăl ei 


se va preface că nici nu o 
cunoaște, Stoneleigh nu- 
i va urma exemplul. Julia 
e fericită și ușurată și 
probabil vor vorbi ore 
întregi. 

— O, bine. Îl prinse 
pe Randall de braţ și îl 
conduse înapoi spre 
holul de la intrare. 
Ridicând privirea spre 


el, spuse: Pari incredibil 
de împietrit. Daventry? 

Randall ridică din 
umeri. 

— S-a lăudat cu soția 
lui gravidă și m-a 
anunţat că nu doar am 
fost înlocuit ca 
moștenitor, ci voi fi și 
renegat. O interacţiune 
tipică pentru mine și 


unchiul meu. Sper din 
tot sufletul că e ultima 
dată când voi mai avea 
de-a face cu el. 

Mariah se crispă. 

— Ai avut o zi mult 
prea plină de 
evenimente. 

— Chiar așa. Punctul 
culminant avusese loc în 
trăsură, dar nu prea 


putea să-i povestească 
lui Mariah despre acel 
lucru. Cel mai mare șoc 
a fost când am aflat cât 
de multă avere îi revine 
Juliei. Lumea va spune 
că a făcut o căsătorie 
sub rangul ei. 

— Ce prostie! pufni 
ea disprețuitor. Cui îi 
pasă de ce zice lumea? 


Când ea era moașa din 
Hartley, societatea ar fi 
spus că tu ai fost cel care 
a făcut o căsătorie sub 
rangul tău. Dar amândoi 
sunteți, și acum, aceiași 
oameni care erați și 
atunci. 

Mariah avea dreptate, 
dar Randall și-ar fi dorit 
oricum ca zestrea soției 


sale să fi fost mai puțin 
extravagantă. Evident, ar 
fi preferat să se simtă ca 
un protector generos și 
descuiat la minte, nu ca 
un vânător de averi. 

— De fapt, eu nu 
sunt același om. Când 
sunt în preajma Juliei, 
sunt într-o dispoziție 
mai bună. 


— Am remarcat, 
spuse Mariah cu un 
zâmbet. 

Pășiră în holul de la 
intrare exact în clipa în 
care Holmes conducea 
înăuntru un oaspete, o 
doamnă cu părul alb, 
înveşmântată în mătase 
neagră și purtând perle 
strălucitoare. Aceasta 


intră în forţă în hol - 
scundă și zveltă, 
frumoasă şi cu o 
prezență impunătoare, 
rivalizând cu cea a 
generalului Wellington. 

— Excelența Sa, 
ducesa de Charente, 
anunță Holmes. 

Mariah scoase oœ 
exclamație înăbușită, 


înainte de a se apleca 
într-o reverență adâncă: 

— Excelenţă. Bine aţi 
venit în casa mea. Nu 
mă aşteptam să 
răspundeți atât de 
curând biletului meu. 

— Fireşte, doresc să- 
mi văd nepoata, acum că 
e din nou, oficial, în 
viață, spuse femeia mai 


în vârstă cu un accent 
franțuzesc caustic. 
Ridică-te, fată. 
Respectul faţă de cei mai 
în vârstă e un lucru bun, 
dar o ducesă n-ar trebui 
niciodată să se 
umilească în faţa alteia. 
— Îmi recunosc 
greșeala. Mariah se 
ridică, cu ochii 


dansându-i, dar cu o 
notă de modestie în glas. 
Însă eu sunt cea mai 
nouă și cea mai puțin 
experimentată dintre 
ducese. Nu ajung nici pe 
departe la... la noblețea 
dumneavoastră. 

— Al să ajungi, în 
timp, spuse bătrâna cu 
grandoare, dar buzele îi 


tremurară într-un 
zâmbet amuzat. 

Randall se așteptase 
ca bunica Juliei să fie o 
femeie fragilă, poate 
chiar neputincioasă. Era 
evident că sănătatea 
doamnei se refăcuse de 
la vizita  Juliei din 
primăvară. Julia semăna 
cu bunica ei - și avea să 


fie la fel de frumoasă 
când ajungea la vârsta 
ducesei. 

Mariah continuă: 

— Julia și fratele ei se 
află în salonul mic, 
învățând din nou să se 
cunoască după atâţia ani 
în care au fost separați. 

Ducesa adulmecă 
aerul. 


— Stoneleigh e aici? 
Sper că se poartă cum se 
cuvine. 

— Se bucură de 
întoarcerea surorii sale, 
spuse Randall. Au fost 
foarte apropiați și cred 
că vor fi din nou. 

Ducesa îşi întoarse 
privirea sfredelitoare 
spre Randall. 


— Presupun că 
sunteți maiorul Randall, 
soţul Juliei? 

Acesta se înclină. 

— Așa e, doamnă. 

— Moștenitorul lui 
Daventry, cred? 

— Moștenitor 
prezumtiv, răspunse el, 
dar e puțin probabil să-l 
moștenesc eu. Daventry 


șI soția sa așteaptă un 
eveniment binecuvântat. 

Privirea ochilor 
căprui se ascuţi. 

— Nu ştiam asta. 
Păcat că ţi se ia locul. 
Julia ar trebui să fie cel 
puţin contesă. Ce te face 
să crezi că ești suficient 
de bun pentru nepoata 
mea? 


— Nu sunt, spuse 
Randall. Dar, uneori, 
zeii se arată îndurători. 

— Așa a fost în cazul 
tău, spuse bătrâna 
doamnă sec.  Nepoata 
mea e cea mai bogată 
moștenitoare din Anglia. 

— Nu m-am căsătorit 
cu cea mai bogată 
moștenitoare din Anglia, 


spuse el pe un ton la fel 
de sec. M-am căsătorit 
cu O moaşă 
fermecătoare, care nu 
avea mai mult decât 
acoperișul de deasupra 
capului. 

Ducesa râse scurt. 

— Eşti în regulă, 
domnule maior Randall. 
Acum,  duce-ţi-mă la 


nepoții mei. 

Randall le însoți pe 
Mariah și pe ducesa de 
Charente în salon. Era 
curios cum aveau să 
reacționeze Julia și 
Stoneleigh la apariția ei. 

Când uşa se deschise, 
două voci rostiră în cor: 

— Bunico! 

Privind peste capetele 


celor două ducese, 
Randall îl văzu pe 
Stoneleigh sărind în 
picioare și înclinându- 
se. Julia se ridică și se 
plecă plină de grație, 
oferindu-i o reverență 
oficială de curte, înainte 
de a se apropia pentru a- 
și îmbrățişa bunica. Era 
mai înaltă, dar nu cu 


mult. 

Preţ de o clipă, 
lacrimile  sclipiră în 
ochii asprei ducese de 
Charente. 

— Mă bucur atât de 
mult că ai ieșit din 
umbră, draga mea, îi 
șopti ea. Apoi clipi și se 
dădu înapoi să îşi 
studieze nepoata. Arăți 


bine, Julia. Mai puţin 
speriată. Presupun că ar 
trebui să-i mulțumesc 
bărbatului acesta solid 
cu care te-ai căsătorit? 
— Într-adevăr ar 
trebui, bunico. Julia 
aruncă o privire peste 
umărul ducesei, 
oferindu-i lui Randall un 
zâmbet pe care îl simți 


visceral. E un bărbat 
uluitor de tolerant, care 
a dorit să mă ia de soție 
chiar și după ce i-am 
explicat toate motivele 
pentru care nu ar trebui 
s-o facă. 

— Nu e tolerant. E 
înțelept, spuse ducesa 
aprobator. Atenţia i se 
mută asupra nepotului 


ei. Nu ai de gând să te 
porți cu Julia precum 
nesăbuitul ei tată, nu-i 
așa, Stoneleigh? 

— Ar fi o lipsă de 
respect din partea mea 
să consimt la părerea ta 
despre tatăl meu, 
bunico, răspunse acesta 
cu strălucire în ochi. 
Dar te asigur că o voi 


susține pe sora mea prin 
toate mijloacele posibile. 

La fel ca Julia, era 
evident că își respecta 
bunica fără a fi 
intimidat de ea. 

Ducesa aprobă din 
cap. 

— Foarte bine. Se 
întoarse spre Mariah. 
Noi două avem de 


organizat un bal. Am să 
le permit copiilor să mai 
povestească puţin. Apoi 
vei veni să ne ajuţi la 
organizare, Julia. 
Privirea ei alunecă spre 
Randall. Tu vei ajuta cel 
mai mult evitând să ne 
stai în cale. Astea sunt 
treburi de femei. 

— N-aș îndrăzni să 


intervin, spuse Randall 
cu patos. Ducesa de 
Ashton m-a informat 
deja că trebuie să apar la 
bal în ținuta 
regimentului. Vă stau la 
dispoziţie pentru orice 
alte porunci doriţi să 
dați. 

Ducesa de Charente 
chicoti. 


— Eşti un ticălos, 
maiorule. Ordinele îţi 
vor parveni după ce mă 
sfătuiesc cu aghiotanțţii 
mel. Acum, tal-o! 

Randall se supuse. Nu 
mai fusese numit ticălos 
niciodată. Venind din 
partea ducesei, 
presupunea că era un fel 
de compliment. 


Luă mai multe 
scrisori pe care Holmes 
le pregătise pentru el și 
se retrase în 
apartamentul său. O 
parte dintre scrisori îl 
urmaseră până în Spania 
și înapoi. Știind că 
multe erau de la 
administratorul 
afacerilor sale, adăugă 


noile scrisori la grămada 
de corespondență ce 
aterizase pe biroul lui în 
timpul aventurilor prin 
ținutul de nord. Era 
timpul să se liniştească 
și să se comporte ca un 
proprietar responsabil. 
Luă un pumnal 
spaniol din sertarul 
pupitrului și începu să 


deschidă peceţile, dar îi 
veni greu să se 
concentreze pe 
problemele de rutină 
legate de afaceri. Îşi 
începuse ziua ca 
moștenitor al unui titlu 
de conte, cu o mireasă 
deosebită, interesantă și 
săracă lipită pământului. 
Acum, era un gentleman 


fără niciun titlu și cu un 
venit modest, care se 
căsătorise cu o femeie 
moștenitoare a unei 
averi aproape de 
neimaginat. 

Se spunea că Sarah, 
Lady Jersey, intrase în 
căsătorie cu o sută de 
mii de lire, fiindcă 
mama ei era fiica unică a 


lui Robert Child, 
fondatorul băncii 
familiei Child. Lady 
Jersey fusese principala 


moştenitoare a 
bunicului ei și 
considerată o partidă 
extraordinară în 


cercurile de pețitoare. 
Tăcuta lui Julia, care 
scosese fragmente de 


șrap- nel din coapsa lui 
rănită, era la fel de 
bogată. 

Le spusese atât Juliei, 
cât și lui Mariah că nu 
conta prea mult faptul 
că fusese înlocuit ca 
moștenitor, dar se părea 
că totuși îi păsa. Deşi își 
trăise cea mai mare 
parte din viaţă fără a se 


gândi la posibilitatea de 
a  moșteni titlul de 
conte, în ultimele câteva 
săptămâni se obișnuise 
cu ideea. Chiar ajunsese 


să-i placă acea 
perspectivă. Era prea 
orgolios pentru a 


recunoaște asta în faţa 
oricui altcuiva, dar, în 
liniștea propriei minţi, 


era nevoit să fie sincer. 

Ce se întâmpla atunci 
când cavalerul rătăcitor 
își salva domnița, iar 
după aceea se dovedea 
că ea nu mal avea nevoie 
de el? 

La sfârșitul  după- 
amiezii, Julia se întoarse 
în apartamentul lor. Se 
opri în pragul ușii, 
admirând imaginea 
oferită de Randall 
lucrând la birou, lângă 
fereastră. Lumina 
soarelui din acea după- 


amiază târzie  presăra 
nuanţe de auriu și de 
argintiu în părul lui și 
arunca © strălucire 
încântătoare asupra 
trăsăturilor sobre și 
pline de forță ale 
chipului său. Simți un 
fior interior plăcut la 
gândul că începea să 
cunoască foarte bine 


acel corp zvelt, 
musculos. 

El ridică privirea. 

— Arăți ca o fată care 
tocmai a ieşit din clasă, 
remarcă Randall. 
Tânără, fericită şi 
încântată de gândul 
noilor posibilități. 

— Aşa mă şi simt. Se 
apropie de Randall și se 


aplecă să-l îmbrăţișeze. 
Ştiam că bunica avea să 
se bucure să mă vadă, 
dar îmi era teamă că 
Anthony o să mă renege 
pentru totdeauna. 

— E un om mai bun 
decât tatăl tău. Randall 
își petrecu un braț pe 
după talia ei și o trase 
lângă el. Cum stătea 


așezat, capul i se 
sprijinea foarte plăcut, 
într-o parte, pe sânii el. 

Energia care O 
însuflețise se evaporă, 
lăsând-o obosită, dar 
mai fericită decât 
fusese... vreodată. 

— Îmi pare rău că 
întâlnirea cu familia mea 
a fost mult mai 


satisfăcătoare decât cea 
cu a ta. 

—  Așşteptările mele 
legate de Daventry au 
fost  dintot-  deauna 
scăzute, spuse Randall. 
Ceea ce contează e că i-a 
poruncit lui Crockett să 
stea departe de tine, așa 
că vei putea trăi fără a fi 
nevoită să te  ferești 


mereu. 

— Mă simt de parcă 
mi s-a luat o greutate 
imensă de pe umeri. Își 
trecu uşor vârfurile 
degetelor prin părul lui 
blond și des, gândindu- 
se cât de multe îi datora 
soțului ei. Având în 
vedere că m-am lăsat cu 
greu convinsă să mă 


căsătoresc, ca o copilă 
sfloasă, am avut 
remarcabil de mult de 
câștigat de pe urma 
căsătoriei cu tine. Spera 
că Randall avea să spună 
că și el avusese de 
câștigat, dar, când nu o 
făcu, ea continuă: Ce 
părere ţi-ai format 
despre bunica mea? 


— Îi place să 
înspăimânte oamenii, 
răspunse el prompt. 
Dar, ocazional, simțul 
umorului subminează 
aceste Încercări. 

Julia râse. 

— O citeşti. A spus 
că nu semeni deloc cu 
un Randall, ceea ce 
înseamnă că i-ai plăcut. 


Randall zâmbi din 
colțul gurii. 

— Ăsta chiar e un 
compliment. Cred. 

Fiindcă Randall nu 
părea prea dornic s-o 
tragă la el în brațe, Julia 
se aşeză în fotoliul 
alăturat, pentru a-şi 
continua discuția. 
Randall arăta calm şi 


frumos - și prea al naibii 
de detașat, având în 
vedere ce făcuseră în 
trăsură mai devreme. 
Amintindu-și că 
detaşarea era expresia 
lui firească, Julia spuse: 
— Drăguța lui 
Gordon, Elsa Smith, s-a 
prezentat să discut cu 
ea. E puțin cam lipsită 


de experiență, dar 
deşteaptă și dornică să 
învețe. Cred că va fi 
foarte bună pentru 
mine. 

Randall aprobă din 
cap: 

— Gordon va fi în 
extaz. Poate să înceapă 
repede? 

— De mâine. Julia se 


încruntă amintindu-și 
discuţia cu fata. Actualul 
ei stăpân îi face zile 
negre, așa că e disperată 
să plece. l-am spus că se 
poate muta aici în seara 
asta și o să compensez 
pentru simbria pierdută 
din cauză că nu l-a 
anunţat la timp. Ea și 
Gordon au plecat 


imediat spre fosta ei 
Casă, să-şi strângă 
lucrurile. 

Randall o privi curios. 

— Dată fiind situația 
ei grea, ai fi angajat-o și 
dacă nu ar fi părut o 
cameristă promițătoare? 

— Probabil că da, 
recunoscu Julia. 
Detestam să știu că e 


nevoită să se ferească de 
avansurile stăpânului ei. 
Cel puţin, ea e liberă să 
plece, spre deosebire de 
O soţie. 

— Spre deosebire de 
majoritatea soțiilor, tu 
ești liberă să pleci, 
remarcă el. Te-ai 
asigurat de asta înainte 
de a accepta oferta mea. 


— Trebuia să știu că 
am o portiţă prin care să 
scap dacă aveam nevoie. 
Să fi trecut oare doar 
câteva săptămâni de 
când insistase ca Randall 
să-i ofere o scrisoare 
prin care să-i acorde 
divorțul dacă și l-ar fi 
dorit? Cât de repede 
ajunsese să capete 


încredere în el! Julia 
continuă: Situaţia Elsei 
m-a pus pe gânduri. 
Dacă, într-adevăr, am 
această sumă uriașă de 
bani, aș vrea să folosesc 
o parte din ea ca să 
înfiinţez adăposturi 
pentru femeile care au 
nevoie să fugă de 
violența bărbaţilor, dar 


nu au niciun loc sigur în 
care să meargă. Nu toate 


femeile pot să-și 
însceneze propria 
moarte. 


— Și majoritatea nu 
ar avea atâta noroc, 
încât să fie adoptate de 
cineva ca doamna 
Bancroft a ta. Expresia 
lui Randall era 


gânditoare. E un plan 
ambițios, dar astfel de 
adăposturi ar ajunge 
efectiv să salveze vieți. 
Ai vrea să le înființezi în 
toate orașele mari? 

— Încă nu m-am 
gândit atât de departe. 
Ar trebui să fie larg 
răspândite, fiindcă femei 
abuzate există peste tot. 


— Ce-ar fi dacă 
adăposturile ar fi afiliate 
bisericilor parohiale? 
sugeră el. Acestea chiar 
se găsesc peste tot. 

Julia se încruntă. 

— Da, dar nu sunt 
sigură că ar fi cel mai 
bun plan. Biserica e 
condusă de bărbați, iar 
ideile bărbaţilor despre 


locul unei femei sunt 
adesea diferite de ideile 
femeilor. Presupun că aș 
putea discuta cu 
arhiepiscopul de 
Canterbury. E un fel de 
văr de-al meu. 

— Fireşte că 
arhiepiscopul de 
Canterbury ţi-e rudă, 
spuse Randall cu un 


amuzament trist. Ar fi 
trebuit să ghicesc. 

— Niciuna dintre 
slăvitele mele rude nu 
m-a ajutat atunci când 
am avut nevoie, spuse ea 
caustic. Bunica a fost 
singura care ar fi putut 
să mă primească la ea, 
dar soțul ei era pe 
moarte atunci şi nu 


puteam să-i mai arunc 
încă o povară pe umeri. 

lar Julia nici nu se 
simţise în stare să 
înfrunte dificultăţile de 
a rămâne în vechea ei 
lume. 

Amuzamentul lui 
Randall păli. 

— Deci ai rămas cu 
Branford până când 


aproape te-a ucis. Ai 
dreptate, ar trebui să 
existe refugii pentru 
femei, ca să poată fugi 
înainte de a fi prea 
târziu. Poate te-ar 
interesa să colaborezi cu 
bisericile metodiste. Nu 
sunt la fel de larg 
răspândite ca parohiile 
anglicane, dar au deja 


adăposturi în care 
strâng femeile de pe 
stradă şi le oferă 
calificare și educație, ca 
să-și construiască o viață 
mai bună. 

Julia simţi o tresărire 
de entuziasm. 

— Ai dreptate, 
metodiştii ar putea fi 
parteneri mai buni. Îmi 


dai te rog o bucată de 
hârtie și un creion, să- 
mi notez câteva idei 
personale? 

Randall scoase hârtia 
și creionul și i le întinse: 

— Poate vrei să 
începi prin a discuta cu 
Mariah și cu bunica ta. 
Vor fi de acord și îţi vor 
da idei bune, sunt sigur. 


Ţi-ar oferi și susținerea 
lor plină de influenţă. 

— O altă idee bună. 
Notă și acest lucru, în 
vreme ce, în minte, 
începură să îi 
încolțească și alte idei. 
Am să încep cu Mariah. 

— Asta va fi o cale de 
a ajuta mult mai multe 
femei decât ai ajutat ca 


moașă, spuse Randall cu 
o privire caldă. Ai trecut 
prin multe greutăţi ca să 
ajungi aici, dar, astfel, ai 
devenit o femeie mai 
bună, mai plină de 
compasiune. 

— Așa îmi place să 
cred. Ezită, încercând să 
evite să alunge acea 
căldură. Este ceva ce m- 


a tulburat toată ziua. 
Lady Daventry a 
menţionat obsesia 
contelui de a asigura 
supraviețuirea neamului 
său. Când am discutat în 
particular, am întrebat- 
o dacă nu rămăsese 
vreun copil nelegitim în 
urma lui Branford. Ea nu 
știa de niciunul, deci 


poate că Branford nu i-a 
spus tatălui său. 
Expresia lui Randall 
se înăspri. 
— lar tu îţi faci griji 
în privinţa acelui băiat. 
Julia își mușcă buza. 
— Cu puţin noroc, 
trăiește fericit cu mama 
lui și se bucură de 
susținere financiară din 


partea lui Daventry, dar 
m-aș simți mai bine 
dacă aș ști că e bine. 

— Asta presupunând 
că e în viaţă, remarcă 
Randall. Mulţi copii 
mici nu mai apucă să 
ajungă la maturitate. 

— Da, şi dacă așa 
stau lucrurile, băiatul e 
în mâinile lui Dumnezeu 


acum. Dar dacă e în 
viaţă și are de suferit? 

Julia știa că unii 
dintre copiii nelegitimi 
ai nobililor se bucurau 
de un tratament 
rezonabil, precum 
Mackenzie. Dar alții nu 
aveau la fel de mult 
noroc. 

— De ce îţi pasă de 


soarta unui copil al cărui 
tată a fost un bătăuș 
abuziv, care aproape te- 
a ucis? spuse Randall 
exasperat. Dacă e în 
viaţă, s-ar putea să fie 
un monstru, asemenea 
tatălui său. 

— Poate, dar, după 
cum spuneai, cu 
siguranță Branford nu ar 


fi fost atât de rău dacă ar 
fi fost crescut mai bine. 
Același lucru s-ar putea 
spune și despre 
Daventry însuşi. 

— Băiatul ăsta ar 
avea, cât, doisprezece 
sau treisprezece ani? 
Probabil, caracterul lui e 
deja format. 

Julia căută cuvintele 


care l-ar fi putut 
convinge pe Randall. 

— Poate. Dar, 
indiferent de caracter, 
fiecare copil merită să 
fie îngrijit cum se 
cuvine. Deși Daventry s- 
a dovedit un tutore rău 
pentru tine, cel puţin ai 
avut mâncare și un 
acoperiș deasupra 


capului și ţi s-a oferit o 
educaţie. Cine are grijă 
de fiul lui Branford? Nu 
ai niciun motiv să-l 
iubești pe Branford, dar 
băiatul e și văr cu tine. 
Un Randall prin sânge. 
Cineva ar trebui să 
vegheze să îi fie bine. 

Randall oftă. 

— Poate că Daventry 


o face, dar nu putem afla 
sigur, fiindcă soția lui 
nu știe de existența 
băiatului și nu prea am 
cum să-l întreb pe el 
direct. Prea bine, m-ai 
convins, deși nu pe 
deplin, că am o oarecare 
responsabilitate față de 
copilul din flori al lui 
Branford. Ce măsuri vrei 


să se ia? Ai vreo idee 
unde se află băiatul? 

Julia încercă să-și 
amintească replicile de 
batjocură ale lui 
Branford. 

— Cred că băiatul s-a 
născut pe la începutul 
anului, acum 
doisprezece ani, 
probabil lângă domeniul 


lui Branford, Upton Hill, 
lângă Bristol. Bănuiam 
că mama lui era 
oservitoare care locuia 
în zonă, dar nu lucra la 
conac. Se mai gândi 
puțin. Poate o servitoare 
dintr-un han. Mi-a spus 
în repetate rânduri că 
sunt o mică târâtură 
costelivă, care ar trece 


neobservată dacă în 
cameră s-ar afla și o 
slujnică de han. 

— Demonstrând încă 
o dată cât de nesocotit 
era, spuse Randall cu 
înverșunare, luând și el 
notițe pe o altă bucată 
de hârtie. Branford și-ar 
fi dorit o femeie care să- 
i stea la dispoziție când 


venea la Upton Hill, deci 
e o zonă bună în care 
am putea începe 
căutarea. 

— E suficientă 
informație cât să-l găsim 
pe băiat? Aş fi dispusă să 
merg la Upton să-l caut, 
dar nu știu dacă m-aș 
pricepe la asta. 

— Prietenul meu, 


Rob (Carmichael, face 
parte din forțele de 


poliţie. El El e bun la 
astfel de lucruri. Randall 
ÎȘI mai notă O 
observație. Am să 
aranjez o întâlnire cu el. 

— Mâine-dimineaţă 
va sosi croitoreasa lui 
Mariah, să mă 
pregătească pentru 


societate. Julia se 
strâmbă. Vor fi prezente 
și bunica, și Elsa Smith, 
și Mariah, desigur. 
Bânuiesc că toate vor 
avea păreri foarte ferme 
despre noua mea 
garderobă. 

— Se pare că ar 
trebui să plec din oraș. 
Randall lovi ușor hârtiile 


din faţa lui. Trebuie să 
vizitez moșia Roscombe. 
Intendentul meu e bun, 
dar există unele lucruri 
de care trebuie să mă 
ocup personal. 
Plănuisem să merg acolo 
după ce îl vizitam pe 
Kirkland în Scoţia, dar, 
după cum știi, atenția 
mi-a fost distrasă în altă 


parte. În ochi îi apăru o 
licărire. În cel mai 
interesant mod posibil. 

Julia simţi un junghi 
la gândul că Randall avea 
să plece, dar spuse 
veselă: 

—  Câtă vreme te 
întorci înainte de bal. 
Mariah nu va ierta 
niciodată o absență. 


Cred că nici eu. Nu voi fi 
o soţie solicitantă, dar... 
voi avea nevoie de tine 
atunci. 

— Bineînţeles că mă 
voi întoarce până la bal, 
Julia. Ăsta e scopul 
pentru care am muncit 
amândoi — să-ți 
asigurăm securitatea și 
să te readucem la poziţia 


ta de drept. Tonul lui 
era la fel de relaxat ca al 
ei. După bal, nu vei mai 
avea nevoie de mine. 

— Cred că două 
săptămâni de frivolităţi 
vor fi suficiente. După 
aceea, voi tânji să mă 
instalez la Roscombe. 

Se întrebă ce fel de 
viață aveau să-şi 


construiască împreună, 
dar descoperi că îi era 
teamă să-l întrebe. El 
chiar credea că nu va 
mai avea nevoie de el? 

Sau ceea ce voia să 
spună, de fapt, era că el 
nu va mai avea nevoie de 
ea. 

După ce luară cina 
alături de Mariah și de 


Ashton, Julia se retrase 
devreme şi adormi 
aproape imediat. Simţi 
vag aplecarea patului și 
o îmbrăţișare caldă când 
Randall i se alătură, dar 
când se trezi, el plecase 
deja, lăsând doar o urmă 
în saltea. 

Când se ridică din 
pat, descoperi pe lavoar 


un bilet scurt în care îi 
spunea că pleca devreme 
pentru a se întâlni cu 
Rob Carmichael. După 
întâlnirea respectivă, 
avea să pornească spre 
Roscombe. Nu era nici 
urmă de sentiment în 
acele câteva cuvinte. 
Avea să-i fie dor de ea? 
Ei cu siguranţă avea să-i 


fie dor de el. 

Nu avu timp să se 
cufunde în gânduri 
negre, fiindcă Elsa, noua 
ei cameristă, intră timid 
în încăpere pentru a-și 
începe sarcinile. Fata era 
rapidă și plăcută și se 
pricepea la  aranjatul 
părului. Julia coborî la 
micul dejun simțindu-se 


puțin mai mult o 
doamnă londoneză. 

Mariah era singură în 
salonul pentru micul 
dejun.  Ridică privirea 
din farfurie cu un 
zâmbet: 

— Ce bine, am 
companie! Adam a 
plecat să facă ceva util, 
în vreme ce eu mănânc 


tot ce-mi cade sub ochi. 
Desigur, mi-a fost rău 
când m-am trezit, așa că 
acum trebuie să umplu 
spaţiile goale. Cât o să 
dureze faza asta? 

— Vreo trei luni. 
Apoi, vor fi vreo trei luni 
de energie nestăpânită, 
urmate de cele mai lungi 
trei luni din istoria 


lumii. Jula studie 
mâncărurile ținute calde 
pe bufet. Îmi recomanzi 
ceva anume? 

— Cârnatul e foarte 
bun, răspunse Mariah. 
La fel și  kedgeree-ul 
ăsta. 

Julia dădu la o parte 
capacul de argint și văzu 
un amestec de orez și de 


pește, deasupra căruia 
fuseseră turnate bucăţi 
de ouă fierte tari, totul 
parfumat plăcut cu 
mirodenii exotice. Lângă 
încălzitor se afla un mic 
platou cu murături 
indiene de culoare 
portocalie. 

— Arată bine. Felul 
kedgeree e de origine 


indiană, nu-i așa? Tatăl 
meu nu permitea 
niciodată să se servească 
ceva atât de străin în 
casa noastră. 

— Atunci s-a lipsit de 
niște bucate foarte 
gustoase, spuse Mariah. 
Am luat un ajutor de 
bucătar cu experiență în 
India ca să putem oferi 


și diferite tipuri de curry 
pe lângă  mâncărurile 
englezești. Partea 
indiană a familiei lui 
Adam adoră să ia masa 
aici. Mama lui tot 
amenință că ne va răpi 
bucătăreasa. 

Julia zâmbi, luând o 
lingură de  kedgeree, 
adăugând pâine prăjită 


și un ou fiert moale, 
pentru orice 
eventualitate. Dar 
kedgeree-ul era gustos, 
la fel și murăturile de 


mango. 
Mariah termină de 
mâncat prima. 


Aruncând o privire spre 
ceas, își mai turnă niște 
ceai şi își întinse 


marmeladă pe o felie de 
pâine prăjită. 

— Avem cam o oră 
până soseşte croitoreasa. 
Eşti pregătită pentru 
calvar? 

— Aşa cred. Julia 
chicoti. Simplul fapt de 
a fi pomenit de 
croitoreasă l-a făcut pe 
Randall să-și ia tălpăşița 


spre moşia lui azi 
dimineață, devreme. 

Simțind ceva în vocea 
Juliei, Mariah întrebă: 

— V-aţi certat? Pari 
puțin tensionată. 

— N-a fost o ceartă. 
Julia își făcu de lucru cu 
lingurița de ceai, 
întrebându-se cât de 
mult să spună. Dar ieri a 


fost o zi dificilă. Nu sunt 
sigură dacă pe Randall l- 
a tulburat mai mult 
faptul că a fost dat la o 
parte de la moștenirea 
titlului de conte sau 
vestea Că sunt 
moștenitoarea unei 
sume importante. 

— Dacă e supărat, e 
în legătură cu 


moștenirea ta, spuse 
Mariah perspicace. Nu 
plănuise niciodată să 
devină conte, deci poate 
să ignore problema asta 
destul de uşor. Dar 
faptul că tu ai devenit 
atât de bogată e mult 
mai deranjant. 
Dumnezeu știe că mi s-a 
părut înspăimântătoare 


averea lui Adam. Aș fi 
fericită dacă ar avea mai 
puţin. Însă lumea bună e 
plină de femei 
invidioase, care mă văd 
ca pe o vânătoare de 
averi care a cunoscut 
succesul. 

— Dar tu nu știai că 
Adam era duce când l-ai 
cunoscut, remarcă Julia. 


Și nici el nu știa. 

— Nimeni nu vrea să 
lase faptele să stea în 
calea unei povești 
interesante. Tinerele 
domnișoare mai 
ambițioase au început 
să-mi copieze stilul 
vestimentar şi să încerce 
să-mi cumpere 
camerista ca să le spună 


ce parfum folosesc. 
Mariah râse. O văduvă 
moștenitoare teribilă, în 
vârstă, m-a studiat prin 
lornietă înainte de a 
anunța: „Frumuseţe în 
schimbul averii”. Apoi s- 
a îndepărtat semeaţă. 
Nu sunt sigură dacă a 
fost un compliment sau 
o insultă, dar l-a 


nedreptăţit pe Adam. E 
destul de frumos și el, 
deși ar suferi dacă aș 
spune asta în public. 

— Logica bătrânei 
moștenitoare mi s-ar 
putea aplica și mie, 
spuse Julia cu tristeţe, 
Randall cu frumuseţea, 
iar eu, cu averea. Dar 
niciunul dintre noi nu s- 


a așteptat să primesc 
această moştenire. Îşi 
încrucișă meticulos 
cuțitul și furculița în 
farfurie.  Randall mi-a 
promis că se va întoarce 
la timp pentru bal. 

— lar tu îţi faci griji 
că nu va fi așa? spuse 
Mariah surprinsă. Are 
doar nevoie de timp să 


se obișnuiască cu noua 
situație. Motivele pentru 
care s-a căsătorit cu tine 
rămân la fel de valabile 
ca întotdeauna. 

Julia clătină din cap. 

— S-a căsătorit cu 
mine în special pentru a 
mă proteja de Crockett 
și de Daventry. Acea 
protecție nu mai e 


necesară. 

— Ar fi putut să te 
protejeze și fără să vă 
căsătoriți. E tipul de 
bărbat nobil, dar nu și- 
ar fi luat o soţie pe care 
să n-o dorească, spuse 
Mariah vioaie. Deşi 
averile voastre nu sunt 
egale, el a fost educat ca 
gentleman, iar tu, ca 


doamnă. Sunteţi mai 
apropiați ca origine 
socială decât am fost eu 


și Adam. 
Cum căsnicia soților 
Ashton părea 


înfloritoare, Julia speră 
că Mariah avea dreptate. 

— Am inventat un 
plan de a scăpa de o 
parte din acei bani 


deranjanți. Aș vrea să 
creez adăposturi pentru 
femei, în care să se 
refugieze atunci când 
sunt amenințate sau 
abuzate. 

Mariah clipi 
surprinsă. 

— Ce idee minunată! 
Pot să mă număr printre 
ctitori? 


— Desigur, spuse 
Julia surprinsă. Ducesa 
de Ashton va conferi 


strălucire acestei 
inițiative. Dar de unde 
începem? 


— De aici. Chiar 
acum, spuse Mariah cu o 
licărire în ochi. Dă-mi 
detalii! 

Făcând schimb de 


idei cu Mariah, nervii 
Juliei  începură să se 
calmeze. Nu era sigură 
cât de bună avea să fie 
ca soţie sau ca doamnă 
de societate, dar când 
era vorba să ajute femei, 
la asta se pricepea. 

Julia ajunse la cea de- 
a treia ceașcă de cafea și 
tocmai își spunea cu 
regret că, în scurt timp, 
avea să sosească și 
croitoreasa, când ușa 
salonului pentru micul 
dejun se deschise. O 
femeie frumoasă intră în 


cameră cu fustele 
costumului de călărie de 
culoare purpurie 
formând valuri în jurul 
el. 

— Bună dimineața, 
Mariah! spuse veselă 
nou-sosita. A început să 
plouă, aşa că m-am 
gândit să mă refugiez 
aici și să văd dacă nu 


cumva aveți puțin 
kedgeree delicios. Se 
opri brusc. Îmi cer mii 
de scuze! Nu mi-am dat 
seama că ai companie, 
Mariah. 

— Eşti întotdeauna 
bine-venită, Kiri. Mariah 
se ridică în picioare și o 
îmbrățişă pe tânăra 
femeie. Julia, ai 


cunoscut-o pe sora lui 
Adam, Lady Kiri, nu-i 
aşa? 

— Da, așa e. 
Primăvara trecută. Julia 
se ridică zâmbind. La fel 
ca Ashton, Lady Kiri era 
pe jumătate hindusă și 
avea, tot ca și el, păr 
întunecat și ochi de un 
verde surprinzător. Spre 


deosebire de fratele ei, 
era sociabilă mai 
degrabă decât rezervată, 
lar vocea el avea o tentă 
de accent muzical. 
Londra pare să-ți 
priască, Lady Kiri. 

— Doamnă Bancroft, 
spuse încântată femeia 
mai tânără, rămâi mai 
mult în Londra de data 


aceasta? Mi-ar plăcea să 
ne cunoaștem mai bine. 

— Acum e Lady Julia 
Randall, spuse Mariah. 
Ea și prietenul lui Adam, 
maiorul Randall, s-au 
căsătorit în Scoţia și au 
venit acum la Londra 
pentru sezonul de 
toamnă. 

Kiri făcu ochi mari. 


— Chiar sper că nu 
toți prietenii arâtoși ai 
lui Adam se vor căsători 
înainte să apuc și eu să 
arunc o privire! Bravo, 

Lady Julia. Randall e 
cu adevărat un specimen 
superb. Dar... Lady Julia? 

— Tatăl meu e ducele 
de Castleton, dar m-a 
renegat. Julia arătă spre 


bufet. N-aș vrea să te 
rețin de la kedgeree. 
Mariah spunea mai 
devreme că jumătatea 
indiană a familiei adoră 
să ia masa aici. 

Lady Kiri râse, luând 
o farfurie și servindu-se. 

— Nici eu, nici felul 
kedgeree nu suntem cu 
totul indieni, dar e mult 


mai gustos decât terciul 
de ovăz. 

Mariah  turnă ceai 
pentru cumnata ei. 

— Va trebui să 
plecăm în curând, când 
sosește croitoreasa. 
Organizez un bal pentru 
Julia și Randall peste 
două săptămâni, așa că 
trebuie să-și comande 


cât de repede o rochie 
potrivită. Eşti invitată și 
tu, desigur. 

— Minunat! Kiri se 
aşeză şi începu să 
înfulece cu poftă din 
kedgeree. Mi-era dor de 
ceva interesant. Pot să 
rămân şi cât stă 
croitoreasa să ia 
măsurile? îmi place 


foarte mult să mă uit la 
palete de ţesături și de 
stiluri. 

Mariah păru 
gânditoare. 

— Te-ar deranja, 
Julia? Kiri are un ochi 
excelent la culori. 
Prepară şi parfumuri 
personalizate, inclusiv 
parfumul pe care toate 


tinerele vânătoare de 
averi vor să-l copieze. 

— Ti-ar plăcea dacă 
aş prepara un amestec 
personalizat de parfum 
pentru tine, Lady Julia? 
o întrebă Kiri. Ca dar de 
nuntă. 

Kiri păru atât de 
dornică s-o facă, încât 
Julia spuse: 


— Mi-ar plăcea mult. 
Ceea ce însemna că 
trebuia să-i permită 
fetei să participe la 
probele făcute de 
croitoreasă. Nu că Lady 
Kiri ar fi fost tocmai o 
fetişcană; avea probabil 
puțin peste douăzeci de 
ani. Dar stilul ei direct și 
vesel era tineresc. Când 


Julia avusese puţin peste 
douăzeci de ani, se 
simţise cu mii de ani 
mai bătrână. 
Croitoreasa, Madame 
Helier, sosi tocmai când 
Kiri își termina cel de-al 
doilea mic dejun şi 
începu măsurătorile în 
salonul privat al lui 
Mariah. Croitoreasa era 


însoţită de trei asistente 
încărcate cu ţesături, cu 
ținute și cărți de modă. 
Doi  lachei ai Casei 
Ashton fură și «i 
convinși să care alte 
suluri de materiale la 


etaj. 
Elsa îşi făcu şi ea 
apariția, părând 


intimidată de toate acele 


doamne impunătoare. În 
vreme ce își căuta un loc 
într-un colț al camerei, 
bunica Juliei intră în 
forță în salon, luă în 
stăpânire cel mai 
confortabil fotoliu și o 
atrase pe  croitoreasă 
într-o conversaţie într-o 
franceză rapidă. 

Din fericire, era un 


salon încăpător. 

Mariah dădu la iveală 
un scăunel de lemn 
solid, pe care Julia să 
stea în picioare pentru 
a-l permite cusătoresei 
să lucreze mai bine. 

— Binevoiţi să pășiţi 
pe altarul de sacrificiu, 
doamna mea? 

Julia râse și urcă pe 


scăunel: 

— Mă simt mai 
degrabă ca un miel 
pregătit pentru abator. 
De fapt, singurul motiv 
pentru care mă aflu aici 
e ca să ofer un pretext 
acestei întâlniri. 

— Prostii, spuse 
bunica sa ferm. Eşti aici 
pentru a deveni absolut 


uluitoare. Fată - îi atrase 
atenţia Elsei cu o privire 
—, ajut-o pe stăpâna ta 
să-și dezbrace rochia, ca 
să putem începe să o 
învăluim în ţesături. 
Mare noroc că nu ești o 
tânără copilă, nevoită să 
poarte rochii din 
insipida muselină albă, 
Julia. 


— Un albastru- 
închis, intens, sugeră 
Lady Kiri. Cu o uşoară 


nuanţă de verde. 
Traversă încăperea, 
apropiindu-se de 


sulurile de țesături şi 
bătu uşor într-unul cu 
degetul ei lung. Acesta. 
— O culoare 
excelentă, spuse 


madame Helier 
aprobator, îi făcu semn 
uneia dintre asistente, 
care ridică supusă sulul 
ales de Kiri și alte câteva 
ţesături în nuanțe de 
albastru. 

Julia întinse braţele, 
ca Elsa să poată descheia 
rochia și să i-o tragă 
peste cap. Julia nu era 


neinteresată de haine, 
dar, în acel moment, cea 
mai mare parte din 
atenţia ei era dedicată 
planurilor legate de 
adăposturi. Eventual, o 
femeie cu copii ar fi 
putut fi mutată într-un 
alt oraş dacă exista 
riscul ca un soț brutal s- 
o urmărească. Ce fel de 


aranjamente ar fi fost 
necesare pentru așa 
ceva? 

Bunica Juliei spuse: 

— Ai o siluetă micuță 
foarte frumoasă, ma 
petite, şi ar trebui să o 
scoţi în evidenţă. Fată, 
îndoaie în jos cămașa de 
corp a stăpânei tale, ca 
să semene cu o rochie de 


bal. 

Julia aproape că nici 
nu observă degetele 
blânde ale Elsei 
întorcând spre interior 
marginea cămăşii de 
corp. Apoi, camerista 
icni surprinsă, 
provocându-i Juliei un 
şoc ce o readuse în 
prezent. Coborî privirea 


și descoperi oripilată că 
fata îi dezvelise 
cicatricile. 

Julia simți impulsul 
să se acopere și să fugă. 
În schimb, strânse din 


pumni ȘI rămase 
complet nemișcată, 
bucuroasă că era 


întoarsă cu spatele spre 
majoritatea femeilor. 


Doar Elsa și Mariah 
puteau vedea pielea 
urâțită de cicatrici. 

Ochii căprui ai lui 
Mariah trădară o clipă 
de șoc, urmat rapid de 
înțelegere. Îi aruncă 
Elsei o privire ascuțită, 
impunându-i să-și ţină 
gura, înainte de a spune 
relaxat: 


— Nu cred că Julia ar 
trebui să poarte un 
decolteu adânc. Se 
apropie şi trase în sus 
cămașa de corp a Juliei, 
peste cicatrici. Are un 
soţ cât se poate de bun 
și nu e nevoie să-și 
scoată în evidenţă toate 
atuurile. Cred că un stil 
de o eleganță bogată, 


dar modestă i se va 
potrivi cel mai bine. 
Rânji. Nu ca în cazul 
meu. Eu prefer să arăt ca 
o desfrânată rafinată. 

— Excelenţă! exclamă 
oripilată madame Helier. 
Niciodată, absolut 
niciodată nu v-ar numi 
cineva desfrânată! 

Kiri râse. 


— Desfrânată, da, dar 
cu siguranță una cât se 
poate de rafinată. E un 
stil la care aspir și eu! 

Bunica  Juliei își 
permise să clatine 
amuzată din cap. 

Comentariile lui 
Mariah deturnaseră 
atenția femeilor de la 
Julia, lucru pentru care 


îi era profund 
recunoscătoare. Elsa nu 
putea să-i fie cameristă 
fără a afla despre 
cicatrici, dar Julia n-ar fi 
putut suporta umilința 
ca întreaga lume să afle 
despre ele. 

După ce-şi calmă 
respirația, Julia întrebă: 

— Dacă mi se 


permite o opinie, mie 
îmi place sugestia lui 
Mariah. Mă simt mult 
mai în largul meu cu o 
eleganță discretă, decât 
ca o strălucitoare 
prinţesă a balului. Își 
înclină capul spre 
Mariah. Sau ca o ducesă 
de aur. 

Toate cele şapte 


femei O studiară, 
cântărindu-i cuvintele. 
Julia se simţi ca o bucată 
de carne căreia i se 
stabilea prețul pe piaţă. 
Madame Helier, 
neintimidată de atâtea 
ducese și fiice de duci, 
aprobă hotărât din cap. 
— Très bien. Un 
decolteu modest, dar 


poate tăiat în spate mai 
adânc decât de obicei, 
fiindcă aveţi o piele atât 
de frumoasă, Lady Julia. 
Ca porţelanul. Ușoara 
dezvelire a spatelui va fi 
mai subtilă, dar de un 
efect deosebit. Betsy, 
drapează mătasea 
chinezească în jurul 
umerilor lui Lady Julia. 


O asistentă veni în 
față pentru a îndeplini 
porunca, iar Julia se 
alătură discuţiei pentru 
a se asigura că nu sfârșea 
gătită ca un ponei de 
circ. Rochia de bal fu 
prima asupra căreia se 
opriră, optând pentru 
un stil extrem de 
simplu, potrivit staturii 


ei mărunte. Julia fu 
înfășurată în cel puţin o 
duzină de ţesături, dar, 
într-un final, toată 
lumea aprobă mătasea 
pe care o indicase Lady 
Kiri. 

Echipa de modă 
merse mai departe, 
punând la cale rochii 
pentru plimbări şi 


mantii, costume de 
călărie și toate celelalte 
ținute ale unei doamne 
de seamă. La amiază, 
Mariah sună și porunci 
să se servească gustări 
pentru toată lumea, de 
la ducesa moștenitoare 
la asistente şi la 
cameriste. Atmosfera de 
frivolitate feminină era 


atât de intensă, încât ar 
fi înnebunit orice 
bărbat, după cum se 
dovedi atunci când 
Ashton veni în salon, 
aruncă O privire 
oripilată şi porni apoi 
spre o zonă mai sigură. 
După ce se luară 
toate deciziile legate de 
ţesături, de stiluri și de 


croieli, Julia coborî de 
pe scăunelul ei. Ridicând 
un sul de material, 
aruncă o bucată peste 
umărul lui Mariah. 

— Te-am observat 
cântărind din priviri 
această mătase de 
Mantua cu ape. Felul în 
care verdele capătă 
străluciri aurii se 


potrivește perfect cu 
tine. Aruncă o privire 
spre celelalte femei. 
Vedeți cum auriul 
scoate în evidență 
picăturile de aur din 
ochii Excelenței Sale? 

Mariah mângâie 
mătasea. 

— Adam spune că ar 


trebui să cheltuiesc mai 


mult pentru mine. 

— Chiar te rog, 
cheltuiește mai mult din 
banii fratelui meu. Lady 
Kiri zâmbi poznaș. Se va 
bucura foarte mult să te 
vadă îmbrăcată în acea 
mătase. Cu smaralde. 

— Urcă pe scăunel, 
Mariah, porunci Julia. 
Acum e rândul tău. 


Mariah se supuse, 
alegând un stil care avea 
să se potrivească și după 
ce i se îngroșa talia. 
Înainte să plece madame 
Hélier și asistentele sale, 
bunica Juliei și Lady Kiri 
își aleseră și ele țesături 
și își comandară rochii. 

Julia îşi turnă o 
ceașcă de ceai. 


— Fiindcă nu am 
avut niciodată la 
dispoziție un sezon 
propriu-zis înainte de a 
mă căsători, nu mi-am 
dat seama de câte 
eforturi e nevoie pentru 
a te îmbrăca precum o 
mare doamnă! 

— Lumea bună 
trebuie să-ți recunoască 


rangul, proclamă bunica 
ei. După aceea, poţi să 
te îmbraci oricât de 
prost dorești și vei fi 
considerată doar 
excentrică. 

— Îmi doresc să fiu 
discretă, nu excentrică, 
bunico, oftă Julia. Sper 
să nu mai trebuiască să 
fac asta vreodată. 


— N-ar trebui să mai 
fie necesar acum, că ai 
pus bazele unei 
garderobe adevărate, 
spuse Mariah pe un ton 
liniștitor. Ţi-ai ales 
stiluri clasice, care vor 
arăta întotdeauna 
superb. 

Bunica se ridică și o 
îmbrățișă pe Julia. 


— Madame Helier a 
fost informată că trebuie 
să-mi trimită mie nota 
de plată pentru sesiunea 
de azi, spuse ea încet. 
Darul meu pentru 
nepoata mea favorită. 

—  Bunico, e prea 
mult! spuse Julia cu 
respirația tăiată. 

— Au trecut mulți 


ani pentru care trebuie 
să compensez. Vocea ei 
trădă un tremur. Nu am 
mai avut o zi atât de 
plăcută de când... de 
când a murit mama ta, 
ma petite. Deşi sunt 
mândră de felul în care 
te-ai descurcat în toți 
acești ani, mă bucur atât 
de mult că te-ai întors 


acasă. 

Julia clipi pentru a-și 
stăvili lacrimile. 

— Și eu mă bucur, 
bunico. Și eu. 


Randall uitase pe 
jumătate cât de 
frumoasă era moșia 
Roscombe. Își opri calul 
pe o colină ce dezvăluia 


ochilor porţiuni întinse 
din dealurile Cotswold și 
conacul de piatră 
discret, în care se 
născuse. Moșia 
Roscombe era căminul 
unui gentleman, nu un 
castel grandios. Aici 
trăiseră generaţii întregi 
din familia mamei sale. 
După ce părinţii lui 


muriseră, iar Daventry 
devenise tutorele său, 
Randall petrecuse prea 
puţin timp la Roscombe. 
Cât trecuse de la ultima 
vizită? Doamne, 
Dumnezeule, mai mult 
de doi ani, încă de 
dinainte să fie rănit. 
Începu să coboare 
dealul călare. Cea mai 


mare parte a procesului 
de vindecare se 
desfășurase în Londra. 
De acolo, călătorise în 
Scoţia, în căutarea lui 
Ashton, iar după aceea, 
se îmbarcase din nou 
spre Peninsulă. 

Însă, deși își 
petrecuse prea puțin 
timp la Roscombe în 


ultimii ani, moșia 
aceasta încă reprezenta 
căminul lui și niciun alt 
loc nu ar fi putut rivaliza 
cu el. Trecu călare 
printre vechile porți de 
fier care nu erau 
niciodată închise, apoi 
străbătu aleea lungă ce 
ducea la conac și la 
anexele sale. 


Câteva mici căprioare 
domestice fugiră din 
calea lui, fără a părea 
neobişnuit de speriate 
de prezența sa. Totul era 
în ordine și bine îngrijit. 
Trebuia să recunoască 
meritul lui Daventry de 
a fi angajat un om bun 
ca să administreze 
moșia. Caldwell era atât 


de competent, încât 
Randall nu se gândise 
niciodată să-l 
înlocuiască. 

Dimineaţă, avea să-i 
facă o vizită lui Caldwell, 
pentru a discuta despre 
colibele arendașilor şi 
despre sistemul de 
canalizare, precum și 
despre costul unor noi 


utilaje agricole. Probabil 
avea să accepte toate 
sugestiile lui Caldwell 
fiindcă acesta păstrase 
moșia Roscombe 
profitabilă și  ogoarele 
înfloritoare timp de mai 
bine de douăzeci de ani. 

Această călătorie nu 
fusese cu adevărat 
necesară, dar Randall își 


dorise să scape din 
Londra preț de câteva 
zile. Gordon păruse trist 
aflând că va fi abandonat 
din nou, dar avea să-și 
revină în scurt timp, 
având-o pe Elsa sub 
același acoperiș. 

Randall ocoli casa, 
oprindu-se la grajduri, și 
descălecă, ducându-și 


înăuntru calul istovit. 
Rândașul, Willet, se afla 
în încăperea unde se 
țineau  harnașamentele, 
reparând o bucată. Își 
înălță privirea și se 
ridică ieșind în 
întâmpinarea stăpânului 
său, de parcă Randall ar 
fi fost pe acolo doar cu o 
săptămână în urmă. 


— Ziua bună, 
domnule maior. Stați 
mult de data aceasta? 

— Nu mult, dar, în 
scurt timp, voi veni să 
locuiesc aici. Randall 
dădu jos şaua de pe cal 
și începu să-l țesale, 
savurând acest ritual de 
călăreț. Piciorul îl durea 
după atâta timp 


petrecut călare, dar nu 
exista riscul să se 
prăbușească. În curând, 
avea să considere 
această recuperare 
firească. M-am căsătorit, 
aşa că voiam să mă 
asigur că Roscombe e în 
stare bună și că o poate 
primi pe proaspăta mea 
mireasă. 


Expresia lui Willet 
deveni mai atentă. 

— Veţi avea nevoie 
de mai mulţi servitori în 
casă. Fiica mea cea mică 
e aproape pregătită să 
intre în serviciu. 

— Soţia mea se va 
ocupa de angajări, dar 
am să-i spun că fata ta - 
Randall își scotoci în 


memorie - Nancy, oare? 
— ar putea fi interesată. 

— Da, Nancy a mea e. 
Aveţi o memorie bună, 
domnule maior. 
Rândașul se întoarse în 
camera pentru har- 
naşamente, adăugând. 
Bine ați venit acasă, 
domnule. E timpul ca 
această casă să fie 


locuită. 

Sosise timpul de 
mult. După ce se ocupă 
de calul său, Randall 
intră în casă, 
surprinzându-și 
bucătăreasa-intendentă 
în bucătărie. Pregătea o 
plăcintă ciobănească 
pentru ea și soțul ei, iar 
Randall o asigură că o 


felie din acea plăcintă 
avea să fie excelentă și 
pentru el. 

Apoi, rătăci prin 
încăperile familiare, 
încercând să le vadă cu 
ochii Juliei. Casa fusese 
bine întreținută. Nu 
existau locuri în care 
apa să picure din tavan, 
nici lemn putrezit, nici 


carii. 

Dar nici nu se 
făcuseră eforturi de a 
decora locuința după 
moartea părinților săi. 
În rarele sale vizite, 
Randall savurase 
sentimentul de 
familiaritate dat de 
faptul că nimic nu se 
schimbase în casa în 


care  copilărise. Din 
acest motiv, vopseaua 
începuse să pălească, 
mobila avea nevoie să i 
se refacă tapițeria, iar o 
parte dintre covoare 
erau uzate. Erau multe 
lucruri ce ar fi putut 
oferi ocupație unei 
stăpâne a casei. 

Randall intră în 


salonul mare și privi pe 
fereastră valea 
deluroasă, cu mâinile 
strânse la spate. Cum ar 
fi fost viaţa lui dacă 
părinții lui nu ar fi 
murit? Ar fi copilărit 
aici, poate ar fi avut fraţi 
sau surori mai mici. Nu 
ar fi devenit un băiat 
atât de dificil, încât să 


fie trimis la Academia 
Westerfield. 

Însă prieteniile pe 
care le formase acolo îi 
îmbogățiseră viața 
nemăsurat de mult. Ar fi 
devenit la fel de apropiat 
de colegii săi de clasă 
dacă ar fi fost trimis la 
una dintre şcolile 
obişnuite pentru rangul 


familiei sale? Probabil că 
nu. Elevii cu probleme ai 
lui Lady Agnes avuseseră 
mai mare nevoie unii de 
alții decât majoritatea 
băieţilor de școală. 

Ar fi ales să intre în 
armată? Puțin probabil. 
Dacă ar fi crescut aici, 
nu și-ar fi dezvoltat acea 
vână furioasă de 


violență, ce făcea ca 
bătăliile să-i pară atât de 
atrăgătoare. Nici nu ar fi 
simţit o dorinţă atât de 
aprinsă de a se îndepărta 
de Anglia. 

S-ar fi dus la 
universitate și ar fi trăit 
ca majoritatea tinerilor 
bărbați de rangul său. Ar 
fi învăţat de la tatăl său 


cum să se ocupe de 
moșia de aici, de la 
Roscombe, şi ar fi 
petrecut ceva timp la 
Londra, trăind aventuri 
cu diverse femei. S-ar fi 
căsătorit până acum, 
probabil ar fi avut și 
copii. Dar mama 
copiilor săi nu ar fi fost 
Julia. 


Nu avea niciun rost 
să se gândească la ce fel 
de viață ar fi dus. Viaţa 
pe care o trăise includea 
cicatrici, prieteni la fel 
de apropiaţi ca fraţii și 
pe Julia. 

Încercă să ȘI-O 
imagineze locuind acolo. 
Ar fi citit în micuța 
bibliotecă? Ar fi pus 


conserve în cămară? Nu 
avea să se audă râset de 
copii din odaia ce le-ar fi 
fost rezervată lor, iar 
acest gând îi produse 
mai multă suferință 
decât ar fi crezut cu o 
lună în urmă c-ar fi 
posibil. 

Julia făcuse din căsuţa 
ei un loc cald și 


primitor. Putea face 
același lucru și aici. Însă 
îi venea greu să și-o 
imagineze în acele 
încăperi. Să fi fost din 
cauză că nu-l ajuta 
imaginația sau fiindcă 
era o prostie din partea 
lui să creadă că ar putea 
vreodată să locuiască 
aici împreună? 


Din unele puncte de 
vedere, căsnicia lui 
mergea bine. Mai bine 
decât se așteptase. Dar 
nu putea ignora faptul 
că Lady Jula era 
moștenitoarea unei mari 
averi. Bogăția îi asigura 
libertate și posibilităţi la 
care prea puţine femei 
ar fi putut visa. Ar fi 


putut să-și cumpere o 
moșie proprie dacă 
dorea. Sau propria ei 
casă în Londra. Sau ar fi 
putut călători. 

Cu o sinceritate pură, 
recunoscu faptul că își 
dorise ca ea să depindă 
de el pentru susținere 
financiară şi pentru 
protecție, fiindcă, 


Dumnezeu îi era martor, 
el chiar avea nevoie de 
ea. Nu prea voia ca Julia 
să aibă de ales dacă acest 
lucru însemna să nu-l 
aleagă pe el. 

Simţi o apăsare pe 
picior şi, coborând 
privirea, văzu o pisică 
mare și încrezătoare 
sprijinindu-se de glezna 


lui. Animalul era în cea 
mai mare parte tigrat, 
cu dungi de culoare 
închisă, pieptul și labele 
albe, și în acel moment 
nu pregeta să-l acopere 
de păr alb pe stăpânul 
moșiei Roscombe. 
Randall zâmbi trist și 
ridică pisica în braţe. 
Animalul începu să 


toarcă fierbinte sub 
degetele lui 
mângâietoare. Mama lui 
avusese dintotdeauna 
pisici, iar aceasta era 
probabil, una dintre 
urmașe. Chiar dacă Julia 
nu mai venea niciodată, 
nu avea să fie singur. 


Capitolul 26 


Pregătirile pentru 
prezentarea ei în 
societatea londoneză o 
ținură ocupată pe Julia 
pe parcursul 
următoarelor câteva zile, 
deși nopţile se simţea 
destul de singură. Îi 
plăcea să doarmă în 


același pat cu soțul ei, 
chiar și atunci când 
vremea era caldă. Odată 
ce sosea iarna, urma să 
aibă nevoie permanentă 
de el. 

La patru zile după 
plecarea lui Randall, 
primi o scrisoare de la 
el, adusă de Elsa pe tava 
de ceai de la micul 


dejun. Acesta spunea pe 
scurt că se ocupa de 
problemele practice de 
la Roscombe și că de- 
abia aștepta să o ducă și 
pe ea acolo cât de 
curând. 

Julia zâmbi 
melancolic după ce o 
citi. Omul acela era un 
soldat și un protector în 


adevăratul sens. Nu ar fi 
trebuit să se aștepte și la 
cuvinte romantice din 
partea lui. 

Cel puţin, acest bilet 
era ceva mai personal 
decât cel pe care i-l 
scrisese în dimineața 
plecării sale. 

Julia şi Mariah 
plănuiseră să iasă la 


cumpărături în ziua 
aceea. Scopul oficial era 
ca Julia să-și cumpere 
câteva mărunțișuri de 
care avea nevoie, dar 
obiectivul principal era 
să se distreze. Anthony 
îi deschisese un cont la 
banca lui, astfel că Julia 
avea acum bani de 
buzunar. Urma să aibă 


acces la întreaga ei 
moștenire peste o lună 
sau două. 

Fratele ei o informase 
că tatăl lor era furios, 
dar Castleton nu avea 
niciun drept legal să o 
împiedice pe fiica lui să- 
şi primească moștenirea. 
În plus, avocaţii familiei 
recunoscură cu 


prudenţă că viitorul se 
afla în mâinile lordului 
Stoneleigh, deci nu 
încercară să-i pună bețe 
în roată. 

După ce se îmbrăcă, 
Julia trecu în salonul ei 
particular, în trecut 
acesta fusese un 
dormitor, cu o uşă ce 
dădea spre camera de zi 


a lui Randall, dar, acum, 
spaţiul îi fusese cedat 
Juliei. După ce patul 
fusese scos din cameră, 
Mariah și Julia 
scotociseră podul casei 
pentru a alege mobilier 
și accesorii. Noul ei 
salon deveni o cameră 
încântătoare, amenajată 
în nuanțe de crem și 


roz-deschis și era puţin 
mai mare decât camera 
principală a Juliei din 
căsuţa ei din Hartley. 

Se așeză la delicatul 
pupitru francez de scris 
ȘI aruncă o privire spre 
lista de cumpărături. 
Într-o bună zi, avea să 
considere că banii din 
poșeta ei erau un drept 


firesc, dar, deocamdată, 
reprezentau un lux 
delicios. Dacă ar fi trăit 
întreaga viață în 
cercurile aristocrate în 
care se născuse, nu ar fi 
înțeles niciodată pe 
deplin cât era de 
norocoasă. 

Julia tocmai voia să 
coboare să ia micul 


dejun, când lumina 
soarelui îi atinse 
verigheta, făcând să 
strălucească rotocoalele 
modelelor celtice tăiate 
în aur. Îi veni o idee și îl 
chemă pe Gordon. 

Valetul apăru aproape 
imediat. 

— Aveţi să-mi dați o 
sarcină, doamna mea? o 


întrebă el plin de 
speranță. N-am prea 
avut de lucru. 

Ea râse. 

— Cu siguranţă, ești 
ocupat să o înveți pe 
Elsa despre treburile 
casei. 

El zâmbi. 

— Da, dar simt că 
nu-mi îndeplinesc 


datoria față de domnul 
maior. 

— Când se va 
întoarce, va avea nevoie 
să-l faci frumos pentru 
societatea din Londra. 

Gordon clătină din 
cap. 

— Nu are nevoie de 
ajutor pentru a fi 
frumos. Eu doar mă 


asigur că hainele lui 
arată bine. 

Cât se poate de 
adevărat.  Randall era 
uluitor de frumos, 
indiferent ce ar fi purtat. 
Sau n-ar fi purtat. 
Amintindu-și să se 
ocupe de aspectele 
practice, Julia spuse: 

— Vreau să cumpår 


un inel pentru soţul 
meu. Poţi să-mi aduci 
un inel pe care bijutierul 
să-l poată folosi pentru a 
determina mărimea? 

— Vă voi aduce unul 
chiar acum. 

Gordon se înclină și 
se retrase; câteva minute 
mai târziu se întoarse cu 
un inel de aur cu pecete. 


Julia băgă inelul în 
săculețul ei de damă. 
Randall făcuse atât de 
multe pentru ea. Voia 
să-i ofere și ea, în 
schimb, un semn al 
aprecierii sale. 


În vreme ce un lacheu 
al Casei Ashton preluă 
un pachet de ciorapi de 


mătase, Julia remarcă: 

— Uitasem cât e de 
convenabil să ai pe 
cineva care să care totul 
pentru tine. 

— Şi să ducă totul la 
trăsură, care trebuie să 
fie aproape plină, 
presupun. Nu că nu aș fi 
contribuit şi eu la 
umplerea ei! Mariah își 


ascunse cu mâna un 
căscat.  Obosesc uşor 
zilele astea. Am ajuns la 
capătul listei tale de 
cumpărături? 

— Mai trebuie să ne 
oprim, într-un loc. 
Vreau să merg la un 
bijutier sau la un aurar 
să comand un inel 
pentru Randall. Unul cu 


același model ca 
verigheta mea. Julia 
zâmbi sfioasă. Sper că 
nu va considera teribil 
de sentimental gestul 
meu. 

— Ce idee excelentă! 
Cred că lui Adam i-ar 
plăcea dacă i-aș oferi un 
inel-pereche, spuse 
Mariah gânditoare. 


Chiar mi-ar plăcea să-l 
marchez ca fiind al meu. 

— Mi se pare corect, 
din moment ce femeile 
poartă inele pentru a 
evidenția faptul că 
aparțin cuiva, consimți 
Julia. Unde ar fi un loc 
bun să facem inelele? 

— Există un meşter 
aurar chiar după colţ. 


Mariah o conduse pe 
strada Bond. Domnul 
Rose a confecționat 
verigheta mea și știe ce 
mărime poartă Adam. 
Îşi scoase mănușa și îi 
arătă Juliei inelul. Deși 
arată ca o  verighetă 
simplă de aur, în 
interior e gravat un 
model indian ce 


încorporează și inițialele 
noastre. Am să ţi-l arăt 
când ajungem la 
magazin. 

— Poate vom da 
naștere unei mode de 
verighete-pere- che. 
Julia îi zâmbi poznaș 
prietenei sale. În fond, 
tu ești Ducesa de Aur, 
foarte, foarte la modă. 


Mariah râse. 

— Moda nu va dura 
mai mult de un sezon 
sau două, dar asta - 
ridică mâna stângă fără 
mănușă, cu inelul de aur 
la fel de luminos ca 
părul ei strălucitor - e 
pentru totdeauna. 

Firește, domnul Rose 
fu încântat să primească 


două doamne de rang 
înalt în magazinul său. 
Comandarea inelului 
pentru Adam fu simplă, 
căci bijutierul îl 
confecţionase și pe cel al 
lui Mariah, dar un inel 
pentru Randall era mai 
greu de realizat. 
Domnul Rose examină 
cu atenţie verigheta: 


— Pentru a putea 
copia exact modelul, va 
trebui să păstrez inelul 
timp de o zi sau două. 

— Nu! Degetele Juliei 
se strânseră în jurul 
inelului.  Zâmbi, ca 
pentru a-și cere scuze. 
Îmi pare rău, dar nu îl 
am de prea multă 
vreme. 


Ochii  întunecaţi ai 
domnului Rose sclipiră. 

— Înţeleg, doamna 
mea. Și soția mea ar 
simți exact la fel. Dacă 
vă puteţi despărți de el 
preţ de jumătate de oră, 
voi face un mulaj din 
ceară. 

Julia îi aruncă o 
privire lui Mariah, care 


părea obosită, 


înțelegând corect 
mesajul, bijutierul 
spuse: 


— Am un salon 
privat, unde puteți să 
aşteptaţi și să vă 
odihniți. 

— Mulţumesc, ar fi 
minunat. 

Julia și Mariah fură 


conduse într-un salon 
plăcut, aflat la etaj. 
Puteau urmări 
confortabil acel du-te- 
vino al figurilor elegante 
din strada de dedesubt. 

Dupa ce o servitoare 
le aduse o tavă cu ceai și 
prăjituri, Julia își întrebă 
prietena: 

— Te-ai obișnuit să 


te bucuri de o astfel de 
servire peste tot? După 
atâția ani în care am fost 
o văduvă cu mijloace 
modeste, mi se pare 
ciudat să fiu tratată cu 
un asemenea respect. 

— Încă nu m-am 
obișnuit nici eu, 
recunoscu Mariah. Își 
mângâie talia încă 


subțire. E ciudat când 
mă gândesc că acest 
copil și alţii pe care i-am 
putea avea eu și Adam 
vor fi crescuţi într-un 
asemenea lux. Va trebui 
să facem mari eforturi 
pentru a ne asigura că 
generația viitoare îşi 
dezvoltă corect simțul 
perspectivei. Poate va fi 


ceva mai ușor pentru 
tine și pentru Randall, 
deoarece copiii voştri nu 
se vor naște cu titluri. 

— Noi nu vom avea 
copii, spuse Julia încet. 
Fărâmiță o turtă de 
ovăz. Își dorise să-i 
mărturisească lucrul 
acesta lui Mariah, dar 
încă mai era dureros să 


rostească acele cuvinte. 
Eu... nu pot să am. 

Mariah tresări 
surprinsă. 

— Îmi pare foarte 
rău. Tăcu preţ de câteva 
clipe, apoi adăugă: 
Presupun că Randall 
știe. 

Julia aprobă din cap. 

— E unul dintre cele 


câteva motive pe care i 
le-am oferit pentru a-i 
explica de ce nu ar 
trebui să mă ia de soție. 
A spus că nu contează. 
— lar tu îţi faci 
probleme că nu e 
romantic. Mariah deveni 
gânditoare. Deși nu e 
exact la fel ca a avea 
propriul copil, dacă vrei 


să crești unul, există 
întotdeauna prunci care 
au nevoie de un cămin. 
Te-ai descurcat minunat 
cu toți copiii pe care i-ai 
întâlnit prin intermediul 
muncii tale și erai 
absolut încântată de 
fiica lui Jenny Watson, 
Molly. 
Julia se încruntă. 


— Nu prea m-am 
gândit la asta. Nu sunt 
sigură ce părere ar avea 
Randall să crească un 
copil care nu e al lui. 
Dar merită să mă 
gândesc. 

— Personal, cred că 
ar fi excelent să te alegi 
cu un copil fără să suferi 
de  grețuri matinale, 


spuse Mariah CU 
fermitate. Metoda 
obișnuită lasă mult de 
dorit! 

Julia râse. 

— Te asigur că vei fi 
uluitor de încântată de 
tine însăți când îţi vei 
ține în sfârșit copilul în 
braţe. 


— Presupun că ai 


dreptate. Mariah cobori 
privirea spre ceașca de 
ceai. Când va sosi 
vremea să nasc, vei fi 
lângă mine, Julia? Te 
rog? 

— Dacă mă vrei 
alături, bineînţeles că 
voi fi acolo, răspunse 
Julia. Sunt onorată. 

— Mulţumesc. 


Mariah zâmbi 
melancolic. Cred că sunt 
totuși moderată în 
neliniștea mea, dar asta 
înseamnă destul de 
multă neliniște. 

Înainte ca Julia să 
apuce să o liniștească și 
mai mult, domnul Rose 
intră în încăpere: 

— Lady Julia, poftiţi 


verigheta 
dumneavoastră. Inelul 
domnului va fi gata 
peste o săptămână. 

Îi  mulțumiră și 
coborâră în stradă, unde 
le aştepta Timms, 
lacheul Casei Ashton. 
Acesta se înclină: 

— Voi merge după 
colț să chem trăsura, 


Excelenţă. 

— Pornim și noi în 
direcția aia și ne 
întâlnim acolo. 

Mariah părea obosită, 
iar Julia își spuse că era 
de dorit ca prietena ei să 
ajungă acasă cât mai 
repede, să se 
odihnească. Mergeau pe 
stradă, una lângă 


cealaltă, în urma 
lacheului. 

— O, uite ce bonetă 
minunată! revenindu-și 
brusc, Mariah făcu 
stânga spre vitrina unei 
modiste bine-cunoscute. 
Crezi că i s-ar potrivi lui 
Kiri? M-a ajutat atât de 
mult cu organizarea 
balului, încât mi-ar 


plăcea să-i ofer un semn 
al aprecierii mele. 

Julia i se alătură, 
imaginându-și confecția 
viu colorată de panglici 
și de flori așezată peste 
părul de culoare 
întunecată al lui Lady 
Kiri. 

— Stilul i s-ar potrivi, 
dar culorile acelea nu 


sunt chiar cele mai 
adecvate, aş zice eu. Ar 
trebui să aibă panglici 
verzi, care să scoată în 
evidență culoarea 
ochilor ei uimitori. 

Mariah se gândi, apoi 
aprobă din cap: 

— Ai dreptate. Am s- 
o aduc pe Kiri aici după 
bal și, dacă îi place 


stilul, putem alege cele 
mai bune culori pentru 
ea. 

Când ieșiră din nou 
pe trotuar, vocea lui 
Timms se ridică într-un 
strigăt înspăimântat în 
faţa lor: 

— Doamnele mele, 
fiți atente! În spate! 

Și alte voci strigau. 


Julia se răsuci și privi în 
spate, spre locul de unde 
veniseră. Îi stătu inima 
în piept când văzu că o 
trăsură scăpase de sub 
control și era pe punctul 
de a sări pe trotuar. La 
doar câțiva metri 
distanță, caii cu priviri 
speriate se îndreptau 
spre ele cu o viteză 


amenințătoare. 

Mariah era doar pe 
jumătate întoarsă, iar 
privirea ei nu surprinse 
pericolul. Pentru Julia, 
timpul păru să 
încetinească, aşa cum se 
întâmpla întotdeauna 
când dezastrul devenea 
iminent în cazul unuia 
dintre pacienții săi. 


Magazinul  modistei. 
Două vitrine 
proiectându-se pe 
trotuar cu ușa adâncită 
între ele. 

Știind că era singura 
lor speranţă, Julia se 
aruncă spre dreapta, 
trecându-și un braț în 
jurul lui Mariah, pentru 
a o trage și pe ea într-un 


loc sigur. Boneta Juliei 
își luă zborul, iar ele se 
rostogoliră lovindu-se de 
ușa magazinului cu doar 
o fracțiune de secundă 
înainte ca trăsura și caii 
să treacă tunător pe 
lângă ele. 

Trăsura lovi din 
lateral vitrinele, iar 
sticla se făcu țăndări pe 


ambele părți, în vreme 
ce Julia și Mariah căzură 
la pământ. Caii trecură 
atât de aproape, încât 
Julia simți căldura 
corpurilor lor. Roțile 
îmbrăcate în fier ale 
trăsurii trecură şi mai 
aproape. 

Apoi,  trăsura se 
îndepărtă de ele. Julia 


rămase nemișcată preţ 
de o clipă, în vreme ce 
așchiile de sticlă se 
loveau de trotuar cu un 
clinchet, la doar câţiva 
centimetri de ele. 
Dându-și seama că era 
întinsă peste prietena ei, 
se ridică atentă în șezut. 
— Mariah, ești bine? 
— M-am lovit, dar, în 


rest, sunt bine, cred, 
spuse prietena ei cu glas 
tremurător și se ridică 
sprijinindu-se de uşa 
magazinului. Slavă 
Domnului că ai 
reacționat atât de rapid! 
Am văzut odată căruța 
unui vânzător ambulant 
strivită de o trăsură 
scăpată de sub control. 


Oamenii uită cât de 
periculoase pot fi 
străzile. 

— Am trăit în liniştea 
satelor prea mult timp, 
cred, spuse Julia 
melancolică. Uită-te la 
biata mea bonetă. Azi 
am purtat-o pentru 
prima dată, iar acum, e 
zdrobită și distrusă. 


Mariah simţi că i se 
taie respiraţia, iar chipul 
îi căpătă o paloare de 
mort: 

— Ai urme de roți pe 
fustă! Dacă ai fi fost 
puțin mai aproape de 
stradă... 

Se înfioră. 

Julia se uită la dungile 
lungi și întunecate de pe 


țesătura  gri-porumbel. 
Simţise că fustele îi 
fuseseră smucite 
puternic când trăsura 
trecuse huruind pe lângă 
ea. Roţile înaintaseră la 
doar câţiva centimetri 
de picioarele ei. Ar fi 
fost zdrobită la fel de 
necruţător ca frumoasa 
ei bonetă. 


Lacheul, Timms, 
ajunse la ele alb la față 
ca varul. 

— Excelenţă, doamna 
mea, aţi fost rănite? Le 
întinse mâna. Fiţi atentă 
la sticla spartă, doamna 
mea. 

Julia se schimonosi de 
durere când tânărul o 
ajută să se ridice, știind 


că avea să rămână cu 
vânătăi mari. 

— Sunt bine, 
mulțumită  avertizării 
tale. 

Aruncă o privire în 
lungul străzii, în vreme 
ce Timms o ajută pe 
Mariah să se ridice în 
picioare. Trăsura 
dispăruse după colț. 


— Trăsura nu s-a 
făcut zob, deci probabil 
că vizitiul a reușit să 
recapete controlul 
asupra cailor. Apoi și-a 
continuat drumul 
pentru a nu fi nevoit să 
suporte consecinţele 
faptului că s-a dovedit 
atât de neîndemânatic 
pe capră. 


— Va fi destul de 
scump pentru modistă 
să-și repare vitrinele, 
consimțţi Mariah. Dar 
slavă Domnului că n-a 
fost nimeni rănit! 

Lacheul ridică boneta 
distrusă a Juliei și le 
conduse pe ambele 
femei prin mulțimea 
care se adunase. Julia era 


recunoscătoare că braţul 
lui puternic o susținea, 
căci genunchii ei erau 
moi. 

Chiar mai 
tulburătoare decât 
accidentul era teama că 
nu fusese, de fapt, vorba 
de un accident. 


Cu eficiența specifică 


a Casei Ashton, ducele 
fu informat despre 
accident înainte ca Julia 
și Mariah să apuce să 
intre în casă. Acesta veni 
în grabă din camera sa 
de lucru și le întâmpină 
chiar la ușă. O prinse în 
brațe pe Mariah cu atâta 
râvnă, încât o ridică de 
la podea. 


— Mariah, ești bine? 


= Sunt bine, 
iubitule, spuse ea 
râzând, deşi nu se 
desprinse din 
îmbrățişarea lui nici 
când picioarele îi 


reveniră pe pământ. 
Mulțumită  Juliei. A 
reușit într-o clipită să ne 
dea pe amândouă la o 


parte. 

— Slavă Domnului! 
Ashton își petrecu un 
braţ în jurul Juliei și o 
strânse într-o 
îmbrăţișare. Julia se 
sprijini de el, bucuroasă 
că era suficient de 
puternic cât să susțină 
două femei zdruncinate. 

— Nici nu vreau så 


mă gândesc ce mi-ar 
face Randall dacă ai fi 
rănită cât timp te afli 
sub acoperișul meu, 
Julia, spuse el cu un 
zâmbet strâmb. Veniţi 
în camera mea de lucru, 
vă ofer puţin coniac. 

Cu câte un braţ 
petrecut în jurul celor 
două femei, Ashton le 


conduse în camera sa de 
lucru. 

Julia se cufundă într- 
o canapea adâncă, 
tapițată cu piele, în 
vreme ce ducele turnă 
trei pahare de brandy. 
După ce le împărți, se 
așeză pe canapeaua din 
faţa ei, cu brațul 
petrecut în jurul soției 


sale. 

Julia înghiţi o gură de 
coniac. 

— Lacheul tău, 
Timms, a strigat să ne 
atenţioneze. Dacă n-ar fi 
făcut-o, n-am fi reușit să 
ne dăm la o parte din 
calea trăsurii. 

— Voi avea grijă să 
fie răsplătit, spuse 


Ashton, studiind cu 
perspicacitate chipul 
Juliei. Mai e ceva ce îți 
întunecă gândurile? 

Julia oftă. 

— Mă întreb dacă a 
fost un accident sau o 
încercare intenționată 
de a da peste noi. Dea 
da peste mine. 

— Şi eu m-am gândit 


la asta, spuse Mariah 
încet. Își fixă privirea 
asupra paharului de 
coniac, fără să bea. Caii 
scăpați de sub control 
au mai degrabă tendinţa 
să gonească prin 
mijlocul străzii decât să 
se apropie atât de mult 
de clădiri. 

Expresia ducelui 


deveni sumbră. 

— Crezi că Daventry 
a încercat să te ucidă? 

Julia se gândi puţin, 
apoi clătină din cap. 

— A spus că-şi va 
pune câinii cu botul pe 
labe și cred că vorbea 
serios. Dar poate câinii 
lui nu ascultă prea bine 
poruncile. 


Ashton se încruntă, 
iar Julia își aminti cât de 
periculos putea fi. 

— Am să cer să fie 
investigat incidentul, 
spuse ducele. Trebuie să 
fi existat mai mulți 
martori. Până nu știm 
exact ce s-a întâmplat, 
vă sugerez să le cereți 
furnizorilor voştri să 


vină să vă întâlnească 
aici. 

— Excelentă idee! 
Mâna lui Mariah se 
mută fără voia ei peste 
pântec. Sunt prea multe 
lucruri în joc pentru a 
ne permite să fim 
neatenți. 

Julia fu de acord. 


Avea să se bucure foarte, 


foarte tare când Randall 
îşi termina treburile și 
se întorcea. 


Randall îşi luă 
corespondenţa de 
dimineaţă așteptând 
parcă să primească ceva 
anume. Julia îi scrisese 
câte un bilet scurt în 
fiecare zi, întotdeauna o 


descriere amuzantă a 


încercărilor și a 
chinurilor presupuse de 
transformarea într-o 


mare doamnă în doar 
câteva zile. 

Scrisoarea din acea zi 
îi prezenta vizita 
croitoresei, însoţită de 
asistentele ei, pentru 
ultimele retușuri la 


rochia de bal. Julia 
încheia cu următoarele 
cuvinte: 


Mâine, pentru a ne 
răsplăti, eu şi Mariah vom 
merge la o sesiune de 
cumpărături cât se poate de 
frivolă. Viața în Londra 
subminează fără îndoială 
caracterul moral al unei 
persoane. 


Randall rânji, 
auzindu-i vocea 
răsunând luminoasă 
printre cuvinte, apoi 
puse scrisoarea deoparte 
și se întoarse spre restul 
corespondenţei. Erau 
câteva scrisori ce țineau 
de probleme de rutină, 
dar, mai interesant, era 
și o scrisoare de la Rob 


Carmichael. 

Rupse sigiliul și citi 
mesajul succint al 
poliţistului. 


Nu am avut timp să-ți 
scriu pe larg, dar cred că l-am 
găsit pe băiatul tău pierdut 
lângă Upton. N-aș lăsa niciun 
câine în situația lui. O să-l 
scot eu de acolo dacă tu ești 
prea ocupat. Gândește-te cât 
ești dispus să faci pentru un 


tânăr văr pe care nu l-ai 
întâlnit niciodată. Rob. 


Randall se încruntă 
citind. Adevărul era că 
nu voia să aibă nimic 
de-a face cu niciun copil 
de-al lui Branford, dar 
băiatul îi era rudă de 
sânge. Dacă Rob 
considera că situaţia era 
atât de gravă, încât era 


dispus să-l salveze el 
însuși pe băiat, însemna 
că lucrurile erau cu 
adevărat foarte rele. 
Fiindcă era greu să 
dea de Rob de la 
distanță, venise timpul 
să se întoarcă la Londra. 


Capitolul 27 


Presupunând că 
Randall avea să se 
întoarcă la Londra cu o 
zi înaintea balului, Julia 
credea că mai avea de 
așteptat trei zile până la 
întoarcerea lui. Oftând, 
se cufundă în baia de 
șezut, care era suficient 


de mare cât să încapă în 
ea cu totul. Apa din care 
se ridicau aburi grei era 
înmiresmată de 
parfumurile florale 
eliberate de uleiul de 
baie șocant de scump pe 
care și-l cumpărase cu o 
zi în urmă de pe strada 
Bond. 

Deși Ashton plănuia 


să amenajeze mai multe 
săli de baie luxoase în 
conac, deocamdată Julia 
era mulțumită cu baia 
de șezut. Apa fierbinte îi 
alină vânătăile de pe 
șoldul și cotul drept. 
Același efect îl avu și 
paharul de vin de Porto 
ce se odihnea pe o 
măsuță aşezată la 


îndemână. Ridică 
paharul și sorbi, simțind 
cu încântare că se 


răsfăţa. 
Se făcuse târziu, iar 
Elsa primise 


permisiunea de a se 
retrage. Fata se dovedea 
potrivită pentru ea. 
Amabilitatea o făcea o 
prezență plăcută și era 


util să aibă o cameristă 
care să se ocupe de 
garderoba ei, care 
devenea rapid din ce în 
ce mai bogată. 

Însă, după atâția ani 
petrecuți în singurătate, 
Julia prinsese gustul 
intimității. Fiindcă soțul 
ei era plecat, avea să se 
răsfeţe cu pace, apă 


fierbinte și vin. Oftă 
mulțumită și mai savură 
O înghiţitură din 
dulceața îmbătătoare a 
vinului de Porto. 

Vinul se terminase, 
iar Julia aproape că 
ațipise în apa ce începea 
să se răcească atunci 
când auzi deschizându- 
se ușa apartamentului. 


Se trezi imediat. Nici 
Gordon și nici Elsa nu ar 
fi venit la acea oră fără 
să fie chemați, iar 
Mariah și Ashton ar fi 
bătut dacă s-ar fi hotărât 
s-o viziteze. 

Se  scurseră câteva 
secunde și ușa 
dormitorului se 
deschise. O voce 


delicată, joasă strigă: 


— Julia? 

Randall! 

Se ridică în pripă din 
baia de șezut, 


înfășurându-se într-un 
prosop de baie mare și 
luxos, și dădu buzna 
dincolo de paravan. O 
singură lampă era 
aprinsă, dar era 


suficientă cât să vadă că 
soțul ei se descălțase, 
probabil pentru a nu o 
trezi dacă dormea. În 
lumina scăzută, părul lui 
auriu și silueta zveltă, cu 
umeri laţi îi evocară din 
nou un zeu nordic. 

— Mă bucur atât de 
mult că te-ai întors! 

Julia îi sări direct în 


braţe şi mai să-l 
răstoarne în entuziasmul 
el. 

Expresia lui ostenită 
dispăru.  Râzând, se 
dădu un pas în spate 
pentru a-şi recăpăta 
echilibrul, dar brațele 
lui o cuprinseră cu o 
viteză satisfăcătoare: 

— Am lipsit mai 


puțin de o săptămână, 
domnița mea. Nu că m- 
ar deranja o astfel de 
întâmpinare. Își îngropă 
faţa în părul ei umed, pe 
care și-l prinsese în 
vârful capului. Mmmm... 
miroși ca un buchet de 
primăvară. 

El mirosea ca... el 
însuși. Familiar, sigur și 


masculin. Toate 
simţurile Juliei se treziră 
cu intensitate, 
absorbindu-i lacome 
prezența. Îşi dădu capul 
pe spate și îl sărută cu 
plăcere nereținută. 
După o clipă de 
surprindere, Randall îi 
răspunse imediat cu 
pasiune. O sărută cu o 


intensitate egală cu a ei, 
trăgându-i acele din păr 
până când acesta se 
revărsă senzual peste 
umerii ei goi. 

Trupul  Juliei fu 
cuprins de fierbințeală, 
concentrată sub pântece 
și în sâni. Simţise și 
înainte fiori de dorință 
față de el, dar acum era 


un foc dezlănțuit pe 
deplin. Femeia calmă și 
rezervată care se 
formase în anii petrecuți 
în exil dispăruse, fiind 
înlocuită de o fetișcană 
dornică și lipsită de 
rușine. 

Mâna lui se strecură 
seducător pe spatele ei 
gol, pe sub prosop: 


— Nu porți prea 
multe, spuse  gâfâind 
ușor şi  strângându-i 
fesele în palme. 

— lar tu porți prea 
multe. 

Își puse mâinile pe 


reverele hainei, 
dezbrăcându-i-o de pe 
umeri. Prosopul 


înfășurat nu foarte 


strâns în jurul ei i se 
desfăcu și căzu până la 
talie. 

El deveni  ţeapăn, 
zgâindu-se la ea. 

— Dacă ai dubii unde 
va duce asta, domnița 
mea, acum e momentul 
să te retragi. 

Dar ea nu voia să se 
retragă. 


— Nu am dubii, Alex, 
spuse încet. În noaptea 
asta, vreau să ne unim 
ca doi amanți care nu au 
cunoscut niciodată 
întunericul. 

El inspiră adânc. 

— Mi-aş dori asta 
mai mult decât orice pe 
lume. 

Fa zâmbi și dădu 


drumul prosopului, 
lăsându-l să se strângă 
pe podea lângă 
picioarele ei goale. Nu se 
simţea ca o tânără fată 
perfectă și fără cicatrici. 
Se simțea feminină, 
experimentată ȘI 
puternică. 

Cicatricile ei nu erau 
importante, erau o 


rămășiță a trecutului. 
Prezentul era pulsația 
fierbinte a dorinţei, ce îi 
atrăgea laolaltă ca și 
cum ar fi fost doi poli 
opuși ai unui magnet: 

— Spuneai ceva de 
hainele alea... 

Trase de haina lui, 
dezbrăcându-l complet 
de ea, în vreme ce el își 


dezlegă cravata și o 
aruncă. Cu mişcări 
rapide, Julia îi descheie 
nasturii de la gât și se 
întinse să-i sărute pielea 
netedă, uşor sărată. 
Pulsul lui bătu 
nebunește sub buzele ei 
și scoase un sunet 
înăbușit de plăcere. 

Cât se poate de 


încântată de ea însăși, îi 
atacă și restul hainelor. 
Fiindcă și el făcea același 
lucru, mâinile li se 
încâlciră și degetele 
rătăciră într-o 
învălmășeală 

fermecătoare de atingeri 
şi de chicoteli. În ceea ce 
privește  dezbrăcarea, 
eforturile lor reciproce 


păreau lipsite de 
eficiență, dar era un 
amuzament delicios, iar 
absența fricii reprezenta 
cel mai puternic 
afrodiziac pe care îl 
încercase vreodată. 
Dezbrăcat, era de o 
frumuseţe masculină 
dură, ce i-ar fi făcut de 
rușine pe sculptorii 


greci. Julia își trecu 
mâinile peste umerii și 
peste trunchiul lui, 
pipăind texturile 
schimbătoare ale pielii, 
ale cicatricilor și ale 
părului blond. 

— Nu te-am văzut 
niciodată cu totul, șopti 
ea. Ce am așteptat oare? 

— Momentul 


potrivit. O ridică în 
braţe și o așeză în 
mijlocul patului. Cum 
azi am călărit mult, sunt 
flămând. lar tu, domnița 
mea, ești ca un banchet 
și un buchet deopotrivă. 

Înainte ca Julia să fi 
apucat să se instaleze pe 
saltea, Randall se întinse 
alături, cu tot corpul 


lipit de ea, de la coaste 
la pulpe. Se  aplecă 
asupra ei, oferindu-i un 
sărut profund, cu buzele 
întredeschise.  Degetele 
ei de la mâini și de la 
picioare se înfiorară de 
voluptatea nestăpânită a 
întâlnirii dintre limbile 
și buzele lor. 

Sărutul se prelungi 


până rămaseră amândoi 
fără suflare. Randall 
ridică bărbia. 

— Åi un gust 
delicios, de vin de Porto 
înțepător, produs de 
Ballard. 

Julia râse amețită. 

— Poţi identifica și 
producătorul? 

— Ashton nu ia decât 


de la Ballard, fiindcă e 
produs de un prieten, 
spuse Randall rânjind. Și 
e un vin de Porto 
excelent. Dar gustul tău 
e mai dulce și mai 
îmbătător decât al celor 
mai fine licori. 

Își apăsă buzele pe 
gâtul ei, sprijinindu-și 
mâinile pe sâni. 


Când degetul lui 
mare îi mângâie sfârcul, 
ea se arcui lipindu-se de 
palma lui. Randall 
începu s-o muște 
mărunt, coborând pe 
trupul ei cu un foc lent 
de sărutări. 

Julia oftă când gura 
lui se strânse peste sânul 
ei stâng și supse cu forță 


din  sfârc. Șoldurile 
începură să i se legene, 
lipindu-se de el. După 
ce-i sărută și celălalt sân 
cu la fel de multă 
intensitate, gura lui 
coborî tot mai mult 
peste pântecul ei. 

Doar nu avea de gând 
să... scânci înăbuşit şi 
aproape îi sări inima din 


piept când buzele și 
limba lui îndemânatice 
ajunseră la cele mai 
intime părţi ale corpului 
el. 

— Alex! 

Învăţase cum să-şi 
folosească gura pentru 
a-i oferi plăcere unui 
bărbat, dar nu se 
gândise niciodată cum 


ar fi să primească, la 
rândul ei o astfel de 
plăcere. Degetele el se 
împletiră strâns în părul 
lui Randall, în vreme ce 
trupul i se arcui tot mai 
strâns și mai strâns, și 
mai strâns, cuprins de o 
dorință atât de aprinsă, 
încât era aproape 
dureroasă. 


Descărcarea o sfâșie 
cu o forță zdrobitoare. 
Își strigă plăcerea, cu 
fiecare mușchi din corp 
cuprins de încordare. 
Când valul de senzaţii 
scăzu în intensitate, 
Randall își sprijini capul 
pe coapsa ei, respirând 
ușor peste pubisul ei. 

— Cu adevărat ești 


Alexandru cel Mare, 
spuse ea șoptit, 
desfăcându-și mâinile 
din părul lui și dându-i 
blând la o parte buclele 
groase de păr auriu de 
pe fruntea lui. Nici nu-i 
de mirare că ţi-a plăcut 
atât de mult când ţi-am 
făcut eu asta. 

—  „Plăcere” e un 


cuvânt mult prea 
inexpresiv pentru o 
astfel de experienţă. Își 
dădu capul pe spate 
pentru a-i surprinde 
privirea. Mi-am dorit să 
te gust cu lăcomie încă 
de prima dată când te- 
am văzut. 

Julia simţi o roșeață 
fierbinte, încântată, 


urcându-i în obraji. 

— Mă bucur că n-am 
știut. Erai și așa destul 
de  înfricoșător în 
postura de soldat care 
nu mă plăcea. Îi desenă 
cu degetul conturul 
urechii. Dar, cu 
siguranță, suntem abia 
pe la jumătate. 

— Dacă ai avut timp 


să-ți recapeți 
respiraţia... Se ridică 
deasupra ei, folosind un 
deget pentru a mângâia 
faldurile umede de 
carne, intens 
sensibilizate, dintre 
picioarele ei. 

Mici fiori de plăcere o 
străbătură când el 
descoperi centrul 


senzaţiilor. 

— Eşti gata să-mi 
oferi al doilea fel, 
domnița mea? 

— Şi când mă 
gândesc că-ți citeam 
scrisorile și mi se părea 
că nu există nici urmă 
de poezie în sufletul tău! 
spuse ea râzând. 

— Poate nu poezie. 


Dar un apetit profund și 
statornic, pe care doar 
tu îl poți sătura. 

Se instală atent între 
picioarele ei, mângâind- 
o cu o îndemânare 
desăvârșită până când ea 
începu să se 
zvârcolească sub 
degetele lui. 

— Acum? o întrebă. 


— Acum! 

Îl trase cu forță în jos, 
peste ea, ridicându-și 
șoldurile pentru a-l 
primi. Era uimitor cât 
de mult tânjea să-l simtă 
împlântându-se în ea 
după atât de mulți ani în 
care se temuse de 
asediul bărbaților. Dar 
când el se îngropă în ea, 


nu se mai simţi asediată. 
Se simți completă. 

Se  legănă cu el, 
surprinsă să constate că 
dorința începea să 
ajungă la intensitatea pe 
care o simțise înainte. 
Dar, de această dată, 
valul îi răpi pe amândoi, 
ritmurile înnebunite ale 
trupurilor lor ajungând 


să se potrivească până 
când el se cutremură și 
se descărcă în ea cu un 
geamăt profund. Ea 
răspunse în ecou 
descărcării lui, fără a ști 
sigur care dintre ei 
ajunsese primul la 
punctul culminant. 
Respirația lui 
chinuită încetini și se 


rostogoli pe spate, 
trăgând-o și pe ea într-o 
îmbrăţișare strânsă. Julia 
se  relaxă cu fața 
sprijinită de umărul lui 
și cu braţul trecut peste 
talia lui. (Cândva se 
simțise recunoscătoare 
pentru celibatul ei. Nu 
ar fi crezut niciodată că 
ar fi putut să cunoască o 


asemenea explozie 
uluitoare de dorință. 
Dar corpurile lor goale, 
împletite stăteau 
mărturie că nu era totul 
doar un vis. 

Randall îşi curbă 
mâna peste capul ei, 
strecurându-și degetele 
în părul ei încâlcit. 

— Mă întreb dacă am 


intuit că ești capabilă de 
O asemenea pasiune 
generoasă, murmură el. 
Sau sunt, pur și simplu, 
cel mai norocos bărbat 
de pe pământ? 

— Eu sunt cea 
norocoasă, râse Julia 
înăbușit. Norocoasă și 
egoistă. Probabil chiar 
ţi-e foame, dacă ţi-ai 


petrecut toată ziua 
călare. lar eu m-am 
apucat să-ți distrag 
atenția. 

— De fapt, m-am 
oprit prin bucătărie să 
îmbuc ceva înainte de a 
urca. Îi masă blând 
capul. Dar chiar de n-aş 
fi făcut-o, ești o hrană 
mai satisfăcătoare decât 


orice altceva aș fi putut 
găsi. 

— Asta e bine, 
fiindcă n-am forță să 
cobor două rânduri de 
scări pentru a da iama în 
cămară. De-abia am 
energie cât să aleg o 
cicatrice pe care să mi-o 
identifici, deși sunt 
atâtea dintre care pot să 


aleg. Trasă cu arătătorul 
o linie peste coastele lui. 
Asta, dacă îmi amintesc 
corect, e de la o tăietură 
de baionetă cu care te-ai 
ales în timpul retragerii 
din Corunna. 

El aprobă din cap. 

— Jumătate dintre 
campaniile militare din 
ultimii cincisprezece ani 


sunt înscripționate pe 
pielea mea. Am avut 
noroc că, în tot acest 
timp, am suferit o 
singură rană gravă. 

Fa se înfioră. 

— Încerc să nu mă 
gândesc la toate acele 
dăți când ai fi putut fi 
ucis, Alex. Nu te-aș fi 
cunoscut niciodată. 


— Asta înseamnă că 
nici nu mi-ai fi dus 
lipsa, remarcă el, cu un 
zâmbet în voce. 

— Refuz să mă pierd 
în filosofii în noaptea 
asta. Se încruntă când 
degetele ei  coborâră 
spre regiunea lui 
inghinală. Nu-l mai 
văzuse gol niciodată, iar 


acum, descoperea noi 
cicatrici. Liniile astea 
palide sunt ciudate. Par 
să fie o duzină sau poate 
mai multe şi sunt 
aproximativ paralele. Îşi 
trecu uşor vârfurile 
degetelor peste carnea 
crestată a zonei 
inghinale. Ce armă din 
lumea asta ar fi putut 


produce o astfel de 
rană? Dacă era cu vreo 
câțiva centimetri mai 
spre stânga nu ne-am fi 
putut bucura de o seară 
atât de încântătoare. 

— Nu a fost o armă. 
Oftă. Branford. 

Atenţia ei se trezi pe 
deplin şi se ridică 
sprijinindu-se într-o 


mână, pentru a putea 
studia cicatricile mai 


îndeaproape. 

— Doamne, 
Dumnezeule, te-a tăiat 
intenționat? 


— S-a întâmplat când 
am ajuns pentru prima 
dată la Turville. Vocea 
lui Randall era lipsită de 
inflexiuni. Declara că 


pornește la vânătoare și 
începea să mă gonească. 
Când mă ajungea din 
urmă, liar asta se 
întâmpla întotdeauna, 
fiindcă era mai mare, 
mai înalt și mai rapid, 
mă ţintuia la pământ. 
Apoi, îmi trăgea 
pantalonii și mă tăia cu 
pumnalul său mic. De 


fiecare dată când se 
întâmpla, tăia puţin mai 
aproape. Îmi spunea că, 
atunci când va ajunge la 
sculă, mi-o va tăia cu 
totul. 

Juliei i se  tăie 
respirația de groază, 
acoperindu-și gura cu 
mâna. 

— De ce nu l-a oprit 


nimeni? 
— El era tânărul 


stăpân. Nimeni nu 
îndrăznea să i se 
împotrivească. 


— Deci ai învățat să 
te lupți și să te porți 
urât ca să fii alungat. 

Îşi lipi buzele peste 
cicatricile lui, suferind 
când și-l imagină copil, 


chinuit și neavând la 
cine să apeleze. Nici nu 
era de mirare că Randall 


devenise atât de 
protector. 

Sărutându-i 
cicatricile, îl simți 


reacționând și agitân- 
du-se puțin. Randall 
spuse trist: 

— Te poți baza pe 


Branford să distrugă un 
moment perfect chiar și 
acum. Trebuie să 
discutăm, domnița mea, 
iar asta înseamnă că ar fi 
bine să te îmbraci cu 
ceva, altfel nu voi fi în 
stare să mă exprim 
rațional. 

— Atunci şi tu 
trebuie să te acoperi, 


domnule maior, spuse 
ea aspru. Crezi că 
femeile sunt imune la 
astfel de priveliști ce 
distrag atenţia? 

— Mă bucur că tu nu 
ești, spuse el cald, 
mângâindu-i trunchiul. 
Doamne, Dumnezeule, 
ce ai păţit pe șold? Nu- 
mi vine să cred că n-am 


observat vânătăile astea 
mai devreme! 

— Lumina era 
scăzută, iar noi eram 
ocupați cu altele. Julia se 
ridică, conștientizând 
mai clar rana. O trăsură 
scăpată de sub control 
aproape ne-a lovit pe 
mine și pe Mariah ieri, 
când făceam 


cumpărături. Am căzut 
când m-am dat la o 
parte.  Inspiră adânc, 
dorindu-și să nu fie 
nevoită să strice 
atmosfera. A fost 
probabil un accident, 
dar... nu suntem sigure. 
Ashton a cerut ca 
accidentul să fie 
investigat. 


Randall expiră 
zgomotos. 

— Nu poți uita de 
lume nici măcar preț de 
o noapte, se pare. Mai 
există vreun loc rămas 
sigur? Avem chiar mai 
mult de discutat decât 
credeam. 

Fiindcă avea la 
dispoziție o baie de 
șezut plină cu apă, 
Randall se spălă rapid 
înainte de a-și îmbrăca 
hainele de noapte, apoi 
turnă două pahare de 
vin de Porto și i se 
alătură Juliei în pat. 


Părul ei întunecat era 
pieptănat într-o coadă 
împletită cu grijă, ce-i 
cădea pe un umăr, iar o 
cămașă de noapte 
modestă din muselină o 
acoperea cu totul, dar 
chiar și așa, era atât de 
atrăgătoare, încât îi 
distrăgea atenția. 

De fapt, știind ce se 


afla sub acea muselină, o 
găsea și mai atrăgătoare. 
Poate că şi reciproca era 
valabilă, căci ea îl privea 
cu O încântare 
nestingherită, deși acum 
era la fel de îmbrăcat ca 
ȘI ea. 

Îi întinse vinul, apoi 
se strecură sub plapumă 
lângă ea. Sprijinindu-se 


de pernele aşezate 
grămadă, îşi petrecu un 
braț în jurul ei: 

— Să beau vin în pat 
cu o femeie frumoasă e 
visul oricărui soldat, mai 
ales când se târăște prin 
noroiul unei campanii 
militare. 

Ea zâmbi. 

— Vinul e primul 


lucru la care se gândește 
un soldat? 

— Al doilea. 

O sărută prelung, 
punând capăt sărutului 
cu multă ezitare. Acum, 
că obstacolele din calea 
intimităţii fuseseră 
anihilate, își dorea să 
facă dragoste cu Julia 
până ajungea atât de 


slăbit, încât să nici nu se 
mai poată da jos din pat. 
Amintindu-și că 
aveau să se bucure și de 
alte nopți, o întrebă: 
— A găsit Ash vreun 


martor pentru 
incidentul cu trăsura? 
— Da, dar 


deocamdată nimic care 
să demonstreze dacă a 


fost sau nu intenționat. 
Sorbi din vinul de Porto, 
în- cruntându-se. Dacă a 
fost o încercare dea mă 
ucide, nu văd cum ar fi 
putut fi plănuită. Nici 
măcar eu și Mariah nu 
știam că ne vom afla în 
acel loc în momentul 
respectiv. 

— Un bărbat care v- 


ar fi urmărit ar fi putut 
găsi atunci O 
oportunitate neașteptată 
de a ataca și să fi 
acționat spontan, spuse 
Randall încet. 

— Poate că asta e, 
consimţi ea. De regulă, 
străzile acelea sunt prea 
aglomerate pentru ca o 
trăsură să poată prinde 


viteză, dar incidentul s-a 
petrecut în timpul uneia 
dintre acele pauze în 
trafic care mai apar 
uneori. Un urmăritor ar 
fi putut decide să profite 
de ocazia de a mă călca. 
Degetele i se strânseră 
pe pahar. Ar fi putut s-o 
omoare și pe Mariah. 
Mariah și copilul din 


pântecele ei. Dacă cele 
două femei ar fi fost 
rănite, Randall și Ashton 
s-ar fi întrecut să facă 
dreptate și să-l 
pedepsească pe vinovat. 

— ÎL cunoşti pe 
Crockett. Ar fi posibil să 
ignore porunca lui 
Daventry de a te lăsa în 
pace dacă și-ar dori în 


continuare să se 
răzbune? 

— E posibil. Crockett 
îi era loial lui Branford. 
Exista între ei un 
atașament ciudat, pe 
care nu l-am înţeles 
niciodată. 

Expresia  Juliei era 
tulburată. 

Randall o prinse mai 


strâns de după umeri. 

— Cât timp 
investighează Ash 
accidentul, eu aș putea 
să încep de la celălalt 
capăt, încercând să 
urmăresc mişcările lui 
Crockett. Pare cel mai 
probabil ca el să fie cel 
care îți dorește răul. 

Julia oftă. 


— Mi-ar plăcea să 
cred că acea trăsură 
chiar a scăpat accidental 
de sub control, iar 
Crockett nu se află 
nicidecum în apropiere 
de Londra. Nu vreau să 
fiu nevoită să mă tem 
pentru viaţa mea. 

— Nu ar fi trebuit să 
te las singură aici. 


— Fiind instalată în 
mijlocul Casei Ashton, 
nu prea se poate spune 
că am fost singură, 
remarcă ea. Nimeni nu a 
avut de suferit, cu 
excepția unei bonete 
drăguţe, și am comandat 
o alta la fel pentru a o 
înlocui. Dar tu? Și tu 
aveai ceva de discutat, 


parcă? 

Randall roti paharul 
de vin, unnărind cum 
lumina lămpii se reflecta 
în lichidul roșu-auriu. 

— La Roscombe am 
primit o scrisoare de la 
Rob Carmichael. Crede 
că l-a găsit pe fiul lui 
Branford lângă Upton. 
Mi-a recomandat ca 


băiatul să fie salvat 
imediat din situaţia 
actuală. 

Julia se ridică în capul 
oaselor atât de brusc, 
încât aproape îşi vârsă 
vinul. Nici măcar nu 
observă când Randall 
stabiliză paharul. 

— Ce altceva a mai 
spus? în ce fel de 


situație dificilă se află 
băiatul? 

— Ştii la fel de multe 
ca mine, răspunse 
Randall. Rob nu scrie 
prea mult nici în cele 
mai bune momente ale 
sale și, din câte am 
înţeles, era pe fugă când 
mi-a mâzgălit biletul 
ăsta. Va trebui să dau de 


el, ceea ce ar putea dura 
câteva zile. Am avut 
noroc că l-am găsit atât 
de repede înainte de a 
pleca la Roscombe. 

— Trebuie să 
mergem la Upton și să 
luăm copilul, spuse Julia 
cu pasiune. 

— Nu înainte de 
balul lui Mariah - nu ne- 


ar  ierta-o niciodată. 
Randall se  încruntă. 
Julia, de ce îți pasă atât 
de mult de copilul din 
flori al unui soț pe care 
l-ai detestat? Există 
numeroşi copii în 
situații dificile, iar dacă 
îți vei înființa 
adăposturile, îi vei ajuta 
pe foarte mulți dintre ei. 


De ce anume acest 
copil? 

— Nu.. nu sunt 
sigură. Dar băiatul are, 
neîndoielnic, nevoie să 
fie îngrijit. Îşi mușcă 
buza. Are aproape 
aceeași vârstă pe care ar 
fi avut-o acum copilul 
meu. 

lar Julia nu avea să 


mai aibă vreodată un alt 
copil. Randall reuși să 
înțeleagă vag de ce se 
simţea legată tocmai de 
acest băiat pierdut. Dar 
era copilul lui Branford. 

— Julia, spuse 
Randall. Dar dacă 
băiatul e nebun, ca tatăl 
său? 

— Sper că nu e. Julia 


îi adresă o privire 
rugătoare. Dar chiar 
dacă e tulburat... Alex, ai 
spus chiar tu că, dacă 
Branford ar fi fost 
crescut mai bine, poate 
că n-ar fi fost atât de 
distrugător. 

— Poate că nu. Dar 
poate ar fi fost un 
depravat indiferent de 


educaţie.  Randall își 
aminti teroarea de a fi 
țintuit la pământ, în 
vreme ce vărul său masiv 
agita vesel micul pumnal 
strălucitor. Buzele i se 
strânseră. Dacă băiatul e 
ca Branford, nu cred că 
aş suporta să locuiesc 
sub același acoperiș cu 
el. Tu ai putea? 


Julia închise strâns 
ochii. 

— Nu ştiu, şopti. Dar 
chiar dacă e dificil, cu 
siguranță îi putem găsi 
un loc mai bun decât cel 
în care se află acum. Ce- 
ai zice de Academia 
Westerfield? Aţi ridicat 
toți în slăvi miracolele 
făcute de Lady Agnes. 


— Doar dacă în 
spatele 
comportamentului 
deviat se află un 
material uman sănătos, 
spuse Randall. Destul de 
mulți băieți ajung la 
academie într-un 
moment în care sunt pe 
punctul de a exploda, 
dar depășesc momentul 


dacă sunt trataţi bine. 
Lady Agnes nu ar 
accepta un elev care 
simte plăcere să le facă 
rău altora. 

— Presupun că nu. 
Dar e singurul nepot al 
unchiului tău. Cu 
siguranță, Daventry şi-ar 
dori să-l ia pe băiat în 
grija lui, nu-i așa? 


— Poate că da, poate 
că nu. De ce ar trebui 
să-i pese de un copil 
nelegitim necunoscut, 
acum, când soţia lui e pe 
punctul de a-i oferi fiul 
pe care și l-a dorit de 
atâta timp? Chiar dacă 
ar fi dispus să își facă 
datoria față de băiat, 
Daventry l-ar putea 


transforma pe copilul 
acesta într-un monstru 
la fel de îngrozitor ca 
Branford, spuse Randall 
fără ocoliș. Dacă băiatul 
e violent, cea mai bună 
soluție ar fi să-i 
impunem să intre în 
serviciul militar. Pe un 
vas al Marinei, ar învăța 
să respecte disciplina 


pentru a supraviețui. 

Julia se înfioră. 

Mai blând, Randall 
spuse: 

— Nu toată lumea 
poate fi salvată, Julia. 
Sunt dispus să îl caut. 
După cum ai spus, e 
vărul meu. Dar dacă e 
un monstru, la fel ca 
tatăl său, n-am să-i 


permit să pună în 
pericol alți oameni. 

— Știu că ai dreptate, 
spuse ea atât de încet, 
încât de-abia se auzi. 
Dar sunt șanse mari ca 
băiatul să fie normal. 
Trebuie să aflăm. Putem 
merge în ziua următoare 
balului? 

— Asta depinde de 


cât de repede reușesc să- 
| găsesc pe Rob 
Carmichael. Randall o 
trase spre el. Ea se relaxă 
la pieptul lui cu un oftat. 
Pentru următoarele 
câteva zile, nu te gândi 
la băiatul ăsta. 
Concentrează-te pe bal, 
pe prietenii tăi şi pe 
noua ta viață. 


— E un sfat bun. Îşi 
ascunse un căscat. 
Deocamdată, sunt 
pregătită să dorm. 

Şi el era. Avea să 
doarmă și s-o viseze pe 
Julia. 


Randall se trezi cu 
Julia cuibărită la pieptul 
lui,  ţinându-și mâna 


într-un loc foarte intim. 
Trupul lui reacționă și 
el. Se foi puțin, 
frecându-se de mâna ei, 
iar ea se trezi. 

Julia deschise ochii. 
După o foarte scurtă 
clipă de surpriză, mâna 
ei se strânse încet în 
jurul lui. Randall simţi 
că 1 se taie respirația și 


deveni tare ca piatra: 

— Sper că nu 
intenționai să te dai jos 
din pat imediat, spuse el 
cu glas sugrumat. 

— Cu siguranţă, nu. 
Zâmbetul ei era jucăuș, 
iar mâna și mai și. Sunt 
doisprezece ani de 
compensat, Alexander. 

— Am să fac tot ce 


pot ca să te ajut să 
recâștigi timpul pierdut. 
Dar, în dimineaţa asta, 
tu trebuie să faci toată 
treaba. 

O prinse de talie și o 
trase peste el. 

Distinsa, eleganta și 
curajoasa lui soție 
chicoti. Apoi se aplecă 
să-l sărute, mulându-și 


corpul moale după al lui. 
Făcură dragoste lent, 
cu satisfacție, până la 
sfârșit, care nu fu lent 
deloc. 
După ce-și ostoiră 


pentru moment 
pasiunea, rămaseră 
lipiți, cu părul «i 
revărsându-se peste 


gâtul lui: 


— Nu știam de ce mă 
lipsesc, șopti ea. Nu 
știam. 

Randall cunoscuse 
pasiunea, dar niciodată 
atât de strâns împletită 
cu tandreţea. Îi masă 
ușor spatele, de la 
umerii fini și talia 
subțire la posteriorul 
desăvârșit. La destul de 


scurt timp după ce 
începuseră, îşi 
aruncaseră deoparte 
hainele de noapte, astfel 
că stăteau acum întinși 
goi. 

— Am ştiut că te 
doresc încă din prima 
clipă în care te-am 
întâlnit, domnița mea. 
Râse. Nu am înțeles 


atunci de ce. Acum, da. 

Rămaseră întinși, 
satisfăcuţi, preţ de încă 
vreo câteva minute, apoi 
Julia spuse cu regret: 

— "Trebuie neapărat 
să ne sculăm. Tu trebuie 
să-l cauţi pe domnul 
Carmichael, iar eu 
trebuie s-o ajut pe 
Mariah la câteva mii de 


detalii legate de bal. Se 
dezlipi de Randall și se 
ridică în capul oaselor, 
ca o delicioasă nimfă 
goală. În plus, Lady Kiri 
va trece pe aici în 
dimineața asta, parţial 
pentru  kedgeree şi 
parțial pentru a-mi da 
un parfum pe care l-a 
conceput special pentru 


mine. Mariah spune că 
se pricepe foarte bine la 
asta. 

— Mă îndoiesc că te 
poate face să miroși mai 
bine decât miroși acum. 

Se târî de-a bușilea 
prin așternut, ţinându- 
se după Julia. Ea râse și 
cobori din pat. 

—  Încerci să-mi 


subminezi planurile 
pentru ziua de azi, 
domnule maior. 

— Chiar asta fac. Dar 
avea și el multe de făcut. 
Nu mă întorc până la 
cină. 

— Anthony vrea să 
semnezi o declaraţie de 
renunțare, prin care să 
cedezi drepturile tale de 


soţ asupra averii mele. 
Julia păru puţin jenată. 
Tu ai spus c-o vei face. 

— Desigur. 

Nu-l deranja să 
semneze un document 
prin care să renunțe la 
dreptul său legal asupra 
banilor ei. Dar și-ar fi 
dorit ca ea să nu aibă 
acei bani. 


Lady Kiri sosi chiar în 
timp ce Julia și Mariah 
serveau o ultimă ceașcă 
de ceai la micul dejun și 
înainte ca kedgeree-ul să 
fie luat din sala de mese. 
Julia îi zâmbi femeii mai 
tinere. 


— Al un instinct 
excelent să sosești cât 
încă mai este mâncare. 

— Misterioasa 
înțelepciune a 
Orientului, spuse Kiri 
mândră, servindu-se cu 
o porție din mâncarea 
indiană și adăugându-și 
o felie de pâine prăjită. 
După ce puse jos 


farfuria, scoase din 
săculețul ei o sticluță de 
cristal minunată. Poftim 
parfumul pe care l-am 
preparat pentru tine, 
Lady Julia. Sper sincer 
să-ți placă. 

Jula nu şi-ar fi 
permis niciodată să fie 
nepoliticoasă în privința 
acceptării unui cadou, 


în special când era 
însoțit de expresia 
neliniștită a celui care îl 
oferea. Mariah îi spusese 
că tânăra Kiri își lua 
foarte în serios 
parfumurile. 

— Nu am mai primit 
niciodată un parfum 
făcut special pentru 
mine, deci, cu siguranță, 


are să-mi placă foarte 
mult. 

Kiri păru în 
continuare îngrijorată. 

— De regulă, când 
prepar un parfum 
pentru cineva, îi ofer 
femeii respective diferite 
arome pe care să le 
testeze şi discutăm 
despre ceea ce îi place. 


Dar Mariah vorbește des 
despre tine, așa că te 
cunosc puţin. Când te- 
am văzut ieri dimineaţă, 
m-a lovit inspirația și 
am început să amestec 
arome ca un pictor din 


Ţara Lacurilor 

cuprins de nebunie cu 
acuarelele sale. Îi dădu 
Juliei sticluța. Asta e 


doar prima versiune. 
Parfumurile 
reacționează diferit pe 
persoane diferite, de 
aceea trebuie adesea 
ajustate, în cazul lui 
Mariah, a fost nevoie de 
mai multe încercări 
până am obținut 
combinația perfectă. 

— Cinci, dar a fost o 


experiență minunată. 
Nu trebuie să-ți faci 
atâtea griji, Kiri, spuse 
Mariah liniștitor. Sunt 
sigură că nu s-a 
întâmplat niciodată ca 
parfumurile tale să nu 
placă. 

— Nimeni nu mi-a 
spus asta în față, 
răspunse Kiri aspru. Dar 


oamenii mint tot 
timpul. În special cei din 
înalta societate. 
Hotărând că era cazul 
să pună capăt 
îngrijorării lui Kiri, Julia 
scoase dopul sticluței și 
îşi puse o picătură de 
parfum pe încheietura 
mâinii. Apoi  mirosi 
parfumul ameţitor. 


Înlemni şi se lăsă 
transportată înapoi în 
copilărie. În gât i se 
formă un nod, iar în 
ochi i se  strânseră 
lacrimi. 

— O, vai... șopti. 

— Nu mi s-a mai 
întâmplat niciodată ca 
cineva să plângă 
mirosind parfumul meu! 


exclamă Kiri îngrozită, 
îmi pare atât de rău, 
Lady Julia! 

Se întinse după 
sticluță, dar Julia clătină 
din cap. 

— Mirosul îmi 
aminteşte de mama 
mea, spuse pe o voce 
sugrumată. Era 
frumoasă și luminoasă 


ȘI... și-mi oferea 
siguranţă. 

După ce murise 
mama ei, Julia nu mai 
trăise timp de mulți ani 
sentimentul de 
siguranță. Nu până 
acum, cu Randall. 

— E bine atunci. Kiri 
se relaxă şi luă o 
înghițitură de kedgeree. 


Îţi evocă şi alte lucruri? 

Julia mirosi din nou 
parfumul, încercând să 
fie mai analitică: 

— Par a fi mai multe 
straturi de miresme. 
Florale, dar mai 
complexe. Îmi aminteşte 
de liliac, care îmi place 
foarte mult, dar are și o 
aromă mai bogată de 


trandafir și un foarte 
subtil parfum de... de 
pădure întunecată în 
timpul nopții. Îşi ridică 
din nou încheietura. Și 
totul e străbătut de ceva 
sălbatic și fragil, ce îmi 
amintește de un oboi 
croindu-și drum printre 
viori și violoncele. 

Kiri dădu din cap 


satisfăcută. 

—  Descrii foarte 
bine, Lady Julia. Îmi 
doream o astfel de 
complexitate pentru 
tine. Acum, să vedem 
cum se simte pe pielea 
ta. 

Mariah luă sticluța și 
inhală. 

— Mmm, minunat, 


Kiri. Zâmbi poznaș. Lu: 
Randall o să-i placă, 
Julia. 

— Așa cred și eu. 
Julia zâmbi pentru sine. 
Soţul ei avea să 
aprecieze parfumul în 
mod deosebit dacă îl 
purta fără nimic altceva 
pe ea. 


Capitolul 29 


Rob Carmichael 
răspunse biletului lui 
Randall stabilind o 
întâlnire acasă la el, în 
dimineaţa balului. 
Randall se bucură că 
avea să se întâmple în 
timpul zilei. Zona de 
lângă Covent Garden nu 


era cea mai rea din 
Londra, dar, cu 
siguranță, nici cea mai 
bună. 

Taxiul închiriat de 
Randall îl lăsă pe o 
stradă din apropiere și 
străbătu pe jos distanţa 
corespunzătoare 
ultimelor câteva blocuri. 
Cartierul era liniștit în 


miezul dimineții, dar el 
rămase atent. 

Însă nu suficient de 
atent. Aproape ajunsese 
la casa lui Rob, când 
simți un obiect tare 
înfigându-i-se în spate. 
O voce groasă mârâi: 

— Banii sau viaţa! 

Randall îndesă un cot 
în coastele atacatorului. 


Bărbatul scoase un sunet 
gătuit. 

Răsucindu-se pe 
călcâie,  Randall lovi 
picioarele  atacatorului, 
care căzu ca și cum ar fi 
fost secerat, apoi îi 
scoase cuțitul pe care îl 
ținea ascuns. Bărbatul, 
un muncitor în haine 
sărăcăcioase, pică lat pe 


jos. Ashton își învățase 
colegii de clasă 
Kalarippayattu, un stil 
de luptă indian, când 
erau copii. Mai târziu, 
Randall acumulase 
experiență practică în 
bătăi pe câmpul de 
luptă. Rezultatele erau, 
de obicei, cele scontate. 

Randall băgă cuțitul 


în teacă, dându-și 
seama, la o privire mai 
atentă, cine era 
muncitorul zdrenţuit. 

— Noroc că te-am 
recunoscut înainte să te 
rănesc grav, Rob, spuse 
el cu un amuzament sec. 

— Întotdeauna 
subestimez cât ești de 
rapid, spuse polițistul pe 


tonul său normal, 
ridicându-se uşor în 
picioare. Credeam că o 
să ajung acasă să mă spăl 
înainte să soseşti la 
întâlnire, dar treaba pe 
care am avut-o înainte 
mi-a luat mai mult decât 
m-am aşteptat. 

— Şi, fireşte, n-ai 
rezistat ispitei de a mă 


pune la încercare. 
Randall îşi studie 
prietenul, în vreme ce 
porniră din nou. Ți-aş 
strânge mâna, dar mi-e 
teamă să nu iau vreo 
boală dezgustătoare. Ce 
mi-ai înfipt în coaste? 

— Un kottukampu. E 
un baston scurt, folosit 
în Kalarippayattu. Rob îi 


arătă o bucată de lemn 
șlefuit, de grosimea unui 
deget mare și lung cam 
cât o mână. 

Randall îl studie cu 
interes. 

— Nu l-am văzut 
niciodată pe Ashton 
folosind ceva de genul 
asta. 

— E o tehnică 


avansată, pe care el nu o 
cunoștea. Rob ascunse 
mica armă în interiorul 
hainei. Am învățat să-l 
folosesc cât am fost în 
India. Prefer să îl țin la 
îndemână în locul unui 
cuţit, fiindcă riscul să 
ucid pe cineva din 
greșeală e mai mic. 

— Şi se mai spune că 


soldații duc o viață 
periculoasă, remarcă 
Randall.  Bănuiesc că 
viața în armata lui 
Wellington e pașnică în 
comparație cu munca ta. 

— Majoritatea zilelor 
mele sunt destul de 
paşnice. Dar un polițist 
care se așteaptă să 
trăiască în siguranță va 


avea o carieră scurtă. 
Clădirea veche în care 
locuia Rob avea o casă 
de amanet la parter și 
un apartament 
deasupra. Rob descuie 
ușa de la casa scării de 
lângă amanet și îl pofti 
pe Randall înăuntru. 
Urcară un șir de 
trepte șubrede, trecură 


de o altă ușă încuiată și 
ajunseră la locuinţa lui 


Rob. Sufrageria 
principală era 
surprinzător de 


confortabilă și mobilată 
cu un simț al ordinii 
milităresc. Servitorul lui 
Rob, Harvey, veni să 
vadă cine sosise. Bătut 
de soartă și cu trupul 


vânjos plin de mușchi, 
Harvey era formidabil, 
în ciuda piciorului său 
de lemn. 

Recunoscându-l pe 
Randall, îl salută din 
cap. 

— Ziua bună, 
domnule maior. 

Apoi,  dispăru în 
partea din spate a 


apartamentului. 

— Lasă-mi câteva 
minute să îmi reintru în 
piele, spuse Rob, ieșind 
după Harvey. 

Randall se  instală 
într-un fotoliu lângă 
fereastră şi luă din 
teancul de pe măsuța de 
lângă el unul dintre 
ziarele zilei, dar nu reuși 


să se concentreze asupra 
ştirilor. În seara aceea se 
ținea marele bal al Juliei 
și avea să  savureze 
momentul mai bine 
după ce se lămurea 
nesiguranța legată de 
fiul nelegitim al lui 
Branford. Randall era și 
el curios în privința 
băiatului, chiar dacă nu- 


și dorea să fie. 

Zece minute mai 
târziu, Rob se întoarse 
purtând o tavă cu un 
ceainic aburind pentru 
cafea și două cești. Nu 
mai avea părul ciufulit și 
se  descotorosise de 
hainele murdare şi 
zdrențăroase. Prietenul 
său purta haine curate, 


ce nu ieșeau în evidenţă, 


specifice unui 
gentleman cu mijloace 
modeste. Și acest 


costum era tot o 
deghizare, la fel ca 
hainele de cerșetor, dar 
era o ţinută ce îi 
permitea să se miște și 
în înalta societate, și în 
păturile de jos, fără a 


atrage prea mult atenţia. 
Constituţia  zveltă şi 
părul castaniu nu se 
remarcau cu nimic. 
Doar ochii lui albaștri și 
reci sugerau că era mai 
mult decât părea. 
Randall acceptă o 
ceașcă de cafea și își 
amestecă frişcă în ea. 
După o înghiţitură, își 


dădu seama ca era foarte 
fierbinte și suficient de 
tare cât să doboare un 
bou. Adăugă și zahăr: 

— Povestește-mi 
despre tânărul meu văr 
cu origini obscure. A 
fost greu să dai de el? 

— Nu prea. Rob își 
turnă și lui cafea fără a 
adăuga nimic care să-i 


atenueze gustul. 
Amintirile lui Lady Julia 
s-au dovedit corecte. 
Mama băiatului, Sally 
Thomas, era într-adevăr 
slujnică într-o cârciumă. 
Lucra la o tavernă aflată 
la câţiva kilometri la 
nord de Upton. Nu era 
niciun secret cine era 
tatăl copilului. Branford 


a vizitat-o pe Sally 
Thomas cu regularitate 
ani la rând, iar copilul 
seamănă cu el suficient 
cât să nu fie pusă la 
îndoială relația dintre ei. 

Deci băiatul arăta ca 
Branford. Un fapt deloc 
atrăgător. Dar Randall se 
îndoia că acest lucru 
avea să-i stea în cale 


Juliei. Nici nu putea s-o 
critice pentru sufletul ei 
cald și protector, căci și 
el se bucura de avantaje. 
Considerând că era 
cazul să nu-i mai spună 
doar „băiatul, Randall 
întrebă: 

— Cum îl cheamă? 

— Benjamin Thomas. 
Numit și Ben sau Benny 


bastardul. Rob dădu pe 
gât jumătate de ceașcă 
de cafea fierbinte dintr- 
o singură înghițitură, 
apoi își umplu din nou 
ceașca. A locuit cu 
mama sa la tavernă până 
la nouă ani. Ea a murit 
în timpul unei nașteri, 
iar Benjamin e singurul 
ei copil care a 


supravieţuit. Sally 
Thomas era o femeiușcă 
bună și puternică, mi s-a 
spus, și aparent dispusă 
să tolereze trăsăturile de 
caracter mai urâte ale 
lui Branford. A venit de 
undeva din West 
Country, dar nimeni nu 
știe de unde anume. Nu 
are rude de care să se 


știe, așa că Benjamin a 
rămas singur pe lume. 

— Unde e acum? 

— Parohia nu a vrut 
să-i ofere susținere 
financiară, așa că a fost, 
practic, vândut ca sclav 
de muncă celui mai 
brutal fermier din zonă. 
Chipul lui Rob se 
întunecă. Nimeni nu-l 


vrea pe băiat. Nimănui 
nu-i pasă dacă trăiește 
sau moare. 

Randall simţi o 
tresărire nedorită de 


simpatie. 

— A încercat cineva 
să-l informeze pe 
Daventry că are un 
nepot? 


— Nu, din câte am 


aflat eu. Dacă a încercat 
cineva, a dat greș dintr- 
un motiv sau altul. Rob 
luă încă o înghiţitură 
mare de cafea. 
Fermierul, Jeb Gault, e o 
creatură monstruoasă. A 
avut o soție, dar l-a 
părăsit. Nu prea reușește 
să-și păstreze 
muncitorii, de aceea s-a 


oferit cu generozitate 
să-l ia în casa lui pe 
băiatul flămând pentru 
ca parohia să fie scutită 
de cheltuiala de a-i 
asigura traiul. 

— Pare o situaţie 
grea pentru orice copil. 
Randall se gândi din nou 
la asemănarea dintre 
băiat şi tatăl său. 


Benjamin a moştenit 
violența nebună a tatălui 
său? 

— Nu știu. Nu am 
vorbit personal cu el. 
Rob se încruntă. Dar 
unul dintre localnicii cu 
care am discutat mi-a 
spus că toată lumea se 
așteaptă ca, mai 
devreme sau mai târziu, 


Gault să îl ucidă pe băiat 
sau băiatul să îl ucidă pe 
Gault. 

Un bastard care arăta 
ca Branford și care s-ar 
fi putut dovedi un 
ucigaș. Minunat. Randall 
oftă. 

— Am să merg la 
Gloucestershire, să-l iau 
de la fermă. După aceea, 


totul depinde de cum e 
tânărul Benjamin. 
Promit că va ajunge 
într-o situație mai bună 
decât cea în care e 
acum. 

Rob își mai turnă 
cafea. 

— Familia poate fi un 
iad. 


Foarte adevărat. Dar 


rămânea, totuși, familie. 


Julia primi calmă 
veștile despre Benjamin 
Thomas. 

— Să plecăm mâine 
dimineață la prima oră, 
Alex. 

El râse. 

— Îți garantez că vei 
fi extenuată după balul 


din această noapte. La 
fel şi Mariah. Îşi va dori 
să petreacă o zi liniștită, 
discutând în detaliu 
evenimentele serii, iar 
tu, ca o bună prietenă, 
ar trebui să-i faci pe 
plac. Vor fi și oaspeți 
care vor veni să-şi 
exprime aprecierea față 
de bal. Nu cred că se va 


putea să plecăm mâine. 

Julia se încruntă. 

— Cred că ai 
dreptate. Poimâine 
atunci. 

O parte din Randall 
își dorea să amâne acea 
călătorie cât de mult 
posibil. Cealaltă parte, 
mai bună, voia să-l 
salveze pe tânărul său 


văr necunoscut, cu 
origini umile, din 
mâinile fermierului 
brutal. Niciun copil nu 
ar trebui să fie victima 
violenței. 

lronia faptului că 
Randall fusese brutalizat 
tocmai de tatăl tânărului 
Benjamin era prea 
puternică pentru a 


rămâne neobservată. 


În vreme ce Julia se 
pregătea de bal, salonul 
ei privat se umplu de 
oameni veniți să se 
asigure că avea să arate 
cât de bine posibil 
pentru debutul ei în 


societatea londoneză. 
Julia stătu răbdătoare în 
picioare până când 
madame Hélier şi o 
cusătoreasă o îmbrăcară 
în rochia de bal și făcură 
mici ajustări. Modista îi 
interzisese Juliei să se 
apropie de vreo fereastră 
până când nu ajungea să 
arate perfect. 


Fireşte, camerista 
personală a lui Mariah 
era prezentă și ea pentru 
a o ajuta pe Elsa la 
măreaţa pregătire. 
Mariah, arătând superb 
în brocart auriu, sosi să 
ofere  încurajări. Lady 
Kiri  apăru și ea, 
splendidă în  stacojiu. 
Teoretic, venise să-și 


ofere ajutorul în caz că 
era nevoie, dar, de fapt, 
recunoscu ea veselă, voia 
să participe la distracție. 
În cele din urmă, intră și 
bunica  Juliei, arătând 
mai regal decât regina, 
îmbrăcată în satin 
negru, tivit luxos cu 
dantelă argintie asortată 
cu părul ei. 


În vreme ce Elsa îi 
prindea părul Juliei cu 
agrafe, aceasta îi 
murmură lui Mariah: 

— Cred că sunt deja 
în plus. Dacă aș pleca pe 
furiș, nu ar observa 
nimeni. 

— Ar observa la un 
moment dat, spuse 
Mariah râzând. Aruncă o 


privire spre ceasul de pe 
masa de toaletă. Trebuie 
să cobor să întâmpin 
primii oaspeţi. Să nu-ţi 
faci apariţia încă un 
sfert de oră, iar când vii, 
asigură-te că intri cu 
Randall. Împreună, veţi 
arăta chiar mai bine 
decât separat. 
Julia închise ochii. 


— E prea târziu să fac 
o criză de plâns pentru a 
scăpa de participare? 

— Cu siguranţă, e 
prea târziu! Mariah își 
mângâie prietena pe 
braţ. Știu că nu-ți place 
să te afli în centrul 
atenţiei dar îţi promit că 
seara va decurge bine. Ai 
prieteni aici iar până la 


sfârșitul serii, îţi vei face 
și alții noi. 

Mariah le luă pe Lady 
Kiri și pe bunica Juliei și 
le conduse politicos 
afară din cameră. Elsa 
termină de aranjat părul 
Juliei, în vreme ce 
camerista lui Mariah 
folosi un pămătuf din 
labă-de-iepure pentru a- 


i întinde o umbră 
discretă de fard pe 
obraji. O pomadă roz de 
aceeași nuanță îi fu 
aplicată pe buze. 

— Foarte bine, Lady 
Julia, spuse aprobator 
madame Helier. Puteţi 
să vă priviți. Sunteţi cu 
adevărat superbă Julia 
traversă încăperea, 


apropiindu-se de 
oglinda înaltă. Imaginea 
reflectată era a unei 
străine - o străină 
surprinzător de stilată. 
Mătasea albastră cu 
nuanțe marine pe care o 
alesese Lady Kiri îi venea 
perfect Juliei, scoțând în 
evidență culoarea 
delicată a chipului său și 


nuanțele discrete de 
roșcat din părul ei de 
culoare închisă. Croiala 
decolteului era ridicată 
pentru o rochie de bal, 
dar, după cum 
promisese modista, 
spatele avea o croială 
atât de îndrăzneață, 
încât fusese nevoie de 
un corset și de o cămașă 


de corp făcute anume 
pentru acea rochie. 

Liniile rochiei erau 
simple, iar singurele 
bijuterii erau un colier 
de perle şi cercei 
asortați. Acestea fuseră 
primite în dar de la 
bunica ei, care le 
moștenise de la propria 
ei bunică. 


Un șir de perle mai 
mici fusese împletit prin 
părul ei prins sus, 
alături de boboci de 
trandafir minusculi, 
confecționaţi din aceeași 
mătase ca și rochia. O 
singură buclă jucăușă se 
încolăcea pe gâtul ei 
până la umăr. Efectul era 
exact ceea ce își dorise 


Julia: un aspect modest, 
dar elegant, atrăgător, 
dar fără a sări în ochi. 
Întorcându-se spuse 
călduros: 

— Vă mulțumesc 
tuturor. Arăt mai bine 
decât mi-aş fi imaginat 
vreodată că pot arăta. 

Madame Hélier 
zâmbi satisfăcută. 


— Dacă îmi veți 
permite şi în continuare 
să vă îmbrac, Lady Julia, 
veţi fi considerată una 
dintre marile frumuseți 
ale lumii bune. 

Chiar dacă rochia era 
modestă, modista nu 
era.  Înăbușindu-și un 
zâmbet, Julia le ceru 
cameristelor şi lui 


madamee Helier să se 
retragă. Aplică parfumul 
lui Lady Kiri la baza 
gâtului și pe ceafă. Apoi 
porni să-și caute soțul. 

Trecu din salonul ei 
privat în sufragerie exact 
în clipa în care Randall 
intră. Respirația i se tâie 
când îl văzu. Îl 
considerase 


dintotdeauna remarcabil 
de frumos, chiar și 
atunci când se 
întâlniseră pentru prima 
dată, iar el stătuse 
încruntat jumătate din 
timp. Arăta chiar mai 
bine acum, când își 
amintise să zâmbească. 

Mariah avusese 
dreptate. Îmbrăcat în 


uniforma sa de gală, 
Randall era o priveliște 
ce le-ar fi putut da pe 
spate chiar și pe femeile 
puternice. Jacheta 
stacojie ajustată pe corp 
îi scotea în evidenţă 
umerii lați, iar 
pantalonii de călărie din 
piele se  mulau pe 
picioarele sale 


musculoase, în vreme ce 
lumina lumânărilor 
dădea strălucire părului 
său auriu și îi sculpta 
trăsăturile fine ale 
chipului. Un zeu nordic, 
și era al ei. 

Randall se opri brusc 
când o văzu, țintuind-o 
cu privirea. 

— Arăți... superb. Îşi 


drese vocea. Deși te-am 
dorit încă de la început, 
de-abia acum îmi dau 
seama cât eşti de 
frumoasă, domnița mea. 
Julia râse încântată: 
— Nu am fost 
niciodată o frumusete, 
dar mă bucur dacă tu 
crezi asta. Se apropie și 
îl prinse de braţ. Tu, 


domnule, vei face ca 
femeile  impresionabile 
să te urmeze peste tot 
prin sala de bal, ca niște 
rățuște ameţite. Doreşti 
să coborâm la bal? 

Ignorând comentariul 
ei, Randall se aplecă și-și 
apăsă buzele pe ceafa ei, 
apoi cobori cu sărutul 
până la umăr. 


— Miroși ucigător de 
delicios. Dorești să 
întârziem la bal? 

O dorinţă ascuţită și 
dulce o străbătu. 

— Știu că doar mă 
tachinezi, spuse Julia cu 
respiraţia tăiată, dar ai 
grijă. S-ar putea să intru 
în Joc. 

El păru însuflețit de 


speranţă. 


A 


— Iți stau 
întotdeauna la 
dispoziţie, domnița 


mea. 

Julia se gândi la 
nopțile pe care le 
petrecuseră împreună 
de când se întorsese la 
Londra, iar dorința se 
intensifică. Acum, că 


barierele fuseseră 
doborâte,  descopereau 
noi modalităţi 
îmbătătoare de a-și oferi 
reciproc plăcere. 

— Nu mă ispiti, 
Alexander! Prea mulți 
oameni au muncit să 
organizeze acest bal. 
Trebuie să ne 
îndeplinim rolurile. 


Randall zâmbi și o 
conduse la ușă. 
— Suntem chemaţi la 


datorie. Întotdeauna 
suntem chemați, 
amândoi. Dar te 


avertizez că, după ce se 
termină balul, am să fac 
tot ce-mi stă în putință 
pentru a te ademeni în 
patul meu. 


Râzând, coborâră 
împreună scările largi. 


Capitolul 30 


Julia știa că ea și 
Randall arătau 
extraordinar coborând 
scările largi ce duceau la 
holul de la intrare - 
orice femeie ar fi arătat 
extraordinar la braţul lui 
Randall. Dar avea un 
nod în stomac și se 


simțea de parcă avea să 
fie cuprinsă de greață. 
Toată durerea, 
respingerea și suferința 
din prima ei căsnicie și 
izgonirea din casa 
părintească ajunseseră 
să se împletească în 
această grandioasă 
reîntoarcere în 
societate. 


Mariah ridică privirea 
spre scări și îi făcu semn 
Juliei să vină lângă ea 
pentru a întâmpina 
grupul de oaspeți ce se 
formase la intrarea în 
sala de bal. Ashton era 
acolo, povestind cu 
bunica Juliei, a cărei 
prezență arăta lumii că 
îşi susținea nepoata 


multă vreme pierdută. 
Randall o conduse până 
la ultima treaptă și se 
instală lângă ea. Era 
înconjurată de prieteni, 
iar temerile îi dispărură 
în câteva clipe. 

— Nu e prea râu, nu? 
îi șopti Mariah în timpul 
unei pauze după sosirea 
unui prim val de 


oaspeți. 

— Nu e rău deloc, 
recunoscu Julia. Mă 
bucur că m-ai obligat să 
fac asta, Excelenţă. 

Mariah râse, apoi mai 
întâmpină un oaspete. 
Lumea era cât se poate 
de curioasă în privinţa 
fiicei de duce care se 
întorsese din morți, dar 


Julia nu detectă deloc 
ostilitate. După cum 
spusese Ashton, tatăl ei 
nu era prea popular în 
societate, iar ducesa 
moștenitoare de 
Charente inspira 
adoraţie. Lumea bună 
era pregătită să o placă 
pe Lady Julia Randall. 

— Anthony! exclamă 


când apăru fratele ei. Îl 
îmbrăţișă fierbinte. Ai să 
dansezi cu mine mai 
târziu? 

El râse și o îmbrăţișă 
la rândul lui. 

— Da, chiar dacă mă 
calci pe toate degetele. 
Presupun că nu prea ai 
dansat în regiunile 
rurale sălbatice din 


nord. 

— Nu, dar Mariah 
mi-a adus un instructor 
care m-a pregătit fără 
milă. Îl studie pe 
Anthony, care arăta 
frumos și elegant, aşa 
cum i se impunea unui 
viitor duce. Dacă nu ai fi 
fratele meu, aş spune că 
arăţi înnebunitor de 


atrăgător. 

Ochii lui Anthony 
sclipiră. 

— Și eu aş spune 
același lucru dacă nu ai 
fi sora mea. 

Anthony se apropie 
apoi de Randall. Cei doi 
bărbaţi îşi  strânseră 
mâinile și se angajară 
într-o conversaţie 


Ușoară. 

Următorul oaspete, 
spre surpriza 
nemăsurată a Juliei, fu 
Lady Daventry. I se 
trimisese o invitaţie și 
ei, și soțului ei, dar Julia 
și Randall se așteptaseră 
ca acesta din urmă să 
facă bucăți invitaţia și s- 
o arunce în foc. 


Însă iată că sosise 
contesa de Daventry, 
arătând pe cât de 
elegant era posibil 
pentru o femeie cu o 
sarcină foarte avansată, 
într-o rochie albastru 
azur, cu niște safire 
superbe. Sosise la braţul 
unui tânăr arătos. După 
o privire rapidă peste 


umărul contesei, Julia 
spuse plină de căldură: 

— Cât de mult mă 
bucur să te văd din nou, 
Lady Daventry. 

— Nu-ţi face griji, 
spuse contesa cu un 
zâmbet  poznaș. Soţul 
meu nu se află aici. A 
fost nevoit să plece la 
Turville pentru câteva 


zile. Îşi mângâie burta. 
Nu am voie să 
călătoresc, desigur. Dar 
când am primit 
invitaţia, nu am rezistat 
ispitei de a veni. 

— Mă bucur că ai 
venit. Julia îl studie pe 
tânărul care o însoțea pe 
contesă.  Bănuiesc că 
acest tânăr arâtos este 


unul dintre fiii tăi, nu-i 
aşa?  Seamănă foarte 
mult cu tine. 

Tânărul roși, iar Lady 
Daventry spuse: 

— Da, fiul meu cel 
mare, Lord Morton. Se 
va întoarce la Oxford în 
scurt timp, dar a fost de 
acord să-și însoțească 
bătrâna mamă în această 


seară. 

Lordul Morton 
zâmbi. 

— Mama mea face 
niște remarci teribile. 
Îmi face mare plăcere să 
vă cunosc, Lady Julia. 

Când privirea lui 
plină de admirație 
alunecă spre Randall, 
Julia ghici că tânărul era, 


probabil, înnebunit 
după urmată. Îi făcu 
cunoștință cu soțul ei, 
apoi se întoarse spre 
Lady Daventry. 

— Daventry va fi 
furios când va afla că ați 
venit la bal, deşi el l-a 
renegat pe soțul meu, 
nu-i aşa? 

— Da, dar nu e prima 


dată când îi trezesc 
furia, spuse contesa 
aspru. Tună și fulgeră 
furios, dar niciodată nu 
a ridicat mâna asupra 
mea la mânie. Nu aș 
tolera așa ceva. 

Cel puţin, contele nu 
era la fel de nebun pe 
cât fusese fiul său. 

— Eşti o femeie 


curajoasă, Lady 
Daventry. 

Entuziasmul contesei 
păli și își întinse mâna 
peste burtă. 

— Nu sunt curajoasă 
deloc. 

— Cum te mai simţi? 
o întrebă Julia brusc 
preocupată. 

—  Uriaşă.  Înceată. 


Lady Daventry înghiţi 
un nod. Eram foarte 
tânără când s-a născut 
primul meu fiu, iar 
ceilalți au apărut în 
următorii cinci ani. 
Corpul meu nu mai e la 
fel de puternic sau de 
rezistent cum era 
atunci. 

Julia luă mâna 


contesei. 

— Asta nu înseamnă 
că nu vei putea naște în 
siguranță un copil 
frumos şi sănătos. Ai 
încredere, Lady 
Daventry. Un spirit plin 
de speranță va încuraja 
un deznodământ 
favorabil. 

— Mi-e greu să-mi 


păstrez speranţa, spuse 
femeia mai în vârstă, cu 
glas șoptit. Mâna ei se 
strânse peste a  Juliei 
timp de o clipă, înainte 
de a-i da drumul. Dar 
ajunge cu discuțiile 
despre mine. Când ne- 
am întâlnit prima dată, 
spuneai că ești curioasă 
dacă Branford a lăsat în 


urmă vreun copil 
nelegitim. Mi-am pus și 
eu întrebarea asta. 

Cu atenția stârnită, 
Julia spuse: 

— L-ai întrebat pe 
soțul tău? 

— L-am iscodit pe 
Daventry pe această 
temă, dar el a spus că 
nu. Din păcate. Contesa 


oftă. Ar fi fost o 
consolare să știu că 
putea avea urmași 
sănătoși. Ai noroc că 
soțul tău a moștenit 
sângele sănătos al 
familiei mamei sale. 

Cu alte cuvinte, 
Randall ar fi putut 
concepe, probabil, copii 
puternici... dacă ar fi 


avut o altă soţie. Julia își 
înăbuși gândul. Se părea 
că Daventry nu știa de 
existența lui Benjamin 
Thomas. Poate avea să 
fie dispus să-l accepte pe 
băiat. Julia așa spera. 
Dar, mai întâi, 
trebuiau să-l găsească. 


Randall își luă pe sus 


soţia, dând tonul 
primului vals. 

— E evident că orele 
în care ai exersat cu 
instructorul de dans își 
spun cuvântul. Dansezi 
foarte bine și încă n-ai 
greșit niciun pas. 

Soţia sa râse, cu o 
expresie de încântare 
vie. 


— Îmi place la 
nebunie să dansez! Chiar 
cred că învăţ să savurez 
viaţa socială a Londrei. 
Mai ales când mă pot 
bucura de primul vals și 
de dansul festiv cu tine. 

Câteva șuviţe diafane 
din părul ei întunecat se 
desprin-  seseră din 
agrafe, alunecându-i în 


jurul feţei și pe umeri. 
Efectul era surprinzător 
de erotic. Și-ar fi dorit 
să-i lingă gâtul subţire, 
dar se mulțumi să 
spună: 

— Dacă tot suntem 
căsătoriți, putem să 
dansăm mai mult de 
două dansuri fără a 
provoca un scandal. 


— Pentru a-mi 
îndeplini cum se cuvine 
datoria de invitat de 
onoare, n-ar trebui să 
petrec prea mult timp 
cu tine, zâmbi ea 
poznaș. Lumea ar putea 
crede că încerc să te 
seduc. Ar fi oare teribil 
de grosolan din partea 
mea dacă aș recunoaște 


Că așa e? 

Randall rânji: 

— Probabil că, la 
sfârșitul nopţii, vom fi 
amândoi prea obosiţi ca 
să ne mai pese, dar 
putem rămâne în pat 
până târziu mâine- 
dimineață. 

Ea se apropie puțin 
mai mult de pieptul lui, 


cu o privire arzătoare. 

— Ai avut dreptate. 
Nu vreau să pornesc 
spre Gloucestershire 
mâine-dimineaţă la 
prima oră. Va fi bine și 
poimâine. 

Nu mai  spuseră 
altceva, dar el savură 
căldura dintre ei. 
Văduvele moștenitoare 


aveau dreptate să se 
împotrivească valsului - 
plăcerea de a te învârti 
într-o sală de bal cu o 
femeie frumoasă în 
brațe îți stârnea într- 
adevăr pasiunea. 
Conștientizarea faptului 
că aveau să ajungă în pat 
mai târziu era singurul 
lucru ce-l împiedica s-o 


ademenească pe terasă 
pentru a-i fura câteva 
sărutări. 

Dansul tocmai se 
încheiase, iar Randall o 
conducea pe Julia la 
marginea ringului de 
dans, când un bărbat cu 
un chip familiar și piele 
întunecată veni spre ei. 

— Ballard! exclamă 


Randall,  strângându-i 
mâna prietenului său. 
Credeam că ești deja în 
Portugalia la ora asta. 

— Afacerile m-au 
reținut. Plec mâine, așa 
că, în seara asta, pot fi 
aici. Ballard se întoarse 
spre Julia. lar această 
ființă minunată trebuie 
că e soția ta. 


După ce Randall făcu 
prezentările, Julia îi 
întinse mâna lui Ballard: 

— E o mare plăcere 
să te cunosc, spuse cald. 
Începe să-mi placă tot 
mai mult vinul de Porto 
produs de Casa Ballard. 

Ballard râse. 

— O femeie cu 
gusturi fine! Ești un 


bărbat norocos, Randall. 
Muzicienii începură o 
nouă bucată, iar Ballard 
îi oferi Juliei braţul său. 
Îmi oferi acest dans, 
Lady Julia? 

— Cu plăcere. Îi 
aruncă lui Randall o 
privire  ștrengărească, 
lăsându-se condusă de 
Ballard. Vreau să-mi 


spui poveşti rușinoase 
despre soțul meu. 
Randall o urmări 
plecând, simțind cum 
inima i se strângea în 
piept.  Râdea și era 
radioasă,  potrivindu-se 
perfect cu mediul 
acesta. Decolteul rochiei 
era modest, dar tăietura 
îndrăzneață a spatelui 


ațâța dorințe, iar 
corsajul strâns pe trup 
dovedea că silueta ei nu 
era lipsită de feminitate. 

Acum, că îşi învinsese 


temerile și își 
descoperise natura 
pasională, atrăgea 


atenţia oricărui bărbat 
care o vedea. Lady Julia 
Raines era frumoasa 


balului. Se născuse cu 
un rang înalt, era 
frumoasă, avea un 
farmec îmbătător și o 
avere exorbitantă. Ar fi 
putut avea orice bărbat 
dorea. Această 
constatare îi stătea ca un 
nod greu în stomac. 
Faptul că avea în 
prezent un soț era doar 


un impediment minor, 
de vreme ce se asigurase 
de posibilitatea de a 
pune capăt căsniciei 
după un an, dacă dorea. 
Semnase un act de 
cedare, prin care 
renunța la drepturile 
sale de soț asupra averii 
ei. De ce ar fi rămas Julia 
căsătorită cu un bărbat 


fără mare avere sau 
rang? 

Era adevărat că se 
dovediseră a fi foarte 
compatibili ca amanți. 
Dar, când o privi râzând 
cu Ballard,  recunoscu 
sumbru că i-ar fi ușor să 
găsească satisfacție și cu 
altcineva. Nu era gelos 
pe Ballard, care nu ar fi 


trădat niciodată un 
prieten, dar lumea era 
plină de bărbați care ar 
fi fost încântați să se 
culce cu o femeie atât de 
fermecătoare şi de 
senzuală ca Julia. Putea 
oare căsnicia lor să 
supraviețuiască, ținând 
cont că exista o 
diferență atât de mare 


între averile lor și de 
faptul că nu aveau să se 
nască copii care să-i țină 
uniți? 

Dându-și seama că 
gândea pesimist şi 
absurd, se sili să nu-și 
mai privească soția. 
Întorcându-le spatele 
dansatorilor, o văzu pe 
Lady Agnes, cea care 


fondase Academia 
Westerfield. Înaltă și 
autoritară, stătea la 
marginea ringului de 
dans, urmărindu-i pe 
ceilalți oaspeți cu un 
amuzament benign. 

— Lady Agnes! 
Traversă încăperea până 
la ea și se înclină. 
Ashton mi-a spus că v-a 


invitat, dar nu credea că 
veţi reuși să ajungeţi. 

După ce se ridică din 
plecăciune, Lady Agnes 
îl îmbrățișă. 

— Arăţi foarte bine, 
Randall. Culese un fir de 
aţă de pe mâneca lui 
stacojie. Oricât ai fi de 
superb în această 
uniformă, mă bucur că 


te-ai retras din armată. 
Știi că îmi fac griji. 

Lady Agnes era o 
directoare vizionară și o 
profesoară talentată, dar 
cel mai important lucru 
era afecțiunea pe care le- 
o acorda elevilor ei, care 
veneau adesea la ea 
furioși și neglijaţi. Nu 
era chiar ca o mamă 


pentru băieţii ei, dar era 
o măâtușă minunată. 

— Ce vă aduce la 
Londra? întrebă el. Doar 
balul sau și alte 
probleme? 

Ea râse: 

— Oricât de mult mi- 
aş iubi băieții, aveam 
nevoie de câteva zile de 
conversații cu adulți. E 


vară, iar în școală nu 
mai rămas doar o mână 
de băieți, așa că am 
decis să vin în oraș. Stau 
în casa fratelui meu și 
mă răsfăț. Privirea îi 
alunecă spre soţia lui. 
Am discutat puţin cu 
Lady Julia primăvara 
trecută când am fost 
aici. O tânără care 


gândește foarte sănătos. 
S-a transformat dintr-o 
omidă tăcută într-un 
fluture strălucitor în 
lunile care s-au scurs de 
atunci. Asta e opera ta? 
— Poate, puţin. Dar, 
în cea mai mare parte, e 
meritul Juliei. S-a născut 
într-un astfel de mediu, 
iar acum, în sfârșit, își 


revendică dreptul la el. 
Îi oferi braţul. Îmi daţi 
voie să vă conduc la o 
înghețată? 

Fa îl prinse de braţ. 

— Băiat poznaș! Ştii 
cât de mult îmi place 
înghețata. 

Îndreptându-se spre 
masa cu gustări, Randall 
spuse: 


— S-ar putea să am 
un elev pentru 
dumneavoastră. Se pare 
că vărul meu, Branford, 
a avut un fiu nelegitim 
despre care familia nu a 
știut. Rob (Carmichael 
crede că l-a găsit pe 
băiat, Benjamin Thomas. 
Julia și cu mine vom 
merge în 


Gloucestershire să-l 
vedem. 

— Fiul nelegitim al 
primului bărbat al soţiei 
tale? Lady Agnes ridică 
din  sprâncene. Ştia 
despre violenţa lui 

Branford din 
povestirile lui Randall 
din timpul cursurilor la 
academie. Era cât se 


poate de capabilă să 
deducă ce  însemnase 
acest lucru pentru Julia. 
Lady Julia are un spirit 
foarte generos, dacă vrea 
să-l ajute pe acel copil. 
— Julia e 
generozitatea în 
persoană, mai ales că se 
pare că băiatul e supus 
unor tratamente dure. 


Randall luă două 
porţii de îngheţată și 
două linguri de pe masa 
cu gustări, apoi îşi 
conduse însoţitoarea la 
o măsuţă aflată sub un 
palmier înalt. După ce 
se așezară, continuă: 

— Parohia locală l-a 
dat pe tânărul Benjamin 
pe mâna unui agricultor 


brutal, ca să-l folosească 
la muncă. Probabil că 
băiatul nu are nici urmă 
de educaţie sau de bune 
maniere. Știu că aveţi 
reputația de a înfăptui 
miracole, dar orice are o 
limită. Aţi fi dispusă să 
îl acceptaţi pe băiat? 

— Mama lui Branford 
avea origini nesănătoase. 


Lady Agnes păru 
intrigată. Dar asta nu 
înseamnă că băiatul lui 
Branford e nebun. 


Trebuie să aibă 
doisprezece sau 
treisprezece ani acum, 
nu-i așa? 


— Din câte știm, da. 
— Tânărul Benjamin 
ar fi o provocare, dar nu 


o misiune imposibilă, 
dacă ar fi dispus să facă 
eforturi. l-am putea 
oferi lecţii în particular, 
dacă e nevoie, spuse 
Lady Agnes gânditoare. 
După ce ai băiatul în 
mâinile tale, adu-l la 
mine să vorbesc cu el. 
Dacă nu are pregătire și 
înclinaţie spre domeniul 


academic, presupun că 
l-ai putea plasa ca 
ucenic undeva sau i-ai 
putea găsi o altă situație 
potrivită. 

Ușurat de acceptarea 
ei calmă, Randall spuse: 

— Sperasem că veţi fi 
dispusă să-l examinați. 
Stați mult în oraș? 

— Cam două 


săptămâni, cred. Luă o 
înghiţitură din înghețata 
ei de lămâie și zâmbi 
fericită. Mă voi întoarce 
la Conacul Westerfield 
chiar înainte să înceapă 
trimestrul, de Sfântul 
Mihail. 

— Atunci, am să vi-l 
aduc aici pe băiat, nu în 
Kent. 


Odată lămurită 
problema, Randall se 
concentră pe înghețata 
sa. Dar privirea lui 
continuă så o caute pe 
Julia pe ringul de dans. 

Ce trebuia să facă 
nobilul cavaler când 
prințesa nu mai avea 
nevoie de el? 


Capitolul 31 


Julia  dansă fiecare 
dans, dar avea să fie 
nevoie de mai mult de-o 
noapte pentru a 
recupera toți anii în care 
dusese lipsă de asta. Se 
retrăsese pe margine, 
studiindu-și melancolică 
tivul rochiei, când 


Randall se apropie 
aducând două pahare de 
şampanie. Din felul în 
care îl urmăriră privirile 
femeilor, Julia înțelese 
că Mariah avusese 
dreptate când 
comentase cât de bine 
arăta în uniformă. 
Simplul fapt de a-l privi 
îi trezi un val de căldură 


în cele mai intime 
locuri. 

Randall îi întinse un 
pahar de șampanie: 

— Probleme cu 
rochia? 

— Ultimul meu 
partener a călcat pe 
volanul de la baza 
rochiei și s-a desprins. 
Acceptă  șampania și 


sorbi cu plăcere. Voi 
merge în salonul unde se 
retrag doamnele. Elsa 
lucrează acolo și poate 
să-l prindă cu ace. 

— Hai să urcăm în 
apartamentul nostru, 
sugeră el. Mă descurc eu 
dacă îmi dai ace. Mi-ar 
prinde bine o pauză de 
atât de mulţi oameni. 


Expresia din ochii lui 
o făcu să simtă și mai 
intens căldura. Îşi 
termină șampania dintr- 
o singură înghițitură și 
puse paharul pe o 
măsuță din apropiere: 

— Mi-ar plăcea. ÎI 
prinse de braț și porniră 
să traverseze sala de bal. 
Am observat că ai 


dansat majoritatea 
dansurilor. Chiar te 
simțeai bine sau făceai 
eforturi să fii un oaspete 
bun? 

— Mariah mi-a dat 
lista de ordine înainte 
de bal, îi explică el. Am 
dansat cu fiecare fată 
timidă şi cu fiecare 
văduvă zburdalnică din 


Casa Ashton. 

— Sper că nu s-au 
îndrăgostit toate de tine. 

Tonul ei era lejer, dar 
fusese foarte atentă la 
partenerele lui Randall. 
Deși el susținea că își 
făcuse doar datoria, 
unele dintre acele „fete 
timide” fuseseră tinere și 
mai frumoase decât avea 


ea să fie vreodată. 

— Dacă au fost atrase 
de uniformă, sunt 
convins că expresia mea 
severă a descurajat 
eventualele fantezii 
romantice. În cea mai 
mare parte, mă bucur că 
te-ai descurcat atât de 
bine să-mi repari 
piciorul, încât nu mă 


doare aproape deloc. Îi 
zâmbi. Te descurci 
foarte bine. 

— Guvernanta pe 
care am avut-o în 
copilărie ar spune 
probabil că lecțiile mele 
de broderie au fost o 
bună pregătire pentru 
munca de chirurg, 
răspunse Julia. Încerca 


în permanență să mă 
convingă să mă ocup de 
lucruri mai potrivite 
pentru o doamnă. 

Aerul mai răcoros din 
afara sălii de bal era o 
adevărată ușurare. 
Începând să urce scările, 
Julia își ridică fusta în 
locul în care volanul 
ajungea pe jos: 


— E convenabil să 
locuiești chiar în casa în 
care se ține balul. Poţi să 
te refugiezi din calea 
zgomotului și a 
discuţiilor. 

— Am fost pe 
câmpuri de bătaie care 
erau mai puţin 
zgomotoase decât un bal 
londonez în toi, 


consimţi Randall. 

Ajunși în capul 
scărilor, cotiră spre 
dreapta, spre 
apartamentul lor. Când 
Randall deschise uşa 
sufrageriei, Julia își dădu 
seama că se aflau exact 
deasupra sălii de bal. 
Auzea muzica şi îi 
simțea vibrația sub 


picioare. 

Închizând ușa, 
Randall spuse: 

— "Toată noaptea mi- 
am dorit să fac asta. 

Se întoarse și o trase 
în braţele sale. 

— 0... da! 

Julia se întinse și-și 
prinse braţele pe după 
gâtul lui, iar pasiunea 


izbucni între ei ca un 
fulger de căldură. Toată 
noaptea fusese atentă la 
Randall, nu doar 
urmărindu-l unde se afla 
în sala de bal sau cât de 


splendid arăta, ci 
concentrată ȘI pe 
amintiri despre gustul 
lui, atingerea lui, 


capacitatea lui de a o 


face să se topească de 
dorință. 

Randall se adăpă din 
ea ca dintr-o fântână, 
lacom precum cineva 
care moare de sete. Julia 
îşi dădu seama vag că 
era cu spatele lipit de 
ușă, în vreme ce gurile și 
limbile lor se topeau 
împreună într-un foc 


fără început și sfârșit. 
Șoldurile ei se 
ridicară lipindu-se de el. 
Simţi o dezamăgire 
scurtă când el se retrase 
puțin, până îşi dădu 
seama că îi ridicase 
fusta. Aerul rece atinse 
carnea înfierbântată, în 
vreme ce el îi căută și îi 
găsi cea mai sensibilă 


parte a corpului. 

Oricât de delicioase 
ar fi fost senzațiile, își 
dorea mai mult. Se 
chinui orbește cu 
pantalonii lui, 
descheindu-i nasturii cu 
degete neîndemânatice, 
până eliberă mădularul 
tare ce pulsa și îl luă în 
mâna el. 


El gemu. Julia se 
așteptase să o poarte în 
sărutări până la 
dormitor, dar el o prinse 
de talie și o ridică mult 
de la pământ. Prinsă 
strâns între ușă și trupul 
lui tensionat, Julia fu 
cuprinsă de o plăcere 
șocantă când el se 
strecură în profunzimile 


ei umede și 
înfierbântate. Timp de o 
clipă, rămaseră amândoi 
nemișcați, acomodându- 
se. 

Apoi Julia își înfășură 
picioarele în jurul taliei 
lui și se frecă frenetic de 
el. Unghiile i se înfipseră 
în braţele lui, iar dinţii îi 
mușcară din stofa 


stacojie de pe umăr, în 
vreme ce în urechi îi 
răsună respirația lui 
gâfâită. Mai mult, mai 
mult, mai mult. 

O astfel de pasiune 
nu putea să dureze. 
Trupul i se zvârcoli și își 
înăbuși strigătul în 
umărul lui. O clipă mai 
târziu, Randall se 


descărcă în ea cu un 
geamăt smucit. 
Descărcarea 
zguduitoare  păli, iar 
rațiunea își reintră în 


drepturi. Randall 
plănuise © seducţie 
jucãuşșă, nu O 


împreunare mânată de o 
asemenea dorinţă crudă. 
Respirând greu, o cobori 


pe Julia cu picioarele pe 
pământ. 

— Îmi pare rău, gâfâi 
el. Sper că nu te-am 
rănit. 

— N-ai făcut-o, Alex. 
Pulsul Juliei îi bătea 
nebunește în gât, în 
vreme ce își cobori 
blând palmele peste 
braţele lui, 


frământându-l cu 
degetele. Nu mi-ai făcut 
nimic ce nu mi-aş fi 
dorit. 

Randall îi fu 
recunoscător pentru 
acest lucru. Deși nu se 
așteptase să fie cuprins 
de un asemenea foc și o 
astfel de sălbăticie, cel 
puţin arseseră 


împreună. Dar când 
pasiunea începu să se 
retragă, își dădu seama 
cu tristețe că posedarea 
fizică era ceva trecător. 
Julia îi aparţinea în acel 
moment. Dar în viitor? 
Doar Dumnezeu știa. 


Julia se trezi greu în 
dimineața următoare 


balului. Dacă era într- 
adevăr dimineață. Ochii 
încă îi erau închiși și ar 
fi putut la fel de bine să 
fie și toiul amiezii. 
Mușchii o dureau după 
atâta dansat, iar în 
stomac avea o ușoară 
senzație de greață, 
probabil de la prea 
multă şampanie. Totul 


era cât se poate de 
minunat. 

Corpul lui Randall era 
cald și aproape, așa că 
deschise leneș ochii. Era 
întins pe o parte, cu 
mâna trecându-i prin 
părul blond, ciufulit, 
studiind-o gânditor. 
Pieptul îi era gol și la fel 
era și ea, își dădu seama. 


Dumnezeule, amândoi 
erau goi pușcă! Se simţi 
delicios de indecentă. 


O năpădiră 
amintirile. După ce își 
reveniseră din 


împreunarea sălbatică, 
se întorseseră sfioși în 
sala de bal, pentru a lua 
cina. Ea fusese sigură că 
purtarea ei destrăbălată 


i se citea pe chip, dar 
nimeni nu păruse să 
observe nimic. 

Când ea și Randall se 
retrăseseră într-un 
sfârșit spre dimineaţă, la 
o oră absurd de târzie, 
se simţise gata să se 
prăbușească în pat și să 
doarmă preţ de câteva 
zile. Însă, când el o 


ajutase să se dezbrace, 
ea făcuse același lucru, 
aşa că hainele lor 
sfârșiseră toate grămadă 
pe covor. 

Senzaţia pielii lui 
peste a ei fusese atât de 
plăcută, încât, atunci 
când se urcaseră în pat, 
nu reușiseră să-ți țină 
mâinile departe unul de 


celălalt. Oboseala 
dispăruse și făcuseră 
dragoste încet și atent. 
Julia adormise zâmbind. 

Când deschise ochii, 
Randall o întrebă: 

— Ai dormit bine? 

— Probabil că da, din 
moment ce nu îmi 
amintesc nimic. Îşi 
acoperi un căscat. Ai 


idee cam cât e ceasul? 

— Am auzit clopotele 
bisericii bătând de 
amiază nu cu mult timp 
în urmă. Mâna lui o 
mângâie pe braț, apoi îi 
prinse sânul în palmă. Ai 
avut mare succes azi- 
noapte. 

— Lumea a fost 
foarte bună. Mi-era 


teamă că oamenii se vor 
zgâi la mine nepoliticos 
sau, cel puțin, vor face 
comentarii caustice, dar, 
dacă s-a întâmplat într- 
adevăr așa ceva, eu n-am 
auzit. Oftă de plăcere, 
simțindu-se ca o pisică 
bine  mângâiată. Nu 
părea să-i pese nimănui 
că tatăl meu m-a 


renegat. 

— Susținerea arătată 
de fratele şi de bunica ta 
au mai mare greutate 
decât dezaprobarea lui 
Castleton. Degetul mare 
al lui Randall îi mângâie 
blând sfârcul, 
provocându-i un fior de 
plăcere. După noaptea 
trecută, ai de unde să-ți 


alegi amanți. Jumătate 
dintre bărbaţii din 
aristocrația londoneză te 
doresc. 

Ea se smuci de parcă 
ar fi turnat apă rece ca 
gheaţa peste ea: 

— Dumnezeule mare, 
Alex! De ce mi-aș dori 
amanți? Tu ar trebui să 
știi cel mai bine că sunt 


o femeie căsătorită. 

Expresia din ochii lui 
era profund tristă: 

— Totul s-a schimbat 
de când ţi-am cerut 
mâna în acea colibă din 
Cumberland. A fost 
înțelept din partea ta să- 
ți dorești o portiță de 
scăpare din căsnicie 
dacă se dovedea a fi o 


greșeală. După ce ne 
asigurăm că nu mai 
există amenințări la 
adresa siguranței tale, 
nu mai e nevoie să rămâi 
căsătorită cu mine. S-ar 
stârni un oarecare 
scandal dacă am aranja 
un divorţ scoțian, dar 
nimic atât de grav încât 
O moştenitoare 


fermecătoare să nu-i 
poată face faţă din punct 
de vedere social. 

Julia dădu să-i spună 
că ei îi plăcea să fie 
căsătorită cu el, dar 
stomacul ei agitat se 
dădu peste cap. Cu o 
senzație de ameţeală și 
de confuzie, se târî din 
pat și vărsă în oala de 


noapte. 

Randall luă o pătură 
de pe pat și o înfășură în 
jurul ei. 

— Îmi pare rău, 
spuse încet. N-am vrut 
să te supăr. 

După ce își goli 
stomacul, se  ghemui 
așezată pe călcâie și își 
strânse pătura în jurul 


el. 

— De ce presupui că 
o să-mi doresc să pun 
capăt acestei căsnicii? 
Eu credeam că ne 
înțelegem destul de 
bine. 

— Deocamdată. O 
ridică în brațe și o băgă 
înapoi în pat, învelind-o 
cu pătura și cu tot 


restul. Apoi se îndreptă 
spre dulapul său de 
haine şi îşi scoase 
halatul.  Îmbrăcându-l, 
continuă: 

— Dar ce vei simți 
după ce s-a scurs un an? 
S-au schimbat atât de 
multe în doar câteva 
săptămâni. Pe viitor vei 
cunoaște și alte 


schimbări. 

— Ştie cineva ce va 
simți peste un an? 
întrebă ea. 

Salteaua se lăsă când 
Randall se așeză pe 
margine lângă ea. 

— Nu ai cum să știi 
așa ceva, consimţți el. 
Dar, având în vedere cât 
de mult ţi-a plăcut să 


dansezi, sa flirtezi și să 
socializezi azi-noapte, s- 
ar putea să preferi o 
viață mondenă. 

Julia închise ochii, 
dorindu-și să fi dormit 
în continuare în pace. 
Flirtase într-adevăr? 
Poate că da, dar fusese 
doar un amuzament 
relaxat și plăcut! 


— Dacă flirtez, asta 
nu înseamnă Că vreau să 
mă culc cu vreunul 
dintre partenerii mei de 
dans. 

— Poate nu acum, 
dar de-abia începi să-ţi 
descoperi natura 
proprie. S-ar putea să 
vrei să te culci cu alți 
bărbaţi, iar eu chiar nu 


pot să accept asta cât 
timp eşti căsătorită cu 
mine, spuse el calm. 
Averea ta te plasează 
într-o poziţie rară. Poţi 
face acte de caritate, să- 
ți iei amanți, să-ți 
găsești un soț care să ți 
se potrivească mai bine 
decât mine sau toate 
aceste lucruri deodată. 


Julia îşi dădu seama 
că ea crease acea situaţie 
prin insistența ei de a nu 
se angaja cu totul în 
căsnicia lor. I se păruse 
un pas logic la 
momentul respectiv şi 
credea că rămăsese la 
fel. Sau oare faptul că 
Randall era dispus, cu 
generozitate, să-i 


permită să plece 
ascundea propria lui 
dorință de a fi liber? 

Cu glas tensionat, îl 
întrebă: 

— Vrei să anulez 
căsătoria ca să-ți poți 
găsi o soție care să-ți 
ofere copii? 

După o scurtă pauză, 
el spuse pe un ton 


uniform: 

— Mi-ai spus de la 
început că nu e posibil. 
Am acceptat asta. 

Ceea ce era adevărat, 
dar răspunsul lui se 
lăsase așteptat preţ de 
câteva secunde. 

— Ai dreptate, ne-am 
schimbat amândoi mult 
în ultimele câteva 


săptămâni, spuse ea 
obosită. Deci poate a 
fost înțelept să ne lăsăm 
o portiță de scăpare. Dar 
de ce ai adus vorba 
despre asta în dimineața 
asta? 

— Fiindcă situația ta 
s-a schimbat atât de 
dramatic noaptea 
trecută. Oftă. Te-ai 


căsătorit cu mine fiindcă 
eram cea mai bună 
opţiune dintr-o serie de 
opţiuni rele. Acum ai o 
viaţă plină de 
posibilități. De la bun 
început, ne-am străduit 
amândoi să fim sinceri 
unul cu celălalt, așa că 
m-am gândit că cel mai 
bine ar fi să ne asigurăm 


că lucrurile sunt clare în 
această privință. 
Nenorocit de bărbat 
onorabil! Julia se 
întoarse cu spatele la el 
și se  îngropă sub 
plăpumi. În mintea ei 
știa că avea dreptate. 
Peste un an, poate avea 
să-și dorească frenetic să 
scape din căsătoria în 


care intrase din 
disperare. 

Dar, dacă așa stăteau 
lucrurile, de ce îi venea 
să vomite din nou? 


Capitolul 32 


Randall opri 
cabrioleta și citi semnul 
erodat de intemperii: 

— Ăsta e drumul ce 
duce la ferma lui Jeb 
Gault. 

— Vom afla în 
curând, spuse Julia cu 
vocea gâtuită. 


Era cât se poate de 
adevărat. Dar ce anume 
aveau să afle? Randall o 
urmări pe Julia cu colţul 
ochiului, în vreme ce 
viră trăsura ușoară pe 
drumeag. Nu-i luase 
prea mult timp să-și dea 
seama că prea multă 
sinceritate putea fi o 
greșeală într-o căsnicie. 


Cele două zile ce 
urmaseră discuţiei sale 
cu Julia despre viitor 
fuseseră pline de 
tensiune. Juliei nu-i 
stătea în fire să stea 
bosumflată, dar fusese 
foarte tăcută de atunci. 
Când se băgaseră în 
pat în seara respectivă, 
ea se retrăsese pe partea 


ei, întorcându-i spatele. 
Mesajul  păruse clar, 
însă, când îi atinsese 
umărul pentru a-i ura în 
tăcere noapte bună, ea 
se întorsese în braţele 
lui și făcuseră dragoste 


cu disperare, fără 
cuvinte. [n noaptea 
următoare, se 


întâmplase acelaşi lucru. 


Nu se putea plânge de 
lipsa pasiunii, dar îi 
lipseau conversațiile 
care creaseră intimitate 
dincolo de raporturile 
lor fizice. 

Și-ar fi dorit să știe la 
ce se gândea. Analiza 
ideea unor potențiali 
amanți după ce se 
sfârșea căsnicia lor? își 


exersa talentele senzuale 
pentru a le folosi cu 
viitori parteneri de 
amor? Nu că ar fi avut 
nevoie de aşa ceva - 
talentul ei pentru 
pasiune era de neegalat. 
Sau era doar iritată de 
abordarea lui directă? 
Gândul că Julia l-ar 
putea părăsi era ca o 


baionetă  înfiptă în 
măruntaie, dar, după ce 
văzuse cât de bine se 
simţise la bal, își dăduse 
seama că probabil ar fi 
fost mai fericită alături 
de un bărbat mai vesel. 
Mai egal cu ea în rang și 
avere. Așa că se silea să 
fie raţional și detașat, 
fiindcă alternativa ar fi 


putut însemna să devină 
nebunesc de posesiv. 
Suferise destul din cauza 
posesivității cu 
Branford. 

Ultimul lucru pe care 
și l-ar fi dorit ar fi fost s- 
o supere, dar asta 
făcuse. Și nu putea să-și 
retragă cuvintele. 

După cum plănuiseră, 


plecară din Londra în 
căutarea lui Benjamin 
Thomas în dimineața 
celei de-a doua zi de 
după bal. De data 
aceasta, călătoriră pe 
picior mare, folosind 
două trăsuri pentru a-i 
transporta pe Gordon și 
pe Elsa, și bagajele lor. 
Deoarece Upton se afla 


la câteva ore distanţă 
dincolo de  Roscombe, 
călătoriseră până la 
moşia lui şi îşi 
petrecuseră noaptea 
acolo. 

În dimineața aceea, 
Julia fusese atât de 
încordată, încât nu 
mâncase decât o felie de 
pâine prăjită și băuse o 


ceașcă de ceai la micul 
dejun. După aceea, 
porniseră la drum în 
cabrioleta lui Randall. 
Drumeagul ce ducea 
la ferma Gault's Hill era 
lung şi  brăzdat de 
făgașe. Randall conduse 
cu grijă și descoperi că 
drumul dădea direct 
spre terenurile fermei. 


Lângă hambar se afla un 
băieţel zdrenţuit, care 
dădea de mâncare la 
găini şi care ridică 
privirea neîncrezător la 
apariţia trăsurii. 

Cu acel chip, băiatul 
nu putea fi decât 
Benjamin Thomas. 
Bastardul lui Branford 
semăna mult cu tatăl său 


la vârsta respectivă. 
Randall îi aruncă o 
privire Juliei, ai cărei 
ochi cenușii erau 
întunecaţi. Observase și 
ea asemănarea. 
Forțţându-se să-și 
amintească situația 
actuală, în care era 
adult, și nu un copil 
încercând să fugă de un 


văr mai mare, violent, 
Randall sări din trăsură. 

— Ziua bună. 

Băiatul se dădu în 
spate. 

— Domnu Gault îi în 
casă. 

Arătă spre casă. 

— Nu-l caut pe 
domnul Gault. Randall îi 
dădu frâiele Juliei. Cred 


că pe tine te caut. Eşti 
Benjamin Thomas? 

— Nu făcui nimica! 

Băiatul se dădu și mai 
mult înapoi, lipindu-se 
de zidul grajdului. Era 
mic pentru vârsta lui de 
treisprezece ani și părea 
că nu mai  mâncase 
zdravăn de câţiva ani. 
Picioarele îi erau goale, 


iar printr-o tăietură din 
cămașă i se vedeau 
coastele osoase. 

— N-a spus nimeni c- 
ai fi făcut ceva. 

Vocea îi era blândă, 
dar privirea 
cercetătoare. 

— Cred că tatăl tău a 
fost vărul meu, ceea ce 
înseamnă că și noi doi 


suntem veri. Randall nu 
se apropie, căci băiatul 
era pregătit s-o ia la 
fugă. Dar, ca să fiu sigur, 
pot să te întreb cum îl 
chema pe tatăl tău? 

— Un nenea pe nume 
Branford. Eu nu l-am 
văzut vreodată. Privirea 
lui alunecă spre 
cabrioletă. Mama zicea 


că e bogat. Ca tine. 

Ușa casei de deschise 
și un bărbat corpolent, 
cu un bici în mână ieși 
în pas războinic. 
Duhnea a whisky, deși 
nu era decât miezul 
zilei. 

— Cine naiba sunteţi 
voi şi de ce vorbiţi cu 
băiatul meu? 


— Numele meu este 
Randall. Presupun că 
dumneata ești domnul 
Gault. Randall își arcui 
sprâncenele. Zici că e 
fiul tău? 

— Nu, dar sunt 
responsabil pentru el. 
Benjamin era în grija 
parohiei, așa că am zis 
că-l iau eu, să am grijă 


de el. Gault se încruntă 
spre băiat. E un mic 
bastard inutil. 

— Nu ați avut grijă 
de el prea bine, spuse 
Julia aspru. Poartă 
zdrențe și i-am putut 
număra coastele. 

Gault îi aruncă o 
privire dușmănoasă. 

— Nu-i vina mea că 


îşi distruge hainele! 
Primește destulă 
mâncare, dar e în 
creștere și de aia pare 
așa slab. Halește ca un 
porc și e prea puturos să 
muncească. 

Benjamin scoase un 
sunet subțire, evocându- 
i lui Randall o pisică 
scuipând. Aruncă o 


privire spre băiat, care 
se zgâia la Gault cu o 
expresie... ucigașă. Prin 
găurile hainelor 
zdrențuite, se vedeau 
crestături pe piele. 
Urme de bici. 

— Atunci, sunteți 
norocos azi, dle Gault, 
spuse Randall rece. 
Familia nu știa despre 


existenţa lui Benjamin și 
nu a aflat decât recent. 
Acum, că ştim, ne vom 
asuma responsabilitatea 
pentru el, firește. 

Capul lui Benjamin se 
răsuci fulgerător și se 
zgâi la Randall. În pofida 
asemănării cu Branford, 
lui Randall îi amintea de 
altcineva. 


De el însuși, când 
fusese un băiat speriat și 
abuzat. 

Sprâncenele lui Gault 
se încreţiră: 

— Vreţi să plătiți 
pentru întreținerea lui? 
Ar fi cât se poate de 
onorabil din partea 
voastră. Sunt dispus să 
am în continuare grijă 


de el, pentru, să zicem - 
privirea îi alunecă spre 
cabrioleta scumpă - 
cincizeci de lire sterline 
pe an. E o adevărată 
pacoste, nu s-ar potrivi 
în casa unui gentleman, 
dar eu pot să-l țin în 
frâu. Ar fi o cruzime să-l 
luați de la fermă după ce 
a stat cu mine patru ani. 


E ca propriul meu copil. 
Suma era 
scandaloasă. Dacă 
Randall ar fi făcut 
prostia de a accepta 
acele condiții, Benjamin 
nu s-ar fi ales niciodată 
nici măcar cu un penny. 
— Generos din partea 
dumitale, domnule 
Gault, spuse el cu doar o 


umbră de sarcasm, dar 
nu e nevoie să ai grijă în 
continuare de el. Locul 
unui copil e alături de 
familia sa, așa că eu și 
soția mea îl vom lua pe 
Benjamin acum. Te 
asigur că se va bucura de 
grija cuvenită. 

Furia lui Gault umplu 
aerul. 


— Parohia mi l-a dat 
mie! Nu puteţi să mi-l 
luaţi pur și simplu! 

— Sunt sigur că 
parohia se va bucura să 
scape de 
responsabilitatea de a 
îngriji un orfan. Randall 
se întoarse spre băiat. 
După cum ziceam, 
Benjamin, noi doi 


suntem veri. Ai și un 
bunic. Nu ești singur pe 
lume. 

Chipul băiatului 
trădă gândurile ce îl 
chinuiau: 

— Nu mai trebuie să 
rămân aici? 

— Nu. Ai ceva lucruri 
pe care vrei să le iei cu 
tine? 


— Blestemat să fii! 
tună Gault, strângând 
mâna pe bici. Nu poți 
să-mi  răpești argatul! 
Cine o să aibă grijă de 
animalele mele? Măcar 
la atâta e bun. 

— [a-ți un alt argat. 
Randall se așteptase ca 
Gault să nu renunțe de 
bunăvoie la băiatul care 


muncea pe gratis, așa că 
venise pregătit. Scoase 
douăzeci de lire din 
buzunar și tinu 
bancnotele astfel încât 
bărbatul să le poată 
vedea. Cred că e 
suficient pentru câțiva 
ani de muncă. 

Gault se zgâi la bani. 

— Prea bine. Luaţi-l 


pe micul bastard și 
tăiaţi-o! 

Randall se întoarse 
spre băiat. 

— Benjamin, vrei să 
ştii mai multe despre 
mine înainte de a urca 
în trăsura mea? îți 
promit solemn că nu vei 
răbda de frig sau de 
foame și că nu vei mai fi 


biciuit niciodată. 

— Aş merge cu 
oricine ca să scap de el! 
Băiatul îşi plimba 
privirea de la Randall la 
Lady Julia. Chiar sunteți 
rude? 


— Aşa e. 
Privind mai atent 
chipul murdar al 


băiatului, Randall văzu o 


altă moștenire în afară 
de aceea lăsată de 
Branford. Bărbia lui 
Benjamin era mai 
pătrată, ochii de 
culoarea alunei, nu 
albaştri. Iar dacă avea 
porniri violente față de 
Gault, erau justificate: 
— Ai nevoie de ajutor 
să-ți aduci lucrurile la 


trăsură? 

Clipind, Benjamin 
clătină din cap și dădu 
buzna în hambar. Se 
auzi zgomot de pași 
grăbiţi, urcând o scară, 
presupuse Randall. 
Gault spuse brusc: 

— Daţi-mi banii! 

— Când suntem gata 
de plecare. Randall îi 


aruncă fermierului cea 
mai intimidantă privire 
a sa, iar Gault se supuse. 

În mai puţin de cinci 
minute, Benjamin ieşi 
cu o bocceluță într-o 
mână și cu o pisică alb 
cu negru întinsă peste 
umăr. 

— Pisica e a ta? îl 
întrebă Randall. 


Băiatul aprobă scurt 
din cap. 

— Ar omorî-o dacă aș 
lăsa-o aici. 

— Ba bine că nu, 
tună Gault. O bestie fără 
valoare. 

— Atunci, pisica vine 
și ea, consimți Randall. 
Are nume, Benjamin? 

— Miss Kitty. 


Benjamin veni spre 
trăsură, ţintuindu-l 
prudent cu privirea pe 
Gault. 

— E un nume drăguţ. 
Pare, într-adevăr, o lady. 
Julia luă în mâna stângă 
frâiele trăsurii. Vrei să 
mi-o dai mie până urci? 

Fiindcă Benjamin nu 
putea să ţină pisica și 


bocceluța și să urce în 
același timp, îi întinse 
ezitant pisica Juliei. 

— N-o să fugă câtă 
vreme sunt cu ea. 

— E foarte calmă. 
Julia mângâie pisica, iar 
aceasta se răsuci și apoi 
se instală în poala ei. Era 
o pisică foarte mare, cu 
labe pufoase, uriașe. Ce 


blană mătăsoasă 
minunată! 

— O pieptăn în 
fiecare seară cu un 
pieptene pe care l-am 
făcut eu, spuse Benjamin 
mândru, punându-și 
bocceluța în spatele 
scaunului. 

Păcat că Benjamin nu 
folosise pieptenele și pe 


el, dar nu conta. Randall 
bănuia că un băiat care 
iubea o pisică și știa să 
aibă grijă de animale 
probabil nu moștenise 
violența tatălui său. Dar, 
chiar dacă ar fi fost așa, 
Randall nu ar fi lăsat 
niciun arici turbat pe 
mâinile lui Jeb Gault. 

În loc să urce în 


trăsură, Benjamin se 
întoarse și luă de pe jos 
o piatră cât pumnul lui. 
Apoi traversă în fugă 
curtea și aruncă piatra 
spre bărbia lui Gault. 
Fermierul urlă când 
piatra îl lovi în bărbie. 
Prinzându-l îl aruncă la 
pământ pe băiat, care 
încerca să împartă 


pumni și picioare. Când 
Benjamin alunecă în 
noroi, Gault întinse 
biciul și-l plesni violent 
peste braț. 

Fermierul era pe 
punctul de a lovi din 
nou, când Randall îi 
smulse biciul. Gault se 
întoarse spre Randall, 
încercând să-l lovească 


cu pumnul său uriaș. 
Randall se feri abil, apoi 
folosi o aruncare pe care 
o învățase de la Ashton 
pentru a-l trânti pe 
Gault pe spate. 

— La naiba! mârâi 
fermierul. Ai văzut cum 
m-a atacat bestia aia 
mică! Merită o ultimă 
bătaie înainte de a pleca! 


Până să reuşească 
Gault să se ridice, 
Randall se aplecă și își 
înfipse două degete în 
gâtul bărbatului, 
blocând fluxul de sânge 
spre creier. De la 
distanță atât de mică, 
duhoarea de whisky era 
copleșitoare. Gault 
începu să gâfâie și își 


pierdu impulsurile 
bătăușe. 

— Ajunge! izbucni 
Randall. Băiatul e acum 
problema mea, nu a ta! 

Chiar în clipa în care 
Randall se ridică, 
Benjamin veni și încercă 
să-l lovească pe Gault 
din nou cu piatra. 
Randall îl prinse de talie 


și îl ridică în aer. 

— Ajunge și pentru 
tine! Dă drumul pietrei! 

Benjamin se zvârcoli, 
încercând să se 
elibereze. 

— O să i-o plătesc 
fiindcă m-a bătut! 

— Nu! 

Randall smulse piatra 
din mâna băiatului și o 


aruncă. Surprinse 
privirea lui Benjamin și 
îl obligă să se liniștească. 

Când furia sălbatică 
începu să pălească din 
ochii săi căprui, Randall 
spuse încet: 

— Învață să-ţi alegi 
cu atenţie bătăliile. Asta 
s-a încheiat. Pentru 
totdeauna. Pricepi? 


Când Benjamin 
aprobă din cap, Randall 
îl puse jos, dar mâna îi 
rămase pe umărul 
băiatului.  Adresându-i- 
se lui Gault, spuse sec: 

— Ar trebui tu să mă 
plătești că îl iau, dar, 
fiindcă am avut o 
înțelegere... 

Aruncă banii lângă 


fermier, apoi îl duse pe 
Benjamin la cabrioletă, 
unde Julia, îngrijorată, 
ținea o mână pe frâie, 
iar cealaltă pe pisică. Îi 
zâmbi liniștitor. 

— Toţi băieţii își mai 
ies din fire. 

Ea dădu din cap, dar 
păru în continuare 
îngrijorată. În sinea sa, 


și Randall era îngrijorat. 
Violenţa lui Benjamin ar 
fi fost de înţeles, date 
fiind circumstanţele, dar 
atacul sălbatic asupra lui 
Gault era tulburător 
venind de la fiul lui 
Branford. Pentru Julia, 
ideea era probabil 
îngrozitoare. 

Randall se uită în jos 


spre băiat, care îi 
răspunse cu o privire 
sfidătoare: 

— Uneori e nevoie să 
te lupţi, alteori, nu, 
Benjamin. Vom discuta 
mai mult despre asta 
mai târziu. Dar îţi spun 
de pe acum că, dacă 
vreodată ridici mâna 
asupra soției mele sau 


încerci s-o rânești în 
vreun fel, am să iau un 
cuțit şi-o să-ți Jupoi 
pielea de pe oase. Ai 
înţeles? 

Benjamin se încruntă. 
Părea surprins în faţa 
unui adult care vorbea 
în loc să lovească. 

— N-o s-o rânesc 
dacă ea nu mă rănește. 


Randall își spuse că 
era suficient pentru 
moment. 

— E bine. Acum 
plecăm. 

Îl urcă pe băiat în 
cabrioletă, apoi sări pe 
capră. Așezat între 
adulți, Benjamin își luă 
în primire pisica, 
mângâind-o cu degetele 


lui murdare. 

Fermierul se ridică în 
picioare, clătinându-se. 

—  Tăiaţi-o de pe 
pământul meu și să nu 
mai lăsați bastardul ăla 
MIC să se mai apropie 
vreodată de mine! 

Randall înclină din 
cap: 


— O zi bună, dle 


Gault. 

Apoi întoarse 
îndemânatic trăsura pe 
suprafața redusă a curţii 
și porni înapoi pe 
drumeagul  desfundat. 
Benjamin, care era 
așezat între Randall și 
Julia, spuse bătăios: 

— N-ar fi trebuit să-i 
daţi bani. Până și porcii 


lui erau hrăniţi mai bine 
decât mine. 

— Nu-i merită, 
consimți Randall. Dar 
banii au făcut ca totul să 
decurgă mai ușor și mai 
rapid. Mai ales că tu ai 
sărit pe el și ai fi putut fi 
acuzat de atac. 

— Dar m-a bătut 
întruna. 


— Da, şi foarte rău a 
făcut, spuse Julia. Dar 
uneori există o diferență 
între ceea ce e corect şi 
ceea ce prevede legea. 
Din punct de vedere 
legal, bărbaţilor li se 
permite, de regulă, să-și 
disciplineze soțiile şi 
copii. O notă de 
amărăciune se strecură 


în vocea el. Uneori, e 
mai bine să pleci. 
Băiatul se încruntă, 
cântărind vorbele «i. 
Părea să existe o minte 
ascuţită în capul acela 


zdrenţuit. Avea 
potenţial - dacă nu 
cumva moştenise 


nebunia tatălui său. 
Apropiindu-se de 


satul Upton, Randall 
spuse: 

— Mă gândeam să ne 
oprim la tavernă să 
mâncăm înainte de a 
merge acasă. 

— Să mănânc la o 
tavernă adevărată? spuse 
Benjamin, nevenindu-i 
să creadă. Oricât vreau? 

— Nu chiar atât de 


mult, spuse Julia ferm. 
Fiindcă nu ai mâncat 
cum trebuie, probabil ţi 
s-ar face rău dacă ai 
mânca după pofta 
inimii. Dar ai să 
mănânci destul și vei 
primi o cină consistentă 
când ajungem acasă. 

— Acasă. Expresia de 
pe chipul băiatului 


deveni plată. Unde mă 
duceţi? 

— La  Roscombe, 
moșia mea, aflată la vreo 
două ore spre est de 
locul acesta, răspunse 
Randall. O parte din 
hainele mele vechi o să- 
ţi fie bune până putem 
comanda la un croitor 
să-ți facă altele noi. 


— Haine noi? Băiatul 
strânse mai tare pisica 
placidă. Coada ei neagră 
și stufoasă lovea ușor 
coapsa lui Randall. Și 
după aia? O să vreţi să 
lucrez pe moșia voastră? 

— Foarte multe 
depind de tine, 
Benjamin, spuse Julia cu 
seriozitate. Noi am 


prefera să te trimitem la 
școală. Ştii să citeşti? 

— Bineînţeles că știu 
să citesc! Mama m-a 
învăţat să citesc și să 
socotesc. 

— Excelent! spuse 
Julia. Ai vrea să înveți 
mai multe? 

Tonul ei era atât de 
cald, încât ar fi scos din 


carapace și pe cel mai 
suspicios copil. 

Benjamin ezită. 

— Poate. Depinde. 

Lucrurile  decurgeau 
promiţător. Randall 
avusese dubii legate de 
găsirea copilului din 
flori al lui Branford, dar 
acum, că băiatul 
căpătase un chip și o 


personalitate, era 
imposibil să-l ignore. 
Dacă era dispus să 
învețe, Lady Agnes avea 
să lucreze cu el până 
reușea. 

Benjamin ridică 
privirea spre Randall. 

— Mi-ar plăcea să 
învăţ să mă lupt așa ca 
tine. Ai vrea să mă 


înveţi? 

Amintindu-și că era 
normal ca băieții să aibă 
impulsuri violente, 
Randall spuse: 

— Poate, într-o bună 
zi. Dar nu înainte să 
înveți să-ți ţii în frâu 
izbucnirile violente și 
să-mi demonstrezi că n- 
ai să fii bătăuș cu alți 


oameni doar fiindcă 
poți. 

Benjamin se încruntă, 
dar cu o expresie 
gânditoare, Randall 
continua: 

— Am să opresc și la 
biserica parohiei, să- 
ispun vicarului că ai fost 
revendicat de familia ta. 

— Familia mea, spuse 


Benjamin, cântărind 
cuvintele.  Povestiţi-mi 
despre tatăl meu. 
Privirea lui Randall o 
întâlni pe cea a Juliei pe 
deasupra capului lui 
Benjamin. Discutaseră 
acest aspect ȘI 
hotărâseră că era mai 
bine să-i spună adevărul, 
dar fără a-i oferi detalii 


sordide. 

— Asta mai poate 
aştepta o vreme. Intrâm 
în Upton acum. 

Popasul lui Randall la 
biserica parohiei fu 
scurt. Vicarul se dovedi 
prea puțin interesat de 
faptul că familia lui 
Benjamin Thomas voia 
să-l ia de acolo. Nu i se 


ceru nicio dovadă. 
Faptul că Randall părea 
să aibă o situație 
financiară bună fu 
suficient. 

Conducând cabrioleta 
spre taverna din sat, 
Randall îşi spuse că 
găsirea băiatului fusese 
partea uşoară. Să 
hotărască ce să facă în 


privinţa lui avea să fie 
mai dificil. 


Capitolul 33 


După prânz, Randall 
se gândi să caute o cușcă 
sau o cutie pentru Miss 
Kitty, dar aceasta părea 
mulțumită să 
călătorească în braţele 
lui Benjamin. Pisica avea 
o faţă albă frumoasă, cu 
ochii verzi uriași scoși în 


evidență de o pată 
neagră în vârful capului 
și de un cerc negru, 
caraghios pe bărbie. Nu 
le făcu probleme, deși se 
presupunea că motanul 
care era stăpân peste 
Conacul Roscombe nu 
avea să fie încântat să o 
vadă. 

Pe drumul spre 


Roscombe, Julia începu 
o discuţie cu Benjamin. 
Pe măsură ce acesta se 


relaxa ascultându-i 
întrebările blânde, 
răspunsurile lui 


deveneau tot mai lungi. 
Se părea că Sally 
Thomas fusese o mamă 
plină de afecțiune și îi 
oferise fiului ei oœ 


educaţie de bază solidă. 
Lucrase ca slujnică la un 
bar de poștă, iar 
Benjamin începuse să 
ajute la bucătărie și ca 
băiat în casă imediat ce 
crescuse suficient de 
mare. Interacțiunile cu 
diverşi călători îi 
lărgiseră orizonturile și 
îl făcuseră mai învăţat 


cu lumea decât ar fi fost 
dacă și-ar fi petrecut 
întreaga viață la Hill 
Farm. 

Ambiţia lui fusese să 
devină vizitiu de poștă. 
Apoi mama sa murise și 
fusese dat pe mâna lui 
Gault. Se gândise să 
fugă, dar era suficient de 
inteligent cât să-și dea 


seama că nu avea unde 
să meargă. Mai ales cu o 
pisică după el. 

Benjamin făcu ochii 
mari când intrară pe 
moșia  Roscombe şi 
opriră lângă conac. O 
strânse pe Miss Kitty 
fără un cuvânt. 
Rândașul, Willett, 
preluă  trăsura, iar 


Randall, Julia, Benjamir 
și Miss Kitty intrară în 
Casă. 

— Benjamin, acum 
pune-o jos pe Miss 
Kitty, spuse Randall. Va 
fi în siguranţă aici și își 
va dori să exploreze 
casa. 

Benjamin se supuse, 
iar pisica o luă din loc. 


Cu un instinct fără greș, 
se îndreptă spre 
bucătărie, deşi fusese 
hrănită la tavernă cu 
două ore în urmă. 

Randall continuă: 

— Lady Julia va 
pregăti o cameră pentru 
tine. Dar primul lucru 
de rezolvat e să ți se facă 
o baie. 


Benjamin păru 
îngrozit. 

— N-am nevoie de 
baie! Un lighean și o 
bucăţică de săpun îmi 
ajung. 

— Baie, spuse Julia 
ferm. Eventual în 
spălătorie? Este o vană 
mare acolo și e aproape 
de bucătărie, unde apa 


poate fi încălzită. 

Benjamin dădu să se 
ferească, părând să 
regrete plecarea de la 
fermă. 

— N-am nevoie de 
baie! 

— Ba chiar ai. 

Văzând că băiatul era 
pe punctul să o ia la 
fugă, Randall îl prinse de 


braț. Benjamin se crispă 
și încercă să se elibereze. 

Ghicindu-i gândurile, 
Randall spuse cu 
blândeţe: 

— Nu, n-am să te bat 
ca să te fac să asculţi, 
dar nu mă deranjează 
să-mi folosesc forța 
superioară ca să te arunc 
într-o vană pentru rufe. 


Benjamin încetă să se 
mai  zbată pentru a 
scăpa, dar continuă să 
gâfâie ușor, arătând de 
parcă s-ar fi așteptat în 
continuare la o lovitură. 

Randall îi spuse Juliei: 

— Pune-l pe Gordon 
să găsească niște haine 
care să-i fie bune și să 
mi le aducă la spălătorie. 


Întorcându-se spre 
Benjamin, spuse: 
Acceptă să faci baie și 
vei primi ceai și prăjituri 
după aceea. În cantități 
moderate. 

Promisiunea 
funcționă. Benjamin se 
îndreptă spre vana de 
rufe cu expresia unui 
martir legat pe rug, dar 


nu se împotrivi. 

Randall îşi strânse 
buzele când Benjamin se 
dezbrăcă, dând la iveală 
un trup slab, marcat din 
belşug cu vânătăi şi 
cicatrici. Randall ar fi 
trebuit să-l biciuiască el 
însuşi pe Gault. 

Baia dură mult, iar 
Randall îl amenință pe 


băiat că avea să-l frece 
cu o perie de bucătărie 
dacă nu se spăla 
temeinic. Fu nevoie de 
trei vane pline de apă 
caldă pentru a îndepărta 
toată mizeria strânsă. 
Randall rămase să-l 
păzească pentru a-l 
împiedica să fugă și îi 
sugeră locuri în care 


trebuia să se spele mai 


cu sârg. 
După ce se uscă, 
Benjamin îmbrăcă 


hainele pe care i le 
adusese Gordon. Acestea 
stăteau largi pe trupul 
lui subţirel, dar nu-i 
veneau rău. Când valetul 
îi tunse părul încâlcit, 
Benjamin tremură ca un 


ponei agitat, dar, din 
nou, toleră procesul. 
Randall era din ce în 
ce mai optimist că 
băiatul avea inteligența 
necesară să profite de 
învățătura la Academia 
Westerfield.  Spălat şi 
îmbrăcat decent, arăta 
de-a dreptul prezentabil. 
— Acum, e timpul 


pentru ceai și prăjituri, 
spuse Randall, 
conducându-l pe 
Benjamin în sus pe scări, 
până la etajul principal. 
Le vom servi alături de 
Lady Julia în salonul de 
dimineață. 

— Lady Julia? 

Benjamin se încruntă 
lângă Randall. 


— Soţia mea e fiica 
ducelui de Castleton, îi 
explică Randall. E un 
rang foarte înalt. 

Intrând în salon, 
Benjamin spuse: 

— Mama mi-a zis că 
tatăl meu a fost căsătorit 
cu o fată snoabă numită 
Lady Julia. 

— Eu eram. Julia 


ridică privirea dinspre 
tava de ceai. Vă rog, 
staţi jos. Nu cred că 
eram snoabă, Benjamin. 
În cea mai mare parte 
eram tânără și fusesem 
crescută cu o educaţie 
foarte strictă. Tu câţi ani 
al acum  - vreo 
treisprezece? 

— Aproape. Se zgâi la 


ea, așezându-se pe 
canapea. Peste câteva 
săptămâni. 

— Eu aveam 
șaisprezece ani când m- 
am căsătorit cu tatăl 
tău. urnă trei cești de 
cafea. Nu cu mult mai 
mare decât ești tu acum. 

Deși cuvintele Juliei 
erau adevărate, ea fusese 


O tânără femeie 
neștiutoare. Benjamin 
era încă un copil. Poate 
că dezvoltarea îi fusese 
încetinită de foame și 
abuzuri. Dar, în curând, 
avea să înceapă să 
crească fulgerător. Avea 
să devină puternic și 
periculos. Randall spera 
că putea fi îmblânzit 


înainte să se întâmple 
acest lucru. 

Benjamin acceptă 
ceașca de ceai oarecum 
neîndemânatic, de parcă 
s-ar fi temut să nu scape 
delicata formă de 
porțelan. 

— Mama mea spunea 
că l-ai omorât pe tatăl 
meu. 


Pe chipul lui se vedea 
că îi venea greu să 
împace purtarea Juliei 
cu ideea că îl omorâse 
pe Branford. 

Randall îi spuse Juliei: 

— Trebuie să știe. 
Preferi să-i spun eu? 

Ea clătină din cap și îi 
întinse lui Benjamin 
platoul cu prăjituri. 


— Tatăl tău a fost un 
om foarte dificil. 
Semăna oarecum cu 
domnul Gault. 

Băiatul se încruntă. 

— Bețiv? 

— Uneori, dar chiar 
și când nu era băut, 
putea fi înspăimântător. 

Julia îi întinse lui 
Randall platoul de 


prăjituri, iar el observă 
că mâna îi tremura. 

Randall continuă 
explicaţia: 

— Tatăl tău putea fi 
foarte deștept și 
fermecător, Benjamin, 
dar era un bătăuș. După 
ce au murit părinţii mei, 
am fost trimis să 
locuiesc la Turville Park, 


domeniul familiei, și am 
crescut în aceeași 
cameră cu Branford. El 
era mai în vârstă și mai 
mare decât mine și mi-a 
făcut viaţa un iad, spuse 
fără ocolișuri. Viaţa mea 
a fost foarte dificilă până 
am plecat la școală. 
Benjamin își îndesă în 
gură prăjitura glazurată, 


de parcă s-ar fi temut că 
avea să-i fie luată. După 
ce o înghiţi, spuse: 

— De asta l-ai 
omorât, Lady Julia? 

Julia păli, dar nu 
încercă să se eschiveze 
de la răspuns. 

— A fost un accident. 
Mă bătea și eu voiam să 
scap. L-am împins. 


Băuse și și-a pierdut 
echilibrul. A căzut și s-a 
lovit cu capul de colțul 
șemineului. 

— Era ca Gault? 

După oœ privire 
prudentă, Benjamin mai 
luă o prăjitură. 

—  Înspăimântător și 
imprevizibil? spuse ea. 
Da. 


Băiatul devoră și cea 
de-a doua prăjitură la fel 
de repede ca pe prima: 

— Se pare că a 
meritat să fie omorât. 
Uneori, mama mă mai 
pocnea când eram rău. 
Nu mă deranja. Știam că 
meritam. Dar, când 
cineva te lovește fără 
motiv - e altceva. ÎI privi 


pe Randall. Ai fi putut 
ușor să-l omori pe Gault, 
dar n-ai făcut-o. 

— Nu e greu să 
omori, spuse Randall. 
Dar nu e ceva ce poți 
face cu inima ușoară. 

Privirea lui Benjamin 
alunecă spre Julia. 

— De ce ai venit să 
mă cauţi? 


Fa inspiră adânc. 

— Nu pot să schimb 
cu nimic moartea lui 
Branford, deci cred că a 
avea grijă de fiul lui e o 
cale de a compensa 
pentru asta. Aveam 
nevoie să știu că ești 
bine. 

Benjamin își îngustă 
ochii. 


— Dacă ar fi trăit 
mama mea, m-aţi fi luat 
de lângă ea? 

— Nu. Locul copiilor 
e alături de mamele lor. 
Dar ne-am fi asigurat că 
vă merge bine și că nu 
vă lipsește nimic, spuse 
Randall. Aș fi plătit 
taxele tale școlare. 

Băiatul se strâmbă. 


— lar școală. De ce? 

— Pentru că educaţia 
îți oferă posibilitatea 
unei vieți mai bune. Îţi 
deschide uşi. Randall 
zâmbi. Şi îți oferă ocazia 
să-ți faci prieteni. 
Majoritatea celor mai 
buni prieteni ai mei 
sunt băieți care mi-au 
fost colegi de şcoală. 


— Aveam prieteni în 
sat când locuiam cu 
mama mea spuse 
Benjamin bătăios. Dar 
nu fu nimeni de vârsta 
mea la fermă. 

— Atunci, s-ar putea 
să-ți placă la școală. Julia 
duse platoul într-un loc 
unde Benjamin să nu 
poată să-l atingă înainte 


ca acesta să-și ia O a 
cincea prăjitură. 

Băiatul privi 
prăjiturile cu poftă, dar 
nu se întinse să-și mai ia 
una. 

— La ce școală m-aș 
duce? 

— Aş vrea să te trimit 
la Academia 
Westerfield, spuse 


Randall. E școala la care 
am fost și eu și e un loc 
bun pentru băieţii care 
sunt ușor diferiți. 

— Vrei să merg la 
școala ta? spuse 
Benjamin surprins. În ce 
fel ai fost tu diferit? 

— Eram încăpățânat 
și cu toane. Randall 
ghici că lui Benjamin îi 


venea greu să-şi 
imagineze că un adult 
care părea bogat și 
încrezător fusese un 
copil-problemă. Îţi 
aminteşti că m-ai 
întrebat dacă o să te 
învăţ să te lupți așa ca 
mine? 

Benjamin dădu din 
cap, iar Randall 


continua: 

— Poţi să înveţi asta 
la Academia 
Westerfield. Primul elev 
al școlii a fost ducele de 
Ashton, care e pe 
jumătate indian, iar el 
era maestru în stilul de 
luptă indian Kala 
rippayattu. Şi-a învățat 
și colegii de clasă acest 


stil ca să aibă cu cine să- 
| exerseze. 
Kalarippayattu a devenit 
o tradiție în școală, iar 
băieţii mai mari îi învaţă 
pe cei mai tineri odată 
ce se consideră că sunt 
pregătiți. 

— Asta mi-ar plăcea, 
spuse Benjamin 
prudent. Dar, am să 


locuiesc la școală tot 
timpul? 

— Nu, vei petrece 
vacanţele aici, la 
Roscombe. Randall fu 
uimit de cât de firesc îi 
făcea o promisiune atât 
de generoasă fiului lui 
Branford. 

Ben părea că ar fi vrut 
să creadă, dar încă nu 


era sigur. Avea să fie 
nevoie de timp. Randall 
continua: 


— Trebuie să 
mergem la Londra 
săptămâna viitoare, 


pentru ca Lady Agnes 
Westerfield să poată 
discuta cu tine legat de 
şcoala ei. 

— Londra!  șopti 


Benjamin. Chiar voi 
merge la Londra? 
Randall aprobă din cap. 

— Presupunând că 
Lady Agnes te acceptă, 
vom avea cam o 
săptămână pe care s-o 
petrecem în vacanţă la 
Londra. Să vezi leii, să 
vizitezi circul Astleys, 
să-ți faci haine noi. Dar 


sunt și alte sarcini de 
îndeplinit. Îi aruncă o 
privire rapidă Juliei, care 
aprobă scurt din cap. Va 
trebui să te prezentăm 
bunicului tău, contele 
de Daventry. 

Benjamin se încruntă. 

— Un conte? Asta nu 
e ceva foarte măreț? 

— Ba da, aproape la 


fel de măreț ca un duce, 
spuse Julia pe un ton 
uşor sec. 

— Va fi interesat să 
mă cunoască pe mine, 
un bastard? spuse 
Benjamin îngrijorat. 

— Nu știu, recunoscu 
Randall. Daventry ţine 
foarte mult la familie și 
a suferit că nu i-a 


supravieţuit niciun 
copil. Nu cred că 
Branford i-a spus 
vreodată despre naşterea 
ta. Daventry e... un om 
oarecum dificil, dar sunt 
sigur că ți-ar fi asigurat 
susținere financiară dacă 
ar fi știut că exiști. 

— Oare nu ar fi mai 
bine să-i scriem lui 


Daventry în loc să-l 
ducem pe Benjamin să-l 
cunoască? Julia își 
muşcă buza. Acum, că 
Lady Daventry e pe 
punctul de a naşte, 
Daventry va fi distras. 

— M-am gândit și eu 
la asta, dar cred că e mai 
bine să se întâlnească, 
spuse Randall. Când se 


vor vedea, Daventry își 
va da seama imediat că 
Benjamin e nepotul lui. 
Julia aprobă din cap, 
dar își păstră expresia 
îngrijorată. Randall era 
îngrijorat. Numai ca să 
ascundă existenţa fiului 
lui Branford l-ar fi 
înfuriat și mai tare pe 
Daventry atunci când ar 


fi aflat, într-un final. Era 
mai bine să facă 
prezentările cât de 
curând posibil. lar dacă 
Daventry îl respingea pe 
băiat, nu conta. 
Benjamin avea acum un 
cămin. 

Întorcându-se din 
explorare, Miss Kitty 
intră în salonul de 


dimineaţă, fluturându-și 
coada pufoasă. Veni spre 
Benjamin și se întinse 
peste picioarele lui. 

— E foarte bine- 
crescută, remarcă Julia. 

Adoptând din nou un 
ton bătăios, Benjamin 
spuse: 

— Doarme 
întotdeauna cu mine. 


— Sunt sigur că vă 
place amândurora, spuse 
Randall. Când eram cu 
armata în Portugalia, am 
fost adoptat de un câine 
care dormea cu mine în 
fiecare noapte. Santa 
Cruz era o companie 
plăcută. Și îmi ţinea de 
cald în nopțile 
friguroase. 


Julia râse. 

— Nu știam asta. De 
ce i-ai pus câinelui 
numele Sfânta Cruce și 
ce s-a întâmplat cu el? 

— Îl consideram 
crucea pe care o aveam 
de purtat, îi explică 
Randall. Când am fost 
rănit şi trimis acasă în 
Anglia, Santa Cruz și-a 


dedicat afecțiunea unui 


sublocotenent din 
regimentul meu. Am 
aflat că și 
sublocotenentul, și 


câinele o duc foarte 
bine. 

Benjamin chicoti, 
părând copil pentru 
prima dată de când îl 
întâlniseră. 


Motanul  Conacului 
Roscombe intră lent în 
încăpere. Era mai mic 
decât Miss Kitty, dar 
compensa prin aroganță. 
Randall spuse: 

— Acesta este Reggie 
T. Cat, care îşi petrece 
cea mai mare parte din 
timp în bucătărie. Sper 
că el și Miss Kitty pot 


negocia un armistițiu. 

Reggie o observă pe 
Miss Kitty. Părând vesel, 
porni legănat spre ea. 
Visele lui de dominație 
se spulberară când ea se 
ghemui și îi aruncă o 
privire furioasă, cu blana 
atât de zbârlită, încât 
semăna cu o oiţă alb cu 
negru. 


Când  mârâi cu o 
intensitate terifiantă, 
Reggie se opri brusc. 
Apoi se ghemui într-o 
poziţie identică cu a ei 
și se fixară cu privirea. 

Randall nu-și putea 
da seama ce mesaje fără 
cuvinte se transmiteau 
între ei, dar duelul se 
încheie când Reggie își 


frecă prudent botul de 
cel al lui Miss Kitty. 
Apoi ieși agale din 
cameră, cu coada în sus, 
arătând de parcă 
pierduse o luptă și nu 
voia s-o recunoască. 

— Politică pisicească 
în acţiune, spuse Julia 
râzând. Sper că asta 
înseamnă că nu se vor 


bate în toiul nopţii. 

Benjamin își termină 
ceaiul și se ridică în 
picioare. 

— Pot să plec acum? 
Vreau s-o duc pe Miss 
Kitty în camera mea, ca 
să știe unde e. 

— Desigur, spuse 
Julia. 

Benjamin luă pisica 


în braţe și ieși. După ce 
plecă, Julia întrebă: 

— Ce părere ai 
despre copilul nostru 
sălbatic? 

— Va fi bine, spuse 
Randall gânditor. E un 
mic diavol împielițat, 
dar nu pare să fi 
moștenit nebunia lui 
Branford Eu l-am 


cunoscut pe Branford 
când era mai mic decât 
Benjamin și era deja 
evident că ceva nu era în 
regulă cu el. Benjamin e 
colțuros. E speriat, și pe 
bună dreptate, clar nu e 
nebun. E suficient de 
deștept astfel încât să 
aprecieze cât de mult s-a 
îmbunătăţit situaţia lui 


ȘI vrea să păstreze asta. 
Dacă i se vor oferi 
educaţie și oportunităţi, 
cred că va ieși un om 
bun din el. 

— Va semăna mai 
mult cu tine decât cu 
vărul tău, cu alte 
cuvinte, spuse Julia. 

Fa așa îl considera? 
Tensiunea care existase 


între ei se risipise, își 
dădu seama Randall. 

— Cred că da. Sunt 
sigur că Lady Agnes va fi 
dispusă să se ocupe de 
el. Să petreacă aici 
câteva zile, apoi îl 
putem duce la Londra să 
o întâlnească. 

Julia zâmbi. 

— Ea îl va transforma 


într-un adevărat 
gentleman cât ai clipi. 

— Poate nu chiar un 
gentleman. Zâmbi și el. 
Dar pe-acolo. 

Una dintre 
servitoarele din casă 
care avea frați mici se 
oferi să se ocupe de 
Benjamin, care era prea 
mare pentru a i se aduce 


o doică, dar trebuia 
învățat cum să locuiască 
într-o casă adevărată. 
Julia nu fu surprinsă 
când află că, la Hill 
Farm, băiatul dormise în 
hambar pe o grămadă de 
fân, cu o pătură și cu 
Miss Kitty. 

Benjamin avusese o zi 
obositoare, prin urmare, 


Julia îl trimise la culcare 
imediat după cină. 
Acesta nici măcar nu 
încercă să se 
împotrivească, ceea ce 
nu-i stătea deloc în fire 
unui băieţel și dovedea 
cât era de obosit. 

După cină, Julia și 
Randall  petrecură o 
seară liniștită în 


bibliotecă. Ea citi, în 
vreme ce el scrise câteva 
scrisori. Nu făcu nicio 
sugestie prostească 
legată de faptul că și-ar 
putea găsi noi amanți, 
ceea ce fu o ușurare 
pentru Julia. 

Când ceasul bătu de 
zece, ea se ridică și își 
ascunse un căscat. 


— Mă duc la culcare, 
dar o să văd ce face 
Benjamin mai întâi. Sper 
că nu i se pare prea 
ciudat să doarmă într- 
un pat adevărat. 

Randall rânji. 

—  Câtă vreme are 
pisica lângă el, îmi 
închipui că va dormi 
bine. 


Benjamin primise o 
cameră în aripa opusă 
celei unde se aflau 
camerele stăpânului 
casei. Ferindu-se să nu-l 
trezească, Julia deschise 
ușa fără să mai bată. 
Camerista lăsase o 
lampă de noapte 
aprinsă, ca să nu fie 
tulburat de locurile 


necunoscute în cazul în 
care avea să se trezească. 

Benjamin forma o 
mică grămâjoară în pat. 
Miss Kitty era de 
cealaltă parte a lui și 
înălță capul pentru a 
vedea cine era intrusul. 
Julia era pe punctul de a 
se retrage când auzi un 
hohot de plâns înăbușit. 


Încruntându-se, 
traversă încăperea. 
Benjamin îşi trase 
imediat păturile peste 
cap, dar tot nu reuși să 
se oprească din plâns. 
Julia se  aşeză pe 
marginea patului și îi 
puse o mână pe umăr. 

— Ce-i cu tine, 
Benjamin? Prea multe 


schimbări? 

Schimbările erau 
sursă de tulburare, chiar 
și schimbările bune, 
după cum știa și ea. 

Benjamin îşi trase 
păturile cât să-şi 
dezvelească fața mânjită 
de lacrimi. 

— Mă... mă gândeam 
la mama mea, spuse cu 


sughițuri. Ce ar spune să 
mă vadă aici? 

— Mama ta ar fi 
fericită, spuse Julia 
încet. Îşi dorea tot ce-i 
mai bun pentru tine. 

—  Mi-era cel mai 
bine cu ea. 

— Știu. Julia oftă. Eu 
mi-am pierdut mama 
când aveam aproximativ 


vârsta ta. Îi mângâie 
umărul ascuns sub 
pături. Mi-a fost 
îngrozitor de dor de ea. 
Dar aveam alte rude 
care să aibă grijă de 
mine, iar acum, și tu ai 
o familie. 

Benjamin începu să 
fie scuturat de hohote și 
mai intense. Învăţase să 


fie dur pentru a 
supraviețui la Hill Farm, 
dar era încă un băieţel. 
Julia se aplecă să-l sărute 
pe creștet, iar el se 
aruncă în braţele ei. 

— Mama mea venea 
întotdeauna să mă 
sărute de noapte bună, 
spuse pe o voce groasă. 
Apoi a murit și m-a lăsat 


singur. 

— Acum nu ești 
singur, Benjamin. Julia îl 
strânse mai tare în 
braţe. Deși nu erau rude 
de sânge, începea să 
simtă că erau. Nu ca 
înlocuitor al copilului pe 
care îl pierduse, ci ca 
Benjamin: un copil 
pierdut, ce se chinuia să 


supraviețuiască. Îţi jur. 
Plânsul lui  încetă 
treptat, în vreme ce Julia 
îl mângâie pe cap, 
reușind în cele din urmă 
să adoarmă. Julia îl băgă 
din nou sub pături, sub 
privirea rece a ochilor 
verzi ai lui Miss Kitty, 
care nu se mișcase deloc 
în timpul acestei scene 


dramatice. Pisica se 
adapta vieții într-un 
conac mai uşor decât 
stăpânul ei. 

Simțindu-se plină de 
speranță, Julia se retrase 
la culcare. 


Capitolul 34 


După o săptămână la 
Roscombe, Benjamin 
Thomas se transformă 
într-un tânăr ce aducea 
destul de mult cu un 
gentleman. Julia era 
amuzată și înduioșată de 
cât de atent îi urmărea 
Ben pe ea și pe Randall, 


copiindu-le vocabularul 
și  manierele, și avea 
oportunităţi din belșug, 
fiindcă toţi trei luau 
toate mesele împreună. 
Era uluitor de rapid. 
Accentul provincial îi 
dispărea rapid, deşi 
reapărea când era 
entuziasmat de ceva. 
Mintea băiatului era 


la fel de flămândă ca 
trupul lui. Julia îi dădea 
lecţii după-amiaza, 
ajutându-l la citit și la 
matematică și oferindu-i 
o bază la istorie și la 
geografie. Roscombe 
avea o bibliotecă bine 
dotată, iar Benjamin 
putea fi găsit acolo, de 
regulă, atunci când nu 


era prins cu altceva. 

Dimineaţa, Randall îl 
ducea pe băiat să 
călărească. O anunță că 
Benjamin avea o pasiune 
pentru cai şi urma să 
devină un călăreț de 
prima mână. 

La rândul lui, 
Benjamin îl adora pe 
Randall ca pe un erou. 


Julia ducea băiatul la 
culcare în fiecare 
noapte. Discutau despre 
cum îşi petrecuse ziua, 
Julia îi răspundea la o 
parte dintre întrebările 
ce nu se mai sfârșeau, 
apoi îl săruta de noapte 
bună. Trei zile fuseseră 
suficiente pentru ca 
Benjamin să renunțe la 


ambiția din copilărie de 
a deveni vizitiu de poștă. 
Acum, îi mărturisi Juliei, 
voia să devină ofițer de 
armată. Ea considera că 
ar fi putut fi o carieră 
bună pentru el. Dar mai 
avea timp suficient să 
hotărască. 

Nici nu plecase încă 
la școală și deja îi era 


dor de el. 

Cu o zi înainte să 
plece la Londra, Randall 
anunță la micul dejun: 

— Benjamin, ai 
muncit din greu și 
meriți o vacanţă. Azi 
începe târgul din sat și e 
atât de aproape, încât 
putem merge pe jos. 
Vrei să mergem în după- 


amiaza asta? Am putea 
organiza o ieșire în 
familie. 

— O, da, domnule! 
răspunse Benjamin 
radiind. 

Julia era la fel de 
încântată de ideea că ei 
trei formau o familie. 
Oare Benjamin avea să-i 
lege mai puternic pe ea 


și pe Randall? Dacă da, 
era un motiv în plus să-l 
iubească pe băiat. 


— Jur că băiatul a 
crescut vreo doi 
centimetri în săptămâna 
ce-a trecut, spuse Julia 
afectuos, privindu-l pe 
Benjamin, care râdea la 
un spectacol de teatru 


de păpuși cu un grup de 
alți copii. 

— Cel puţin a mai 
pus câteva kilograme de 
care avea mare nevoie, 
aprobă Randall. 
Compensează pentru cât 
a răbdat de foame. 

Gândindu-se la 
apetitul lui Benjamin, 
Julia îl întrebă: 


—  Mâncarea de la 
Academia Westerfield e 
bună? 

— Foarte. Lady Agnes 
știe că băieţii și bărbaţii 
de orice vârstă sunt mai 
puțin  buclucași când 
sunt bine hrăniţi. 
Randall cobori vocea. 
Uite că vin alţi boiernași 
din vecinătate să se 


prezinte. Trezești mult 
interes, domnița mea. 

— E firesc. Tu ești un 
proprietar important 
din zonă și un erou la 
nivel local. Bineînţeles 
că oamenii se bucură că 
te instalezi în sfârșit la 
Roscombe. 

Julia zâmbi cuplului 
mai în vârstă ce se 


apropia. 

Bărbatul avu prezenţa 
de spirit să se prezinte 
pe el și pe soţia sa ca sir 
Geoffrey și Lady Bridges, 
ghicind probabil că, 
după atâţia ani în care 
fusese plecat, Randall nu 
le mai ştia, poate, 
numele. Dar familia 
mamei sale trăise în 


Gloucestershire 
generații întregi, iar el 
era considerat ca făcând 
parte din comunitate. 
Sir Geoffrey și soţia sa se 
dovediră foarte 
primitori. 

După câteva minute 
de conversație ușoară, 
soții Bridges trecură mai 
departe, iar Julia îl 


prinse din nou de braţ 
pe Randall. Era o zi 
foarte frumoasă pentru 
un târg, însorită și cu un 
ușor aer de toamnă. O zi 
bună pentru a sărbători 
progresele din ultima 
săptămână. 

Julia începuse să se 
relaxeze de când Randall 
nu mai făcuse observaţii 


legate de încheierea 
căsniciei lor. Poate că 
nopţile lor tăcute și 
mistuitoare îl făceau să 
se răzgândească. Julia și- 
ar fi dorit să creadă că 
relația lor era specială. 
Dacă nu era așa - 
prefera să nu știe. 

În următoarele câteva 
ore, Julia întâlni un 


număr  ameţitor de 
oameni. Ea și Randall 
îndepliniră activităţile 
tradiționale pentru un 
târg, de la admirarea 
animalelor și a 
jonglerilor la degustarea 
de mâncare de la 
vânzătorii ambulanți. 
Julia nu  gustă din 
cârnatul pe băț fiindcă 


stomacul ei era tulburat, 
dar  savură limonada 
proaspătă,  tartele cu 
mere și cașul prăjit pe 
pâine. 

Benjamin venea să-i 
caute cam la fiecare 
jumătate de oră, de 
parcă s-ar fi temut că ar 
fi putut dispărea. După 
ce se liniștea, pleca din 


nou în fugă, să se joace 
cu băieţii din zonă. 

După o astfel de 
vizită fulgerătoare, 
Randall comentă: 

— Se pare că nu a 
fost afectat negativ de 
anii petrecuți cu Jeb 
Gault. Faptul că se 
înțelege bine cu alți 
băieți e un semn bun 


pentru când va merge la 
școală și pentru viaţă, în 
general. 

Julia aprobă din cap. 

— Meritul e al mamei 
sale, cred. L-a ţinut 
lângă ea în primii nouă 
ani de viață și asta l-a 
pus pe drumul cel bun. 
Îşi acoperi un căscat. 
Sunt obosită. Din cauză 


că am întâlnit atât de 
mulți oameni, presupun. 

— Eşti gata să 
mergem acasă? întrebă 
Randall. Am văzut cam 
tot ce era de văzut și se 
va însera în curând. 

— Mi-ar plăcea. Își 
puse mâna streașină la 
ochi. Unde s-a dus 
Benjamin? 


— Acolo, lângă 
chioșcurile cu jocuri. Se 
pare că îşi încearcă 
mâna la  aruncatul 
mingilor. Randall luă 
brațul Juliei şi porniră 
spre băiat. E destul de 
mare cât să rămână mai 
mult, pe cont propriu, 
dacă dorește. Am să-i 
mai dau o jumătate de 


coroană dacă vrea să 
cumpere prăjituri 
pentru câţiva dintre noii 
lui prieteni. 

Benjamin era 
concentrat pe ţintă şi nu 
îi văzu apropiin- du-se 
de chioșcul unde se 
aruncau mingi. Capete 
împăiate reprezentându- 
|l pe Napoleon, de trei 


mărimi diferite, erau 
aşezate pe o bordură. 
Din prima lovitură, 
răsturnă cel mai mare 
cap de pe bordură. 
Izbucniră aplauze vagi. 
Ridică cea de-a doua 
minge în aer de câteva 
ori pentru a se obişnui 
cu ea, apoi aruncă din 
nou spre capete. Paiața 


Napoleon de mărime 
mijlocie zbură în aer: 

— Bravo, băiete! 
strigă proprietarul 
chioșcului. Crezi că-l 
poți nimeri și pe cel mai 
mic Boney? Ăla e cel mai 
greu, nu glumă. 

Cu ochii îngustați, 
Benjamin testă greutatea 
celei de-a treia mingi, 


apoi își luă avânt și o 
aruncă în chioșc. 
Mingea îl lovi pe 
Napoleon exact între 
ochi. De această dată, 
aplauzele fură mai 
zgomotoase. Dacă 
proprietarul era 
dezamăgit că avea un 
câştigător, îşi ascundea 
bine emoția. 


— Alege-ţi un premiu 
de pe raftul ăla. Poate un 
soldat de jucărie? 

Benjamin privi cu 
jind la soldații mici, dar 
clătină din cap: 

— Una dintre 
panglicile acelea. Cea 
albastru-verzui. 

— Aha, ai o domniţă 
pe care vrei s-o vrăjeşti. 


Proprietarul scoase 
panglica lungă albastru- 
verzui dintr-un 
mănunchi de panglici de 
diferite culori și i-o oferi 
cu o înfloritură a mâinii. 

Rânjind, Benjamin se 
întoarse, apoi clipi 
surprins când îi văzu pe 
Julia și pe Randall în 
spatele lui. Maiorul. 


Spusse: 

— Noi vom pleca 
acum, dar tu poţi să 
rămâi până la lăsarea 
întunericului, dacă vrei. 

— Nu. Vin cu vol. 
Benjamin își luă rapid 
rămas-bun de la băieţii 
pe care îi cunoscuse, 
apoi porni la drum lângă 
Randall. 


— Ai un braț bun, 
spuse Randall, 
îndepărtându-se de târg 
și intrând pe cărarea ce 
ducea prin păduri la 
Roscombe. Ai fost 
vreodată aruncător de 
crichet? 

— Uneori, jucam în 
sat când eram mic. La 
Academia Westerfield se 


joacă crichet? întrebă 
Benjamin plin de 
speranţă. 

— Da, se Joacă. Se 
practică și alte sporturi. 

— O să-mi placă asta. 
Benjamin ridică privirea 
spre Julia cu o expresie 
timidă. Am luat panglica 
pentru tine. M-am 
gândit că nuanţa o să 


arate frumos în părul 
tău. 

Julia simţi că i se 
topește inima când 
băiatul îi oferi panglica 
ieftină. 

— Ce drăguţ! exclamă 
ea. Și-o legă imediat în 
jurul unei șuvițe de păr. 
Ai gusturi bune. Fiica 
unui duce care se 


pricepe la modă a ales 
aceeași culoare pentru 
rochia pe care am 
purtat-o la primul meu 


bal din Londra. 
Benjamin păru gata 
să explodeze de 


mândrie. Porni în fața 
lor pe cărare, săltând, iar 
Julia spuse încet: 

— Chiar e un băiat 


bun. Se potrivește atât 
de bine aici. 

— N-aș fi crezut că 
Branford poate avea un 
fiu atât de bun, consimţi 
Randall. Sper ca 
Daventry să-l placă pe 
Benjamin. Şi să nu 
încerce să-l ia de la noi. 

— Ar putea face asta 
legal? întrebă Julia, cu o 


îngrijorare apărută 
brusc. 

— Nu sunt sigur. Nu 
a fost numit niciodată 
tutore legal. Fiindcă și 
eu sunt rudă de sânge, 
aş putea ridica oarecare 
pretenții dacă s-ar 
ajunge la o dispută. 
Tonul lui Randall deveni 
sec. Daventry va fi 


probabil atât de încântat 
de noul său moștenitor, 
încât nu-l va interesa 
prea mult un nepot 
bastard. 

— Să sperăm. 

Julia se întrebă din 
nou dacă nu ar fi fost 
mai bine să nu îi spună 
lui Daventry despre 
existența lui Benjamin. 


Dar, inevitabil, avea să 
afle în cele din urmă. La 
fel ca Randall, spera că 
Daventry avea să fie atât 
de preocupat de 
nașterea unui nou fiu, 
încât avea să-și 
recunoască nepotul, dar 
fără a-și dori să-l ia în 
grija lui. 

Ridicând privirea 


spre Randall, văzu că 
expresia lui era foarte 
atentă și că studia 
pădurea de ambele 
părți. 

— E ceva în neregulă? 
întrebă Julia. 

El îi zâmbi scurt. 

— Probabil că toată 
viaţa am să consider 
astfel de locuri teritorii 


propice pentru curse. 
Consecințele unei 
cariere militare! 

Julia privi în sus spre 
copaci, unde razele 
soarelui de sfârşit de 
după-amiază se cerneau 
printre ramuri. Păsările 
îşi cântau trilurile, iar o 
veveriță sări de pe o 
creangă. 


Era un peisaj cât se 
poate de pașnic, dar 
cuvintele lui Randall îi 
amintiră de incidentul 
cu trăsura din Londra. 
Fra posibil ca pericolul 
să se ascundă printre 
acele tufișuri? După- 
amiaza păru ceva mai 
puţin paşnică. 

Își propuse să nu fie 


absurdă, dar nu se putu 
abtine să nu studieze 
coliba veche, fără 
ferestre, de lângă cărarea 
din fața lor. Era un fel de 
clădire pentru păstrarea 
recoltelor, dar, când 
Benjamin trecu vesel pe 
lângă ea, Julia își dădu 
seama că micuța clădire 
ar fi putut adăposti 


răufăcători. 

— Mare pacoste e 
imaginaţia, spuse cu 
tristeţe când se 
apropiară de colibă. 
Acum, că mi-ai atras 
atenția la ce se poate 
întâmpla, văd pericole 
peste tot... Coliba sări în 
aer. 


Capitolul 35 


Cu urechile 
zbârnăindu-i din cauza 
detunăturii, Julia fu 
aruncată în aer, iar 
Randall sări spre ea și se 
rostogoliră de cealaltă 
parte a cărării, departe 
de locul exploziei. 
Resturile cădeau potop 


în jurul lor, dar ea era în 
siguranță sub corpul 
soţului ei, ce o apăra ca 
un scut. Cu excepţia 
sângelui, care se revărsa 
peste fața ei. I se tăie 


respiraţia. 

— Alex? 

În liniştea bruscă ce 
urmă exploziei, 


Benjamin slobozi un 


țipăt sfâșşietor. Îi auzi 
picioarele bocănind 
înapoi pe cărare spre ei, 
în vreme ce ea se târî de 
sub corpul nemișcat al 
soțului ei. 

Randall se rostogoli 
greoi pe spate, cu ochii 
închiși și cu sângele 
scurgându-i-se dintr-o 
rană lungă, cu margini 


neregulate, de pe partea 
stângă a capului. Sângele 
era o priveliște mult mai 
șocantă în contrast cu 
părul blond decât cu cel 
de culoare întunecată, 
își spuse ameţțită. Dar 
nu ar fi sângerat atât de 
tare dacă ar fi fost mort. 

Aducându-și aminte 
că rănile la cap sângerau 


ca naiba, Julia scoase o 
batistă împăturită din 
săculețul ei de mână. 
Apoi, cu mâini 
tremurânde, își smulse 
eșarfa de pe bonetă și o 
folosi ca bandaj pentru a 
lega batista împăturită 
peste rana ce sângera. 
Când Benjamin se lăsă în 
genunchi lângă ea, puse 


presiune pe batista 
folosită ca bandaj, 
sperând să oprească 


sângerarea. 
— Lady Julia? Ce s-a 
întâmplat, întrebă 


Benjamin cu respiraţia 
tăiată și cu o voce în 
care se simţea 
disperarea. A murit 
maiorul Randall? 


Ochii lui Randall se 
deschiseră. 

— Sunt bine... relativ. 
Nu mor. 

— Dar vei muri. 
Rânjind de satisfacţie, 
Joseph Crockett ieși din 
pădure ţinând în mâini 
o pușcă de vânătoare cu 
ţeavă dublă. Eşti rapid, 
Randall. Dacă n-ai fi 


prins-o pe curva de 
nevastă-ta și n-ai fi sărit 
să te ferești de explozie, 
ai fi deja hrană pentru 
păsări. Acum, ai ocazia 
să-ți vezi moartea cu 
ochii. 

În timp ce vorbea, un 
ajutor înarmat la fel ca 
el ieși din pădure din 
stânga, cu un chip ca de 


granit. Julia îl recunoscu 
în bărbatul solid pe cel 
mai înspăimântător 
asociat al lui Crockett 
atunci când o răpiseră. 
Privind ochii nebuni 
și plini de ură ai lui 
Crockett, Julia se întrebă 
cum putuse vreodată să 
creadă că ar fi fost 
satisfăcut cu orice 


altceva în afară de 
moartea ei. Ameţitor și 
tremurând, se ridică în 
picioare  clătinându-se, 
știind că șansele de a-i 
salva pe Randall și pe 
Benjamin erau foarte 
slabe, dar trebuia să 
încerce. 

—  Împușcă-mă și 
termină cu asta, 


Crockett. Dar lasă-i în 
pace pe soțul meu și pe 
băiat. Ei nu ţi-au greșit 
cu NIMIC. 

— Te înșeli. Ochii lui 
Crockett erau duri ca 
agatele.  Scumpul tău 
maior mi-a ucis unul 
dintre oameni și mi-a 
provocat o iritare 
nesfârșită. Ai fi fost de 


mult moartă dacă n-ar fi 
intervenit el. Arătă spre 
Randall cu pușca de 
vânătoare. Și, dacă îl las 
în viață, mă va urmări. 
— Ai perfectă 
dreptate, spuse Randall 
cu O șoaptă aspră, întins 
pe spate și pătat cu 
sânge, părea deja mai 
mult mort decât viu, dar 


privirea îi era de gheaţă, 
fixată asupra lui 
Crockett. Dar n-ai vrea 
să-l omori pe băiat. 

— E bastardul tău, 
Randall? Privirea lui 
Crockett alunecă spre 


Benjamin, care îi 
răspunse cu o privire 
întunecată, de O 


intensitate sălbatică. O 


să-mi facă plăcere să-ţi 
distrug sămânţa. 
Desigur, poate că ai mai 
presărat și alți bastarzi 
pe ici, pe colo. 

Își mută privirea 
asupra Juliei. 

— Tu vei muri 
ultima, scumpă 
domniță, fiindcă eşti 
lipsită de apărare. Abia 


aştept să te aud ţipând 
când îi vei vedea murind 
pe bărbații tăi. 

— Benjamin nu e 
bastardul meu, 
Crockett, spuse Randall 
cu un zâmbet viclean. E 
al lui Branford. L-ai 
omorî pe singurul copil 
al lui Branford? 

Crockett tresări 


surprins. 

— Branford a lăsat în 
urma lui un fiu? Nu mi- 
a spus niciodată. 
Privirea lui lacomă se 
fixă pe chipul lui 
Benjamin. Dumnezeule, 
șopti. Spui adevărul. 
Maică-ta a fost slujnica 
cea  rumenă de la 
cârciumă? Hai încoace, 


băiete! Pe tine o să te 
țin. O să te cresc ca pe 
propriul meu fiu. 

— Nu! îi aruncă 
Benjamin cu ochii 
strălucindu-i de lacrimi. 

— Fă cum spune el, 
Benjamin. Randall se 
ridică greu în capul 
oaselor.  Luându-l pe 
Benjamin de mână, 


spuse încet: Dacă vrei să 
fii soldat, trebuie să 
înveți să reduci 
pierderile. Crockett şi 
omul lui sunt înarmați, 
iar noi nu suntem, aşa 
că eu și Julia nu avem 
nicio şansă. Dar vom 
muri mai fericiți dacă 
știm că tu eşti în 
siguranță. Înțelegi ce 


zic? Deci du-te la 
Crockett! Se va purta cu 
tine mai bine decât a 
făcut-o Jeb Gault. 

Benjamin clipi pentru 
a-și opri lacrimile şi 
dădu din cap. Cu bărbia 
plecată și cu mâinile 
îndesate în buzunar, 
trecu ezitant lângă 
Crockett. 


Randall ridică 
privirea spre Crockett. 

— Ai fost soldat, nu-i 
aşa? 

— Ba bine că nu. Am 
fost sergent și i-am urât 
dintot- deauna pe 
nenorociții de ofițeri ca 
tine! 

Crockett ridică pușca 
de vânătoare în poziţie 


de tragere. 

Vocea lui Randall 
tremură. 

— Ca de la soldat la 
soldat, îmi vei permite 
să mor în picioare, în loc 
să fiu împuşcat ca un 
câine? 

Crockett ezită, apoi 
aprobă scurt din cap. 

— Dacă poți să te 


ridici în picioare, am să 
te împuşc atunci. Dar 
mișcă-te repede. În 
scurt timp, sunetul 
exploziei va atrage lume 
aici. 

Randall întinse mâna 
spre Julia, iar ea îl ajută 
să se ridice în picioare. 
Strânsoarea mâinii lui 
era surprinzător de 


puternică și, în plus, 
ceva nu fusese în regulă 
legat de ceea ce-i 
spusese lui Benjamin. 
Oare Randall și-ar fi 
recunoscut vreodată 
înfrângerea astfel? 
Tocmai încerca să-și 
dea seama ce i se părea 
în neregulă, când 
violențele izbucniră din 


nou. Când Crockett 
îndreptă pușca de 
vânătoare spre Randall, 
Benjamin prinse ţeava 
puștii și o trase cu o 
mână în jos. Cu cealaltă, 
șfichiui  gâtlejul lui 
Crockett. 

Sângele ţâșni violent 
în toate direcțiile, 
inclusiv peste Benjamin. 


Crockett scoase un 
sunet gâtuit oribil, cu o 
expresie uluită. Apoi se 
prăbuși pe spate. 

În aceeași clipă în 
care Benjamin îl atacă 
pe Crockett, Randall o 
împinse pe Julia, iar 
aceasta căzu din nou la 
pământ. Din aceeași 
mişcare se aruncă apoi 


asupra ajutorului lui 
Crockett. Pușca de 
vânătoare a acestuia 
bubui când se lăsă pe 
spate cu Randall 
deasupra lui și se 
prăbușiră amândoi la 
pământ. 

Frunze fărâmiţate 
explodară deasupra 
cărării când alicele se 


înfipseră în copac, iar 
duhoarea acră de 
pulbere neagră umplu 
aerul. O clipă mai 
târziu, Julia auzi un 
sunet oribil de rupere și 
văzu că gâtul bărbatului 
era răsucit la un unghi 
letal. 

Julia vărsă, 
îngrețoșată de atâta 


violență. Dar nu era 
timp să se ocupe de 
stomacul ei sensibil. Se 
ridică în picioare 
împleticindu-se: 

— Benjamin, eşti 
bine? 

Benjamin tremura şi 
era alb la față, zgâindu- 
se la bărbatul pe care îl 
omorâse, apoi la sângele 


ce picura de pe cuțitul 
său mic. Scoase un sunet 
gătuit ȘI aruncă 
pumnalul înainte de a se 
arunca în braţele Juliei. 
Strângându-și braţele în 
jurul lui, strigă speriată: 

— Alex, pușca te-a 
ratat? 

— Da. La mustață. 
Randall se ridică cu 


greu, sprijinindu-se cu o 
mână de trunchiul unui 
copac când se clătină. 
Crockett avea 
dreptate când a spus că 
oamenii vor fi atrași de 
zgomot din clipă în 
clipă. Benjamin, ai fost 
extraordinar, dar să 
lăsăm lumea să creadă 
că eu am fost singurul 


care a ucis. 

Benjamin își ridică 
fața îngropată în umărul 
Juliei: 

— De ce? 

— Autoritățile se 
aşteaptă ca soldații să 
ucidă. Dar îşi fac mari 
probleme când copiii 
ucid, chiar dacă situația 
e justificată. 


Împleticindu-se, Randall 
veni spre ei și se prăbuși 
pe jumătate într-o 
îmbrățişare cu Julia și 
Benjamin. E mai bine 
să... nu-și pună întrebări 
în privinţa ta. 

Mai ales că băiatul 
era orfan și copil din 
flori. Sângele  Juliei 
îngheţă când se gândi ce 


i s-ar fi putut întâmpla 
lui Benjamin dacă 
autorităţile ar fi decis că 
trebuia pedepsit. 
Spunându-și că, după ce 
se termina totul, avea să 
verse din nou, întrebă: 

— l-ai dat lui 
Benjamin cuțitul din 
cizmă atunci când l-ai 
prins de mână? 


Randall aprobă din 
cap. 

— A fost suficient de 
deștept să înţeleagă că 
trebuie să lucrăm 
împreună. Vei fi un 
ofiter excelent într-o 
bună zi, Benjamin. 

Băiatul închise ochii 
și îi îmbrățişă pe 
amândoi mai strâns. 


Randall îi șopti Juliei la 
ureche: 

— E ca mine, Julia, 
nu ca Branford. A ucis 
fiindcă a fost nevoit. 

Julia știa că soţul ei 
avea dreptate. Într-un 
colț îndepărtat al minţii 
sale era impresionată de 
cât de perfect 
colaboraseră Randall și 


Benjamin pentru a evita 
dezastrul. Aproape ca 
tată și fiu. 

Dar, în acel moment, 
Julia nu și-ar fi dorit 
nimic mai mult decât să 
se retragă într-o 
mănăstire plină cu femei 
blânde și iubitoare, care 
n-ar fi ridicat o mână 
nici împotriva unui 


ţânţar. 


Julia reuşi să îşi 
păstreze sângele rece 
până se rezolvară toate 
problemele esenţiale. 
Câţiva bărbaţi sosiră în 
goană de la târg încă 
înainte să se fi risipit 


fumul de la pulberea 
neagră. Cum toţi trei 
erau răniți și mânjiți de 
sânge, sir Geoffrey, care 
era magistratul local, 
acceptă fără alte 
întrebări explicația 
oferită de Randall despre 
ceea ce se întâmplase. 
Julia fu impresionată 
în sinea ei de felul în 


care Randall reuși să 
explice ce anume se 
întâmplase și să 
sugereze că el îi omorâse 
pe amândoi bărbaţii fără 
a spune vreo minciună 
propriu-zisă. Ar fi fost 
un avocat foarte bun. 
Atât Julia, cât și 
Benjamin  păstrară în 
mare parte tăcerea. Ea 


era mai mult decât 
dispusă să joace rolul de 


femeie fragilă și 
înspăimântată, iar 
Benjamin avea 


experiență în a nu vorbi. 

Era aproape întuneric 
când s-au finalizat 
declarațiile oficiale. 
După ce se întoarseră la 
Conacul Roscombe, Julia 


îi ceru lui Gordon să îi 
facă o baie lui Benjamin. 
Când băiatul ieși din 
baie, sosise și chirurgul 
local să îi  bandajeze 
capul lui Randall. 
Benjamin nu protestă 
aproape deloc când îl 
trimiseră la culcare. 
Când Julia veni să-l 
învelească, băiatul își 


ținea un braț în jurul lui 
Miss Kitty și părea 
suficient de obosit cât să 
doarmă neîntors până a 
doua zi dimineaţa. Julia 
îi mângâie pe spate 
părul castaniu. 

— A fost o zi plină, 
nu-i aşa? Vom amâna cu 
o zi călătoria la Londra. 
Cu toții avem nevoie să 


ne revenim. 

— Nu vrei să scapi de 
mine? O întrebă 
Benjamin CU glas 
pierdut.  Ţi-am văzut 
chipul când l-am omorât 
pe bărbatul acela. 

Băiatul observa prea 
multe.  Presupuse că 
această calitate se 
dovedise necesară 


pentru a-i asigura 
supraviețuirea. 

— Am fost tulburată, 
recunoscu ea. Munca 
mea a presupus 
dintotdeauna să mă lupt 
cu moartea. Dar prefer 
să-l văd pe Crockett și 
pe omul lui murind 
decât să-i las să ne 
omoare pe tine, pe mine 


și pe maiorul Randall. Ai 
fost foarte deștept și 
foarte curajos. Chiar 
dacă soțul meu e abil în 
luptă, nu cred că ar fi 
putut să ne salveze dacă 
tu nu făceai ceea ce ai 
făcut. 

Benjamin se întinse și 
mângâie panglica pe 
care i-o dăduse, care era 


în continuare legată în 
părul ei. 

— Bărbatul ăla, 
Crockett, merita să 
moară. Mă bucur că l- 
am omorât înainte să vă 
facă rău ţie sau 
maiorului. 

Era o afirmație 
înfiorătoare din partea 
unui băiat atât de tânăr, 


dar CU adevărat 
înspăimântător de 
rezonabilă în acele 
circumstanţe. Julia spera 
doar că Randall avea 
dreptate, iar Benjamin 
nu era ca tatăl său. 

După ce îl sărută pe 
Benjamin de noapte 
bună, porni să-l caute pe 
chirurg, care terminase 


examinarea lui Randall 
și îi bandajase capul. 
Acesta declară că rana 
nu îi punea viața în 
pericol și îi dădu Juliei 
instrucțiuni detaliate 
privind tratamentul. Ea 
nu se obosi să-i spună 
că, probabil, experienţa 
ei în domeniu era egală 
cu a lui. 


Julia îl conduse afară 
pe chirurg și se întoarse 
în dormitorul lor 
comun. Nu intenționa 
să-l deranjeze pe Randall 
dacă dormea, dar el 
deschise ochii când Julia 
intră în cameră și reduse 
intensitatea lămpii. Ea îl 
întrebă: 

— Chiar ai nevoie de 


un chirurg personal. 
Cum te simți? 

— Am o durere de 
cap și câteva vânătăi 
mărunte acolo unde au 
aterizat peste mine 
bucăți de lemn, dar, în 
general, mă simt bine, 
spuse el somnoros. Dar 
tu? După ce ai fost 
trântită la pământ de 


două ori, cu siguranță 
te-ai ales și tu cu 
vânătăi. 

— Câteva. Foarte 
puțin grave, având în 
vedere ce s-ar fi putut 
întâmpla. Se așeză pe 
marginea patului. Ar fi 
trebuit să ştiu că 
Crockett nu avea să 
renunțe până nu m-ar fi 


văzut moartă. Nu mi-am 
dat seama că puneam în 
pericol viața ta și pe a 
lui Benjamin. 

— Dar n-ai făcut-o. 
Nu te învinovăți. Chiar 
dacă am fi fost siguri că 
Crockett s-a aflat în 
spatele acelui accident 
de trăsură din Londra, 
ce am fi putut face în 


privinţa lui până nu 
ieșea la lumină? spuse 
Randall rațional. I-a fost 
probabil ușor să afle 
unde locuiesc. Apoi, nu 
mai avea altceva de făcut 
decât să aștepte până 
deveneam vulnerabili. 
Îmi închipui că ne-a 
văzut mergând la târg și 
s-a pregătit să ne ucidă 


când ne  întorceam 
acasă. A fost o prostie 
din partea lui să arunce 
în aer coliba, dar poate 
că voia ca morțile 


noastre să pară 
accidentale. 

Ea își arcul 
sprâncenele. 


— Se poate întâmpla 
ca o colibă să explodeze 


singură? 

— Uneori, în special 
dacă s-au înmagazinat 
grâne într-o clădire 
închisă. Îşi acoperi un 
căscat. Dar se întâmplă 
rar. Trebuie să existe 
nişte condiții speciale. 
Din fericire, instinctele 
m-au avertizat că ceva 
era în neregulă și am 


reacționat la timp, 
apucând să ne dăm la o 
parte din calea exploziei. 
Benjamin cum e? 

— Tulburat, dar face 
față primului său omor 
mai bine decât aș face-o 
eu. 

— Benjamin chiar are 
toate calitățile unui 
ofiter de prima mână. 


Armata e un loc bun 
pentru un tânăr cu 
personalitate tăioasă. În 
cazul meu a funcționat. 
Randall o luă de mână și 
o trase să se întindă 
lângă el. Relaxează-te, 
domnița mea. Eşti în 
siguranţă. 

Istovită peste măsură, 
Julia își sprijini capul pe 


umărul lui și închise 
ochii. Acum, că ea era în 
siguranță, oare Randall 
avea să considere că nu 
mai avea nevoie de 
protecţia lui și putea să 
plece la sfârșitul anului? 
În seara aceea era 
prea obosită pentru a se 
gândi la acest lucru. 


Capitolul 36 


Ca întotdeauna, Lady 
Agnes Westerfield se 
dovedi o oază de calm 
neclintit. Randall și Julia 
îl duseră pe Benjamin să 
o întâlnească la Casa 
Rockton, locuința din 
Londra a fratelui «ei, 
ducele de Rockton. 


Benjamin era pus la 
patru ace și îngrijorat, în 
pofida asigurărilor lui 
Randall că Lady Agnes 
avea să-l accepte cu 
siguranță în școala ei. Îşi 
dorea atât de mult să fie 
ca ceilalți băieţi. 

Lady Agnes îi aștepta, 
prin urmare 
majordomul îi conduse 


în salonul de dimineaţă 
bogat mobilat. Lăsând 
deoparte ziarul, Lady 
Agnes se ridică în 
picioare. În rochia de 
culoare albastră, foarte 
la modă, avea un aer mai 
regal decât orice 
membru al familiei 
regale, dar expresia ei 
era primitoare. 


— Ziua bună, Lady 
Julia, Randall. Privirea i 


se îndreptă spre 
Benjamin. Tu eşti, 
presupun, tânărul 


Benjamin Thomas, vărul 
maiorului Randall? 

El dădu din cap: 

— Da, Lady Agnes. 

Accentul de provincie 
se simțea puternic în 


ziua aceea. 

Randall întrebă: 

— Să ne retragem, ca 
să puteţi discuta cu 
Benjamin între patru 
ochi? 

— Nu ar trebui să fie 
nevoie. Vă rog, luați loc. 
Se instală din nou în 
fotoliu. Mă întorc în 
Kent  mâine-dimineaţă, 


deci e bine că aţi reușit 
să veniți azi. Benjamin, 
de ce vrei să fii elev la 
Academia Westerfield? 

Benjamin păru 
surprins de întrebarea ei 
directă. 

— Ăăă.. fiindcă şi 
maiorul Randall a fost 
elev acolo? Și fiindcă el 
s-a gândit că ar fi o 


școală bună pentru 
mine. 

Lady Agnes aprobă 
din cap. 

— Randall ţi-a spus 
probabil că Academia 
Westerfield e 
neobişnuită, fiindcă toți 
elevii au câte oo 
ciudățenie în firea lor. A 
ta care e? 


Benjamin păru 
nesigur din nou. 

— Ma... mama mea a 
fost  slujnică într-o 
cârciumă, lar eu sunt 
bastard, spuse 
bâlbâindu-se. M-am 
născut și am crescut 
într-o stație de poștă 
până când ea a murit și 
am fost încredinţat unui 


fermier ca să muncesc 
pentru el ca un sclav. 
Asta e ciudat. 

— Nu ai fi primul 
copil nelegitim care să 
devină elev la Academia 
Westerfield și au fost și 
alți elevi care au avut un 
trecut la fel de 
neobişnuit ca al tău, 
spuse directoarea 


zâmbind ușor. Biletul de 
ieri al maiorului Randall 
spunea că ai cunoștințe 
de bază în materie de 
citit, de scris și de 
matematică şi că îţi 
place foarte mult să 
citeşti. 

— Da, dar nu știu 
deloc latină sau greacă, 
recunoscu el. Un 


gentleman trebuie să 
știe latină și greacă. 

— Poţi fi gentleman 
și fără asta, dar sunt 
materii bine de știut. Cu 
lecţii în particular, ai 
putea să-i ajungi din 
urmă pe băieții care s-au 
bucurat de educaţie mai 
tradițională. Lady Agnes 
îl privi gânditoare. 


Întotdeauna am două 
întrebări pentru 
potenţialii mei elevi. Ce 
anume te-ar face fericit 
la școală? Şi ce ai uri cel 
mai mult? 

— Am o pisică, spuse 
Benjamin ezitant. Aş 
putea s-o iau pe Miss 
Kitty la şcoală cu mine? 
Nu face probleme! 


— Şi alți elevi au 
animale. Cinci câini, trei 
pisici, papagal și doi 
dihori domestici, în 
momentul de față, cred, 
răspunse Lady Agnes. 
Mai e loc pentru încă o 
pisică dacă nu face 
probleme și dacă te 
ocupi tu de ea, deci asta 
se poate rezolva. Dar ce 


ai detesta? 

Benjamin strânse 
buzele: 

— Să fiu bătut fără 
un motiv temeinic! 

— Te asigur că asta 
nu se va întâmpla. Lady 
aprobă din cap cu un 
gest scurt și rapid. Cred 
că ai să te descurci 
foarte bine la Academia 


Westerfield, Benjamin. 
Şcoala începe de luni 
într-o săptămână. 
Majoritatea băieților vor 
ajunge în vinerea de 
dinainte pentru a se 
instala înainte de a se 
apuca de treabă. Randall 
va ști de ce ai nevoie — 
ridică un dosar de pe 
măsuţa de lângă fotoliu 


și i-l întinse lui 
Benjamin dar găsești aici 
informaţii generale 
despre școală. 

Benjamin se holbă la 
dosar, fără a-l lua: 

— Mai e ceva, Lady 
Agnes, spuse pe 
nerăsuflate. Am omorât 
un bărbat acum trei zile. 

Timp de o clipă, 


salonul de dimineaţă fu 
cufundat într-o tăcere 
deplină. Randall și Julia 
își ținură răsuflarea, dar 
Lady Agnes întrebă 
calm: 

— De ce ai făcut-o? 


— Încerca să-l 
omoare pe maiorul 
Randall și pe Lady Julia. 


— Dacă aşa stau 


lucrurile, ai făcut ceea ce 
trebuia. 

Lady Agnes îşi 
îndreptă privirea spre 
Randall, cerându-i fără 
cuvinte explicații. 

— Un prieten al 
primului soț al Juliei a 
avut mai multe tentative 
de a o ucide, spuse el 
succint. Acum trei zile, 


el și un om al său ne-au 
atacat în vreme ce ne 
întorceam pe jos de la 
târgul din  Roscombe, 
dar eu și Benjamin i-am 
oprit. Versiunea oficială 
e că eu i-am ucis pe 
ambii atacatori, fiindcă 
era puţin probabil ca eu 
să sufăr consecințe 
pentru aşa ceva. Dar 


Benjamin a fost foarte 
curajos și foarte deștept. 
Sunt mândru de el. 

— Părea mai bine ca 
Benjamin să nu fie 
considerat ucigaș, 
consimţi Julia. De ce i-ai 
spus acum lui Lady 
Agnes, Benjamin? 

El își mușcă buza. 

— Am considerat că 


ar trebui să știe înainte 
să mă accepte ca elev. 

— E un gest foarte 
onorabil din partea ta, 
Benjamin, spuse Lady 
Agnes cu gravitate. Aș 
sugera să nu mai spui 
nimănui, din motivele 
pe care le-a menţionat 
Randall, dar apreciez 
faptul că ai fost sincer 


cu mine. Îi întinse din 
nou dosarul cu 
informații despre școală. 
Dar să ţii minte că, la 
Academia Westerfield, 
nu e permis să ucizi. 
Mai ai întrebări? 

— Nu, doamnă! 

Benjamin luă dosarul, 
părând mult mai relaxat. 

— Atunci, ne vedem 


în Kent. Se ridică plină 
de grație. Am multe de 
făcut înainte de a pleca 
de la Londra. 

— Vă mulțumesc că 
v-aţi făcut timp să 
discutați cu Benjamin, 
spuse Julia. leșind, îi 
spuse lui Randall: Mai 
există vreo directoare în 
Anglia care să accepte o 


astfel de veste cu atât de 
mult calm? 

El rânji. 

— Mă îndoiesc. 
Tocmai de asta, şcoala 
lui Lady Agnes e unică și 
constituie un loc perfect 
pentru Benjamin. 

Instalându-se în 
trăsura familiei Ashton, 
Julia spuse: 


— Bravo, Benjamin. 
Fra să leșin când i-ai 
spus lui Lady Agnes 
despre Crockett, dar 
instinctele tale nu te-au 
înşelat. Sinceritatea e de 
preferat. Mai ales când 
nu atrage consecințe 
negative. 

— Una dintre regulile 
lui Lady Agnes, pe care 


le vei găsi probabil în 
acel dosar, e să spui 
întotdeauna adevărul, 
oricât ar fi de oribil. 
Randall îşi studie 
tânărul văr, uluit de 
integritatea lui 
înnăscută. O moștenise 
de la mama lui? Sau era 
un talent special, pe care 
doar Benjamin îl avea? 


Eşti încântat că ai fost 
acceptat? 

— Aș prefera să fiu la 
Roscombe, dar trebuie 
să merg la școală dacă 
vreau să devin un 
gentleman, spuse 
Benjamin pragmatic, 
ocupând un loc față în 
față cu Randall și cu 
Julia. La început, Lady 


Agnes mi s-a părut 
înspăimântătoare, dar 
are ochi strălucitori și 
zice că o pot păstra pe 
Miss Kitty. Și a avut și 
alți  bastarzi printre 
elevii ei! 

— Chiar așa e, spuse 
Randall, gândindu-se la 
Mackenzie. Cei care au 
studiat la academie și au 


mers mai departe s-au 
descurcat bine. 

Julia îşi  încreți 
sprâncenele. 

— Vreau să îţi ofer 
un sfat, Benjamin, dar 
nu sunt foarte sigură 
cum să mă exprim. În 
esență, e adevărat că 
trebuie să accepţi cu 
sinceritate cine ești cu 


adevărat, dar nu e 
nevoie să demonstrezi 
asta făcând paradă de 
cine ești. 

— Nu sunt sigur că 
eu m-aș putea exprima 
mai bine, dar ai 
dreptate, spuse Randall 
încet. La Academia 
Westerfield, vei fi 
judecat în funcție de 


ceea ce faci, nu pe baza 
trecutului tău. Eşti un 
prieten bun, un elev 
bun, un sportiv bun? 
Acestea sunt lucrurile 
care contează pentru 
colegii tăi de clasă. 

Benjamin păru 
cufundat în gânduri. 

— Cred că înţeleg. 
Dar ce voi spune când 


voi fi întrebat despre 
familia mea? 

— Poţi să spui că 
tutorele tău e maiorul 
Randall de la Conacul 
Roscombe. Nu e un rang 
înalt, dar e respectabil, 
spuse Randall. Sau poți 
spune că ești rudă cu 
Lord Daventry. Dar asta 
ar putea da naștere la 


mai multe întrebări 
decât ţi-ai dori. 

— Dar dacă oamenii 
vor crede că sunt 
bastardul tău? întrebă 
Benjamin. 

— Aș fi onorat dacă 
ar crede asta, spuse 
Randall încet. Pe tine te- 
ar deranja? Suntem o 
familie, în fond. Relaţia 


exactă nu e decât un 
detaliu. 

— O, nu, domnule! 
Benjamin păru gata să se 
topească de fericire. N-o 
să mă deranjeze. 

Julia îi strânse mâna 
lui Randall și îi zâmbi cu 
atâta căldură, încât el 
începu să calculeze cât 
avea să mai dureze 


drumul până la Casa 
Ashton. Din cauză că 
amândoi aveau vânătăi, 
se mulțumiseră doar să 
doarmă împreună în 
ultimele trei nopți. 
Acum, simțea nevoia să- 
și lipească pielea de a ei, 
realizând cea mai 
strânsă apropiere 
posibilă între doi 


oameni. 

Tocmai se întreba 
dacă Julia ar fi putut fi 
convinsă să urce în 
apartamentul lor pentru 
un scurt episod 
romantic înainte de 
prânz, când ea spuse 
brusc: 

— Casa Daventry e pe 
strada asta, nu-i aşa? Să 


ne oprim să vedem dacă 
Daventry e disponibil 
să-l întâlnească pe 
Benjamin. 

— Acum? spuse 
Benjamin nesigur. 

Randall se încruntă, 
spunându-și că nu voia 
să strice o zi care 
decursese bine până în 
acel moment. Înţelegând 


expresia lui, Julia spuse: 

— Poate contele nu e 
acasă. Dar dacă e, putem 
să scăpăm și de 
întâlnirea asta înainte să 
apucăm să ne facem mai 
multe griji. 

— Cred că ai 
dreptate, spuse Randall 
fără entuziasm. 

— Așa sper. Julia 


privi din nou pe 
fereastră, încruntată. 
Am un sentiment 
puternic că ar trebui să 
mergem acum. 

Randall îi făcu semn 
vizitiului să oprească. El 
avea intuiţia formată pe 
câmpul de luptă, Julia 
avea intuiție umană. Și 
avea dreptate că era mai 


bine să scape odată. 

Așteptându-se la ce 
era mai rău, îi spuse lui 
Benjamin: 

— Va fi bine dacă 
Daventry te recunoaște 
ca fiind nepotul lui, dar 
ține minte că nu ai 
nimic de pierdut nici 
dacă nu te recunoaște. 

Benjamin îşi încreți 


nasul. 

— Bătrânul vostru 
conte nu poate fi mai 
rău decât Jeb Gault. 

Ceea ce însemna să 
priveşti lucrurile în 
perspectivă. 


Nervii  Juliei erau 
întinși până aproape de 
limită când Randall bătu 


la ușa Casei Daventry. 
Mai trăise acea senzaţie, 
de regulă atunci când 
una dintre pacientele ei 
era pe punctul de a 
naște. Profesoara «i, 
doamna Bancroft, trăise 
aceleași senzații cu 
pacientele ei. Deşi Lady 
Daventry nu era 
pacienta Juliei, 


discutaseră despre 
sarcina femeii mai în 
vârstă. Dacă nașterea se 
declanșa mai devreme... 

Gândurile îi fură 
întrerupte când un 
lacheu agitat deschise 
larg ușa. 

— Slavă Domnului...! 
Expresia lui se schimbă 
când văzu cine se afla în 


prag. Credeam că e sir 
Richard Croft. Plecaţi 
nu se primesc vizite. 
Doctorul care trebuia 
s-o asiste pe Lady 
Daventry la naștere! 
Julia tocmai se întreba 
dacă era cazul să intre 
cu forța, când un țipăt 
răsună cu ecou sinistru 
prin casă. Tânărul 


lacheu își ținu răsuflarea 
și păru gata s-o ia la 
fugă. 

— Lady Daventry e în 
chinurile facerii? întrebă 
Julia pe un ton ascuţit. 

— Da, şi e teribil de 
îngrozitor! Cred că e pe 
moarte.  Lacheul se 
crispă când se auzi un 
alt țipăt. Lord Daventry 


a plecat să-l caute pe Sir 
Richard Croft. 

— Eu sunt moașă și 
am discutat cu Lady 
Daventry despre sarcina 
el. 

Julia intră în forță în 
casă, ca și cum ar fi avut 
drepturi depline să se 
afle acolo. 

— Dar... dar... se 


bâlbâi lacheul, neștiind 
sigur ce să facă. 

Randall puse o mână 
pe spatele lui Benjamin 
și intrară după ea: 

— Bucură-te că a 
sosit o  moașă cu 
experienţă, spuse 
Randall aspru. Presupun 
că Lady Daventry e în 
apartamentul contesei, 


nu-i așa? 


— Da, dar... 

Ignorând protestele 
servitorului, Randall 
spuse: 


— Știu eu unde e, 
Julia. 

Ea aruncă o privire în 
spate, spre Benjamin: 

— Poate ar trebui să 
rămâi aici. 


— Vin şi eu. 

Cu O expresie 
hotărâtă, Benjamin urcă 
scările după Julia și după 
Randall. 

Julia nu avu nevoie să 
fie condusă. Îi era 
suficient să urmărească 
strigătele de durere ale 
lui Lady Daventry. Coti 
la stânga în vârful 


scărilor și avansă pe 
coridor aproape 
alergând. Randall 
deschise ușa din capăt, 
iar Julia intră în grabă. 
În mijlocul uriașului 
ei pat cu baldachin, 
Lady Daventry se 
zvârcolea în agonie pe 
cearșafurile pătate cu 
sânge. O cameristă albă 


la față o ţinea strâns de 
mână pe contesă, cu o 
expresie neajutorată. 

— Daţi-vă la o parte 
din calea mea, porunci 
Julia. Alex, am să-ţi spun 
dacă voi avea nevoie de 
ajutor. Benjamin, du-te 
la lacheu și cere o sticlă 
de coniac și un vraf de 
prosoape curate. 


Aceştia se supuseră, 
iar Julia se apropie de 
pat. Petele  terifiante 
erau mai degrabă roz 
decât roșii, arătând că 
femeii i se rupsese apa și 
sângera puțin. Era 
suficient cât să arate 
oribil, dar Julia ghici că 
situația părea mai gravă 
decât era cu adevărat. 


— Lady Daventry, 
sunt Julia, spuse pe cea 
mai liniștitoare voce a 
ei. Totul va fi bine. 

— Slavă Domnului că 
al venit! După ce se 
încheie contracția, 
Louisa o prinse pe Julia 
de mână. Chipul 
acoperit de sudoare îi 
era  schimonosit de 


durere. Te rog, ajută- 
mă! Ceva e diferit de 
data aceasta. Acum nu 
mal era o contesă, cl o 
femeie disperată și 
înspăimântată. O să 
mor? 

— N-ai să motri, 
spuse Julia ferm. Lângă 
masă se aflau un bol de 
apă și o cârpă, iar Julia 


umezi cârpa și şterse 
sudoarea de pe chipul 
Louisei. Sunt moașă, îi 
spuse cameristei. lar tu 
ești...? 

Camerista era cam de 
aceeași vârstă cu Lady 
Daventry. Acum, că 
sosise cineva competent, 
încercă să-și recapete 
cumpătul. 


— Eu sunt Hazel, 
camerista doamnei, dar 
nu știu ce să fac. La 
ceilalți copii, doctorul a 
sosit întotdeauna la 
timp. 

Julia întrebă: 

— De cât timp a 
început travaliul 
doamnei? 

— Nu... nu sunt 


sigură, doamnă. O oră, 
poate? spuse camerista 
șovăind. I s-a rupt apa și 


au apărut rapid 
contracțiile și 
sângerarea. Azi, 


servitorii au jumătate 
din zi liberă, așa că nu e 
aproape nimeni în casă. 
Excelenți Sa, Lord 
Daventry, a plecat 


personal să caute ajutor. 

În vreme ce Lady 
Daventry gemu chinuită 
de o altă contracție, 
Hazel spuse îngrijorată: 

— Se tot zvârcolește 
teribil de mult. De-abia 
am reuşit s-o ţin 
nemișcată. 

— O femeie care 
naște nu trebuie să stea 


nemișcată, spuse Julia. 
Louisa, celelalte nașteri 
ale tale au decurs rapid? 

— Da. Privirea 
contesei se fixă pe cea a 
Juliei, dar păru ceva mai 
puțin înspăimântată. Cel 
mai mic fiu al meu s-a 
născut după doar câteva 
ore. 

— Cât eşti de 


norocoasă, spuse Julia 
admirativ. Stai să-mi 
spăl mâinile în ligheanul 
ăsta, apoi am să te 
examinez. Întotdeauna 
mă spăl temeinic când 
aduc pe lume un copil. 
Moașa care m-a învăţat 
spunea că n-are cum să 
strice și ar putea chiar 
să ajute, căci curăţenia e 


soră cu sfințenia. Și avea 
dreptate. Doamna 
Bancroft nu a pierdut 
aproape niciodată un 
copil sau o mamă. 

Julia continuă să 
vorbească în vreme ce se 
spăli, revărsând asupra 
contesei cuvinte calde, 
liniștitoare, care să-i 
calmeze teama. Un alt 


lucru pe care îl învățase 
de l. T doamna Bancroft 
era că o femeie care nu 
se aştepta să moară avea 
şanse mai mari să 
supraviețuiască. 

După ce termină cu 
spălatul mâinilor, Julia 
spuse: 

— Am să te examinez 
acum, Louisa. E rușinos, 


dar ai născut trei copii 
puternici şi sănătoşi 
până acum, deci știi ce 
înseamnă să dai naștere. 

— Da... aaahh! 

Louisa se zvârcoli, 
cuprinsă de o altă 
contracție, strângându- 
și mâna peste a lui Hazel 
până când încheieturile i 
se albiră. 


— În scurt timp se va 
termina, spuse Julia 
liniştitor, în foarte scurt 
timp. Nu uita, corpul 
tău ştie cum să dea 
naştere şi ai trei băieți 
voinici şi frumoşi ce 
stau mărturie. Fiindcă 
acest copil se naşte cu 
vreo câteva săptămâni 
mai devreme, va fi mai 


mic, iar nașterea va fi 
mai ușoară pentru tine. 
Lumea se reduse doar 
la Louisa și la patul 
pătat de sânge, în vreme 
ce Julia pipăi abdomenul 
dilatat al pacientei sale 
cu mâini abile. Se 
încruntă când simți 
sfera tare a capului 
orientată în sus, nu în 


jos, lângă canalul 
cervical. 

Văzându-i expresia, 
contesa o întrebă plină 
de teamă: 

— E... e mort copilul? 

Julia simți o lovitură 
uşoară pe palma stângă: 

— Nu, tocmai m-a 
lovit şi pare foarte 
viguros. Dar copilul e 


întors şi va ieşi cu 
picioarele înainte. De 
asta simți că ceva e 
diferit. 

Louisei i se tăie 
respiraţia. 

— E o naștere 
pelviană? Asta e rău, nu- 
1 așa? 

— Nu neapărat. După 
cum spuneam, corpul 


știe ce are de făcut. O 
naștere  pelviană fără 
complicații nu e cu 
nimic mai periculoasă 
decât una obișnuită. 

— Nu suport să stau 
aşa întinsă, spuse 
Louisa, foindu-se 
agitată. Trebuie să mă 
ridic. 

— Atunci, ridică-te, 


spuse Julia încurajator. 
O prinse pe Louisa de 
cealaltă mână. După 
cum ziceam, corpul unei 
femei știe ce are de 
făcut. Hazel, ajut-o pe 
doamnă să se ridice. O 
să permitem gravitaţiei 
să ajute la nașterea 
acestui copil. 


Capitolul 37 


Randall rămase lângă 
ușă, bucuros că 
dormitorul era atât de 
mare, încât patul nu se 
vedea prea bine de 
acolo. Era mai mult 
decât călit în urma a 
ceea ce trăise pe 
câmpurile de bătălie și a 


intervențiilor 
chirurgicale brute de 
după bătălii, dar nu 
văzuse niciodată ceva 
mai chinuitor decât 
bătălia neînfricată, 
perfect calmă a Juliei de 
a salva viaţa lui Lady 
Daventry și a copilului 
el. 

De a-l salva pe 


moștenitorul lui 
Daventry. Situaţia era 
cât se poate de ironică, 
dar avea să se gândească 
la asta mai târziu. 
Deocamdată, se 
concentra să-și păstreze 
o expresie stoică și să fie 
pregătit dacă Julia avea 
nevoie de el. 

Benjamin se întoarse 


cu prosoapele și cu o 
sticlă plină de coniac. 
Randall deschise sticla și 
o  așeză alături de 
prosoape pe o masă 
lângă Julia. Fu tentat să 
ia o  dușcă, dar 
presupuse Că ea 
intenționa să folosească 
băutura pentru a reduce 
riscul unei infecţii, așa 


cum făcuse când îl 
operase pe el. Julia de- 
abia dacă îl observă, 
ocupată să-i vorbească 
în cuvinte liniștitoare 
contesei. Randall își feri 
privirea, simțind că nu 
se cuvenea să violeze 
intimitatea lui  Ladv 
Daventry. 

Se retrase la postul 


lui lângă ușă. Benjamin 
era alb la față, dar calm. 
Probabil văzuse multe 
lucruri trăind într-un 
han de poştă, iar mama 
sa murise în chinurile 
facerii. Era un băiat 
rezistent. Dar amândoi 
tresăreau de fiecare dată 
când Lady Daventry țipa 
de durere. 


— Eşti sigur că nu ai 
prefera să fii altundeva? 
O sală de nașteri nu e un 
loc potrivit pentru 
bărbați, spuse Randall 
încet. Trăsura te-ar 
putea duce înapoi la 
Casa Ashton. 

Benjamin clătină din 
cap încăpățânat. 

— Nu. Vreau să stau 


cu voi. 

Randall aprobă din 
cap și își trecu un braţ 
pe după umerii 
băiatului. Chiar dacă nu 
era un loc potrivit 
pentru bărbaţi, simţea o 
bucurie egoistă în a-l 
avea pe Benjamin 
alături. Stâlpii masivi ai 
patului ascundeau o 


mare parte din scenă, 
dar Lady Daventry părea 
să stea îngenuncheată, 
susținută de cameristă și 
de Julia. 

Ușa de la intrare se 
deschise din nou și se 
auziră paşi  tunători 
urcând scările. Sosise în 
sfârșit medicul preferat 
de înalta societate 


pentru nașteri? 

Lordul Daventry 
dădu buzna în dormitor 
cu chipul răvășit. 

— Rezistă, Louisa, 
doctorul va ajunge în 
scurt timp! 

Apoi o văzu pe Julia 
lângă pat și se opri 
brusc: 

— Tu! spuse veninos. 


Pleacă de lângă soţia 
mea, Javră ucigașă! 
Contesa ţipă atât de 
puternic încât le îngheță 
sângele în vine. Furios, 
Daventry dădu să 
traverseze încăperea. 
Dându-și seama de ce 
Julia îi ceruse să rămână 
să ajute, Randall prinse 
brațul unchiului său 


într-o strânsoare de fier. 

— Stai aici! 

Capul lui Daventry se 
roti fulgerător și i se tăie 
respiraţia de șoc când îl 
văzu pe Randall. 

— Ar fi trebuit să ştiu 
că ai să fii și tu aici, 
mârâi. Aţi venit să vă 
asiguraţi că 
moștenitorul meu 


moare, tu și soţia ta 
născută din diavol! Ei 
bine, nu veţi reuși, la 
naiba! 

Se smuci, încercând 
să-și elibereze braţul. 

Randall îl ţinu ferm 
în continuare. 

—  Vino-ţi în fire! 
izbucni. Julia nu e 
moașa pe care ai fi ales-o 


tu, dar, printr-un 
miracol, se află aici. Ar 
trebui să cazi în 
genunchi și să 
mulțumești cerurilor că 
am decis să venim. Dacă 
soția și fiul tău vor 


supravieţui, va fi 
datorită ei. 
Furios, Daventry 


dădu să-l plesnească pe 


Randall cu mâna liberă 
peste față. Acesta îl 
prinse de încheietură și 
1-0 răsuci, provocându-i 
o durere insuportabilă: 

— Dacă vrei să îţi 
ajuţi soția, poartă-te ca 
un bărbat, nu ca un 
sălbatic. Şi dacă te 
apropii măcar de Julia, 
îți rup brațul. 


Tremurând de furie, 
contele îi scuipă: 

— Nu ai niciun drept 
să mă ţii departe de 
soția mea! 

Înainte ca Randall să 
apuce să răspundă, se 
auzi un plânset dinspre 
pat. De data aceasta, nu 
era un țipăt de agonie al 
contesei, ci  scâncetul 


slab al unui nou-născut. 
Daventry îşi  îndreptă 
atenția spre pat: 

— Louisa? 

Randall îi dădu 
drumul unchiului său și 
îl urmă în încăpere, 
pregătit să-l oprească 
dacă o amenința pe 
Julia. Ajunseră împreună 
la căpătâiul patului chiar 


în clipa în care Julia 
rosti mângăietor: 

— Te-ai descurcat 
excelent, Louisa! Ce-a 
fost mai greu a trecut, 
iar suferințele ți-au fost 
răsplătite. 

În vreme ce camerista 
o ajută pe contesă să se 
întindă, Julia tamponă 
copilul cu un prosop 


curat pentru a-l usca. 
Nou-născutul era 
murdar de sânge și cam 
mic, dar plin de vigoare 
Și cu plămâni 
impresionanți. 

— Fiul meu? Fiul 
meu e sănătos? croncăni 
Daventry. 

— Felicitări, Lord 
Daventry. Julia îi aruncă 


o privire rece, așezând 
nou-născutul pe braţul 
stâng al soţiei sale. Aveţi 
o fiică frumoasă și 
sănătoasă. Adresându-i- 
se Louisei, spuse: Are 
nevoie de căldura ta și 
să-ți audă bătăile inimii, 
așa că ţine-o lângă tine. 
Chipul contesei era 
alb ca zăpada, dar îi 


străluci de bucurie când 
îşi privi copilul. 

Daventry îşi  ţinu 
răsuflarea, cu privirea 
ațintită asupra copilului 
care era, fără urmă de 
îndoială, fată. 

— O fiică? 

Randall tresări uluit. 
Fusese convins de 
siguranța lui Daventry 


că acest copil avea să fie 
băiat. Copiii concepuțţi 
în trecut de conte 


susținuseră această 
convingere, dar, ca 
întotdeauna, ultimul 


cuvânt îi aparținuse lui 
Dumnezeu. Încă o dată, 
Randall era moștenitorul 
lui Daventry. 

Contesa îi aruncă 


soțului ei o privire 
încruntată  sfidătoare, 
strângând braţul peste 
nou-născutul ei: 

— Știu că îţi doreai 
un fiu, dar eu am tânjit 
dintotdeauna să am o 
fiică. Am să-i pun 
numele Sophia. Dacă tu 
nu ne vrei, am s-o duc 
pe Sophia undeva unde 


nu vei fi nevoit să ne 
mai vezi niciodată, pe 
niciuna dintre noi. 

Era o amenințare 
clară. 

Cu chipul 
schimonosit de emoții, 
Daventry întinse o mână 
tremurătoare şi atinse 
degetele minuscule ale 
unui picioruş perfect. 


Sophia chiţăi și își trase 
piciorul. Chipul contelui 
fu cuprins de venerație 
când îşi privi nou- 
născutul. 

— O fiică pentru 
Daventry, murmură. Nu 
mi-a trecut niciodată 
prin cap că aş putea avea 
o fiică. 

— Stă în firea 


lucrurilor să se nască și 
fete, spuse Julia sec. 
Spuneai cândva că nu 
concepi decât băieți, 
Lord Daventry, și poate 
că tocmai asta era 
problema. Am cunoscut 
femei care au pierdut 
toate sarcinile de băieți 
sau care au născut băieți 
ce au murit la vârste 


fragede, în vreme ce 
fetele au dus-o foarte 
bine. E o slăbiciune în 
sămânţa masculină, 
cred. Chiar dacă Sophia 
nu-ți va putea moșteni 
titlul, sângele tău se va 


transmite ȘI în 
generațiile următoare. 
Daventry mângâie 


părul soţiei sale cu o 


delicateţe  diafană, de 
parcă i-ar fi fost teamă 
să nu se spargă. 

— Louisa va fi bine? 
A pierdut atât de mult 
sânge. 

— Contesa va fi 
foarte slăbită o vreme, 
dar ar trebui să fie bine. 
Julia se întoarse spre 
lighean să-şi spele 


sângele de pe mâini. 
După ce își spălă și uscă 


mâinile, începu să 
maseze abdomenul 
contesei cu gesturi 
blânde, dar ferme. 


Hazel, fii atentă ce fac, 
ca să poți face și tu 
același lucru.  Frecţia 
ajută  pântecul să se 
contracte. Așa se reduce 


riscul să apară sângerări. 
Ai să poți simți 
diferența. 

— Da, doamnă, spuse 
camerista plină de 
respect. Fac orice îmi 
spuneți. 

— Ne vei vizita, nu-i 
aşa? o întrebă Lady 
Daventry cu speranță. 
Soțul meu nu va încerca 


să te împiedice. Nu-i 
așa, dragul meu? 

În ultimele ei cuvinte 
se simţea o notă tăioasă 
clară. 

Pe un ton ce sugera 
că ar fi preferat să-i fie 
smulși toţi dinții din 
gură mai degrabă decât 
să fie nevoit să-i 
mulțumească Juliei 


pentru ceva, Daventry 
spuse ezitant: 


— N-am s-o 
împiedic. Presupun că 
trebuie să-ți fiu 


recunoscător, Lady Julia. 
Benjamin se lipi de 
trunchiul lui Randall cu 
ochi mari și curioși. 
Randall se gândi uluit că 
Sophia era mătușa lui. 


Amintindu-și de ce 
veniseră el și Julia inițial, 
Randall spuse: 

— Sângele tău se va 
transmite prin mai 
multe căi, Daventry. 
Julia și cu mine am venit 
azi să ţi-l prezentăm pe 
nepotul tău, Benjamin 
Thomas. Fiul lui 
Branford, născut cu vreo 


câteva luni înainte de 
moartea lui Branford. 

Daventry nu-l 
observase pe Benjamin, 
dar acum privirea îi 
căzu asupra băiatului. 

— Vrei să mi-l bagi 
pe gât pe băiatul acesta 
pretinzând că e nepotul 
meu? tună el. 

Suspiciunile și furia 


neîncetată a unchiului 
său erau al naibii de 
obositoare. Randall 
spuse rece: 

— Nu încearcă 
nimeni să-ți bage nimic 
pe gât. Benjamin e fiul 
meu adoptiv și locuiește 
la Conacul Roscombe. 
Va începe școala la 
Academia Westerfield 


peste o săptămână. Nu 
are nevoie de tine, dar 
eu și Julia am considerat 
că ai dreptul să-ți 
cunoști nepotul. 

— Seamână cu 
Branford, spuse contesa 
ameţită. Doar că mai 
drăguţ. Bună, Benjamin. 
Eu sunt bunica ta 
vitregă. Am un fiu nu cu 


mult mai mare decât 
tine. 

Preţ de o clipă 
îndelungată, Daventry îl 
studie pe Benjamin. 
Expresia inițială de 
îndoială se transformă 
într-o examinare 
minuțioasă intensă, 
urmată de recunoaștere. 

— Chiar semeni cu 


Branford. Arăţi ca el în 
copilărie. Contele arăta 
ca un boxer care 
încasase prea multe lo 
vituri în cap. Clătină din 
cap ȘI reuși să 
zâmbească strâmb. M- 
am ales pe neașteptate 
cu o fiică și cu un nepot 
în aceeași zi. 

— Mama mea a fost 


slujnică în cârciumă, dar 
a fost o doamnă mai 
mult decât ești tu 
gentleman. Benjamin se 
încruntă spre conte. Nu 
știu dacă te vreau de 
bunic. Eşti rău și ţipi la 
toată lumea. 

Surpriza lui Daventry 
fu atât de mare, încât 
Randall avu nevoie de 


întreaga sa stăpânire de 
sine pentru a nu izbucni 
în râs. Contele își găsise 
nașul. 

— Da, ţip mult și 
uneori am fost rău, 
spuse Daventry cu 
seriozitate. Dar, din 
moment ce, se pare, 
sunt bunicul tău, ar 
trebui să ne cunoaştem. 


— E timpul ca toată 
lumea să plece, spuse 
Julia ferm. Lady 
Daventry are nevoie de 
odihnă. 

Ușa se deschise și un 
bărbat îmbrăcat la 
modă, cu © geantă 
neagră își făcu intrarea. 

— Am venit cât de 
repede am putut, Lord 


Daventry, spuse 
îngrijorat. Cum se simte 
contesa? 

— Contesa și fiica ei 
sunt foarte bine, sir 
Richard. Louisa își 
acoperi un căscat. 
Mulțumită prietenei 
mele, Julia, care e 
moaşă. 

Sir Richard Croft își 


umflă nările de parcă ar 
fi simțit un miros 
neplăcut. 

— O moașă ţi-a adus 
pe lume copilul? Ai 
noroc că s-a sfârșit cu 
bine. O privi suspicios 
pe Julia. Cine e această 
femeie? 

— „Această femeie” e 
Lady Jula Randall, 


moașă cu experienţă și 
fiică a ducelui de 
Castleton, spuse 
Randall,  ghicind că 
medicul de naşteri al 
nobilimii era un snob. 

Julia își dădu și ea 
seama de acest lucru. Cu 
o sclipire jucăușă în 
ochi, îi spuse lui Lady 
Daventry: 


— În loc să-ţi iei o 
doică, Louisa, îți sugerez 
s-o alăptezi chiar tu pe 
Sophia. E mai bine 
pentru copil și mai bine 
pentru tine. 

— Prea bine, dacă așa 
zici tu, spuse Lady 
Daventry supusă. 

Sir Richard  păru 
oripilat. 


— Doamnele nu-și 
alăptează singure copiii. 

— Poate că nu, spuse 
Julia. Dar mamele, da. 
Se aplecă și o sărută pe 
contesă pe obraz. Somn 
ușor, Louisa. Ai muncit 
bine pe ziua de azi. 

Se ridică și se clătină 
ușor. Dându-și seama că 
era extenuată, Randall 


îşi petrecu un braț în 
jurul ei. 

— Am să-mi duc 
soția acasă acum. 

Julia se sprijini de el, 
cu fața pământie. Spuse 
șoptit: 

— E bine că n-am 
mai mâncat de câteva 
ore. 

Dacă se simțea rău 


era de dorit să ajungă 
acasă cât mai repede. I- 
ar fi displăcut profund 
să verse în acea 
companie. Făcu un semn 
din cap spre grup: 

— Felicitări pentru 
fiica nou-născută, Lady 
Daventry. Odihnă 
plăcută. Vino, Benjamin. 

Randall, Julia și 


Benjamin  străbătuseră 
deja jumătate din 
distanța până la ușă 
când Daventry spuse: 

— Staţi. Aș vrea ca... 
nepotul meu să rămână 
în după-amiaza aceasta, 
să ne cunoaștem mai 
bine. Când Randall 
ezită, contele adăugă: 
Am să-l trimit acasă 


înainte de cină. 

— Benjamin, tu vrei? 
întrebă Randall. 

Băiatul ridică din 
umeri. 

— Cred că da. 

Dar sclipirea din 
ochii lui sugeră că era 
încântat de interesul 
bunicului său. 

— Prea bine. Ne 


vedem la cină. 

Randall o ajută pe 
Julia să coboare scările și 
o conduse afară. Strada 
era atât de puţin 


aglomerată, încât 
trăsura 
Casei Ashton 


rămăsese să aştepte 
lângă bordură. Cât timp 
petrecuseră în casă? Mai 


puţin de două ore, 
calculă el. După ce 
urcară în trăsură și 
porniră spre Casa 
Ashton, o întrebă: 

— Te simţi mai bine? 

Ea îi oferi un zâmbet 
strâmb: 

— Aveam nevoie doar 
de aer proaspăt. 

— Cât de gravă era 


starea lui Lady 
Daventry? o întrebă el. 
Pentru un ochi profan, 
situația părea foarte 
proastă. 

— Fiindcă am fost eu 
acolo, totul a decurs 
bine, răspunse Julia. Îi 
era teamă din cauza 
vârstei, lar teama e 
periculoasă. Mai mult... 


spuse ea ezitant. 

— Mai mult? o 
încurajă el. 

— Poate nu e corect 
față de sir Richard să 
spun asta, dar, dacă el ar 
fi asistat nașterea, poate 
că deznodământul nu ar 
fi fost la fel de fericit, 
spuse ea fără prea mult 
entuziasm. Bărbaţii 


preferă adesea să 
acționeze în loc să lase 
natura să-și facă treaba. 
Să tragi de un copil care 
se naște invers poate 
provoca probleme grave. 
Dincolo de cuvintele 
ei rezervate, Randall 
intui că naşterea ar fi 
putut ușor să aibă un 
deznodământ fatal. 


— Lady Daventry are 
mare noroc că-i ești 
prietenă. 

— Eu doar am făcut 
ceea ce am învățat să 
fac. Sper ca Louisa să-și 


alăpteze într-adevăr 
copilul. Chiar e mai bine 
pentru amândouă. 


Istovită, își sprijini capul 
pe umărul lui. Mă bucur 


că Benjamin a fost 
acceptat de Daventry. 
Are nevoie de toate 
rudele și de acceptarea 
de care ar putea avea 
parte. 

— Asta nu e valabil 
pentru toți? spuse 
Randall cu tristețe. 
Fiindcă Ash şi Mariah 
nu sunt la Londra, hai să 


ne petrecem după- 
amiaza împreună, în 
linişte, în apartamentul 
nostru. ie ți-ar plăcea 
să faci o baie, sunt sigur, 
iar eu am să poruncesc 
să ni se aducă sus 
prânzul. 

Julia zâmbi. 

— Pare minunat. 

Dar ziua nu se 


încheiase nici pe 
departe.  Cuprinzând-o 
cu brațul său, Randall 
simţi că relația maritală 
dintre el și Julia se 
schimbase. 

Dar nu era sigur în ce 


fel. 


Capitolul 38 


Rochia  pătată de 
sânge a  Juliei stârni 
exclamaţii de surpriză 
când intră alături de 
Randall în Casa Ashton 
În vreme ce el porunci 
să li se aducă în 
apartament apă pentru 
baie şi mâncare, ea 


aruncă o privire obosită 
spre tăvița de argint pe 
care se afla 
corespondenţa lor. 

Pe lângă scrisori se 
afla și un pachet mic de 
la domnul Rose, 
meșterul bijutier. 
Ghicind că fusese adus 
de mână, deschise 
pachetul.  Înăuntru se 


afla o cutiuță de catifea 
cu inelul pe care îl 


comandase pentru 
Randall. 
Admiră modelele 


celtice întortocheate, 
spunându-și că inelul 
era un bun simbol al 
ițelor complicate ale 
căsniciei lor. Închise 
cutiuța și o ascunse în 


săculețul de mână, apoi 
îl prinse pe Randall de 
braţ și urcă scările. 

Apa fierbinte sosi în 
cameră imediat cum 
ajunseră. Julia era 
încântată de eficiența ce 
domnea în Casa Ashton. 

După ce plecară 
servitorii, Randall veni 
în spatele ei, să-i dezlege 


șireturile de la rochie. 

— Încearcă să nu 
adormi în baia de șezut. 

— Nu promit nimic. 
Deși Elsa devenea o 
cameristă tot mai bună, 
Juliei îi plăcea 
intimitatea senzației 
stârnite de degetele lui 
Randall atingându-i ușor 
ceafa și spatele. Să aduci 


copii pe lume e o muncă 
obositoare. Și niciodată 
nu  păruse atât de 
obositoare ca în ziua 
respectivă. Julia își spuse 
că-și ieșise din mână. 
Trecu în spatele 
paravanului ce ascundea 
baia de șezut din care 
ieșeau încet aburi. Lady 
Kiri crease un ulei de 


baie special, cu același 
miros ca parfumul pe 
care i-l dăruise Juliei, iar 
ea îşi turnă câteva 
picături din acel ulei în 
apă. De fiecare dată 
când folosea parfumul, 
descoperea noi niveluri 
de complexitate. 

Oftând fericită, îşi 
prinse sus părul cu 


agrafe, apoi intră în 
cadă, savurând 
întâmpinarea delicioasă 
a apei fierbinţi în vreme 
ce se cufundă în ea. 
Cada era suficient de 
mare cât să se cufunde 
în apă până la bărbie. 
Randall veni de 
cealaltă parte a 
paravanului. 


— Excelenta 
bucătăreasă a lui Ash a 
aflat că tocmai ai adus-o 
pe lume pe fiica lui Lady 
Daventry, aşa că a trimis 
un amestec minunat de 
șampanie rece și suc de 
portocale. Mă gândeam 
că poate vrei puţin. Îi 
întinse un pahar înalt de 
băutură portocalie 


înspumată. Pentru Lady 
Sophia! Să crească 
sănătoasă și fericită! 

— Pentru Sophia! 
Julia luă paharul și sorbi 
băutura dulce și 
înțepătoare. Mmm... nu 
există plăcere senzuală 
mai mare decât asta. 

Randall rânji jucăuș. 

— Niciuna? 


— Fi, aproape 
niciuna. 

Julia își studie soțul 
cu o plăcere fierbinte. Își 
dăduse jos haina și 
cravata și îi plăcea la 
nebunie intimitatea 
relaxată, de budoar, de 
a-l vedea doar în 
cămașă. 

Randall spuse pe un 


ton lejer: 

— Dacă nu încetezi 
să mă priveşti astfel, ai 
să te trezeşti că termini 
baia mai repede decât 
te-ai fi așteptat. 

— Am să ies curând. 

Pentru a-l tachina, 
ridică un picior din apă, 
curbându-și piciorul ca 
o dansatoare. 


— MNu destul de 
curând! 

Randall se aplecă și o 
sărută pe frunte, apoi își 
plimbă degetele pe 
interiorul piciorului ei. 

Fa oftă. 

— Apa pare mult mai 
caldă! 

— Să nu stai până se 
răcește ceva, spuse el cu 


subînţeles. 

Aproape dădu să iasă 
din cadă și să-l urmeze, 
dar nu era nicio grabă, 
iar așteptarea avea să 
facă și mai satisfăcătoare 
consumarea pasiunii. 

Julia își îndreptă din 
nou atenția spre apa 
caldă și parfumată și 
spre băutura rece și 


înțepătoare cu 
șampanie.  Hotări că 
trebuia să ceară reţeta. 
Aruncă o privire 
leneșă spre sânii ei. 
Cicatricile erau, în cea 
mai mare parte, ascunse 
de spuma din baie. 
Mulțumită lui Randall, 
nu se mai simțea acum 
dezgustată de propriul 


ei trup. Învăţase să 
accepte că, deși semnele 
erau urâte, făceau parte 
din ea, iar el nu o 
considera  câtuși de 
puţin respingătoare. 
Julia bău din nou, 
gândindu-se că era o zi 
foarte bună pentru ea. 
Benjamin fusese 
acceptat atât de Lady 


Agnes, cât și de contele 
de Daventry, o fetiță 
frumoasă se născuse cu 
bine și își permitea să 
aștepte cu nerăbdare o 
după amiază de seducţie 
reciprocă. 

Julia își trecu mâna 
liberă peste corp. 
Vânătăile care apăruseră 
în urma întâlnirii cu 


Crockett începeau să 
pălească în nuanțe 
interesante de galben și 
de verde, dar nu o 
dureau prea tare. 
Observă că sfârcurile îi 
erau neobişnuit de 
sensibile. Probabil i se 
apropia menstruația. 
Nu. Se gândi la 
calendar și aproape oftă 


cu voce tare când își 
dădu seama cât timp 
trecuse. Exista un singur 
motiv. 


Dar acela era 
imposibil. 

Însă, când se gândi la 
toate simptomele, 


răspunsul fu acelaşi. 
Ceea ce ar fi trebuit să 
fie evident fusese ascuns 


de neputința ei de a 
crede, ca să nu mai 
vorbim de evenimentele 
importante din ultimele 
câteva săptămâni, care îi 
distrăseseră atenţia. 
Fericirea încântată îi 
picură spumoasă în vene 
precum șampania. Deşi 
inima îi bubuia, rămase 
în baie suficient cât să 


decidă ce voia să spună. 
Acest lucru avea să 
schimbe radical căsnicia 
ei oarecum nesigură. 
Mai ales după ziua de 
azi. Se întrebă ce simțea 
Randall acum, că era din 
nou moştenitor al 
titlului de conte, mai 
ales că era puțin 
probabil să fie înlocuit 


de data aceasta. 

Cu nervii făcuți ghem 
de speranţă, ieși din 
cadă, se uscă și își puse 
halatul moale. Apoi, își 
desfăcu agrafele din păr 
și îl perie peste umeri, 
aşa cum îi plăcea lui 
Randall. După ce-și 
scoase verigheta, 
pregătindu-se pentru 


scena la care se gândea, 
ieși din spatele 
paravanului. 

Randall îşi citea 
corespondența într-un 
fotoliu de piele 
capitonat lângă fereastra 
dormitorului, dar puse 
deoparte scrisorile și se 
ridică în picioare când 
apăru ea. 


—  Arăţi  delicioasă 
precum Venus ieșind 
din mare, spuse cu 
admiraţie. 

Ea râse. 

— Avantajele de a 
avea o educație clasică și 
motivul pentru care 
Benjamin ar trebui să 
înveţe latina. 

— Fiindcă îi place să 


înveţe, va fi un mai bun 
cunoscător al clasicilor 
decât mine. Mă întreb 
cum se înțelege cu 
Daventry. Ochii albaștri 
ai lui Randall sclipiră. Eu 
și Daventry vom fi 
obligaţi să avem din nou 
raporturi civilizate. Nu 
sunt sigur că asta e bine. 
Fra mai ușor când mă 


dezmoștenise și când nu 
eram nevoit să fac față 
izbucnirilor lui 
temperamentale. 

— Acum, că Daventry 
are doi urmași care să-i 
ducă mai departe 
moștenirea, cred că va fi 
mai ușor să te înţelegi 
cu el. Studie felul în care 
lumina de la fereastră îi 


poleia părul și desena 
conturul siluetei sale cu 
umeri lați, așa cum 
stătea sprijinit cu 
spatele pe pervaz. La 
vârsta lui, e probabil 
obositor să stea furios în 


permanenţă. 
— Sunt din nou 
moștenitorul lui 


prezumtiv. Având 


lumina în spate, expresia 
de pe chipul lui Randall 
era indescifrabilă. E un 
rang suficient de înalt ca 
să merite să rămâi în 
această căsnicie? Un 
conte ți se potriveşte 
mai bine decât un 
simplu gentleman de la 
țară. 

Mâna Juliei se strânse 


în jurul verighetei când 


vorbele lui făcură 
țăndări dispoziția ei 
jubilantă, precum 


gheaţa într-o dimineaţă 
de iarnă. Dar gheaţa se 
transformă în foc pur. 
Uitându-și cuvintele 
atent plănuite, izbucni: 
— Alexander Randall, 
ești un idiot! Chiar crezi 


că îmi pasă dacă ai sau 
nu un titlu? 

Randall fii zguduit de 
vehemenţa ei. 

— Ar trebui să-ţi 
pese, Julia. O mare 
moștenitoare poate avea 
orice bărbat își dorește. 
Căsătoria cu mine ţi-a 
oferit protecție, dar 
acum, când Crockett e 


mort, nu mai al nevoie 
de asta. 

Julia se apropie 
îndeajuns cât să-i vadă 
chipul. Furia îi dispăru. 
Expresia lui mohorâtă 
era mai grăitoare decât 
cuvintele, trădându-i 
convingerea că nicio 
femeie nu l-ar fi dorit 
decât din motive 


practice. Să fie iubit 
pentru el însuși era o 
experienţă străină lui. 

Se blestemă singură 
când își dădu seama că 
și condiţiile pe care le 
impusese când acceptase 
căsătoria veniseră să 
întărească această 
convingere. Și nu era 
NICI ea cu nimic mai 


bună în domeniul 
acesta. 

— Suntem amândoi 
niște idioţi, Alexander. 
Scuză-mă o clipă... 

Cu paşi grăbiţi, 
deschise ușa de legătură 
ce ducea la salonul ei 
privat. Îi luă doar o clipă 
să găsească scrisoarea pe 
care o redactase Randall 


pentru a-i permite să 
obțină un divorț la un 
tribunal scoţian, dacă 
dorea. 

Întorcându-se în 
dormitor, despături 
scrisoarea și i-o arătă. 

— Recunoșşti asta? 

— Bineînțeles. O 
privi precaut, ca şi cum 
ar fi fost o rachetă pe 


punctul de a exploda. 
Scrisoarea pe care mi-ai 
cerut s-o redactez. 

Julia rupse hârtia în 
fâșii lungi, cu degete 
furioase. 

— Mi-aş dori să fie 
aprins focul în șemineu, 
ca să pot arunca în 
flăcări această scrisoare 
blestemată. S-o ard mi- 


ar oferi mai multă 
satisfacție decât s-o rup. 

Strânse bucăţile 
sfâșiate într-un ghem și 
le aruncă în șemineul 
gol. 

— Scuză-mă, dar nu 
sunt sigur că înţeleg ce 
înseamnă gestul tău 
măreț, spuse el prudent. 
Nu vreau să înțeleg 


greșit. 

Julia oftă. 

— Suntem doi 
oameni foarte derutaţi, 
Alex. Mai rău decât 
derutați. Răniţi. Tu îţi 
făceai griji că îmi doresc 
avere și rang. Eu îmi 
făceam griji că ai să-ţi 
pierzi interesul față de 
mine după ce nu mai 


aveam nevoie de 
protecție. Și, după ce am 
văzut cât de repede te-ai 
atașat de Benjamin, s-a 
adăugat și teama că 
speri, în secret, că voi 
dori să divorțez pentru 
ca tu să-ți poţi găsi o 
femeie capabilă să îți 
ofere copii. 

— Nu mi-am dorit 


niciodată în secret să 
divorțezi de mine, Julia! 
spuse el tăios. Dacă e să 
punem capăt căsniciei 
noastre, va fi din dorinţa 
ta, nu a mea. 

— Tu eşti cel care tot 
pomenește de încheierea 
căsniciei, nu eu. Își fixă 
privirea în ochii lui. Dar 
vina îmi aparţine. 


Căsătoria nu e o 
problemă de bani sau de 
pasiune, și nici chiar de 
copii. E o promisiune pe 
care și-o fac doi oameni. 
Un angajament, și nu 
poate fi cu totul real 
dacă unul dintre cei doi 
îşi păstrează o portiţă de 
ieșire. 

— Poate că nu, spuse 


el încet. Dar, dacă nu ți- 
aș fi lăsat o portiță, nu 
te-ai fi căsătorit cu 
mine. Mai mult decât 
orice pe lume, îmi 
doream ca tu să spui da. 

Julia simţi lacrimile 
izvorându-i în ochi. 

— Chiar și după ce 
ţi-am spus că sunt 
stearpă?! Acela a fost cel 


mai mare miracol din 
viața mea. 

— Benjamin mi-a 
câştigat afecțiunea prin 
propria lui persoană, nu 
fiindcă mă aşteptam să 
fie un liant în căsnicia 
noastră. Gura lui Randall 
se curbă, însă fără nicio 
notă de veselie. Dar am 
sperat într-adevăr că 


acesta va fi unul dintre 
rezultate. Deşi nu 
putem avea copii 
născuți din carnea 
noastră, există alți copii 
care au nevoie de un 
cămin primitor și de 
oameni care să aibă grijă 
de ei. 

— Speram că ai să 
simţi asta. Zâmbi trist. 


Și, deși tocmai am spus 
că pasiunea luată 
separat nu e suficientă 
pentru a construi o 
căsnicie, cu siguranţă 
ajută. Sau legătura care 
există între noi ca 
amanți e ceva ce simt 
doar eu? 

— Nu. Încheieturile 
degetelor i se  albiră 


când degetele i se 
strânseră în jurul 
pervazului. Nu, acea 
legătură e reciprocă. 

— Prea bine atunci. 
Julia își luă săculețul de 
mână de pe masa unde îl 
lăsase și scoase inelul pe 
care îl făcuse pentru el. 
Prinzându-l în palmă 
alături de propriul ei 


inel, întinse mâna, 
lăsând lumina soarelui 
să strălucească pe 
modelele celtice tăiate 
în aur. Căsătorește-te cu 
mine din nou, Alexander 
David Randall. De data 
aceasta, pentru 
totdeauna, fără portițe 
de scăpare. N-am să te 
părăsesc. Nici acum, nici 


toată viața. lar dacă tu 
vei hotărî vreodată că 
vrei să mă părăsești - 
ochii i se îngustară, nici 
nu intenționez, nici nu- 
mi doresc să comit 
adulter, deci nu vei avea 
nicio scăpare legală. Vei 
fi legat de mine pentru 
totdeauna. 

Randall păru atât de 


tensionat, încât ar fi 
putut în orice clipă să 
explodeze. 

— Eşti sigură, Julia? 
Am încercat din greu să- 
mi îndeplinesc 
promisiunea de a-ţi reda 
libertatea după un an 
dacă asta îți dorești. Nu 
mi-a fost ușor, fiindcă 
din prima clipă în care 


te-am văzut, am vrut să 
spun: „Eşti a mea, a mea, 
a mea!'. Dacă te angajezi 
să-mi fii soţie, nu vei 
putea să te răzgândești, 
căci n-am să te las 
niciodată să pleci. 

— Sunt sigură, Alex, 
spuse ea încet. Acum și 
pentru totdeauna, amin. 

Cu O precizie 


delicată, Randall luă 
inelul mai mic din 
palma ei și i-l strecură 
pe inelar: 

— Te iubesc, Julia, la 
bine și la rău, până când 
moartea ne va despărți. 

Prinzând-o de mână, 
se aplecă și sărută 
verigheta de aur. 

— Și eu te iubesc, 


Alexander. Lacrimi 
tăcute se revărsară șuvoi 
pe chipul Juliei când luă 
inelul mai mare și îl 
strecură pe mâna soţului 
său. Asta ne lipsea. 
Capacitatea de a 
recunoaște că iubim și 
de a ne lăsa iubiți la 
rândul nostru. Îi ridică 
mâna și își lipi obrazul 


de ea, cutremurător de 
fericită că era dispus să 
poarte inelul ei. 

Braţele lui O 
cuprinseră cu O 
intensitate sălbatică. Era 
cald și puternic, și, în 
sfârșit, simţea acum, era 
al ei. 

— Nu credeam în 
dragoste la prima 


vedere, spuse el încet. 
Deci nu puteam să 
recunosc asta nici în fața 
mea, cu atât mai puţin 
în faţa ta. Lașitate pură. 
Era mult mai ușor să 
pornesc un atac 
împotriva unei divizii 
din artileria franceză 
decât să-mi pun inima 
în mâinile tale. 


— Ai forța unui 
războinic, Alex, dar nu 
cred că războinicii 
obișnuiesc să-și 
recunoască emoțiile, 
spuse ea râzând ușor. 
Fiind femeie, ar fi 
trebuit să mă descurc 
mai bine, dar n-am 
făcut-o. 

— Tu ai forța unei 


femei, care e egală cu 
cea a oricărui războinic. 
Poate că oamenii trebuie 
să înveţe să-și dezvăluie 
emoțiile cele mai 
profunde. Își lipi obrazul 
de părul ei umed, 
eliberând în aer o umbră 
de parfum. Radiezi o 
căldură feminină pe care 
mi-am dorit-o întreaga 


viață. 

— În vreme ce eu mi- 
am dorit un bărbat în 
care să pot avea 
încredere. Expiră uşor 
lipită de gâtul lui, 
simțindu-se pe deplin în 
siguranță. Dar 
pregătește-te sufletește, 
maior Randall. Cred că 
voi avea un copil. 


— Dumnezeule mare! 
Dispoziţia romantică de 
vis dispăru, iar Randall o 
prinse de umeri, ținând- 
o la distanţă pentru a-i 
putea privi chipul. 
Pulsul îi bătea 
nebunește în gât. 
Vorbești serios? 

— Atât de serios cum 
doar o moașă poate 


vorbi, îl asigură ea. 
Doamna Bancroft îmi 
spusese că, după bătăile 
încasate de la Branford 
și după avortul suferit 
din cauza lui, corpul 
meu fusese prea grav 
afectat pentru a mai 
putea avea vreodată un 
copil. Ea singură 
recunoștea că 


organismul uman e 
misterios, dar n-am avut 
niciodată motive să pun 
la îndoială 
raționamentul ei. De- 
asta nu am observat 
semnele că sunt grea. 
Rânji. De exemplu, 
proasta mea dispoziţie. 

— Fiindcă nu ai 
împărţit patul cu nimeni 


în toți aceşti ani, 
convingerea ei nu a fost 
pusă la încercare. Uluit, 
îşi întinse mâna peste 
pântecul ei, cu palma lui 
largă, transmițându-i 
căldura până în interior. 
Va trebui să ne asigurăm 
că Benjamin nu se simte 
mai puţin iubit din 
cauza celorlalți copii pe 


care s-ar putea să-i 
avem. Vreau ca el să 
crească mai puternic și 
mai încrezător decât am 
crescut nol. 

— Există dragoste 
îndeajuns și pentru el. 
Îşi puse mâna peste a 
lui. Probabil am 
conceput copilul acesta 
prima dată când ne-am 


împreunat, la hanul din 
Grantham. Sunt de-a 
dreptul fertilă. 

— Eşti de-a dreptul 
un miracol, domnița 
mea. O ridică în brațe și 
o duse la pat, întinzând- 
O tandru peste 
cuvertură.  Așezându-se 
lângă ea, se aplecă să o 
sărute, agățându-și 


buzele într-ale ei. A 
mea, murmură. 

Cobori și își strecură 
capul în crăpătura 
halatului, deschizându-l 
ca să-i poată săruta 
sânii, jucându-se cu 
limba pe ei. 

— A mea. Apoi, 
dezlegă cordonul și îi 
sărută pântecul, ce 


închidea în el pulsul 
unei noi vieţi. A mea! 

Râzând din nou, Julia 
se întinse să-i deschidă 
cămașa ca să-i poată 
mângâia pielea fină și 
întinsă a spatelui. 

— lar tu ești al meu, 
Alexander. Acum, 
dezbracă-te să-mi pot 
studia cum se cuvinte 


proprietatea. Fiecare 
centimetru de cicatrici 
și de frumusețe al 
trupului tău. 

Chipul lui se lumină 
de un râs la fel de fericit. 

— Cu plăcere, 
domnița mea. Tot ceea 
ce am, tot ceea ce sunt 
îți aparţine. 

— După cum și eu îţi 


aparţin ţie. Îi trase capul 
spre ea pentru a-l săruta 
din nou. 

În sfârșit, acum și 
pentru totdeauna, se 
simțea căsătorită. 


In engleză, în original, 


milady (n. Red.) 


“ în original, Bow Street 
Runners, prima unitate 
profesionistă de poliție din 
Londra, fondată în 1749 
(n.red.) 


În orig., Lake District, 
zonă muntoasă din nord- 
vestul Angliei (n.red.) 


